
Lukijalle 


Suomen sotasurmat 1914-22 -projekti julkaisee useita vuoden 1918 sotaa koskevia 
tutkimuksia, joissa projektin nimitiedoston pohjalta valaistaan surmansa saaneiden 
Suomen kansalaisten määrällistä esiintymistä, kuolintapoja ja taustoja. Ensimmäistä 
kertaa käsitellään myös kokonaisvaltaisella tavalla vuoden 1918 sodassa surmansa 
saaneita ulkomaalaisia, joiden osuus oli noin kymmenesosa kaikista menehtyneistä. 
Vaikka vuoden 1918 sota useilla tavoilla sivuaa kansainvälistä sodankäyntiä ja politiik¬ 
kaa, on sitä suomalaisessa tutkimuksessa useimmiten käsitelty kansallisena tapahtu¬ 
mana kapeahkossa mielessä. Näistä syistä sotasurmaprojekti on halunnut kiinnittää 
asianmukaista huomiota myös vuoden 1918 sodassa esiintyviin yleispäteviin piirtei¬ 
siin erityisellä tutkimuksella sodan vertailevista ulottuvuuksista. 

Risto Marjomaan tutkimus aiheesta on ensimmäinen järjestelmällisiin vertailu¬ 
kohtiin perustuva esitys vuoden 1918 sodasta. Vertailuilmiöinä toimivat Venäjän si¬ 
sällissota vuosina 1917-20, kansalaisten aseelliset yhteenotot Saksassa vuosina 1918— 
20 ja sisäiset sotatapahtumat Irlannissa vuosina 1916-23. Nämä sisällissodat anta¬ 
vat ta usta valaistusta Suomen vuoden 1918 sotaan ja selvittävät mitä sotatapahtumissa 
oli yleistä ja erikoista. 

Huhtikuussa 2004 

Projektin johtaja Lars Westerlund 

Johdanto 


Suomessa keväällä 1918 käyty sota muodosti vain pienen osan Euroopassa ja muu¬ 
alla maailmassa ensimmäisen maailmansodan aikana ja seurauksena käydyistä pai¬ 
kallisista sodista, sisällissodista, kapinoista ja levottomuuksista. Tutkimus- 
kirjallisuudessa sitä on kuitenkin harvemmin käsitelty kansainvälisestä näkökulmasta, 
osana laajempaa eurooppalaista kokemusta. Seuraavassa pyritään arvioimaan Suo¬ 
men sotakokemusten tiettyjä piirteitä tästä näkökulmasta. Ensin katetaan sotaan osal¬ 
listuneiden armeijoiden rakenteellisia tekijöitä, kuten miehistön koostumusta ja kou¬ 
lutusta, käytössä ollutta aseistusta sekä lääkintähuoltoa. Sen jälkeen arvioidaan Suo¬ 
messa käydyn sodan suhdetta aikakauden käsityksiin kansainvälisistä sodan laeista 
ja sotaakäyvien osapuolten oikeuksista, sekä näihin liittyvistä rikkomuksista. Lopuksi 
käsitellään lyhyesti osapuolten suhdetta väkivallan käyttöön, sekä kuolleiden hautausta. 

Suomessa käytyä sotaa koskevien tilastotietojen osalta nojaudun ensisijaisesti 
Suomen Sotasurma-projektin keräämään tarkkaan aineistoon. Johtuen yksistään jo 
käytettävissäni olleen ajan ja resurssien rajallisuudesta, ei samanlaiseen tarkkuu¬ 
teen valitettavasti ole voitu päästä vertailukohteiden kohdalla. Suomen rajojen ulko¬ 
puolella käytyjä sotia lähestytään yksinomaan kirjallisuuden välityksellä, eikä niistä 
ole aina löydettävissä lainkaan niin yksityiskohtaisia tilastotietoja kuin voisi toivoa. 
Usein tällaisia tietoja ei edes ole olemassa, sillä vallankumoukset ja suuret mullistukset 
haittaavat ymmärrettävästi tilastojen kokoamista. 

Käsiteltyjä esimerkkitapauksia on kolme. Niistä Suomen kannalta kiistatta läheisin 
on Venäjän Euroopan puoleisissa osissa vuosina 1917-20 käyty massiivinen sisällis¬ 
sota, johon Suomessa käyty sota elimellisesti liittyi. Kyseessä ei itse asiassa varsinai¬ 
sesti ollut ainoastaan yksi sota, vaan sekava sotien vyyhti, jossa seuraavassa kiinnite¬ 
tään erityisesti huomiota Ukrainan ja Baltian maiden kokemuksiin. Lisäksi käsitellään 
Saksan vallankumousta marraskuussa 1918 seuranneita sisäisiä levottomuuksia ja 
kapinointia, jotka nekin jatkuivat lähes kahden vuoden ajan. Saksan kokemukset 
muodostavat hyvän vastakohdan Venäjän vallankumoukselle, sillä siellä ei koskaan 
ajauduttu täyteen sisällissotaan ja väkivaltaisuudet jäivät verisyydestään huolimatta 
lopulta suhteellisen rajatuiksi. Läheisyytensä ja kulttuuristen yhteyksiensä puolesta 
Saksa muodostaa myös sopivan vertauskohdan Suomelle. Viimeiseksi vertauskohdaksi 
on valittu kaukaisempi Irlanti, joka irtautui Ison-Britannian vallasta vuosia kestäneen 
kapinoinnin ja terroritoiminnan jälkeen ja ajautui lopuksi sisällissotaan vuosina 1922- 
23. Länsieurooppalaisena maana Irlanti oli kulttuurisesti ja yhteiskunnallisesti jo etääm¬ 
pänä Suomesta, mutta se on valittu mukaan erityisesti kokonsa vuoksi. Toisin kuin 
Venäjän ja Saksan mahtavat keisarikunnat, oli Irlanti väestömääränsä puolesta jok¬ 
seenkin Suomen luokkaa ja niinpä se muodostaa tässä suhteessa monikymmen- 
miljoonaisia imperiumeja helpomman vertailukohteen. Lisäksi Irlannin väkivaltai¬ 
suuksista on saatavilla suhteellisen tarkkoja tilastotietoja. 

Tilastomateriaalin yleisen puutteellisuuden vuoksi vertailun keskeiseksi kohteeksi 
nostetaan sotaan osallistuneiden ihmisten taustat ja kokemukset, sekä erityisesti suo- 

ranaisesti tappamiseen ja kuolemaan liittyvät tekijät. Ensimainitulla tarkoitetaan sel¬ 
laisia tekijöitä kuin sotilasarvoa, sosiaalista taustaa siviilissä, sekä ikä- ja myös 
sukupuolijakautumaa. Kuolemaa lähestytään arvioimalla kuolintapoja sekä sodassa 
kuolleiden kohtelua. Tappamista käsitellään lukumääräisten arvioiden ja vihollisen 
surmaamiseen käytettyjen keinojen ohella myös ideologiselta ja henkiseltä kannalta. 
Tällöin nousevat esiin kansainväliset sodan lait sekä niiden noudattaminen Suomen 
oloissa. Monet nykyisinkin käytössä olevat käsitykset sotaa käyvien oikeuksista ja sota¬ 
rikoksista olivat jo tuolloin voimassa, mutta niiden seuraaminen käytännössä ei ollut 
yleensä lainkaan selvää, kuten ei ole vieläkään. Tässä suhteessa Suomessa käydyn 
sodan osapuolten toimintaa voi verrata sekä suoraan sopimusten sisältöön että mui¬ 
hin sotiin eri puolilla Eurooppaa. Tällaista vertailua ei tietääkseni ole aikaisemmin 
yritetty tehdä. 

Lopuksi lyhyt huomautus tekstissä käytetyistä sotilaalliseen toimintaan viittaavista 
käsitteistä. Termien sotilas, sissi ja terroristi kohdalla pyrin noudattamaan kansain¬ 
välisten sotaa ja poliittista väkivaltaa koskevien sopimusten mukaisia määritelmiä. 
Niinpä sotilailla tarkoitetaan itsenäisen valtion, tai selkeästi sellaisen tunnusmerkit 
täyttävän hallinnon, komennossa olevien sotajoukkoja, joilla on toimiva ja keskitetty 
komentohierarkia, selkeästi erottuvat univormut, sekä tavoitteenaan vihollisensa voit¬ 
taminen avoimessa taistelussa. Sissillä tarkoitetaan aseistettuja joukkoja, joilla ei 
yleensä ole keskitettyä komentohierarkiaa, ja jotka usein pyrkivät välttämään viholli¬ 
sen kohtaamista taistelussa, paitsi omilla ehdoillaan. Sissienkin on kuitenkin selkeästi 
erottauduttava sotaa käyväksi osapuoleksi univormuilla, tai muilla vastaavilla tunnuksilla, 
ja heidän on avoimesti tunnustettava olevansa sotaa käyvä osapuoli. Kolmantena 
ryhmänä tulevat terroristit ja muut maanalaiset vastarintaryhmät, joilla yleensä on 
lähes olematon komentohierarkia, ja jotka pyrkivät kaikin tavoin välttämään avoimia 
yhteenottoja vihollisen kanssa, jopa kätkeytymällä siviiliväestön joukkoon ja kieltä¬ 
mällä osallisuutensa. Valtioiden alaisuudessa toimiessaan tällaisia joukkoja kutsu¬ 
taan usein sabotööreiksi tai vakoilijoiksi. Yhteistä heille on se, ettei sodan lakien yleensä 
katsota koskevan heitä, koska he ovat itse jättäytyneet tarkoituksellisesti niiden ulko¬ 
puolelle. 

Maailmansota 


Ensimmäinen maailmansota muodosti taustan myös Suomen sisällissodalle. Laajuu¬ 
deltaan se oli suurin ja tuhoisin maailmassa siihen mennessä käydyistä sodista. En¬ 
simmäistä kertaa teollistuneiden yhteiskuntien koko tuotantokapasiteetti valjastettiin 
totaalisen sodan tarpeisiin. Taloudellisten ja inhimillisten tuhojen lisäksi sota vaikutti 
lähes maailmanlaajuisesti ja usein hyvin perustavalla tavalla ihmisten sosiaalisiin 
suhteisiin, heidän ajattelutapoihinsa ja ylipäänsä lähes kaikkeen yhteiskuntien raken¬ 
teessa. Seurauksiltaan ensimmäinen maailmansota oli käännekohta ihmiskunnan his¬ 
toriassa tavalla, johon vain harva, jos mikään muu sota on pystynyt. 

Luotettavimpien arvioiden mukaan maailmansodassa menetti henkensä 9 500 000- 
11 500 000 sotilasta. Kuolleiden siviilien määrä noussee myös runsaaseen kuuteen 
miljoonaan, joskin siviiliuhrien laskutavat vaihtelevat eikä sodan vuoksi kuolleiden 
osuutta ole helppo määrittää. Joka tapauksessa luku lienee pienempi kuin kuolleiden 
sotilaiden määrä, toisin kuin myöhemmin 1900-luvulla käydyissä sodissa on ollut ta¬ 
pana. Toisaalta on syytä muistaa, että sotaa käytiin asevelvollisten voimin, joten kuolleet 
sotilaatkaan eivät olleet mitään sodan ammattilaisia, vaan pikemminkin siviilejä uni¬ 
vormussa. 1 

Kaikkiaan maailmasotaan osallistui karkeiden arvioiden mukaan 66-90 miljoonaa 
sotilasta. Kuolleiden osuus sotilaiden kokonaismäärästä olisi näin ollen yli 10 prosent¬ 
tia, tai noin yksi prosentti sotaakäyvien maiden kokonaisväestöstä. Tämäkään ei vielä 
riitä kattamaan sodan inhimillisiä kokonaistappioita. Kymmenettuhannet vakavasti 
haavoittuneet kuolivat vammoihinsa vielä sodan päättymisen jälkeen, joskus vasta 
vuosien päästä. Sama koski myös vaarallisiin tauteihin sairastuneita. Lisäksi miljoo¬ 
nat vammautuivat tai sairastuivat pysyvästi, joko ruumiillisesti tai henkisesti. 2 

Suomen kannalta tärkeimmät maailmansotaan osallistuneet suurvallat olivat Ve¬ 
näjä ja Saksa. Suomi oli vuoteen 1917 asti suuriruhtinaskuntana osana Venäjän 
keisarikuntaa ja Saksa puolestaan vastasi maanpakoon lähteneiden suomalaisten 
vapaaehtoisten koulutuksesta ja osallistui myöhemmin suoraan Suomen sisällisso¬ 
taan sen ratkaisuvaiheessa. Venäjän armeijassa palveli virallisten laskujen mukaan 
vähintään 15 300 000 miestä maailmansodan aikana, näistä yhtäaikaisesti rintamalla 
tosin vain vajaa seitsemän miljoonaa. Tämä oli enemmän kuin missään muussa 
sotaakäyvässä maassa ja vastasi lähes kymmentä prosenttia valtakunnan 167 mil¬ 
joonasta asukkaasta. Suomen oma armeija oli lakkautettu jo 1901, eikä suuriruhtinas¬ 
kunta ollut velvollinen lähettämään miehiä Venäjän keisarilliseen armeijaan. Niinpä 


1 Ferguson, 1999, s. 294-303 ja 436, Gray, 1991, s. 288 ja 292. Kiinassa vuosina 1850-64 käyty 
sisällissota, niin sanottu Taiping-kapina, saattoi johtaa jopa 25 miljoonan ihmisen kuolemaan, 
mutta maailmanlaajuisilta vaikutuksiltaan se oli ensimmäistä maailmansotaa paikallisempi. Yu, 2002, 
s. 135. 

2 Ferguson, 1999, s. 294-299, Gray, 1991, s. 288. Maailmansodalla ei kaikesta huolimatta ollut 
merkittävää vaikutusta maailman väkiluvun kehitykseen. Ferguson, 1999, s. 436-437. Vertauk¬ 
sen vuoksi on syytä mainita, että yksistään Espanjan tauti tappoi runsaan puolen vuoden aikana 
syksystä 1918 kevääseen 1919 ainakin 20-30 miljoonaa ihmistä. Gray, 1991, s. 292 ja 0'Connell, 
1990, s. 242. 

suomalaiset selvisivät onnekkaasti joutumasta suurissa määrin osallistumaan maail¬ 
mansodan taisteluihin. 3 

Venäjän osuus ensimmäisessä maailmansodassa päättyi maaliskuussa 1918 maas¬ 
sa edellisenä syksynä vallan kaapanneiden boljevikkien alistuessa tappiolliseen rau¬ 
haan keskusvaltojen kanssa. Siihen mennessä Venäjä oli menettänyt kuolleina arviol¬ 
ta noin 1 600 000-1 800 000 sotilasta suoraan maailmansotaan liittyvien sotatoimien 
seurauksena. Kuolleiden osuus palveluksessa olleiden sotilaiden kokonaismäärästä 
nousi näin vähintään ll:een prosenttiin. Lisäksi ehkä miljooniin nouseva määrä sivii¬ 
lejä oli kuollut vihollismiehityksen, puutteen ja nälän takia. 4 

Saksan keisarikunnan armeijassa palveli maailmansodan aikana 13 250 000 soti¬ 
lasta, eli peräti noin 20 prosenttia maan 67 500 000 asukkaasta. Sotilaista arviolta 
1 800 000-2 000 000 kuoli eri rintamilla sodan seurauksena haavoihinsa tai tauteihin. 
Kuolleiden suhteellinen osuus nousi siis jopa 15:een prosenttiin kaikista sotaan osal¬ 
listuneista, tai kolmeen prosenttiin Saksan kokonaisväkiluvusta. Lisäksi Saksan 
rannikoiden laivastosaarron seurauksena arvioidaan 420 000-800 000:n siviilin kuol¬ 
leen nälkään ja tauteihin. 5 

Venäjä ja Saksa kärsivät ihmishengissä mitattuina maailmansodan suurimmat 
tappiot, joskin myös Itävalta-Unkari, Ranska sekä Brittiläinen imperiumi päätyivät nekin 
siviiliuhrit mukaan lukien miljoonaluokan tappioihin. Vaikka sodan kannalta ratkaise¬ 
vat taistelut käytiinkin lopulta lännessä, kuoli itärintamalla kaikkiaan enemmän soti¬ 
laita. Lisäksi siviilien kärsimykset Itä-ja Keski-Euroopassa olivat pahempia, kuin län¬ 
nessä, jossa Iso-Britannian laivasto piti meritiet avoinna muualta maailmasta tuota¬ 
ville ruokatarpeille ja raaka-aineille. 6 


Suursodasta Venäjän sisällissotaan 


Edellä mainittujen lukujen valossa Venäjä näyttäisi selvinneen maailmansodasta suh¬ 
teellisesti vähäisemmin inhimillisin menetyksin kuin Saksa. Arvio on kuitenkin pettä¬ 
vä, sillä suursodan päättyminen ei suinkaan merkinnyt rauhan paluuta Eurooppaan. 
Aseelliset levottomuudet, vallankumoukset, kapinat ja jopa valtioiden väliset sodat 
jatkuivat eri puolilla mannerta ja sen lähialueilla pitkälle 1920-luvulle. Tärkein ja 
ihmishengissä laskettuna tuhoisin näistä sodista oli Venäjällä keisarivallan luhistu- 


3 Keisarillisessa armeijassa palveli maailmansodan aikana varsinaisten venäläisten lisäksi arviolta 
kolme ja puoli miljoonaa ukrainalaista, 1 200 000 valkovenäläistä, 600 000-650 000 puolalaista, 
400 000 juutalaista, 250 000 liettualaista, 180 000 latvialaista ja 100 000 virolaista. VVildman, 
1980, s. 95 ja 103-104. Eri lähteissä armeijaan kutsuttujen kokonaismäärä vaihtelee 12-19 
miljoonan välillä. Gray, 1991, s. 288 ja 292 ja VVollenberg, 1978, s. 4-5. Värvättyjen asenteista 
sotaan lähtöön katso mm. VVildman, 1980, s. 76-82. 

4 Arviot sodassa haavoittuneista vaihtelevat 1 500 000-5 000 000 välillä riippuen siitä kenet laske¬ 

taan lukuun mukaan. Vihollisen vangiksi jäi niin ikään laskentatavasta riippuen 2 400 000-3 500 000 

sotilasta. Ferguson, 1999, s. 295-296 ja 299, Gray, 1991, s. 288, VVildman, 1980, s. 95-96 ja 
VVollenberg, 1978, s. 6. 

mistä lyhyen välivaiheen jälkeen seurannut sisällissota. Varsinaisesti kyseessä ei ollut 
edes yksi yksittäinen sota, vaan mahtavan imperiumin hajoamisesta seurannut seka¬ 
va sotien sarja, johon myös Suomen sisällissota liittyi. 5 6 7 

Bolsevikkien kaapatessa marraskuussa 1917 vallan Venäjän väliaikaiselta hallituk¬ 
selta valtakunnan keskushallintoja sitä ylläpitävä väkivaltakoneisto olivat romahduk¬ 
sen partaalla. Armeija oli hajoamistilassa. Rintamilla laskettiin olevan enää korkein¬ 
taan pari miljoonaa miestä, joiden taistelukunto oli kyseenalainen. Niinpä neuvosto¬ 
hallitus solmi joulukuussa keskusvaltojen, eli Saksan ja sen liittolaisten, kanssa ase¬ 
levon ja ryhtyi kansalle antamiensa lupausten mukaisesti kotiuttamaan sotilaita. Vaki¬ 
nainen armeija päätettiin samalla lakkauttaa kokonaisuudessaan, sillä vahvaa sota¬ 
laitosta ei enää uskottu tarvitsevan vallankumouksen levitessä vapaaehtoisten voi¬ 
min. 8 

Alkuvaiheessa bolsevikkien käytössä oli vain joitakin sille uskollisia entisen armei¬ 
jan yksiköitä. Niihin kuuluivat erityisesti latvialaiset eliittirykmentit sekä Itämeren lai¬ 
vaston merisotilaat, joista pääosa oli sijoitettu Helsinkiin ja Kronstedtiin. Sekä rinta¬ 
milla että selustan varuskuntajoukkojen parissa oli muodostettu sotilashierarkian 
höltyessä sotilasneuvostoja, joista monet tukivat bolsevikkeja. Näin oli laita myös 
Suomeen sijoitetun 42. armeijakunnan keskuudessa. Vakinaisten armeijan yksiköi¬ 
den ohella uudet vallanpitäjät nojasivat punakaartien tukeen. Se koostui sekalaisesta 
joukosta työläisten ja sotilaiden neuvostojen vallankumouspataljoonia, joiden käyttö¬ 
kelpoisuus ja jopa uskollisuus oli häilyvää. Kaikkiaan neuvostojohdolla ei aluksi ollut 
käytettävissään kuin parikymmentätuhatta miestä edes pääkaupunki Petrogradin (Pie¬ 
tari) puolustamiseen. Näin vähäisin voimin boljevikit eivät kyenneet pitämään valta¬ 
kuntaa hallinnassaan ja uuden hallituksen sotilaallisen heikkouden seuraukset 
näkyivätkin pian. 9 

Vallan päätyminen keskuksessa bolsevikeille sai reuna-alueiden nationalistiset pii¬ 
rit, niin konservatiivit kuin vasemmistolaisetkin, kiirehtimään itsenäisyyspyrkimyksiään. 
Puolan irrottaminen Venäjästä oli edennyt jo pitkälle saksalaisten miehitysjoukkojen 
valvonnassa. Ukrainan sotilas- ja työläisneuvostot kävivät Kiovassa sekavia katu- 
taisteluita vanhaa valtaa tukevia valkoisia vastaan. Vaikka jälkimmäiset jäivätkin lo¬ 
pulta tappiolle, valtaan eivät täällä nousseet bolsevikkien tukijat, vaan Ukrainalle au¬ 
tonomiaa tavoitellut vasemmistohenkinen kansalliskokous. Sekään ei kuitenkaan saanut 


5 Arviot vangiksi jääneiden saksalaisten määrästä vaihtelevat 600 000-1 100 000 välillä. Haavoit¬ 
tuneita oli yli neljä miljoonaa, joista 2 700 000 sai pysyviä vammoja ja 800 000 päätyi 
työkyvyttömyyseläkkeelle. Ferguson, 1999, s. 295-296, 299 ja 437, Glover, 2001, s. 64-68, 
Gray, 1991, s. 288 ja VVollenberg, 1978, s. 5. 

6 Katso esim. Gray, 1991, s. 288. 

7 Venäjän vallankumouksesta ja reunavaltioiden itsenäistymisestä katso mm. von Rauch, 1967, 
s. 80-119. Katso myös mm. Ferguson, 1999, s. 389-394. 

8 Katso esim. Gray, 1991, s. 102, Luntinen, 1997, s. 366-369, ja VVildman, 1987, s. 379-405. 

9 Carr, 1971, s. 70-71, Luntinen, 1997, s. 362-363 ja 366-371, von Rauch, 1967, s. 100 ja 
VVildman, 1987, s. 284-307. 

asemaansa vakiinnutettua edes kaikkialla pääkaupungin alueella. Vastaavanlaisia le¬ 
vottomuuksia esiintyi myös Baltiassa ja muualla laajan valtakunnan alueella. 10 

Ensimmäisenä itsenäisyysjulistuksen ehti kuitenkin antamaan Suomen autonomi¬ 
nen suuriruhtinaskunta. Neuvostohallituksella ei ollut rintamajoukkojen hajottua luo¬ 
tettavia joukkoja käytettäväksi suomalaisia separatisteja vastaan, varsinkin kun väki¬ 
vallan käyttö olisi täällä helposti voinut johtaa Saksan väliintuloon. Muun muassa 
näistä syistä boljevikkijohto kiirehti suostumaan Suomen itsenäistymiseen. Samalla 
valmistauduttiin tukemaan oletettua tulevaa vallankumousta Suomessa siinä toivos¬ 
sa, että se lopulta palauttaisi maan neuvostovallan yhteyteen. * 11 

Bolsevikit ymmärsivät pian virheensä uskoessaan tulevansa toimeen ilman järjes¬ 
täytyneitä sotajoukkoja ja joulukuussa 1917 perustettiin uusi vapaaehtoisuuteen pe¬ 
rustuva sotalaitos, tulevan puna-armeijan ydin. Uuden vallankumouksellisen kärki¬ 
joukon tuli erota kaikista aiemmista armeijoista luopumalla hierarkkisista sotilasarvoista 
ja korvaamalla ne toverillisella yhteishengellä. Puna-armeijaan liittyi alusta asti myös 
entisen keisarillisen armeijan upseereita, mutta keskimäärin sen johtoporras oli var¬ 
sin kokematonta väkeä, mikä haittasi suuresti armeijan tehokasta organisointia. 12 

Samanlaisia yrityksiä uusien armeijoiden luomiseksi tehtiin eri puolilla murenevaa 
valtakuntaa poliittisten ryhmien pyrkiessä vahvistamaan valtaansa ottamalla paikalli¬ 
nen väkivaltakoneisto haltuunsa. Kaukasuksen suunnalla vanhan vallan tukijat kokosi¬ 
vat omia joukkojaan neuvostojohtoa vastaan. Valkoisilla oli kyllä tukenaan yllin kyllin 
entisen armeijan korkeita esikuntaupseereita tätä työtä varten, mutta heiltä puuttui 
kansanjoukkojen tuki miehistön värväämiseksi. Kasakoiden ohella valkoisten riveissä 
olevista sotilaista oli alkuvaiheessa jopa yli puolella ollut upseerin asema vanhassa 
armeijassa. 13 

Vaikka Ukrainan kansalliskokous tavoitteli yhä virallisesti vain autonomiaa yhtenäi¬ 
sen valtakunnan osana, alkoi sekin koota omaa sotaväkeään entisen armeijan ukrai¬ 
nalaisista rintamajoukoista kootuista vapaaehtoisista. Välit neuvostojohtoon kiristyi¬ 
vät bolsevikkien tukiessa yhä Ukrainan sotilas- ja työläisneuvostoja, jotka olivat vuo¬ 
den loppuun mennessä avoimessa sisällissodassa kansalliskokouksen joukkoja vas¬ 
taan. Suomessa kansallisin voimin muodostetut punakaartit ja suojeluskunnat kilpai¬ 
livat Venäjän sotaväen jättämän sotilaallisen valtatyhjiön täyttämisestä, joskin tois¬ 
taiseksi vielä ilman avoimia yhteenottoja. 14 

10 Katso esim. Silvanto, 1919, s. 170-174, "Soviet Ukraine", 1969, s. 118-119, "The Ukraine", 1920, 
s. 33-37. 

11 Suomen itsenäisyyden tunnustamisesta katso mm. Holodkovskii, 1975, Jussila, 1979, Luntinen, 
1997, s. 361-366, Polvinen, 1987, Rinta-Tassi, 1989 ja Vihavainen, 1990. Vaikka kotiutettavaa 
venäläistä sotaväkeä olikin Suomessa huomattavia määriä aina maaliskuun 1918 alkuun asti, se ei 
enää juuri osallistunut järjestyksen ylläpitoon maassa. Vihavainen, 1990, s. 262-267. 

12 Puna-armeijan perustamisesta katso mm. Carr, 1971, s. 71-75 ja VVollenberg, 1978, s. 16-28 ja 
41-42. 

13 Borys, 1960, s. 176-179, Lincoln, 1989, s. 304-306, Mavvdsley, 1987, s. 16-22 ja 24-26, VVhite, 
1994, s. 199-200 ja VVollenberg, 1978, s. 80-85. 

14 Mladenovic, 1966, s. 274-275, Silvanto, 1919, s. 173-174, "Soviet Ukraine", 1969, s. 119-121, 
"The Ukraine", 1920, s. 36-37. Ukrainan kansallismielisten armeijan kehityksestä katso esim. 
"Encyclopedia", 1993, Voi. 5, s. 115-118, Pidhainy, 1966, s. 274-275 ja 424-426. 

Nuoria vapaaehtoisia värväytymässä puna-armeijaan Moskovassa alkuvuodesta 1918. 



Alkuvaikeuksien jälkeen neuvostohallitus osoittautui pian kilpailijoitaan tehokkaam¬ 
maksi armeijan kokoamisessa. Tammikuussa 1918 punaiset saivat helposti yliotteen 
vain joidenkin tuhansien miehien vahvuisiksi jääneistä valkoisten joukoista Etelä-Ve¬ 
näjällä. Vastavallankumoukselliset lyötiin hajalleen ja heidän joukkojensa rippeet 
pakenivat Kaukasukselle. Ukrainan neuvostojen avuksi lähetettiin myös apujoukkoja 
kansalliskokouksen vielä alkutekijöissään ollutta, parinkymmenen tuhannen miehen 
armeijaa vastaan. Ukrainan kansallismielisten sotaponnistuksia haittasivat lisäksi te¬ 
ollisuuskeskuksissa nousseet neuvostojen tukemat kapinat ja tammikuun lopussa 
punaiset valloittivat ankarien taisteluiden jälkeen Kiovan. Kansalliskokous antoi 
itsenäisyysjulistuksensa vain muutamaa päivää ennen kuin se joutui pakenemaan 
pääkaupungista. 15 

Samoihin aikoihin puhkesi myös Suomessa sisällissota punakaartien ja suojelus¬ 
kuntien kesken. Maan hallituksen päädyttyä julistamaan suojeluskunnat virallisen sota¬ 
laitoksen pohjaksi, punakaartit kaappasivat Helsingissä ja joillakin muilla paikkakun¬ 
nilla vallan käsiinsä. Hallitus vetäytyi Vaasaan ja ryhtyi siellä kokoamaan omaa armeija¬ 
ansa. Neuvostohallitus tarjosi punaisille aseapua ja moraalista tukea, mutta sillä ei 
vieläkään ollut lähettää joukkoja vallankumouksellisten tueksi. Lisäksi bolsevikit varoivat 
yhä horjuttamasta Saksan kanssa tehtyä aselepoa. Aluksi tämäkin näytti kuitenkin 
riittävän ja Suomessa yhä olevista venäläisistä joukoista värväämiensä vapaaehtois¬ 
ten tuella punakaartit miehittivät nopeasti suurimman osan maan eteläosaa. 16 

Maailmanvallankumouksen leviäminen pysähtyi tässä vaiheessa Saksan sotilaalli¬ 
seen mahtiin. Neuvostohallituksen kieltäydyttyä paikallaan junnaavissa rauhanneu¬ 
votteluissa keskusvaltojen laajoista aluevaatimuksista aloittivat ne helmikuussa 1918 
uudestaan hyökkäyksen itään. Huolimatta menestyksestään valkoisia ja Ukrainan 
kansallismielisiä vastaan ei vastaperustetusta puna-armeijasta ollut vastusta keskus- 
valtojen ammattitaitoisille ja hyvin varustetuille joukoille. Hyökkääjät etenivät syvälle 
Ukrainaan, Valko-Venäjälle ja Baltiaan uhaten pian jo Petrogradia. Maaliskuun alussa 
boljöevikkien oli taivuttava Brest-Litovskin nöyryyttäviin rauhanehtoihin, joissa Venä¬ 
jä luopui laajoista alueista lännessä. 17 

Huolimatta rauhansopimuksesta taistelut eivät päättyneet kaikkialla. Pohjoisessa 
neuvostohallituksen oli Saksan painostuksesta luovuttava auttamasta vallankumouk¬ 
sellisia Suomessa. Huhtikuun alussa saksalaiset nousivat maihin Hangossa ja auttoi¬ 
vat paikalliset valkoiset nopeasti voittoon ilman ulkopuolista tukea jääneistä punaisis¬ 
ta. Samankaltainen ilmiö toistui myös etelässä. Keskusvallat tekivät erillisrauhan uk¬ 
rainalaisten kansallismielisten kanssa ja kieltäytyivät tunnustamasta neuvostohalli¬ 
tuksen valtaa Ukrainassa. Tämän jälkeen ne auttoivat nationalistit voittoon paikalli¬ 
sista neuvostoista, joita Venäjän bolsevikkihallitusei uskaltanut tukea liian avoimesti. 


15 Borys, 1960, s. 176-179, Lincoln, 1989, s. 304-306, Mavvdsley, 1987, s. 16-22 ja 24-26, Silvan¬ 
to, 1919, s. 170-178, "Soviet Ukraine", 1969, s. 121-122, "The Ukraine", 1920, s. 37-38, VVhite, 
1994, s. 199-200 ja VVollenberg, 1978, s. 80-85. 

16 Suomen sisällissodasta katso mm. Lappalainen I—II, 1981 ja Ylikangas, 1993. 

17 Katso mm. Borys, 1960, s. 183-187, Fedyshyn, 1971, s. 60-104, Lincoln, 1989, s. 306-313, 
Mavvdsley, 1987, s. 31-37 ja VVollenberg, 1978, s. 7-16 ja 85-87. 


15 








Lopuksi vasemmistohenkinen nationalistihallitus syrjäytettiin huhtikuussa vallan¬ 
kaappauksella ja korvattiin keskusvalloille mieleisemmällä johdolla. Saksa oli näin 
lyhyessä ajassa auttanut perustamaan kaksi siitä riippuvaista valtiota Venäjän keisari¬ 
kunnan entisille alueille. 18 

Vaikeuksien kasvaessa neuvostohallitus kiirehti puna-armeijan vahvistamista ja 
palautti huhtikuussa asevelvollisuuden. Riveihin värvättiin erityisesti nuoria työläisiä 
ja entisiä sotilaita tarjoamalla ruokaa ja varmaa palkanmaksua. Näin saatiin pian 
aseisiin 300 000-450 000 miestä. Myös vanha sotilaallinen hierarkia upseeriarvoineen 
otettiin uudestaan käyttöön ja entisiä keisarillisia upseereita ryhdyttiin kasvavassa 
määrin käyttämään asiantuntijoina armeijan organisoinnissa. Lyhyen välivaiheen jäl¬ 
keen bolsevikit olivat hyvää vauhtia palaamassa modernin länsimaisen sotalaitoksen 
muotoihin. 19 

Neuvostovallan viholliset vahvistuivat myös. Kaukasuksella ja Keski-Aasiassa muo¬ 
dostettiin omia separatistisia liikkeitä, minkä lisäksi talvella tappion kärsineet valkoi¬ 
set kokosivat etelässä uudestaan joukkojaan. Tukea he saivat sekä bolsevikkeja vas¬ 
taan kääntyneiltä länsiliittoutuneilta, että myös saksalaisilta, jotka pyrkivät mahdolli¬ 
suuksien mukaan estämään uuden yhtenäisen uhan syntyä idässä. Avun turvin val¬ 
koiset värväsivät Etelä-Venäjällä riveihinsä kymmeniä tuhansia uusia sotilaita, minkä 
lisäksi osa kasakoista tuki yhä heitä. Siperiassa perustettiin toinen valkoinen armeija, 
jonka ytimenä oli keskusvalloilta otetuista slaavisukuisista sotavangeista koottu ns. 
Tsekkilegioona, vahvuudeltaan vajaat 40 000 miestä. Vaikka valkoisten taustavoimana 
olikin eripurainen joukko bolsevikkien vastustajia rojalisteista aina sosialisti¬ 
vallankumouksellisiin asti, onnistuivat ne syyskuussa jopa luomaan muodollisesti yh¬ 
tenäisen hallituksen taistelunsa tueksi. 20 

Valkoisten ja separatistien lisäksi bolsevikkeja ahdisti joukko muitakin vihollisia, 
niin vanhoja kuin uusia. Rauhansopimuksesta huolimatta Saksa piti laajoja alueita 
miehitettyinä ja pakotti neuvostohallituksen heinäkuussa lisäämään myös Baltian maat 
luovutettuihin alueisiin. 21 Samalla saksalaiset kohtelivat Ukrainaa kuin miehitettyä aluet¬ 
ta yrittäen toimittaa sieltä mahdollisimman paljon viljaa horjuvan kotirintamansa tu¬ 
eksi. Seurauksena olivat laajat talonpoikaiskapinat ja sissisotaa käyvien talonpoikais- 
armeijoiden synty. Osa niistä tuki bolsevikkeja Ukrainan saksalaismielistä hallitusta 
vastaan, mutta merkittävimmät sissipäälliköistä ajoivat aivan omaa linjaansa asettuen 
seuraavien vuosien aikana tukemaan milloin mitäkin osapuolta aina tarpeidensa 
mukaisesti. 22 


18 Ukrainan tilanteesta katso mm. Borys, 1960, s. 187-195, Fedyshyn, 1971, s. 105-157, Krupnyckyj, 
1939, s. 289-291, Silvanto, 1919, s. 178-182, "The Ukraine", 1920, s. 37-39. 

19 Carr, 1971, s. 75-77, Lincoln, 1989, s. 82-84, von Rauch, 1967, s. 100-101, VVhite, 1994, s. 198 
ja VVollenberg, 1978, s. 42-43. 

20 Lincoln, 1989, s. 77-102, Mavvdsley, 1987, s. 46-49, 56-59 ja 92-104 ja VVhite, 1994, s. 194- 
195 ja 200-201. 

21 Alunperin Saksa vaati vain Liettuaa. 

22 Fedyshyn, 1971, s. 158-194, Krupnyckyj, 1939, s. 292-293, "Ukraine", 1920, s. 38-39. 

HflHTE B mm APHHffl 


Puna-armeijan värväysjuliste. Lipussa lukee: "Eläköön proletariaatin yleinen 
asevelvollisuus". 




Etelässä turkkilaiset käyttivät hyväkseen Venäjän mahdin sortumista Kaukasuksella 
ja pohjoisessa tekivät erinäiset suomalaiset vapaaehtoisjoukot omia sotaretkiään Itä- 
Karjalaan vaikka Suomi pysyttelikin virallisesti puolueettomana Venäjällä käytävässä 
sodassa. Myös länsiliittoutuneet sotkeutuivat kasvavassa määrin Venäjän tilantee¬ 
seen kantaen huolta maan satamiin kootuista suurista asevarastoista sekä Kaukasuksen 
öljykentistä. Kumpienkaan ei haluttu joutuvan saksalaisten eikä näistä riippuvaisina 
pidettyjen bolsevikkien käsiin. Ensimmäiset brittijoukot saapuivat Murmanskiin maa¬ 
liskuussa auttaen siellä perustettua vielä yhtä valkoista armeijaa. Lisäksi vuoden lop¬ 
puun mennessä oli Siperian valkoisten tueksi saapunut 90.000 japanilaista, englanti¬ 
laista, ranskalaista, italialaista ja yhdysvaltalaista sotilasta. 23 

Ulkoisten uhkien ohella neuvostojohtoa ahdistivat vallankumouksen sisäiset on¬ 
gelmat. Poliittisen, sotilaallisen ja taloudellisen tilanteen kiristyessä bolsevikit syrjäyt¬ 
tivät yksitellen kansankongressista muut vallankumoukseen osallistuneet vasemmis¬ 
topuolueet syyttäen niitä vehkeilystä valtiota vastaan. Viimeisiksi jääneet vasemmisto¬ 
sosialistivallankumoukselliset nousivat heinäkuussa 1918 kapinaan. Se kukistettiin 
vaivoin ja verisesti, mutta vaikka bolsevikit saivatkin nyt hallita yksin, täytyi heidän 
jatkossa taistella ulkoisten vihollisten ohella myös maan alle siirtyneiden entisten 
tovereidensa terrorismia vastaan. 24 

Sisällissota oli muuttamassa luonnettaan. Oltuaan alunperin hajanaisten vapaa- 
ehtoiskaartien välienselvittelyä merkittävien keskusten hallinnasta sitä kävivät nyt alati 
kasvavat ja paremmin järjestäytyneet armeijat enemmän tai vähemmän väkisin 
värvättyjen sotilaiden voimalla. Selkeintä esimerkkiä tästä muutoksesta edusti puna- 
armeija itse. Kesän mittaan sen kuria kiristettiin aiempien toverihenkisten ihanteiden 
kustannuksella. Joukko-osastojen vallankumousneuvostot lakkautettiin ja niiden si¬ 
jaan perustettiin komissaarien virka ylläpitämään puolueen valvontaa. Kymmeniä tu¬ 
hansia entisen keisarillisen armeijan työttömäksi jääneitä upseereita värvättiin sotilas- 
kouluttajiksi ja armeijan johtotehtäviin. Vuoden loppuun mennessä riveissä oli jo 
600 000 miestä, joskin osin vain nimellisesti. Vanhalta armeijalta jääneiden ase¬ 
varastojen ehdyttyä bolsevikit kärsivät kasvavasta asepulasta ja pystyivät parhaim¬ 
millaankin aseistamaan ehkä vain neljänneksen joukoistaan kivääreillä. Loput saivat 
toimia erilaisissa avustavissa rooleissa rintamalla ja sen takana. 25 

Sota oli saanut myös uusia muotoja. Varsinaisten järjestäytyneiden armeijoiden 
välillä käytyjen taistelujen ohella sissisota ja terrorismi olivat nousseet merkittävään 
rooliin. Ukrainalaisten talonpoikien ja entisten työläis-ja sotilasneuvostojen jääntei¬ 
den ohella sissisotaa käytiin myös Siperiassa ja muualla missä paikallisten vallanpitä¬ 
jien ote ei ollut kovin vahva. Sosialistivallankumoukselliset osoittautuivat pian terrori- 
sodan asiantuntijoiksi ja salamurhia, pommiräjäytyksiä ja sabotaasia käytettiin myös 
laajalti saksalaismiehittäjiä vastaan, erityisesti Ukrainassa. Uusien sodankäyntimuotojen 


23 Lincoln, 1989, s. 95-99, 176-187 ja 270-277, Mavvdsley, 1987, s. 49-55 ja VVhite, 1994, s. 202- 
203. Itä-Karjalan retkistä katso mm. Roselius, 2002. 

* Lincoln, 1989, s. 117-130, 141-146 ja 155-162 ja VVhite, 1994, s. 196-197. 

Mavvdsley, 1987, s. 59-63 ja 66-68, von Rauch, 1967, s. 100-101 ja VVollenberg, 1978, s. 43-46. 

myötä sisällissota oli muuttumassa armottomammaksi ja verisemmäksi katkeruuden 
kasvaessa joka puolella. 

Keskusvaltojen tappio syksyllä 1918 käänsi tilanteen Venäjällä äkisti päälaelleen. 
Tähän mennessä tiukimmassa sotilaallisessa valvonnassa olleet Saksan ja Itävalta- 
Unkarin miehitysalueet jäivät nyt lähes täydelliseen valtatyhjiöön miehittäjien vetäy¬ 
tyessä. Valko-Venäjän ja Baltian separatistit kiirehtivät seuraamaan Puolan, Ukrainan 
ja Suomen esimerkkiä julistautumalla itsenäisiksi, mutta heillä ei ollut asettaa julis¬ 
tuksensa tueksi minkäänlaista järjestäytynyttä sotakoneistoa. Bolsevikit katsoivat uu¬ 
den tilaisuuden koittaneen maailmanvallankumouksen levittämiseen. Neuvostohalli¬ 
tus julisti marraskuussa Brest-Litovskin sopimuksen mitättömäksi ja katkaisi saksa¬ 
laisten painostuksesta käymänsä rauhanneuvottelut Ukrainan kanssa. Kaikki idästä ja 
etelästä liikenevät joukot määrättiin kiireesti etenemään länteen levittämään neuvosto¬ 
valtaa uusille alueille. 

Valkoisten kasvavan painostuksen vuoksi tehtävään puna-armeija pystyi aluksi ir¬ 
rottamaan uuteen tehtävään vain noin 50.000 miestä, mikä oli mitättömän vähän 
suhteutettuna kohteena olevien alueiden valtavaan kokoon. Sekin näytti kuitenkin aluksi 
riittävän vastarinnan olemattomuuden vuoksi. Baltiassa bolsevikkeja vastassa oli vain 
vähäisiä saksalaisten jättämiä jälkijoukkoja, sekä uusien kansallisten hallituksien no¬ 
peasti kokoamia, lähes kouluttamattomia ja heikosti aseistettuja vapaaehtoisia. Edes 
Riian kokoista miljoonakaupunkia ei ollut puolustamassa kuin joitakin satoja vapaa¬ 
ehtoisia. Pääosa Latviaa ja Liettuaa valloitettiin muutamassa kuukaudessa ja niihin 
perustettiin neuvostohallitukset kokoamaan omaa vapaaehtoisarmeijaansa punais¬ 
ten tueksi. Valko-Venäjän suhteellisen harvalukuisten nationalistien haaveet 
tukahdutettiin alkuunsa. Vain Virossa kansallismielisten joukot onnistuivat vaivoin py¬ 
säyttämään maahantunkeutujat ennen kuin nämä olivat päässeet syvälle maahan. 26 

Ukrainassa oli syksyllä saatettu voimaan asevelvollisuus, mutta saksalaismiehityksen 
ja sisäisten levottomuuksien oloissa kansallismielinen armeija oli jäänyt pieneksi ja 
huonosti koulutetuksi. Keskusvaltojen joukkojen vetäytyessä Ukrainasta siellä käytiin 
lyhyt sota kansallismielisten kesken ja voitolle pääsivät keväällä syrjäytetyt 
vasemmistonationalistit. Uusi hallitus pyrki kiireesti neuvotteluihin Venäjän neuvosto¬ 
johdon kanssa, mutta tammikuussa 1919 puna-armeijan eteläinen rintama uusi vuo¬ 
den takaisen suurhyökkäyksensä ja valloitti Kiovan helmikuun alussa, lähes täsmäl¬ 
leen vuosi edellisen kerran jälkeen. Tälläkin kertaa kansallismielisten sotaponnisteluja 
haittasi suuresti bolsevikkien tueksi nousseet paikalliset kapinat ja talonpoikaississit. 
Huhtikuussa puna-armeijan joukot olivat jo edenneet koko Ukrainan lävitse ja valmis¬ 
telivat etenemistä Unkariin siellä nousseen kommunistivallan avuksi. 27 


26 Mavvdsley, 1987, s. 115-120, von Hehn, 1977, s. 4-5 ja 10-13 ja von Rauch, 1974, s. 49-58. 

27 Borys, 1960, s. 196-223, Fedyshyn, 1971, s. 225-254, Krupnyckyj, s. 292 ja 294-295, Lincoln, 
1989, s. 313-315, Silvanto, 1919, s. 186-187, Roos, 1966, s. 61-72, VVhite, 1994, s. 202. 
Puolan ja Ukrainan itsenäisiksi julistautuneiden kansallisten hallitusten välille puhkesi aluekiistoista 
lyhyt sota jo marraskuun alussa, ennen kuin Saksa oli virallisesti edes antautunut. Roos, 1966, 
s. 49-50. 

Loistavasta alkumenestyksestään huolimatta puna-armeijan hyökkäys pysähtyi 
lopulta vastarinnan tiivistymiseen kaikilla suunnilla. Lännessä maailmanvallankumousta 
pelkäävät länsivallat ryhtyivät tukemaan kansallismielisiä hallituksia. Viro sai jo alku¬ 
vaiheessa apua brittilaivastolta ja suomalaiselta vapaaehtoisjoukolta, jotka auttoivat 
sitä torjumaan puna-armeijan hyökkäyksen ja työntämään sen takaisin rajan ylitse 
helmikuun 1919 loppuun mennessä. Balttien omista joukoista parhaiten järjestäyty¬ 
neitä olivat aluksi baItiänsaksalaiset vapaajoukot, jotka saivat aseita ja vapaaehtoisia 
hajoamistilaan joutuneelta Saksan miehitysarmeijalta. Viron kansallinen armeija vah¬ 
vistui kuitenkin sekin nopeasti ja keväällä siinä oli jo 20 000 miestä, jotka yhdessä 
Baltiassa talven aikana koottujen runsaan viiden tuhannen valkoisen venäläisen kans¬ 
sa uhkasivat puolestaan jo Petrogradin turvallisuutta. 28 

Latviassa puna-armeijan alkumenestystä selitti osin sekin, että hyökkäysjoukkojen 
keskeinen osa oli koottu entisistä latvialaisrykmenteistä, kun taas kansallisen hallituk¬ 
sen tukena oli täälläkin aluksi lähinnä balttiansaksalaisia vapääjoukkoja ja vapaaeh¬ 
toisia Saksan armeijasta. Näissä oloissa kansallismielisyyden merkitys jäi varsin ky¬ 
seenalaiseksi ja punaiset pystyivät värväämään latvialaisten parista täydennyksiä ri- 
veihinsä. Neuvostohallituksen pysyttäminen Latviaan ei kuitenkaan saanut laajojen 
kansanjoukkojen tukea ja kevään myötä sen viholliset alkoivat puolestaan vahvistua. 
Lopulta Riiasta paenneen kansallisen hallituksen tueksi saatiin koottua sekalainen 
25 000-30 000:n vahvuinen kokoelma saksalaisia, baltiansaksalaisia, kansallisia lat¬ 
vialaisia ja jopa valkoisia venäläisiä joukko-osastoja. Latvian punaisten vahvuus oli 
jokseenkin samaa luokkaa, mutta parempi aseistus, sekä varsinkin saksalaisten soti¬ 
laiden koulutustaso suosivat kansallismielisiä. Toukokuussa Riika vallattiin takaisin ja 
punaisia alettiin hiljalleen työntää kohti itää. 29 

Etelämpänä puna-armeija uhkasi jo Liettuan pääkaupunkia Kaunasia, mutta jou¬ 
tui lopulta puolalaisten painostuksesta vetäytymään, minkä jälkeen liettualaisten kan¬ 
sallinen hallitus ryhtyi kiireesti kokoamaan omaa armeijaansa saksalaisten jättämien 
asevarastojen avulla. Puolalaisten maailmansodan veteraaneista kokoama runsaan 
60 000 miehen armeija oli tarpeeksi vahva taivuttaakseen neuvostojohdon asele¬ 
poon, mikä lopetti toistaiseksi sotatoimet tällä suunnalla. Loppukeväästä 1919 puna- 
armeijan vyöry länteen oli jo täysin pysähtynyt ja se oli pakotettu vetäytymään suu¬ 
resta osasta valloittamiaan alueita. 

Neuvostohallituksen kannalta vakavin tilanne kehittyi kuitenkin kevään myötä ete¬ 
lässä. Ukrainassa bolsevikkien viljantarve osoittautui yhtä suureksi kuin saksalaisten 
edellisenä vuonna ja sitä ryhdyttiin myös täyttämään samanlaisin pakkokeinoin. Seu¬ 
raukset noudattivat nekin samaa kaavaa. Talonpoikien parissa nousi laajoja kapinoita 
ja paikalliset sissipäälliköt kääntyivät joukkoineen neuvostovaltaa vastaan. Ahtaalle 
joutuneet Ukrainan kansallismieliset kokosivat rivinsä ja liittoutuivat Itävalta-Unkariin 
kuuluneilla ukrainalaisalueille muodostetun Galician kansallismielisen hallituksen 


Gray, 1991, s. 267, von Hehn, 1977, s. 6-13 ja 16-19, Mavvdsley, 1987, s. 123-124 ja von Rauch, 
1974, s. 49-58. Suomalaisista vapaaehtoisista Virossa katso mm. Heino, 2000. 

Gray, 1991, s. 267, von Hehn, 1977, s. 13-24 ja von Rauch, 1974, s. 53-55 ja 59-62. 

kanssa. Yhdessä ne aloittivat kesällä vastahyökkäyksen bolsevikkeja vastaan ja val¬ 
loittivat elokuussa Kiovan jälleen takaisin. 30 

Ukrainan nationalistien äkillinen menestys ei niinkään johtunut niiden omien voi¬ 
mien vahvistumisesta, vaan siitä että puna-armeija joutui kiireesti vetämään joukko¬ 
jaan Ukrainasta uutta idästä nousevaa uhkaa vastaan. Neuvostojohto oli jatkuvasti 
joutunut keskittämään pääosan sotavoimistaan idän valkoisia vastaan, mutta nyt se¬ 
kään ei näyttänyt enää riittävän. Siperiassa kootun sadantuhannen vahvuisen valkoi¬ 
sen armeijan keväthyökkäys sai erittäin hyvän alkumenestyksen ja onnistuttiin lopulta 
torjumaan vain vaivoin. Kesällä aloittivat puolestaan etelän valkoiset oman suur- 
hyökkäyksensä. Hyökkääjien vahvuudeksi on arvioitu vähintään 160 000 sotilasta, 
mikä teki siitä suurimman valkoisten koskaan kokoaman armeijan. Lisäksi se sai yhä 
tukea myös omia sotajoukkojaan ylläpitäviltä kasakoilta. 31 

Valkoisten voimistuminen oli suoraan riippuvainen heidän länsiliittoutuneilta saa¬ 
mastaan tuesta. Länsivaltojen omat sotavoimat tosin kärsivät maailmansodan jäljiltä 
vakavasta sotaväsymyksestä eikä niiden herkästi kapinoivia sotilaita uskallettu juuri 
käyttää taistelutehtäviin omalta kannaltaan varsin kaukaisessa maassa käydyssä si¬ 
sällissodassa. Suurin osa ranskalaisista ja brittiläisistä sotilaista vedettiin itse asiassa 
pois Venäjältä jo kevään 1919 aikana. Suursodan päättyminen oli kuitenkin jättänyt 
liittoutuneiden käsiin valtavan määrän hyödytöntä sotilaskalustoa, jota voitiin nyt lah¬ 
joittaa valkoisille bolsevikkien vastaisen taistelun nimissä. Venäjälle lähetettiin suuria 
määriä nykyaikaisia aseita, panssarivaunuja ja lentokoneita, sekä sotilasasiantuntijoita 
opastamaan niiden käytössä. Samaan aikaan puna-armeija kärsi yhä vakavammista 
ase- ja ammusvajauksista maailmansodan aikaisten varastojen loppuessa ja 
bolsevikkien käsissä olleen teollisuuden osoittauduttua kyvyttömäksi täyttämään tar¬ 
vetta. 

Vihollistensa ympäröimän neuvostovaltion pelastukseksi koitui tälläkin kertaa nii¬ 
den keskinäinen hajanaisuus. Siperian valkoisten keskuudessa rojalistit olivat edel¬ 
lisenä syksynä syrjäyttäneet sosialistivallankumoukselliset yhteisestä hallituksesta, jonka 
jälkeen nämä tavoilleen uskollisesti ryhtyivät uuteen terrorikampanjaan, tällä kertaa 
valkoisia vastaan. Baltiassa syttyi myös taisteluita kansallismielisten kesken. Latvian 
nationalistihallituksen tavoittelemaa yleistä asevelvollisuutta pelänneet baltian- 
saksalaiset tekivät huhtikuussa 1919 saksalaisten tuella maassa vallankaappauksen. 
Sitä vastaan asettui virolaisten tuella perustettu erillinen latvialaisnationalistien 
armeija ja kesäkuussa osapuolet ajautuivat lyhyeen, mutta veriseen sotaan keske¬ 
nään. Baltiansaksalaisten liittolaisineen oli lopulta taivuttava aselepoon ja luovutetta¬ 
va valta takaisin Latvian kansalliselle hallitukselle. 32 


30 Borys, 1960, s. 223-236. 

31 Valkoisten kevät- ja kesähyökkäyksistä katso Lincoln, 1989, s. 198-199, 213, 284, 315-317 ja 
400-402, Mavvdsley, 1987, s. 120-139, 143-146 ja 167-168, von Rauch, 1974, s. 66-67, VVhite, 
1994, s. 203-204 ja VVollenberg, 1978, s. 92 ja 105-106. 

32 Gray, 1991, s. 269, von Hehn, 1977, s. 24-30 ja von Rauch, 1974, s. 64-66. Länsivaltojen 
sotilaiden keskuudessa esiintyneestä kapinoinnista katso esim. Carr, 1971, s. 133-135 ja Lincoln, 
1989 s. 280-281. 

Elokuussa sekasorto jatkui Saksasta kotiutetuista venäläisistä sotavangeista koo¬ 
tun valkoisen armeijan hyökättyä baltiansaksalaisten vapaajoukkojen sekä saksalais¬ 
ten vapaaehtoisten tuella Latviaan, joka sai jälleen tukea virolaisilta sekä brittiläiseltä 
laivasto-osastolta. Latvian armeija oli sekin kasvanut jo 50 000:n vahvuiseksi ja hyök¬ 
käys torjuttiin. Taistelut ehtivät levitä Liettuaankin ennen kuin marraskuussa saatiin 
aikaan sopimus, jolla kaikki saksalaiset joukot vedettiin Latvian alueelta. Noin sadan 
tuhannen balttiansaksalaisen arvioidaan paenneen heidän mukanaan. 33 

Vaikka Baltiassa ei oltaisikaan vuoden 1919 aikana ajauduttu kapinoiden ja sisäl¬ 
lissotien kierteeseen, on kyseenalaista olisivatko niissä kootut kansalliset armeijat 
suuresti vaikuttaneet neuvostohallituksen kohtaloon. Alueen vastaitsenäistyneet val¬ 
tiot eivät nähneet erityistä syytä jatkaa sotaa rajojensa ulkopuolelle, sillä valkoisten 
Siperian hallitus kieltäytyi itsepintaisesti tunnustamasta niiden itsenäisyyttä. Samasta 
syystä myös Suomi ja Puola pitivät jatkuvasti etäisyyttä valkoisten sotaponnistuksiin. 
Ukrainan kansallisen hallituksen joukot joutuivat jopa avoimeen taisteluun valkoisia 
vastaan näiden kieltäydyttyä tiukasti hyväksymästä maan itsenäisyyttä. Taipumatto¬ 
muudellaan valkoiset eristivät itsensä tärkeimmistä paikallisista liittolaisistaan ja 
helpottivat suuresti neuvostohallituksen asemaa. 

Vuoden 1919 aikana sisällissota alkoi yhä selvemmin muistuttaa järjestäytynyttä 
suursotaa massiivisine armeijoineen ja laajoine rintamataisteluineen. Puna-armei¬ 
jan virallinen vahvuus nousi vuoden loppuun mennessä jo pariin miljoonaan, joskin 
karkuruus ja aseiden puute jätti rintamajoukkojen koon ehkä vain neljännekseen 
tästä. Myös joukkojen laatu parani. Oltuaan alunperin heikosti koulutettu ja johdettu 
sekalainen kokoelma köyhiä talonpoikia, työläisiä, ja jopa keskusvalloilta otettuja so¬ 
tavankeja, puna-armeija alkoi vähitellen muuttua kokeneeksi ja suhteellisen tehok¬ 
kaasti komennetuksi sotakoneistoksi. 34 

Sama koski myös neuvostohallituksen vihollisia. Valkoisilla oli Siperian ja 
Kaukasuksen joukkojen ohella nyt käytössään kaksi muutakin armeijaa. Lännessä 
toimi Baltian maissa taistelleista sekalaisista joukoista koottu noin 17.000:n sotilaan 
vahvuinen sotajoukko, joka uhkasi syksyllä hetken vakavasti Petrogradia. Jäämeren 
rannalle puolestaan koottiin brittilaivaston turviin pohjoista armeijaa, jonka vahvuus 
oli parhaimmillaan ehkä peräti noin 50 000 miestä. Kaikkiaan valkoisillakin oli siis 
aseissa vähintään runsaat 300 000 sotilasta. Puolalaisilla oli ainakin paperilla 
itärintamallaan runsaan parinsadan tuhannen miehen armeija. Ukrainan kansallisen 
armeijan vahvuudeksi ilmoitettiin satatuhatta miestä, joskin sen sotilaiden taistelu- 
kuntoisuus ei välttämättä ollut korkea. Lisäksi tulivat pienempien kansallisten hallitus¬ 
ten armeijat sekä lukuisien ulkovaltojen sotajoukot, jotka evakuoinneista huolimatta 
nousivat vahvuudeltaan yhä pitkälti yli sadantuhannen. Lopuksi sodan kulkuun vaikut¬ 
tivat jatkuvasti merkittävällä, joskus jopa ratkaisevalla tavalla, lukuisat sissijoukot 


3 Gray, 1991, s. 276, von Hehn, 1977, s. 34-39 ja von Rauch, 1974, s. 68-69. 

* Lincoln, 1989, s. 197-198, Mavvdsley, 1987, s. 181-185, Roos, 1966, s. 71, VVhite, 1994, s. 198- 
199 ja VVollenberg, 1978, s. 43-44. 

aina valkoisia häilyvästi tukevista kasakoista kotikyliään kaikkia ulkopuolisia vastaan 
puolustaviin talonpoikiin, eli vihreisiin, asti. 35 

Talveen mennessä kaikki hyökkäykset neuvostovaltaa vastaan oli kuitenkin torjut¬ 
tu. Epäonnistumisen syynä oli osin puna-armeijan parantunut taisteluhenki, osin sen 
vihollisten kyvyttömyys yhteistoimintaan. Voimiensa tunnossa valkoiset eivät jousta¬ 
neet itsenäisyytensä julistaneiden kansallisten hallitusten edessä, joten nämä kielsi¬ 
vät siltä lopulta kaiken tukensa. Kun valkoisten läntinen armeija joutui lokakuussa 
vetäytymään Viron alueelle, se riisuttiin aseista. Ukrainan kansalliset joukot rusentuivat 
punaisten, valkoisten, puolalaisten ja jopa romanialaisten välissä ja niiden kauas 
länteen vetäytyneet rippeet turvautuivat talvella sissisotaan. Puolalaiset keskeyttivät 
syksyllä oman hyvin menestyneen hyökkäyksensä saatuaan haltuunsa suurimman 
osan tavoitteistaan. Yksin jääneet valkoiset eivät kyenneet murtautumaan Venäjän 
ydinalueille ja nekin pakotettiin lopulta vetäytymään takaisin itään. 36 

Valkoisten vuoden 1919 suurhyökkäyksen epäonnistuminen osoittautui koko so¬ 
dan käännekohdaksi. Joulukuussa pitkään sotaan ja valkoisten asenteeseen tuskastunut 
Viron hallitus solmi aselevon neuvostojohdon kanssa. Saavutettuaan tammikuussa 
1920 puolalaisten tuella oman itärajansa latvialaiset seurasivat esimerkkiä ja samoin 
tekivät pian Iiettualaisetkin. Myös koko ajan avoimista sotatoimista neuvostovaltaa 
vastaan pidättäytynyt Suomi ryhtyi rauhanneuvotteluihin. Jopa länsivallat alkoivat 
menettää kiinnostuksensa sotaan, joka tuntui vain pitkittävän ja pahentavan maail¬ 
manlaajuista lamaa ilman toivoa niille myönteisestä lopputuloksesta. 37 

Vuoden 1920 alussa ratkaisun hetket olivat jo selkeästi käsillä. Valtakunnan raja¬ 
maille tungetuilta valkoisilta puuttui yhä vahva tukialue, jota tarvittiin taistelun jatka¬ 
miseen ilman ulkovaltojen tukea. Bolsevikkien hallitsemilla Venäjän ydinalueilla oli 
sen sijaan vihdoin saatu aikaan tehokas sotatalous, joka yhdessä ankaran sisäisen 
vallankäytön kanssa mahdollisti entistä suurempien sotavoimien ylläpidon. Puna-ar¬ 
meijan miljooniin nousevasta vahvuudesta ei tosin vieläkään kyetty aseistamaan ja 
varustamaan kuin osa, mutta sekin riitti. Idässä valkoiset työnnettiin suhteellisen hel¬ 
posti Siperiaan, jossa heidän armeijansa musertui lopulta talonpoikaiskapinassa. Brit¬ 
tien evakuoitua joukkonsa pohjoisesta myös sikäläinen valkoinen armeija hajosi il¬ 
man merkittävää vastarintaa. Jäljellä oli enää valkoisten eteläinen rintama, jota sitä¬ 
kin työnnettiin talven aikana aina Mustan meren rannalle asti. 38 

Keväällä 1920 valkoiset yrittivät etelän tukialueiltaan vielä yhtä epätoivoista hyök¬ 
käystä 70 000 miehen voimin luottaen tällä kertaa kasakoiden ohella myös bolsevikeista 
vieraantuneiden sissijoukkojen apuun. Valkoisten tärkein valtti oli kuitenkin Puola, 
joka suunnitteli omaa suurhyökkäystään neuvostovaltaa vastaan painostettuaan myös 


35 Lincoln, 1989, s. 205-216, 248-254, 282-284, 287-299, 316-317 ja 402, Mavvdsley, 1987, 
s. 166-177, Roos, 1966, s. 71 ja VVhite, 1994, s. 205-206. 

36 von Hehn, 1977, s. 30-34, Lincoln, 1989, s. 223-228, 260-266, 299-300, 324-327 ja 402-404, 
Mavvdsley, 1987, s. 139-143, 148-160 ja 196-215, von Rauch, 1974, s. 69-70, Roos, 1966, 
s. 70-74 ja VVhite, 1994, s. 204-205, 206-208 ja 210-212. 

37 von Hehn, 1977, s. 39-43 ja von Rauch, 1974, s. 70-74. 

38 Lincoln, 1989, s. 266-268, 284-285 ja 327-328 ja Roos, 1966, s. 76 ja 82. 

Punaisia merisotilaita hyökkäämässä Baltian valkoista armeijaa vastaan vuonna 1919. 



Ukrainan kansallismielisten rippeet puolelleen. Puolalaisilla oli käytössään hyvin kou¬ 
lutettu monisatatuhantinen armeija, joka oli aseistettu lännestä saaduilla aseillapa 
sen turvin he haaveilivat nousevansa itäisen Euroopan uudeksi johtavaksi suurvallak¬ 
si. Hyökkäys etenikin aluksi hyvin ja Kiova valloitettiin vielä kerran. 

Perinteisen vihollisen maahanhyökkäys nosti Venäjällä kansallishenkisen innos¬ 
tuksen, jota bolsevikit pystyivät hyödyntämään. Neuvostohallitus sai vihdoin laajaa 
tukea kansansa parista ja kykeni kokoamaan vastahyökkäykseen 150 000 miestä. 
Puolalais-ukrainalaiset joukot lyötiin perinpohjin ja heinäkuussa 1920 puna-armeija 
oli jo Varsovan edustalla. Maailmanvallankumous näytti hetken jälleen mahdolliselta. 
Länsivaltojen tukemat puolalaiset aloittivat kuitenkin menestyksellisen vastahyökkä¬ 
yksen ja syksyllä rintama oli siirtynyt kauas itään. Lokakuussa saatiin vihdoin aikaan 
pysyvä tulitauko neuvostohallituksen ja Puolan välille. Taistelukentäksi päätynyt Uk¬ 
raina päätettiin jakaa niiden kesken paikallisia kansallismielisiä kuulematta. 39 

Neuvosto-Venäjän ja Puolan välinen aselepoja sitä seuraavana keväänä seuran¬ 
nut rauha merkitsivät katastrofia valkoisten viimeiselle armeijalle, joka oli lupaavan 
alkumenestyksen jälkeen joutunut jälleen vetäytymään etelään Krimin niemimaalle. 
Valkoisten riveissä oli enää alle 50 000 miestä eikä heistä ollut vastusta puna-armei¬ 
jalle sen kääntäessä nyt koko voimansa heitä vastaan. Sisällissodan viimeiset taiste¬ 
lut lännessä käytiin marraskuussa 1920 Krimillä, josta valkoiset onnistuivat evakuoimaan 
länsivaltojen tuella 130 000 ihmistä ennen puna-armeijan tuloa. Tämänkin jälkeen 
yhteenotot jatkuivat Kaukasuksella, Keski-Aasiassa ja Siperiassa vielä muutaman 
vuoden kunnes neuvostovalta oli saanut käsiinsä suurimman osan entisen keisarikun¬ 
nan alueista. 40 

Venäjän sisällissodan aikana puna-armeijan riveihin värvättiin kaikkiaan runsaat 
6 700 000 miestä, joista vähintään 125 000 kaatui taistelussa. Korkeimmat arviot 
tappioluvuista ovat viisi kertaa korkeampia, jolloin kaatuneita olisi miltei 10 prosenttia 
kokonaismäärästä. Tauteihin kuolleiden osuudeksi lasketaan vähintään 300 000 kor¬ 
keimpien lukujen noustessa kaksinkertaisiksi. Valkoisten puolella tarkkojen arvioiden 
tekeminen on vieläkin vaikeampaa. Valkoisiin armeijoihin värvättyjen sotilaiden mää¬ 
rästä ei voi sanoa juuri muuta, kuin että se jäi murto-osaan punaisten kokonaismää¬ 
rästä, mutta oli ainakin enemmän kuin puoli miljoonaa. Valkoisten ja puolalaisten 
riveissä on arvioitu kaatuneen yhteensä ainakin 175 000 sotilasta, minkä lisäksi 150 000 
kuoli tauteihin. Toisaalta valkoisille ja heidän liittolaisilleen on esitetty myös lähes 
1 300 000:een nousevia kokonaistappioita erittelemättä kuolinsyitä. Näihin lukuihin 
on vielä lisättävä paikallisissa kapinoissa, teloituksissa, ja osapuolten ylläpitämillä 
vankileireillä kuolleet sadat tuhannet ihmiset. Jos mukaan otetaan vielä arviolta vä¬ 
hintään 7 miljoonaa nälkään ja tauteihin kuollutta siviiliä ylittävät sisällissodan tappiot 
jo selvästi Venäjän keisarikunnan menetykset maailmansodassa. 41 


39 Lincoln, 1989, s. 405-421, Mavvdsley, 1987, s. 250-261, Roos, 1966, s. 74-83, VVhite, 1994, 
s. 214-216 ja VVollenberg, 1978, s. 121-134. 

40 Lincoln, 1989, s. 422-461, Mavvdsley, 1987, s. 219-225 ja 262-271 ja VVhite, 1994, s. 216-217. 

41 Ferguson, 1999, s. 391-394 ja Mavvdsley, 1987, s. 285-287. 

Vallankumous Saksassa 


Venäjän ohella myös Saksassa ensimmäinen maailmansota päättyi vallankumouk¬ 
seen, joskin lopulta vaillinaiseksi jääneeseen. Toisin kuin Venäjällä, eivät alkuvaiheen 
sekalaiset vapaaehtoisjoukot täällä koskaan muodostuneet järjestäytyneiksi armeijoiksi, 
jotka olisivat voineet ryhtyä laajamittaiseen sisällissotaan. Kehitys tähän suuntaan 
pysähtyi jo alkuunsa ja maan hallituksen onnistui lopulta palauttaa väkivaltamonopoli 
käsiinsä. Rintamataisteluiden sijasta Saksa koki pari vuotta kestäneen epävakauden 
kauden, johon mahtui joukko paikallisia aseellisia yhteenottoja sekä sekalaisia terro¬ 
ritekoja. 

Saksan vallankumous sai alkunsa Kielin laivastotukikohdassa marraskuun alussa 
1918 puhjenneesta kapinasta. Lakkoiluja neuvostojen perustaminen levisivät muuta¬ 
massa päivässä eri puolille valtakuntaa. Kaikki näytti aluksi sujuvan lähes verettömästi. 
Keisari luopui kruunusta ja monarkia luhistui. Uuden hallituksen muodostivat maltilli¬ 
set sosialistit, jotka julistivat Saksan tasavallaksi. Kaksi päivää myöhemmin maa an¬ 
tautui länsiliittoutuneille sodassa, jonka se oli joka tapauksessa jo hävinnyt. 42 

Uusi hallitus ei tasavallan julistamisen ohella tavoitellut sen pidemmälle menevää 
yhteiskunnallista kumousta ja yhdessä sotilasjohdon kanssa se toivoi nopean asele¬ 
von rauhoittavan valtakunnan sisäistä sekasortoa. Radikaalit sosialistit, ja erityisesti 
ns. spartakistit, sen sijaan halusivat käyttää tilannetta hyväkseen saadakseen aikaan 
todellisen sosiaalisen vallankumouksen. He ottivat haltuunsa keskeisiä rakennuksia 
Berliinissä ja muualla maassa. Tämä oli mahdollista, koska tappion vuoksi romahdus- 
tilaan joutunut armeija ei enää kyennyt ylläpitämään edes sisäistä järjestystä, vaan 
kieltäytyi pääosin tekemästä mitään. 

Vähitellen hallitus sai kuitenkin otteensa vakiintumaan ja jännitys alkoi lieventyä. 
Pääosa eri puolilla Saksaa valtaa hetken pitäneistä sotilas-ja työläisneuvostoista oli 
lopulta valmis tyytymään sosialistijohtoisen tasavallan perustamiseen ja lakkautti it¬ 
sensä. Seuraavien kuukausien aikana miljoonat sotilaat kotiutettiin rintamilta ja hal¬ 
litus ryhtyi kokoamaan heistä paikallisia iskujoukkoja järjestyksenpitoa varten. Naimat¬ 
tomina ja ammattitaidottomina monet suoraan koulun penkiltä sotaan joutuneet nuo¬ 
ret eivät nähneet siviilielämässä enää tulevaisuuttaan ja olivat valmiita jatkamaan 
tutuksi käynyttä sotilaspalvelusta. Sosialistihallituksen alkuperäinen tavoite ei kuiten¬ 
kaan täysin toteutunut, sillä näin koottujen ns. vapaajoukkojen johtoon nousi ammatti- 
upseereja, jotka olivat pääosin ajatusmaailmaltaan oikeistolaisia. Koska vapaajoukoilla 
ei ollut yhtenäistä keskusjohtoa upseerien poliittiset näkökannat saivat niissä myös 
helposti tilaaja vapaajoukot alkoivat pian esittää omaa rooliaan Saksan tulenarassa 
tilanteessa. 43 

Osa vasemmistohenkisistä veteraaneista liittyi puolestaan radikaaleihin, jotka jat¬ 
koivat enemmän tai vähemmän avoimesti oman vallankumouksensa valmisteluja. 


12 Saksan vallankumouksesta ja kapinoista katso mm. Mommsen, 1981, s. 27-47, Mitchell, 1965, 
Sewell, 1988, ja Ryder, 1967, s. 188-217 ja VValdman, 1958, s. 79-113. 

* Katso mm. Mommsen, 1981, s. 29-31 ja Ryder, 1967, s. 188-217. 

Sekalainen joukko sotilaita valvomassa Brandenburgin porttia Berliinissä marraskuun 
1918 vallankumouksen aikoihin. 







Vapaajoukkojen ja radikaalien välit kiristyivät nopeasti ja joulukuun alussa niiden 
välillä käytiin jo aseellinen yhteenotto Berliinissä. Katutaisteluissa arvioidaan 180:n 
saaneen surmansa. Sama toistui joulun alla hallituksen tukemien vapaajoukkojen 
ottaessa yhteen vallankumouksellisten merisotilaiden kanssa. Kahden päivän taiste¬ 
luissa laskettiin 67 kaatunutta. 44 

Sosialistihallituksen asema heikkeni talvella jatkuvasti äärisuuntausten puristuk¬ 
sessa. Armeija oli jo hajoamistilassa eivätkä länsiliittoutuneet suostuneet aselevosta 
huolimatta purkamaan Saksan satamien saartoa, mikä pahensi kurjuutta ja nälänhä¬ 
tää. Keskusvallan ote oli yhä varsin olematon eri puolilla valtakuntaa, varsinkin Baije¬ 
rissa, jonka paikallinen radikaalivasemmistolainen hallitus oli jo marraskuun lopulla 
julistanut riippumattomaksi tasavallaksi. Vuodenvaihteessa puhkesi avoin yhteenotto 
myös puolalaisten kanssa näiden ottaessa idässä väkivalloin haltuunsa Saksalle kuu¬ 
luneita alueita. Keskushallituksella oli lähettää puolalaisia vastaan vain vähäisiä raja- 
joukkoja, jotka eivät kyenneet kunnolliseen vastarintaan. Aselepo solmittiin helmi¬ 
kuussa 1919 Saksan luopuessa käytännössä Posenin alueesta. 45 

Keskenään eripuraisten spartakistien pitkään valmisteltu kapina puhkesi vihdoin 
tammikuussa 1919. Kapinalliset julistivat yleislakon ja miehittivät avainkohteita Berlii¬ 
nissä ja muissa suurkaupungeissa. Vaikka vallankumouksellisilla olikin jonkin verran 
tukea väestön parissa, heiltä puuttui aseita ja kunnollinen organisaatio. Edes Berlii¬ 
nissä, keskeisessä kapinakeskuksessa, eivät punaiset kyenneet aseistamaan kuin vajaan 
tuhannen miehen joukon. Keskushallitus oli puolestaan täysin riippuvainen yhä 
itsenäisemmiksi käyneiden vapaajoukkojen avusta. Runsaan viikon kestäneiden katu- 
taistelujen jälkeen noin 3 000:n miehen vahvuinen vapaajoukko kukisti pääkaupungin 
kapinalliset. Myös muualla valtakunnassa käytiin hajanaisia yhteenottoja ja kaikkiaan 
noin tuhannen ihmisen arvioidaan kuolleen kapinan ja sitä seuranneiden puhdistus¬ 
ten yhteydessä. Berliinin osuus oli virallisten lukujen mukaan 156 kuollutta ja joitakin 
satoja haavoittuneita. Kuolleiden joukossa olivat spartakistien johtohenkilöt Rosa Lu¬ 
xemburg ja Karl Liebknecht, jotka surmattiin vapaajoukkojen vangeiksi jäätyään il¬ 
man oikeudenkäyntiä. 46 

Spartakisti kapina n kukistuminen ei vielä merkinnyt vakaampien olojen paluuta. 
Ajoittaiset lakot ja yhteenotot jatkuivat eri puolilla maata, mutta ilman selkeää yhteis¬ 
tä linjaa. Sosialistihallituksen ohella myös radikaalit vallankumousneuvostot alkoivat 
menettää otettaan kurjuuden ja nälän rasittamista kansanjoukoista. Maaliskuussa 
puhkesivat katutaistelut Berliinissä uudelleen vastamuodostetun kommunistipuolueen 
julistettua yleislakon. Vallankumouksellisten aseistetut joukot osoittautuivat yhtä huo¬ 
nosti organisoiduiksi ja aseistetuiksi kuin aiemminkin ja ne kukistettiin jälleen viikos¬ 
sa. Tällä kertaa siihen kuitenkin tarvittiin 30 000:n miehen vahvuiset vapaajoukot 
sekä tykistöä ja panssarivaunuja. Taisteluja seurasivat uudet veriset puhdistukset ja 
kaikkiaan ehkä noin 1 500-3 000 ihmistä sai tällä kertaa surmansa. 47 


* Gray, 1991, s. 255 ja 259, Ferguson, 1999, s. 389 ja VValdman, 1958, s. 144-145. 
15 Mitchell, 1965, s. s. 92-109 ja Roos, 1966, s. 50-52. 

* Gray, 1991, s. 265, Mommsen, 1981, s. 31-45 ja VValdman 1958, s. 171-196. 

* Gray, 1991, s. 267 ja Mommsen, 1981, s. 31-45. 

Maaliskuun yhteenottojen jälkeen tilanne alkoi vihdoin rauhoittua muualla paitsi 
Baijerissa. Siellä itsenäisyysjulistus oli johtanut kasvavan sekasortoiseen valtataisteluun, 
jossa murhat, mellakointi ja ajoittaiset katutaistelut seurasivat toisiaan. Aseita oli 
täälläkin liikkeellä runsaasti armeijan varikoiden päädyttyä ryöstelyn kohteeksi. Huh¬ 
tikuun alussa 1919 Baijeriin perustettiin Unkarin esimerkkiä noudattaen neuvosto¬ 
tasavalta. Viikon jatkuneen lähes anarkian jälkeen uusi hallitus sai aikaan jonkinlai¬ 
sen järjestyksen ja ryhtyi kokoamaan omaa puna-armeijaansa vastapainoksi 
kukistetulle sosialistihallitukselle uskollisille joukoille. Kokoon saatiinkin ehkä pariin¬ 
kymmeneen tuhanteen noussut joukko, johon liittyi myös Baijeriin sijoitettuja venä¬ 
läisiä sotavankeja. Aseita oli jakaa ehkä vain 10 000:lleja punaisten organisaatio jäi 
olemattomaksi ylipäälliköksi valitun matruusin komennossa. 48 

Aluksi Baijerin punaisilla oli kuitenkin menestystä. Huhtikuun puolessavälissä he 
löivät entisen hallituksen vajaan 8 000:n miehen yhtä lailla kehnosti koulutetun ja 
aseistetun armeijan. Kaatuneita ei taistelussa tosin tullut kuin joitakin kymmeniä. 
Alakynteen jääneet pyysivät apua Berliinin hallitukselta, joka lähetti 7 500 komennos¬ 
saan ollutta sotilasta. Lisäksi avuksi saatiin VViirttembergistä 3 750 vapaajoukkojen 
miestä, minkä jälkeen sosialisteilla olikin jo koossa 30 000:n miehen armeija. Sen 
avulla Munchen vallattiin toukokuun alussa katkerissa katutaisteluissa, joita seurasi¬ 
vat tavan mukaiset veriset puhdistukset. Kaikkiaan Baijerin vallankumouksen yhtey¬ 
dessä kuoli virallisten tilastojen mukaan tammikuun alusta toukokuun puoleenväliin 
719 ihmistä, joista 58 oli punaisten riveissä palvelleita venäläisiä. Toisaalta yksistään 
Munchenin katutaisteluissa ja niitä seuranneissa puhdistuksissa väitetään jopa tu¬ 
hannen menettäneen henkensä. 49 

Kesäkuussa alussa 1919 otettaan vähitellen kiristävän keskushallituksen joukot 
kukistivat verettömästi Ranskan epävirallisesti tukeman yrityksen perustaa itsenäinen 
Reinin tasavalta. Versailles'n ankarien rauhanehtojen hyväksyminen muutamaa viik¬ 
koa myöhemmin aiheutti lisää levottomuuksia, mutta sen jälkeen tilanne vihdoin rau¬ 
hoittui. Epäonnistunut oikeistolainen vallankaappausyritys maaliskuussa 1920 aloitti 
kuitenkin yhteenotot vielä kerran uudestaan. Ruhrin työläisten parissa syntyi laaja 
vastarintaliike sekä vallankaappaajia että vapaajoukkoja vastaan yleensä. Yhteenotot 
laajenivat ja kapinalliset onnistuivat karkottamaan hallituksen joukot Ruhrin alueelta 
aiheuttaen niille vakavia tappioita. Parhaimmillaan vallankumouksellisilla väitetään 
olleen aseissa peräti 80 000 miestä, mutta hallituksen kiireiset myönnytykset heiken¬ 
sivät liikettä pian. Lopulta hallitukselle uskollisten yksiköiden vastahyökkäys kukisti 
jäljellä olleet Ruhrin punaiset muutamassa viikossa. Ajoittaista kapinointia esiintyi 
vielä tämänkin jälkeen, muttei enää entisessä mitassa. 50 

Saksan yhteenottoihin vuosina 1919-21 osallistuneiden kokonaismäärää on mah¬ 
doton sanoa, mutta se noussee melkoisen korkeaksi. Rintamilta kotiutui lyhyessä 
ajassa miljoonia väkivaltaan ja aseiden käyttöön tottuneita miehiä, joille sodan lop- 


* Mitchell, 1965, s. 304-331. 

* Gray, 1991, s. 268-269 ja Mitchell, 1965, s. 304-331. 

51 Vuoteen 1923 asti jatkuneista levottomuuksista katso Ferguson, 1999, s. 389-390, Mommsen, 
1981, s. 45-47. Sleesian puolalaismielisistä kapinoista katso Roos, 1966, s. 88-89. 

Vapaajoukot vangitsemassa Miinchenin lyhytaikaisen neuvostotasavallan puolustajaa 
keväällä 1919. 



Brittisotilaat vangitsemassa Eamon de Valeraa, yhtä vuoden 1916 pääsiäiskapinan 
johtajista Dublinissa. 


putulos ja sitä seurannut nälkä ja kurjuus olivat katkeria pettymyksiä. Huolimatta 
vallankumouksellisten suurista ongelmista tukijoidensa aseistamisessa ei sodanjäl¬ 
keisessä Saksassa varsinaisesti ollut pulaa aseista. Vielä niinkin myöhään kuin 1920 
hallitus arvioi 1 900 000:n kiväärin ja 8 452:n konekiväärin olevan tietymättömillä tai 
laittomien tahojen käsissä. Varsinaiset yhteenotot jäivät kuitenkin yleensä paikallisiksi 
ja lyhytaikaisiksi ja niissä kuolleiden määrä suhteellisen pieneksi. Kansannousuja ja 
katutaisteluita erottivat toisistaan rauhallisemmat kaudet, jolloin yritettiin paluuta 
normaaliin elämään. Maa ei koskaan jakautunut fyysisesti erillisiin leireihin, vaan 
kamppailua käytiin pikemminkin yhteiskuntaluokkien sisällä kaupungeissa ja tehtailla. 
Kaiken kaikkiaan taisteluja seuranneissa puhdistuksissa lienee kuollut huomattavasti 
enemmän ihmisiä kuin itse sotatoimissa. 51 


Kamppailu Irlannista 


Venäjän ja Saksan ohella lähes koko Keski-ja Itä-Eurooppa olivat aseellisen ku¬ 
mouksen kourissa maailmansodan päättymistä seuranneena sekasortoisena aikana. 
Puolassa kansallismieliset ottivat bolsevikkien, ukrainalaisten ja liettualaisten ohella 
yhteen myös saksalaisten ja tsekkien kanssa yrittäessään muovata maalleen mah¬ 
dollisimman edulliset rajat. Itävalta-Unkarin kaksoismonarkian hajoamista seurasivat 
taistelut sen perinnöstä, erityisesti Unkarin ja sen naapureiden välillä. Balkanillakin oli 
levotonta ja Kreikka ja Turkki kävivät 1920-luvun alussa verisen sodan Anatolian 
rannikkoseutujen omistuksesta. Vaikka läntisessä Euroopassa ei koettukaan maail¬ 
mansodan jälkimainingeissa samanlaista sotien ja vallankumousten vyöryä, esiintyi 
sielläkin laajoja sisäisiä levottomuuksia. Italiassa, Espanjassa ja Portugalissa katu- 
väkivalta ja poliittiset murhat näyttelivät 1920-luvun alkupuolella merkittävää osaa 
parlamentaarisen hallinnon sortumisessa ja totalitaaristen järjestelmien synnyssä. 
Ranskassa ja Iso-Britanniassa tilanne hieman vakaampi, mutta jälkimmäisen hallit¬ 
semassa Irlannissa käytiin todellista sisällissotaa, joka tarjoaa hyvän vertauskohdan 
Suomen kokemuksille. Vallankumouksellisen sosialismin sijasta irlantilaisten kapinoinnin 
taustavoimana olivat kuitenkin ensi sijassa selkeästi kansallismieliset tunnot. 

Vuosisatojen ajan Iso-Britanniaan kuulunut Irlanti irrottautui emämaastaan lopul¬ 
ta pitkän ja monivaiheisen kapinoinnin ja väkivallan kierteen myötä. Alkunsa se sai jo 
keväällä 1916 maailmansodan yhä jatkuessa. Pääsiäiskapinan nimellä tunnettu lyhyt, 
mutta väkivaltainen yhteenotto oli itsenäisyyttä ajaneen pienen tasavaltalaisen 
vastarintajärjestön epätoivoinen yritys saada aikaan kansannousu brittivaltaa vas¬ 
taan. Noin 1 200 heikosti aseistettua ja sekasortoisesti johdettua kapinallista otti 
haltuunsa osia saaren pääkaupungista Dublinista. Muualla maassa oli vain vähäistä 
liikehdintää ja kaikkiaan kapinaan osallistui korkeintaan 2 500 ihmistä, joista parisa¬ 
taa oli naisia. Vähäisestä lukumäärästään huolimatta kapinalliset tekivät viikon ajan 
sitkeää vastarintaa ja heidät kukistettiin vasta 16 000 sotilaan ja poliisin voimin. 


51 Ferguson, 1999, s. 389-390. 

Verisissä taisteluissa kuoli 450 ihmistä ja 2 600 haavoittui. Vangiksi otettiin yli 3 000 
kapinallista, joista 77 oli naisia. Yhdeksänkymmentä vangeista tuomittiin kuolemaan, 
mutta lopulta vain kuusitoista teloitettiin. Muut vapautettiin pääosin vielä ennen vuo¬ 
den loppua. 52 

Seuraavina vuosina tasavaltalaiset vaihtoivat strategiaa ja levottomuudet jatkui¬ 
vat eri puolilla Irlantia yksittäisinä väkivallantekoina. Avoimen kapinan sijasta vasta- 
muodostettu Irish Republican Army (IRA) valitsi toimintamallikseen terrorismin, joka 
oli vallitsevissa olosuhteissa todennäköisesti ainoa sille mahdollinen väkivaltaisen 
vastarinnan muoto. IRA: Ha ei ollut aluksi juuri aseita, joilla se olisi voinut käydä edes 
sissisotaa brittiläisen imperiumin sotavoimia vastaan. Tasavaltalaiset keskittyivät is¬ 
kemään poliisivoimia vastaan surmaten muutaman vuoden aikana kymmeniä poliise¬ 
ja ja pettureina pitämiään irlantilaisia erillisissä, yleensä varsin pienimuotoisissa 
iskuissa. Esivallan ohella IRA:n hyökkäykset kohdistuivat saaren protestanttiseen vä¬ 
hemmistöön, joka oli perustanut omia aseellisia järjestöjään omaksi turvakseen ja 
tukeakseen emämaan otetta Irlannista. 

Välttääkseen antamasta IRA: Ile tunnustetun kapinallisen asemaa brittihallitus pi¬ 
dättäytyi aluksi käyttämästä sitä vastaan armeijan joukkoja perustaen sen sijaan 
puolisotilaallisia yksiköitä poliisin avuksi. Pääosin englantilaisten sotaveteraanien pa¬ 
rista värvättyjen palkkasotilaiden ankarat otteet vieroittivat kuitenkin irlantilaisia enti¬ 
sestään vallanpitäjistään ja väkivalta sai aiempaa raaempia muotoja. IRA kiihdytti 
terrori kampanjaansa ja puolisotilaalliset joukot kostivat niihin kohdistuneet iskut 
syyllistymällä joukkomurhiin ja tuhopolttoihin siviiliväestön keskuudessa. Kapinahengen 
levitessä katolisen väestön parissa IRA pystyi alkuvuodesta 1920 perustamaan maa¬ 
seudulle varsinaisia sissi-osastoja, jotka pakoilivat ja väijyttivät hallituksen joukkoja. 
Protestantteja ryhdyttiin myös vainoamaan entistä avoimemmin ja seuraavien parin 
vuoden aikana saaren eteläosasta pakeni lähes koko sen satojen tuhansien vahvui¬ 
nen protestanttiväestö. Samalla saaren pohjoisosien lojalistijärjestöt ryhtyivät vainoa¬ 
maan katolisia, jotka pakotettiin muuttamaan omille rajatuille asuinalueilleen. Olo¬ 
suhteiden heikentyessä brittiarmeijan oli lopulta puututtava tilanteeseen, mutta siitä¬ 
kään ei enää ollut apua väestön siirryttyä vahvasti kapinallisten puolelle. Sissisota 
päättyi heinäkuussa 1921 aselepoon, joka pitkien neuvottelujen jälkeen johti sopi¬ 
mukseen Irlannin pysymisestä vapaavaltiona brittiläisen imperiumin osana. 

Hallituksen puolella IRA:ta vastaan taisteli parhaimmillaan 15 000 sotilasta ja 17 000 
poliisia. Jälkimmäisistä suuri osa kuului pahamaineisiin puolisotilaallisiin joukkoihin 
joihin värväytyi paljon Irlannin protestantteja. Kapinallisten määrä vaihteli nousten 
korkeimmillaan ehkä noin 5 000:een mieheen. 53 Heidän aseistuksensa pysyi kuitenkin 


52 Kaatuneista 64 oli kapinallisia, 116 hallituksen sotilaita ja 16 poliiseja. Loput noin 240 kuollutta 
olivat sivullisia, jotka joutuivat katutaisteluiden uhreiksi. Pääsiäiskapinasta ja sen tappioista katso 
mm. Fitzpatrick, 1996, s. 394, Foster, 1988, s. 481-485 ja Taillon, 1996, s. 49-102. Yleisestä 
arvioista vuosien 1916-23 väkivallan luonteesta Irlannissa katso Hart, 2003, s. 3-29, 89-109 ja 
110 - 111 . 

3 Kaikkiaan IRA:n vapaaehtoisiin kuului itsenäisyystaistelun aikana yli 100 000 miestä, joista suurin 
osa ei kuitenkaan osallistunut aktiivisesti väkivallantekoihin. Hart, 2003, s. 112-113. 

sodan loppuun asti puutteellisena, sillä IRA:n hallinnassa oli enimmilläänkin vain 3 300 
kivääriä. Näihin lukuihin nähden vuosina 1919-1921 väkivaltaisesti surmattujen mää¬ 
rä nousi korkeaksi. Kuolleita laskettiin olevan 1 400, joista 405 oli poliiseja, 150 soti¬ 
laita ja noin 600 IRA:n tukijoita. Loput voi määritellä siviileiksi. Suurin osa kuolleista 
sai surmansa murhattuina tai lyhyissä väijytyksenomaisissa kahakoissa. 54 

Siinä missä Irlannin väkivalta oli tähän asti luonteeltaan lähinnä sissi-ja terrori- 
sotaa emämaata vastaan, muistutti sen kolmas ja viimeinen vaihe enemmän suoma¬ 
laisten kokemuksia sisällissodan aikana. Tällä kertaa vastarintaan nousivat ne tasa¬ 
valtalaiset, jotka eivät hyväksyneet kompromissina syntynyttä vapaavaltiota, vaan 
katsoivat johtajiensa pettäneen yhteiset tavoitteet. IRA jakautui kahtia molempien 
puolien aseistautuessa tulevaa koitosta varten. Tässä suhteessa kehitys muistutti 
hyvinkin Suomen vastaavaa, varsinkin kun hallituksen joukot saivat briteiltä jonkin 
verran raskaampaa aseistusta, tykkejä ja panssariautoja. Taistelut alkoivat kesä¬ 
kuussa 1922. Ensimmäisen kuukauden ajan kamppailtiin rajusti asutuskeskusten hal¬ 
linnasta ja ajoittain käytiin todellisia rintamataisteluita. Elokuussa vapaavaltiollisten 
aseellinen ylivoima alkoi näkyä ja tasavaltalaisten oli siirryttävä aiemmista sodista 
tuttuun sissisotaan. Aluksi heillä olikin siinä menestystä, mutta jouluun mennessä 
hallituksen joukot olivat kukistaneet pääosan saaren lounais- ja länsiosiin tungetuista 
kapinallisjoukoista. Viimeiset tasavaltalaiset luovuttivat vasta toukokuussa 1923. Tä¬ 
mänkin jälkeen sissisota ja terrori-iskut jatkuivat yhä Pohjois-Irlannin protestantteja 
vastaan, luoden pohjaa alueella tähän päivään asti vaikuttaneelle poliittiselle 
umpikujalle 

Kaiken kaikkiaan vuosien 1922-23 sisällissodassa kuoli virallisten tilastojen mu¬ 
kaan 927 ihmistä, joskin kaksi kertaa suurempiakin lukuja on esitetty. Luku on sinäl¬ 
lään yllättävän pieni. Sodan päättyessä vapaavaltiolaisten armeija oli paisunut 50 000:n 
miehen vahvuiseksi ja tasavaltalaissakin oli parhaimmillaan aseissa kymmeniä tu¬ 
hansia miehiä. Suuri osa taisteluissa kaatuneista saikin surmansa jo sodan ensim¬ 
mäisen kuukauden taisteluissa pitkän sissisodan tuottaessa suhteellisen vähän tappi¬ 
oita. Sissijoukot olivat kooltaan pieniä ja pyrkivät luonteensa mukaisesti yleensä vält¬ 
tämään avoimia yhteenottoja. Toisaalta sodan pitkittyessä myös ilmapiiri katkeroitui 
saaden hallituksen koventamaan otteitaan. Tuhansia suljettiin vankiloihin ilman oi¬ 
keudenkäyntiä ja 77 vangittua kapinallista teloitettiin, osa heistä aiempien kapinoiden 
juhlittuja sankareita. 55 


54 Vuosien 1919-1921 kapinasta ja sen tappioluvuista katso Ferguson, 1999, s. 535(viite), Fitzpatrick, 
1996, s. 405-406, Foster, 1988, s. 494-502 ja Gray, 1991, s. 265. 

55 Irlannin sisällissodasta ja sen tappioista katso Ferguson, 1999, s. 390 ja s. 535(viite), Foster, 
1988, s. 511-515 ja 0'Halpin, 1996, s. 408-409. 

Suomen sisällissota 


Riippumatta siitä millä nimellä Suomessa keväällä 1918 käytyä sotaan sitten halu¬ 
taankin kutsua, oli se luonteeltaan sisällissota. Siinä kaksi osapuolta taisteli poliitti¬ 
sesta vallasta yhtenäiseksi mielletyssä valtiossa. Vaikka maa jakautuikin rintama¬ 
linjoja myöten kahteen osaan, ei kummankaan tavoitteisiin kuulunut uuden poliittisen 
kokonaisuuden erottaminen entisestä. Molemmat tavoittelivat valtaa yhtenäisessä 
valtiossa. Suomen alueeseen ei myöskään kohdistunut suoranaista ulkonaista uhkaa, 
jollei sellaisena pidetä saksalaisen Itämeren divisioonan saapumista valkoisten avuk¬ 
si, tai niitä vähäisiä bolsevikkijoukkoja, jotka toimivat Pietarista käsin Karjalan kan¬ 
kaalla. Ainoa avoin uhka Suomen valtion aluetta kohtaan koitui itse asiassa Ruotsin 
haaveista Ahvenanmaan suhteen, mutta ruotsalaisia vastaan eivät sen kummemmin 
valkoiset kuin punaisetkaan missään vaiheessa käyneet taisteluita. Suomen sisällis¬ 
sotaa käytiin viime kädessä siis suomalaisten sisäisenä asiana, johon ulkovallat toki 
pyrkivät vaikuttamaan liittolaisina. 

Sisällissodat eivät itse asiassa useinkaan toteuta vakiintuneissa nimissään näin 
selkeää määritelmää. Kuvaavasti jopa termin lähtökohta on tässä suhteessa hämäävä. 
Se yleistyi länsimaisessa kielenkäytössä Yhdysvaltain sisällissodan (Civil War) jäl¬ 
keen, mutta paradoksaalista kyllä tämä sota oli itse asiassa pikemminkin alueellinen 
kapina, jossa osa valtion alueesta halusi irrottautua omaksi kokonaisuudekseen. Suo¬ 
men sisällissodan aikalaissodista esimerkiksi Kiinan ja Meksikon vallankumoukset oli¬ 
vat vakiintuneista nimistään huolimatta puolestaan paremminkin sisällissotia kuin pelkkiä 
vallankumouksia. Myös Suomessa käytyä sotaa on kutsuttu monilla eri nimillä. 

Sisällissodan suomalaisten osapuolten, punakaartien ja suojeluskuntien, rakenne 
ja toimintatavat muistuttivat suuressa määrin erilaisten vapaaehtoisjoukkojen kehi¬ 
tystä muualla hajonneen Venäjän valtakunnan alueella vastaavana aikana. Molem¬ 
mat järjestöt olivat luonteeltaan vapaaehtoisia, heikosti aseistettuja ja koulutettuja, 
sekä lähes täysin vailla toimivaa keskusorganisaatiota. Jokseenkin samanlaiset olo¬ 
suhteet vallitsivat kevättalvella 1918 myös vastaperustetussa puna-armeijassa, Uk¬ 
rainan kansalliskokouksen vapaaehtoisjoukoissa, sekä vasta muotoaan etsivien Ve¬ 
näjän valkoisten parissa. Tämä ei ole mitenkään yllättävää, sillä monessa suhteessa 
Suomen sisällissota muodosti osan marraskuun vallankumouksesta alkanutta sotien 
vyyhteä. Suomessa taistelut vain onnekkaasti loppuivat jo kauan ennen kuin muualla 
entisen keisarikunnan alueella. 

Suomessa käydyn sodan lyhyys vaikutti myös sen osapuolten organisaatioon ja 
taistelutapoihin. Kumpikaan niistä ei ehtinyt kehittyä varteenotettavaksi järjes¬ 
täytyneeksi armeijaksi, kuten Venäjällä tuli seuraavien vuosien aikana tapahtumaan. 
Lisäksi yhteenottojen luonne pysyi perinteisen avoimen sodan mallissa, eikä Suo¬ 
messa koettu vastaavaa sissisodan ja terrorismin kierrettä kuin vaikkapa Irlannissa. 
Rintaman väärälle puolelle jääneet suojeluskunnat kävivät etelärannikolla jonkin ai¬ 
kaa hieman sissisotaa muistuttanutta kamppailua, mutta sen merkitys jäi vähäiseksi, 
yksin jo Suomen talven luomien epäsuotuisien olosuhteiden takia. Terrorismi sodan¬ 
käynnin muotona jäi täällä lähes täysin tuntemattomaksi. 

Se, että Suomen sisäiset väkivaltaisuudet eivät keväällä 1918 kehittyneet samaan 
suuntaan kuin Saksan vallankumouksen yhteydessä vuotta myöhemmin, johtunee 
Saksan kommunistien ilmeisen organisatorisen kyvyttömyyden ohella Suomessa en¬ 
nen sisällissotaa vallinneista olosuhteista. Toisin kuin Saksassa, täällä oli jo valmiiksi 
sotilaallisesti järjestäytyneitä vapaaehtoiskaarteja, jotka kaikkine puutteineenkin 
muodostivat pohjan nopeasti maasta polkaistaville armeijoille. Toisaalta Suomesta 
puuttui yksi niin Saksan kuin Venäjän kehitykseen oleellisesti vaikuttanut tekijä, 
hajoamistilassa ollut miljoona-armeija, jonka riveistä voitiin värvätä lähes loppumaton 
määrä nuoria, ammattitaitoisia taistelijoita. Suomen sisällissota oli varsinkin alkuvai¬ 
heessaan pitkälti amatöörien sotaa. 

Koska Suomen suuriruhtinaskunnan ei ollut tarvinnut lähettää joukkoja Venäjän 
armeijaan, olivat suomalaiset säästyneet lähes täysin maailmansodan suunnattom¬ 
ilta ihmisuhreilta. Maassa ei oltu käyty taisteluja ja sen infrastruktuuri oli säilynyt 
koskemattomana. Toisaalta suomalaiset olivat näin myös välttyneet kokemuksilta, 
jotka olivat muualla Euroopassa tehneet miljoonista nuorista miehistä parkkiintuneita 
sotaveteraaneja. Kun Venäjän armeijaa ryhdyttiin talvella 1917-18 kotiuttamaan Suo¬ 
mesta jäi maa käytännössä täysin vaille järjestäytynyttä sotaväkeä. Seurauksena oli 
sotilaallinen valtatyhjiö, joka osaltaan pahensi maassa vallinnutta poliittista kriisiä ja 
vaikutti näin myös sisällissodan syntyyn. Oikeistoja vasemmisto olivat molemmat 
perustaneet omia puolisotilaallisia kaartejaan ylläpitämään järjestystä ja niiden välil¬ 
le syntyi nopeasti kitkaa siitä kuka todella piti valtaa käsissään. Kun hallitus yritti 
tammikuussa 1918 nimittää suojeluskunnat maan viralliseksi armeijaksi, tulkitsivat 
punakaartit tämän käytännössä sodanjulistukseksi. 56 

Sisällissodan syttyessä jäi punaisten valvomalle alueelle vajaa puolitoista miljoo¬ 
naa ihmistä ja valkoisten puolelle hieman enemmän. 57 Molempien osapuolten sota¬ 
voimien perustana olivat aluksi sotaa edeltäneet järjestyskaartit. Ne tarjosivat halvan 
ja nopeasti koolle kutsuttavan armeijan, jolla ottaa haltuun niin paljon aluetta kuin 
mahdollista. Maassa yhä olleen venäläisen sotaväen asenne sotatoimiin oli aluksi 
epäselvä, mutta suojeluskuntien ryhtyessä riisumaan Pohjanmaan varuskuntia aseis¬ 
ta, ei vastarintaa juuri esiintynyt. 58 Punaisten puolella venäläiset sotilaat jakoivat toi¬ 
sinaan punakaarteille vapaaehtoisesti aseita varikoistaan, mutta eivät liittyneet so¬ 
taan mukaan erillisinä yksikköinä. Valtataistelun alku jäi siis paikallisille suojeluskunnille 
ja punakaarteille, jotka ottivat sodan ensimmäisten päivien aikana yhteen lähinnä 
omissa kotikunnissaan eri puolilla Suomea. Kukistettuaan paikallisen vastustajansa 


35 Katso mm. Manninen, 1974, s. 23-31. 

57 Suomen arvioitu kokonaisväkiluku vuoden 1917 päättyessä oli 3 346 853. Lappalainen I, 1981, 
s. 119. Punaisten pääosin hallitsemalla alueella asui vuoden 1917 väestöarvioiden perusteella 
1 415 345 asukasta, valkoisten puolella 1 759 441 ja rintamien välittömässä läheisyydessä 172 067. 
Lappalainen I, 1981, s. 119. 

58 Näin huolimatta siitä, että Suomeen sijoitetut varuskuntajoukot ja laivasto olivat itse asiassa 
alusta alkaen bolsevikkivallan tukijoita Venäjällä. VVildman, 1987, s. 285. Venäjän armeijan 
reaktioista Suomen sisällissodan syntyyn katso Manninen, 1993, s. 44-66. Venäläisen sotaväen 
asenteista ja Pohjanmaalla aseistariisunnan yhteydessä surmatuista venäläisistä katso "Venäläis- 
surmat" I, 2003. 

ne saattoivat auttaa tovereitaan lähialueilla ja kauempanakin synnyttäen vähitellen 
varsinaisia rintamalinjoja osapuolten välille. 59 

Ilman jo kauan ennen sodan alkua muotoutuneita suojeluskuntia ja punakaarteja 
Suomen sisällissota olisi hyvinkin saattanut jäädä vielä paljon todellista kestoaan 
lyhyemmäksi. Monilla itäisen Euroopan alueilla niin kansallismieliset kuin sosialistisetkin 
aseelliset järjestöt täytyi polkaista lähes tyhjästä ja usein niiden elinaika jäi vain 
muutamien viikkojen, tai jopa päivien mittaiseksi. Joko kilpaileva järjestö ehti muo¬ 
dostua ensin ja se kukisti vastustajansa jo alkuunsa, tai sitten jokin ulkopuolinen 
sotilaallinen tekijä sai ratkaisevan roolin vallanjaon järjestelyissä. Näin kävi esimer¬ 
kiksi Venäjän ydinalueilla ja monissa osissa Saksaa talvella 1918-19. Suomessa val¬ 
koiset ja punaiset saivat järjestäytyä rauhassa ennen varsinaisen yhteenoton alkua, 
ja ne osoittautuivatkin sitten tositilanteessa suhteellisen tasavahvoiksi. 

Ehkä parhaiten Suomea vastaava tilanne löytyi tässä suhteessa Irlannista. Siellä 
katkera kiista Irlannin oikeuksista brittiläisen imperiumin osana sekä katolisten ja 
protestanttien tulehtuneet välit olivat jo ennen maailmansodan syttymistä johtaneet 
hyvin järjestäytyneiden aseistettujen vapaaehtoisjärjestöjen syntyyn. Kuten Suomessa, 
perustui niiden toiminta paikallisiin alajärjestöihin, jotka keskittyivät rauhan aikana 
pitkälti sosiaaliseen toimintaan ja järjestyksenpitoon. Myöskään aseistuksen suhteen 
näiden järjestöjen tilanne ei ollut juuri Suomen oloja parempi. Toisaalta, siinä missä 
suojeluskunnat ja kansa la iskää rtit pystyivät Suomessa tarjoamaan jäsenilleen vain 
alkeellista sotilaskoulutusta, löytyi Irlannista paljonkin kouluttajiksi sopivaa väkeä. 
Aikakauden irlantilainen kansanluonne oli korostetun militaristinen ja sotilasuraa ihann¬ 
oiva. Irlantilaiset olivat perinteisesti värväytyneet keskimääräistä innokkaammin brit¬ 
tiläisen imperiumin asevoimiin ja kymmenet tuhannet osallistuivat ensimmäiseen 
maailmansotaan. Niinpä tasavaltalaisten Irish Volunteers ja lojalisti-protestanttien 
Ulster Volunteers saattoivatkin löytää kouluttajikseen ammattiupseereita, joilla oli 
toisinaan takanaan hyvinkin merkittävä sotilasura brittiläisen imperiumin palveluk¬ 
sessa. 60 

Näiden irlantilaisten vapaaehtoisjärjestöjen merkitys jäi väkivaltaisuuksien alet¬ 
tua kuitenkin vähäiseksi, sillä brittiarmeijan läsnäolo esti tehokkaasti paikallisten 
vapaaehtoisarmeijoiden syntyä. Todellisen uhan brittivallalle muodostikin lopulta IRA, 
joka järjestäytyi maanalaisen toiminnan ja sissisodan pohjalta. Näin olisi varmasti 
käynyt myös Suomen suojeluskaarteille, jollei Venäjän keisarillinen armeija olisi pää¬ 
tynyt vuoden 1917 aikana niin täydelliseen hajoamistilaan. Edes kahden kuukauden 
avoin toiminta sotaa käyvänä vallankumousarmeijana ei riittänyt punakaartien 
muokkaamiseksi tehokkaaksi sotalaitokseksi. Saksalaisten maihinnousu Hankoon huh¬ 
tikuun alussa 1918 kukisti yhä punaisten vastarinnan suhteellisen helposti muuta¬ 
massa viikossa. Valkoiset olivat tällöin järjestäytymisessään jo jonkin verran pitem¬ 
mällä, mutta tuskin olisivat vastaavassa tilanteessa pärjänneet paljon paremmin. 
Kohdatessaan hyvin organisoidun vakinaisen armeijan kansannousua suunnittelevien 


3 Sodan syttyessä tulevan rintamalinjan valkoisille jääneellä pohjoispuolella kuului itse asiassa suo¬ 
jeluskuntiin noin 25 000 jäsentä ja punakaartiinkin peräti 21 000. Manninen, 1975, s. 408. 

60 Fitzpatrick, 1996, s. 379-391 ja 396-401. 

Heinjokilaisia suojeluskuntalaisia sotilaskivääreineen vuonna 1918. Univormuista ei ole 
vielä tietoakaan. Kuva Suomen sotasurmat 1914-22 -projektin valokuva-arkisto. 





vapaaehtoisjoukkojen parhaaksi mahdollisuudeksi jäi kaikkialla IRA:n valitsema tie, 
pienien hajautettujen yksiköiden käymä sissisota ja terrorismi. 61 

Huolimatta varhaisesta muodostumisestaan punakaartien ja suojeluskuntien toi¬ 
mintaa haittasi suuresti niihin liittyneiden vapaaehtoisten täydellinen kokemattomuus 
sodasta. Kuten edellä on jo mainittuko sukupolven ajan ilman omaa armeijaa ollees¬ 
sa Suomessa ei vuonna 1918 ollut merkittävää määrää ihmisiä, joilla olisi ollut oma¬ 
kohtaista sotakokemusta. Tässä suhteessa suomalaisten tilanne erosi ratkaisevasti 
muualla Euroopassa käydyistä sodista. Venäjän, Saksan ja Itävalta-Unkarin hajoa¬ 
vien keisarikuntien alueelta löytyi yllin kyllin maailmansodan veteraaneja vahvista¬ 
maan erilaisten paikallisten vapaaehtoisarmeijoiden rivejä. Jopa Irlannissa Irish 
Volunteers, Ulster Volunteers ja myöhemmin IRA saattoivat värvätä riveihinsä jou¬ 
koittain Ison-Britannian armeijan veteraaneja, jopa taisteluun brittejä itseään vas¬ 
taan. 

Sotakokemuksen puuttuessa Suomen suojeluskunnissa ja punakaarteissa ei en¬ 
nen sisällissodan syttymistä ollut juuri aiempaa kokemusta aseiden käsittelystä, pait¬ 
si ehkä metsästysaseiden. Mikä vieläkin tärkeämpää, ensisijaisesti kuntien sisäiseen 
järjestyksenpitoon lupautuneilla vapaaehtoisilla ei ollut oikein mitään käsitystä siitä, 
mikä heitä mahtaisi sodassa odottaa. Tässä suhteessa heitä ei voinut auttaa edes 
heidän päällikkönsä, jotka eivät ennen sodan syttymistä myöskään olleet yleensä 
sotaa kokeneet, tai osanneet muita siihen kouluttaa. 

Vapaaehtoisuuteen perustuvien järjestyskaartien miesvahvuuden kasvattaminen 
osoittautui myös ongelmaksi, niin täällä kuin muuallakin. Sodan syttyessä suurin osa 
aatteen puolesta taistelevista oli jo muutenkin liittynyt mukaan ja joukkojen määrää 
saattoi enää nostaa pääasiassa vain tarjoamalla materiaalisia etuja, kuten korkeaa 
palkkaa. Sodan alussa punakaarteihin kuului sen omien laskujen mukaan 14 000 
aseistettua miestä. Helmikuun lopussa määrä oli aktiivisen värväyskampanjan myötä 
kasvanut 40 000:een ja kasvu jatkui vielä seuraavassakin kuussa. Parhaimmillaan 
punakaartien palkkalistoilla oli 76 550 sotilasta, joista 1 440 oli naisia. Keväällä 1918 
tämä oli kunnioitettava saavutus, joka ei jäänyt kauaksi jälkeen edes väkirikkaalla 
Venäjällä samoihin aikoihin kootuista sotajoukoista. Vapaaehtoisuudella oli kuitenkin 
rajansa, eikä tämän korkeampia lukuja olisi pelkästään sen avulla enää ilmeisesti 
pystytty saavuttamaan, ei vaikka sota Suomessa olisi jatkunutkin. 62 

Toisaalta Suomen punakaartien vahvuus paperilla välttämättä vastannut sen to¬ 
dellista voimaa rintamilla, kuten myöhemmin oli laita myös esimerkiksi puna-armei¬ 
jan suhteen. Helmikuun puolessa välissä punaisten rintamajoukkoihin kuului yhä vain 
noin 13 000:ta kaartilaista, joista ehkä pari tuhatta oli venäläisistä yksiköistä tulleita 
vapaaehtoisia. Maaliskuun puolessavälissä rintamilla saattoi olla jo noin 37 000 soti¬ 
lasta, mutta tämäkin oli vain runsas puolet kaikista kirjoilla olleista kaartilaisista. 
Tästä rintamajoukkojen osuus ei sitten enää ilmeisesti kasvanutkaan. Selusta- ja 


61 IRA osoittautuikin monessa suhteessa sissisodan ja terrorismin edelläkävijäksi 1900-luvulla mer¬ 
kittävän epäsymmetrisen sodankäynnin kehityksessä. 

Kaikkiaan oli sodan aikana punaisten puolella sotapalveluksessa ehkä noin 90 000 henkilöä. Lappa¬ 
lainen I, 1981, s. 173-176, Manninen, 1993, s. 145 ja Ylikangas, 1993, s. 51. 


33 





varuskuntajoukkojen luonnollisen tarpeen lisäksi kaarti sai näin kokea osansa kaikkia 
vapaaehtoisjoukkoja yleisesti vaivaavasta tahmeudesta lähteä itse rintamalle. Va¬ 
paaehtoista kun on paljon pakko-otettua tai palkattua sotilasta vaikeampi pakottaakaan 
lähtemään. 63 

Suojeluskuntajoukkojen virallinen vahvuus helmikuun puolessavälissä oli noin 
24 000 miestä. Huhtikuun alussa, ensimmäisten asevelvollisrykmenttien alkaessa saa¬ 
pua rintamille, valkoisten rintamajoukkojen määrä oli vapaaehtoisten puutteessa kas¬ 
vanut vain noin 30 000:een mieheen. Tämän jälkeen asevelvollisista kootut 
jääkärirykmentit alkoivat kasvattaa valkoisten vahvuutta ja sodan loppuvaiheissa hei¬ 
dän riveissä oli ehkä jo noin 70 000 sotilasta. Saavutus oli vaikuttava, sillä määrä oli 
ilmeisesti suurempi kuin yhdenkään samanaikaisen valkoisen armeijan Venäjällä. Kuten 
punakaartien kohdalla, oli näistäkin joukoista kuitenkin vain pieni osa yleensä itse 
rintamilla. M 

Rintamajoukkojen suhteellinen vähyys johtui osittain myös siitä, että heikosti 
järjestäytyneiltä ja vapaaehtoisuuteen perustuvilta järjestyskaarteilta puuttui kyky 
laajempien sotatoimien hahmottamiseen. Sen enempää suojeluskuntalaiset kuin 
punakaartilaisetkaan eivät välttämättä suostuneet taistelemaan oman kotipaikkansa 
ulkopuolella, vaan katsoivat tehtäväkseen vain paikallisen järjestyksenpidon. Seu¬ 
rauksena oli kieltäytymisiä ja omapäistä lomille lähtöä, joka varsinkin punaisten puo¬ 
lella sotki jatkuvasti sotatoimien suunnittelua. 

Periaatteessa punakaarteilla oli jo ennen sotaa perustettu koko maan kattava 
keskusorganisaatio, mutta sen toiminta ei missään vaiheessa vastannut tarpeita. 
Suojeluskunnilta puuttui ylempi johtoporras kokonaan, mutta käytännössä ne onnis¬ 
tuttiin kaarteja paremmin alistamaan valkoisten nopeasti muodostetun yleisen so¬ 
danjohdon alaisuuteen. Näin saatiin niiden kuljetus, huoltoja yhteistoiminta suju¬ 
maan tehokkaammin kuin vastapuolella, millä oli suuri merkitys sodan kululle. Poh¬ 
jimmiltaan suojeluskuntalaisetkin olivat kuitenkin vain vapaaehtoisia järjestysmiehiä, 
joiden käyttö kotipaikkakuntiensa ulkopuolella vaati heidän omaa suostumustaan. Vaikka 
valkoisten ylijohto ehtikin ennen sodan loppua koota vapaaehtoiset kymmeneen 
suojeluskuntarykmenttiin, niiden taistelukelpoisuus pysyi kyseenalaisena ja niiltä puut¬ 
tuivat täysin erityiset aselajit, kuten tykistö. 65 

Punaisten ja valkoisten ongelmat vapaaehtoisten suhteen to istu ivat sama n la isinä 
muuallakin. Venäjällä puna-armeija ei kyennyt kunnolla motivoimaan kansaa tuek¬ 
seen ja joutui pian siirtymään pakolliseen asevelvollisuuteen. Valkoisilla oli vieläkin 
suurempia ongelmia sotilaiden löytämisessä. Saksassa vain vähäinen osa väestöstä 
osallistui millään tavalla vallankumoukselliseen toimintaan tai sen kukistamiseen. Edes 


s Lappalainen I, 1981, s. 75, 77-78, 81-83 ja 176, Lappalainen II, 1981, s. 202-203, Paavolainen, 
1967, s. 125 ja "Venäläissurmat" I, 2003, s. 202-203. 
m Lappalainen I, 1981, s. 176, Manninen, 1993, s. 131 ja Ylikangas, 1993, s. 50. Helmikuun lopussa, 
valkoisten järjestäessä ensimmäiset asevelvollisten kutsunnat, rintamajoukoissa laskettiin olevan 
vain noin 11 000 valkoisten hallitsemilta alueilta kotoisin olevaa suojeluskuntalaista. Manninen, 
1974, s. 79. 

65 Suojeluskuntien heikkouksista katso mm. Lauerma, 1966, s. 839-840, Manninen, 1974, s. 32-34 
ja Ylikangas, 1993, s. 516-517. 

Irlannissa tasavaltalaisjärjestöt eivät missään vaiheessa saaneet houkuteltua toimin¬ 
taansa kuin pienen osan väestöä. Vapaaehtoisten sitoutuminen kotiseutuihinsa vai¬ 
kutti Irlannissa taistelujen luonteeseen jopa vahvemmin kuin Suomessa. Paikallisesti 
kootut ja huonosti aseistetut tasavaltalaisyksiköt olivat aina enemmän omiaan sissi¬ 
sotaan. Suomessa vastaavaa kehitystä haittasivat osaltaan talviset olosuhteet. Lisäk¬ 
si järjestyskaarteilta puuttui ammattitaitoisia sotilaskouluttajia, jotka olisivat osan¬ 
neet opastaa niitä tehokkaaseen sissitoimintaan, joka on itseasiassa varsin vaativa 
ja kuluttava sodankäynnin muoto. 

Merkittävin ero Suomen punaisten ja valkoisten värväystoiminnan välillä oli se, 
että vain jälkimmäiset toteuttivat alueillaan asevelvollisuuden. Punaisten alkuperäi¬ 
senä tarkoituksena oli saattaa vallankumous voimaan pelkästään vapaaehtoisten 
kaartilaisten voimin. Asevelvollisuuden pohjalta tehtyihin pakko-ottoihin suhtauduttiin 
kielteisesti sekä periaatteellisista syistä, että vastareaktioiden pelossa. Tässäkin pu¬ 
naiset noudattivat kansainvälisiä esikuvia. Sosialismin elähdyttämät vallankumouk¬ 
selliset pyrkivät muuallakin yleensä ainakin aluksi tekemään selkeän eron oman toi¬ 
mintansa ja perinteisten sotien välillä. Siinä missä taantumukselliset hallitsijat pakot¬ 
tivat kansansa tarpeettomiin sotiin omien itsekkäiden valtapyyteidensä ajamiseksi, 
olivat vallankumoukselliset mielestään kansan asialla. Ja jos vallankumous kerran sai 
alkunsa kansasta, oli luonnollista että sitä tuettiin vapaaehtoisuuden pohjalta. Sa¬ 
manlainen näkemys oli alkujaan voimassa myös Neuvosto-Venäjällä, jossa vanhan 
armeijan korvaaminen vapaaehtoisuuteen perustuvalla puna-armeijalla kuvasti juuri 
tätä muutosta. Kun vapaaehtoisia ei sitten ilmaantunut tarpeeksi taisteluun taantu¬ 
muksen voimia vastaan, olivat bolsevikit lopulta valmiita joustamaan tästä periaat¬ 
teesta. Suomen punaisten kannalta esimerkki tuli kuitenkin liian myöhään. 

Jotkut paikalliset punakaartit ryhtyivät tosin maaliskuun alussa puuhaamaan 
pakko-ottoja rivien täydentämiseksi, mutta kansanvaltuuskunta sekä punakaartien 
johto asettuivat vielä tässä vaiheessa tällaisia toimia vastaan. Rintamatilanteen 
huonontuessa määrättiin huhtikuun alussa voimaan laki työvelvollisuudesta, mutta 
sitäkään ei enää käytännössä ehditty juuri panemaan toimeen. Ajateltu järjestelmä 
oli muutoinkin suunniteltu melko joustavaksi ja vapautuksen palveluksesta sai suh¬ 
teellisen helposti. 66 

Keskitetysti johdettua kansallisvaltiota ajavilla valkoisilla ei sen sijaan ollut esteitä 
asevelvollisuuteen siirtymisen suhteen ja he alkoivatkin suunnitella sitä lähes välittö¬ 
mästi sodan alettua. Samanlainen ajatuskulku näyttää olleen vallalla myös monissa 
muissa Venäjän hajoamisesta syntyneissä kansallismielisissä hallituksissa, kuten Bal¬ 
tian maissa, Ukrainassa ja Puolassa. Koska valkoiset katsoivat edustavansa Suomes¬ 
sa laillista hallitusta, he pohjustivat toimintansa vuoden 1878 asevelvollisuuslakiin, 
jota saattoi pitää teknisesti yhä voimassaolevana. Aluksi värväystoiminta oli paikallis¬ 
ta ja huonosti organisoitua ja sen tulokset jäivät pettymykseksi. Kokoon saatiin vain 
muutama tuhat miestä, joista muodostetuilla yksiköillä oli tosin merkityksensä 


66 Lappalainen I, 1981, s. 164-166, Manninen 1993, s. 138-141 ja Ylikangas, 1993, s. 51. Punais¬ 
ten hallintokoneistosta katso esim. Kekkonen, 1991, s. 25-30. 

valkoisten ensimmäisissä suuremmissa hyökkäyksissä. Pelkkä aktiivinen värväys ei 
kuitenkaan riittänyt, vaan sen lisäksi tarvittiin siirtymistä asevelvollisten pakko-ottoihin. 67 

Helmikuun puolessavälissä valkoiset antoivat julistuksen yleisestä ase¬ 
velvollisuudesta ja uuden armeijan luominen pääsi varsinaisesti käyntiin. Ase- 
velvollisuusjulistuksen piiriin kuuluivat vuoden 1878 lain mukaisesti kaikki 21-40-vuo- 
tiaat miehet, mikä jätti alaikärajan nykyisiin käytäntöihin nähden korkeaksi. Malli oli 
kuitenkin tuohon aikaan varsin tavallinen eri puolilla Eurooppaa. Suomeen se omak¬ 
suttiin Venäjän keisarillisesta armeijasta, jonka asevelvollisuusraja oli jo pitkään ollut 
21 vuotta ja palvelusaika juuri ennen maailmansotaa kolme vuotta. Palveluksen jäl¬ 
keen asevelvolliset pidettiin Venäjällä reservissä 15 vuotta ja sen jälkeen vielä 
nostoväessä viisi vuotta, mikä merkitsi lopullista vapautusta vasta 43-vuotiaana. Maa¬ 
ilmansodan aikana myös vanhemmat ikäluokat otettiin useimmissa sotaakäyvissä 
maissa palvelukseen, aluksi aina 40-vuotiaisiin asti, mutta lopulta kasvavat tappiot 
pakottivat jotkin valtiot vieläkin ankarampiin ratkaisuihin. Saksa joutui lopulta ulotta¬ 
maan kutsuntarajan 17-vuotiaista aina 60-vuotiaisiin asti vastatakseen kasvaviin tap¬ 
pioihin. Venäjän sisällissodan osapuolista puna-armeija pyrki täyttämään miespula- 
ansa venyttämällä asevelvollisuuden 18^0 ikävuoden välille, kun taas valkoiset otti¬ 
vat käyttöön 19-45 ikävuoden rajan. Tällainen kehitys osoitti osaltaan tietä koko 1900- 
luvun jatkuneeseen sotilasikäluokkien nuorentumiseen eri puolilla maailmaa 68 

Helmikuun lopussa järjestettyihin kutsuntoihin osallistui noin 180 000 miestä, mikä 
oli 70 prosenttia valkoisten hallitseman alueen asevelvollisuuden piiriin kuuluvista. 
Kutsuntojen tavoitteena oli nostaa aseisiin 13 125 miestä, noin viisi prosenttia asevel¬ 
vollisista. Maaliskuun alussa kutsuttiin vielä 14 975 miestä vaihtomiehistöksi suojelus- 
kuntajoukoille, jotka haluttiin rintamalta koulutukseen. Kaikkiaan kutsunnoissa nos¬ 
tettiin siis noin 10 prosenttia asevelvollisista. Jos tähän lukuun lisää vielä 3 200 värvättyä 
sotilasta, 11 000 kutsunta-alueen suojeluskuntalaista sekä myöhemmin täydennyk¬ 
sinä nostetut 8 000 miestä, nousee kokonaisluku runsaaseen 50 000:een mieheen, 
eli lähes 20:een prosenttiin käytettävissä olleista asevelvollisista. Tämä on kansain¬ 
välisesti ottaen suhteellisen suuri osuus kun ottaa huomioon, että ainakin 7 000 val¬ 
koisten haltuun jääneiltä alueilta kotoisin ollutta liittyi punakaarteihin. 69 

Ensimmäiset asevelvolliset ehtivät rintamille maaliskuun puolessavälissä, mutta 
suuremmassa määrin heistä koottuja jääkärirykmenttejä käytettiin taisteluissa vasta 


67 Lauerma, 1966, s. 840 ja Manninen, 1993, s. 113-115. Asevelvollisten kutsuntojen alkaessa 
helmikuun lopussa värväämällä oli saatu kokoon vain 3 200 miestä. Manninen, 1974, s. 43-59. 
Valkoisten hallintokoneistosta katso esim. Kekkonen, 1991, s. 15-24. 

68 Ferguson, 1999, s. 87-95, Lincoln, 1989, s. 289 ja 291, VVhite, 1994, s. 197-198 ja VVildman, 
1980, s. 25-27. Modernin asevelvollisuuden käyttöönotosta länsimaissa katso Mjyset and Van 
Holde, 2002, s. 46-66 ja Rowe, 2002, s. 151-164. Ainakin osa Venäjän valkoisista näyttää 
keskittyneen värväämään riveihinsä teini-ikäisiä sotilaita, huolimatta näiden kokemattomuudesta 
maailmansodan taistelukentiltä. Mavvdsley, 1987, s. 145-146. 

69 Lauerma, 1966, s. 840-841 ja 883, Manninen, 1974, s. 21, 76-104 ja 122. Maailmansodan 
syttyessä Venäjällä nostettiin aseisiin 20 prosenttia asevelvollisista, Saksassa 22 ja Ranskassa 
peräti 30 prosenttia. Ferguson, 1999, s. 92-93. 

huhtikuun alusta lähtien. Tällöin saksalaisten maihinnousu oli jo aikaansaamassa rat¬ 
kaisevan käänteen ja asevelvollisten merkitys sodan lopputuloksen kannalta jäi viime 
kädessä koettelematta. Jääkärirykmenttienkin koulutus oli varsin puutteellista ja nii¬ 
den sotamenestys pysyi punaisten ahdingosta huolimatta melko keskinkertaisena. 
Joukot näyttävät toisinaan murtuneen suhteellisen vähäisten tappioiden jälkeen eikä 
niiden taistelukyky ollut korkea varsinkaan hyökätessä. Jo yksistään lukumääränsä 
turvin asevelvolliset olisivat hyvinkin joka tapauksessa saattaneet lopulta kääntää sodan 
valkoisten eduksi . 70 

Vaikka Suomen sisällissotaa käytiinkin ajan mittapuun mukaan poikkeuksellisen 
kotimaisin voimin, osallistui siihenkin suhteellisen paljon ulkomaalaisia yksittäisistä 
vapaaehtoisista aina kokonaiseen divisioonaan asti. Sisällissodan syttyessä odotti 
Suomessa yhä kotiutustaan kymmeniä tuhansia Venäjän palveluksessa olleita sotilai¬ 
ta. Pieni osa näistä venäläisistä, puolalaisista, virolaisista, latvialaisista ja muualta 
laajan imperiumin eri puolilta kootuista miehistä oli valmis liittymään punaisten tuek¬ 
si, joko yhteisen aatteen vuoksi tai hyvän palkan houkuttelemana. Varsinkin sodan 
alkuaikoina ulkomaiset vapaaehtoiset saattoivat muodostaa erillisiä yksiköitään, mut¬ 
ta monet palvelivat myös punakaartien riveissä ammattitaitoa vaativissa tehtävissä, 
kuten tykkimiehinä ja konekivääriampujina . 71 

Tällaisia vapaaehtoisia ei punaisten puolella liene ollut parhaimmillaankin kuin 
joitakin tuhansia, alle kymmenesosa punakaartien kokonaisvahvuudesta, mutta 
koulutettuina ja paremmin aseistettuina heillä näyttää olleen merkittävä osuus erityi¬ 
sesti rintamalinjojen muodostumisessa sodan alussa. Sodan ensimmäisten viikkojen 
aikana he toimivat punaisten liikkuvana reservinä, jota voitiin siirrellä helpommin kuin 
paikkakunnallisuudestaan kiinni pitäviä suomalaisia kaartilaisia. Lisäksi valkoisilla ei 
ollut asettaa näitä ammattisotilaita vastaan mitään koulutettua sotavoimaa. 

Ulkomaalaisten vapaaehtoisten osallistuminen sotaan jäi punaisten puolella kui¬ 
tenkin suhteellisen lyhyeksi. Neuvostohallitus oli pakon edessä kiinnostuneempi kai¬ 
ken käytettävissä olevan sotaväen siirtämisestä murentuvan länsirintamansa tueksi 
saksalaisia vastaan ja toveriavun antaminen itsenäiseksi julistautuneen Suomen 
vallankumouksellisille sai jäädä toistaiseksi. Lisäksi valkoiset riisuivat omilla alueil¬ 
laan aseista suuren määrän venäläistä sotaväkeä, jota ei suomalaisten keskinäinen 
välienselvittely juuri liikuttanut. Helmikuun puolessavälissä Suomessa yhä olevat ve¬ 
näläiset joukot olivat käytännössä jo lakanneet olemasta olemassa ja monet 
vapaaehtoisistakin päättivät lähteä mieluummin kotiin. Lopullinen sinetti tuli maalis¬ 
kuun alussa, jolloin Neuvostohallitus sitoutui Brest-Litovskin rauhansopimuksen mu¬ 
kaisesti vetämään loputkin venäläisestä sotaväestä Suomesta. Vielä tämänkin 


70 Jääkärirykmenttien sotamenestyksestä katso mm. Manninen, 1974 ja Ylikangas, 1993, s. 230- 
242 s. 335-350. 

71 Suomeen majoitettujen venäläisten maajoukkojen kokonaisvahvuus oli sodan alkaessa ilmeisesti 
yhä ainakin 40 000 sotilasta, joiden lisäksi pääosin Helsinkiin kootussa Venäjän Itämeren laivastos¬ 
sa palveli kymmeniä tuhansia miehiä. Karemaa, 1998, s. 90 ja Luntinen, 1997, s. 370 ja Manninen, 
1993, s. 44-42 ja 58-61. Vapaaehtoisten toiminnasta ja heidän kärsimistään tappioista katso 
esim. Karemaa, 1998, s. 91-92, Luntinen, 1997, s. 371, Ylikangas, 1993, s. 41-45 ja 53 ja 
"Venäläissurmat" I, 2003, s. 202-268. 

jälkeen punaisten riveissä taisteli ehkä runsas tuhatkunta vapaaehtoista, minkä lisäk¬ 
si itärajan ylitse tuli ajoittain yksittäisiä lyhytaikaisia apuretkikuntia Karjalan rintaman 
tueksi. 72 

Valkoisten puolella vastaava ulkomaalaisten vapaaehtoisten joukko tuli Skandinavian 
maista, pääosin Ruotsista, sekä Saksasta. Kaikkiaan heitä saapui sodan aikana va¬ 
jaat tuhatkunta. Huomattavan suuri osa oli upseereita ja lähes kaikkia lienee motivoinut 
ainakin joltain osin aatteellisuus, minkä lisäksi joukossa oli varmasti myös seikkaili¬ 
joita. Toisin kuin punaisten puolelle värväytyneiden Venäjän armeijan kotiutettavien 
sotilaiden kohdalla, eivät materiaaliset edut liene merkinneet näiden vapaaehtoisten 
kohdalla paljoa. Pääosa heistä oli jo omien maidensa asevoimien palveluksessa ja 
monet joutuivat jopa eroamaan virastaan voidakseen lähteä Suomeen. 73 

Valkoisten puolella taistelleiden ulkomaalaisten vapaaehtoisten suurin merkitys oli 
siinä, että heidän joukossaan oli paljon ammattiupseereja, joiden varaan valkoisten 
ylijohto pitkälti rakensi armeijansa hallinnon ja toimintakyvyn. Lisäksi valkoisten rivei¬ 
hin liittyi paljon Venäjän keisarillisessa armeijassa palvelleita suomalaisia upseerei¬ 
ta, jotka yhdessä Saksassa koulutettujen jääkärien kanssa muodostivat kotimaisen 
koulutetun sotilasaineksen ytimen. Toisin kuin punaisilla, oli valkoisilla siis lopulta 
käytössään suhteellisen paljon koulutettuja sotilaita. 

Ylivoimaisesti suurimman, ja sodan kannalta myös ratkaisevan, ulkopuolisen pa¬ 
noksen muodosti kuitenkin saksalainen Itämeren-divisioona, joka nousi maihin Han¬ 
gossa huhtikuun alussa. Sen taisteluvahvuusoli noin 9 500 sotilasta. Itämeren divisi¬ 
oona toimi erillisenä sotilasyksikkönä, joka oli vain nimellisesti valkoisten ylijohdon 
alaisuudessa. Yhtenäisenä, hyvin koulutettuna ja aseistettuna sotajoukkona, jolla oli 
lisäksi Saksan Itämeren laivaston antama tulituki takanaan, divisioonan merkitys oli 
paljon lukumääräistä vahvuuttaan suurempi, eivätkä mitkään muut sotaan osallistu¬ 
neet joukot olisi voineet kilpailla sen kanssa suorituskyvyssä. Nämä sotilaat eivät 
tulleet Suomeen vapaaehtoisina, vaan osana sotapalvelustaan maailmansodassa. 
Heille kyseessä oli vain yksi sotaretki muiden joukossa eikä heidän parissaan juuri 
ollut sellaisia, joilla yksityiset motiivit olisivat voineet juuri vaikuttaa asiaan. 

Kaiken kaikkiaan Suomen valkoisen armeijan muodostuminen muistutti melkoi¬ 
sesti Viron kansallisen armeijan syntyä lähes vuotta myöhemmin loppusyksyllä 1918. 
Alkuvaiheessa Virossakin luotettiin vapaaehtoisjoukkoihin, mutta niiden osoittauduttua 
riittämättömiksi siirryttiin joulukuussa 1918 pakolliseen asevelvollisuuteen. Kuten 
Suomessa, nostettiin Virossakin uuden noin 2 500 miehen vahvuisen armeijan joh¬ 
toon Venäjän keisarillisessa armeijassa palvelleita virolaisia upseereita. Viron saksa¬ 
laiset muodostivat omat vapaajoukkonsa ja mukaan liittyi vielä 3 500: n miehen vah¬ 
vuinen saksalaisten kokoama valkoisten venäläisten osasto. Ulkopuolisista avustajis¬ 
ta tärkein oli tällä kertaa Suomi, joka lähetti Viroon oman 3 500 miehisen 


72 Lappalainen I, 1981, s. 166-168 ja Luntinen, 1997, s. 366-371 ja Manninen 1993, s. 64-73. 
Punaisten suhtautumisesta venäläisiin katso Karemaa, 1998, s. 87-98. Venäjän Itämeren laivas¬ 
ton poistui Helsingistä vasta kuukautta myöhemmin jäätilanteen salliessa. Sitä ennen se tosin oli jo 
julistautunut puolueettomaksi saksalaisten lähestyessä huhtikuun alussa Helsinkiä. 

73 Ylikangas, 1993, s. 53. 

vapaaehtoisjoukkonsa. Myös brittilaivasto esitti osansa, aivan kuten Saksan laivasto 
oli tehnyt edellisenä keväänä Suomessa. 74 

Muualla entisen Venäjän valtakunnan alueella koottiin monenlaisia variaatioita, 
joissa hyvinkin eripuraiset ryhmät saattoivat yhdistää voimansa ja kenties kääntyä 
myöhemmin jälleen toisiaan vastaan. Ulkomaalaisia joukkoja oli parhaimmillaan ai¬ 
nakin tusinasta maasta, mukaan lukien parahimmillaan suuria osia Siperiaa hallus¬ 
saan pitänyt Japani. Saksassa vallankumoushankkeet toteutettiin ja kukistettiin sen 
sijaan lähes täysin kotimaisin voimin. Maailmansodan juuri hävinneen suurvallan alu¬ 
eelle ei haluttu kutsua ulkomaisia joukkoja eikä kukaan ulkopuolinen halunnut sota- 
väsymyksen valtaamassa maailmassa erityisesti osallistua saksalaisten sisäiseen valta¬ 
taisteluun. Miltei ainoan poikkeuksen tässä suhteessa muodostivat Baijerin neuvosto¬ 
vallan palvelukseen astuneet entiset venäläiset sotavangit. 


Sodan hinta 

Suomen sisällissodassa ja sen seurauksena kuoli uusimpien tilastojen mukaan noin 
37 000 ihmistä. Näistä 34 000 oli kansallisuudeltaan suomalaisia, mikä vastaa noin 
yhtä prosenttia maan väestöstä. Suhdeluku on melkoisen suuri, sillä se vastaa maa¬ 
ilmansotaan aktiivisesti osallistuneiden valtioiden kärsimiä tappioita. Suomessa so¬ 
taa kesti kuitenkin vain vajaat neljä kuukautta ja vankileirikuolematkin rajoittuvat noin 
puolen vuoden jaksoon. Kuolleisuuteen nähden Suomen sisällissota oli siis hyvin ve¬ 
rinen ajanjakso jopa oman aikansa väkivaltaisen mittapuun mukaan. 75 

Taistelussa kaatuneita sotilaita lasketaan noin 8 400, minkä lisäksi runsas 1 100 
kuoli myöhemmin haavoihinsa nostaen kokonaisluvun pyöreästi 9 500:een. Noin 5 200 
kuolleista taisteli punaisten puolella ja 3 470 valkoisten. Kuolleista noin 870:n osa¬ 
puolta ei varmuudella tiedetä, mutta heistä pääosa on mitä ilmeisimmin kuulunut 
punaisiin. Kaiken kaikkiaan punaisten taistelutappiot olisivat siis noin 6 000 henkeä ja 
valkoisten pyöreästi 3 500, eli punaisten osuus olisi noin 63 prosenttia kokonais¬ 
tappioista valkoisten jäädessä 36:een prosenttiin. 76 

Ulkomaalaisia kuoli arviolta 465 saksalaista, 82 ruotsalaista vapaaehtoista ja vä¬ 
hintään 2 300-2 700 Venäjän imperiumin eri osista kotoisin ollutta sotilasta ja siviiliä. 


* Katso esim. von Hehn, 1977, s. 6-10, Mavvdsley, 1987, s. 123-124 ja von Rauch, 1974, s. 52-53. 
Suomalaisista vapaaehtoisista katso Heino, 2000. 

75 "Sotaoloissa", 2003, s. 15 ja 170. Sodassa kuolleista peräti 2 244, pääosin punaisia, on tosin 
merkitty ryhmään kadonneet, joista osa on hyvin voinut päätyä maanpakoon Venäjälle tai muualle. 
"Sotaoloissa", 2003, s. 18. 

* Tarkat kaatuneiden luvut ovat 4 824 punaista, 2 789 valkoista ja 765 joiden osapuolesta ei ole 
tietoa. Haavoihinsa kuolleista 682:n tiedetään olleen valkoisten puolella ja 319:n punaisten riveis¬ 
sä. Taustaltaan tuntemattomia on tässä ryhmässä 86. Lisäksi tiedetään 51 punaisen kuolleen 
vankileireillä taistelussa saamiinsa vammoihin ja samalla puolella ovat todennäköisesti olleet myös 
11 taustaltaan tuntematonta vankileirillä haavoihinsa kuollutta. Lopuksi tulee vielä yhdeksän 
punaista, yksi valkoinen ja seitsemän tuntematonta, joista voidaan vain todeta heidän kuolleen 
taistelussa. "Sotaoloissa", 2003, s. 15. 

Venäjältä tulleista pääosa kuoli murhattuina tai teloitettuina ja lähes yksinomaan val¬ 
koisten toimesta. Varsinaisia kaatuneita heidän joukossaan oli korkeintaan noin 800, 
kaikki punaisten puolella. Ruotsalaisia kaatui taistelussa 55. Saksalaisista ainakin 345 
kaatui tai kuoli haavoihinsa sodan aikana ja joitakin kymmeniä sairaalassa sodan 
jälkeen. Tämä merkitsee noin neljää prosenttia Itämeren divisioonan taistelu- 
vahvuudesta. Omasta puolestaan divisioonan on arveltu aiheuttaneen 900 sotilaan 
tappion punaisille. 77 

Vaikka punaisetkin toki vangitsivat sodan aikana vihollisiaan vankiloiden ohella 
erilaisiin tilapäismajoituksiin, suuria vankileirejä ehtivät perustaa vain voittoisat val¬ 
koiset. Kaikkiaan näille leireille joutui noin 80 000 punaista, joista naisia 5 000. Kaikki 
vangitut eivät olleet varsinaisesti sotavankeja, vaan joukossa oli myös poliittisia van¬ 
keja. Vankileireille suljettujen punaisten kohtelu oli ankaraa ja leirien olot niin alkeel¬ 
liset, että seurauksena oli pian joukkokuolemia. Kaikkiaan vankileireillä kuoli runsaat 
13 400 ihmistä, vajaa 17 prosenttia vangittujen kokonaismäärästä. Lisäksi runsas 
600 vankileiriltä vapautunutta punaista kuoli pian leiriltä lähdettyään vankeutensa 
seurauksiin. 78 

Kaikkiaan valkoiset tuomitsivat valtiorikosoikeudenkäynneissä lähes 68 000 pu¬ 
naisten puolella taistellutta tai vallankumousta tukenutta. Nuorimmat tuomituista oli¬ 
vat vain 15-vuotiaita. Kuolemaan tuomittiin 555 henkilöä, joista suurin osa, 375 tapa¬ 
usta, sai tuomionsa henkirikoksista. Lähes puolet tuomioista alennettiin myöhemmin 
valtiorikosylioikeudessa, yleensä näytön puutteesta johtuen, joten vain runsaat 250 
kuolemantuomiota lopulta myös toteutettiin. 79 

Erilaiset sotavanki-ja kokoomaleirit olivat yleisiä kaikkialla Euroopassa maailman¬ 
sodan aikana ja välittömästi sen jälkeen. Kuolleisuus oli näillä leireillä usein korkea, 
joten vankien kohtelu valkoisten pystyttämillä vankileireillä ei ollut mitenkään erityi¬ 
sen armotonta. Sotavankien kohtalo vaihteli suuresti eri maissa ja aikoina. Saksalai¬ 
sia sotilaita lasketaan jääneen maailmansodan aikana vangiksi runsas 1 150 000, 
joista 55 000, eli vain vajaat viisi prosenttia, kuoli vankeudessa. Suurin osa saksalai¬ 
sista sotavangeista päätyi länsiliittoutuneiden vankileireille, joissa olosuhteet pysyivät 
suhteellisen hyvinä koko sodan ajan. Toisaalta itärintamalla ja Italiassa katastrofaalisia 
tappioita kärsineen Itävalta-Unkarin 1200 000:sta sotavangista arviolta peräti 480 000, 
eli 40 prosenttia, jäi sille tielleen. Näin suuri kuolleiden osuus johtuu todennäköisesti 
osittain Habsburgien keisarikunnan romahdusta seuranneesta sekasorrosta, jonka 


77 "Sotaoloissa", 2003, s. 72-73, 101 ja 109-123, 129-130, "Venäläissurmat" II, 2003, s. 270. 
Saksalaisista 53 on merkitty kadonneeksi ja 45 yksinkertaisesti kuolleeksi. Monet näihin kahteen 
ryhmään listatuista kuolivat merionnettomuuksissa. 

78 Paavolainen, 1971, Peltonen, 1990, s. 317 ja Ylikangas, 1993, s. 368-369, 506-514. Tarkat 
vankileireillä kuolleiden luvut ovat 11 653 punaista ja neljä valkoista. Lisäksi 1 791:n kuolleen 
osapuoli ei ole tiedossa, mutta he olivat mitä suurimmalla todennäköisyydellä punaisia. Vankileiriltä 
vapautuneista punaisista 609 on laskettu kuolleen vankeutensa seurauksiin ja samaan ryhmään 
on laskettava myös kuusi taustaltaan tuntematonta. "Sotaoloissa", 2003, s. 17 ja 74-88. 

79 Kekkonen, 1991, s. 57 ja Paavolainen, 1966, s. 203 ja 209-211, Paavolainen, 1971, s. 75-99. 
Valtiorikosoikeudenkäynnin taustoista katso esim. Kekkonen, 1991, s. 33-42 ja 48-73 sekä Paa¬ 
volainen, 1967, s. 306-323. 

aikana tuhannet sotavangit päätyivät kuka minnekin. Selvää kuitenkin on, että koko 
sodan ajan suurissa taloudellisissa vaikeuksissa kamppailleella Venäjällä ei kyetty 
ylläpitämään sotavankien oloja läheskään samalla tasolla kuin lännessä. 80 

Suomessa ylläpidetyt vankileirit erosivat kuitenkin maailmansodan sotavankileireistä 
siinä, että niillä pidettiin myös paljon naisia ja poliittisia vankeja. Tässä suhteessa 
parempi vertauskohta löytyykin jälleen Venäjän sisällissodan oloista, jossa osapuol¬ 
ten ylläpitämät vankileirit olivat usein täynnä myös siviilejä ja naisia. Vuoden 1920 
lopussa yksistään neuvostohallinnon leireillä ja vankiloissa lasketaan varovaisen arvi¬ 
on mukaan olleen 73 000 poliittista vankia, minkä lisäksi kymmeniä tuhansia pidettiin 
erityisillä keskitysleireillä. Näihin lukuihin tulee lisätä satoja tuhansia tavallisia sota¬ 
vankeja, joita pidettiin oloissa, jotka eivät nälänhädän riivaamalla Venäjällä miten¬ 
kään voineet vastata kansainvälisten sopimusten vaatimuksia. Valkoisten puolella ti¬ 
lanne ei ollut ainakaan parempi. Kaikkiaan Venäjällä vankileireillä kuolleiden määrää 
on mahdotonta arvioida tarkasti, mutta yksistään teloitettuja oli kymmeniä tuhansia. 81 

Huolimatta viime aikaisesta tarkentumisestaan, Suomen sisällissodan tappiolukuihin 
sisältyy yhä ilmeisiä puutteita. Esimerkiksi valkoisten puolella haavoihinsa kuolleiden 
määrä vastaa runsasta 16:ta prosenttia kokonaiskaatuneiden määrästä, mutta pu¬ 
naisten puolella ainoastaan vajaata seitsemää prosenttia. Olisi kuitenkin perustee¬ 
tonta tehdä tästä sellainen johtopäätös, että punaisten lääkintähuolto olisi ollut yli¬ 
vertainen vastustajiinsa nähden. Valkoisten lääkintä kirja n pito on säilynyt merkittä¬ 
västi paremmin kuin sodan hävinneen osapuolen ja haavoittuneina kuolleista punai¬ 
sista suurin osa on ilmeisesti joko kirjattu muulla tavoin kuolleiksi, tai sitten heidät on 
liitetty suoraan kaatuneiden lukumäärään. 82 

Yhdistämällä taistelukentällä kaatuneet ja haavoihinsa kuolleet saadaan valkois¬ 
ten kokonaistappioiden määräksi 4 000, mihin tulee vielä lisätä noin 350 kaatunutta 
saksalaista ja ruotsalaista. Punaisten puolella vastaavat luvut ovat vajaat 5 600 puna¬ 
kaartilaista, sekä joitakin satoja ulkomaalaisia vapaaehtoisia. Valkoisista olisi näin 
ollen kuollut hieman alle viisi prosenttia sotaan osallistuneista 70 000:sta, kun taas 
punaisten puolella 90 000 vahvuisen sotajoukon tappioprosentti olisi kuusi. 83 

Vaikka tällaiset prosenttiluvut jäävätkin jälkeen maailmansodan tappioprosenteista, 
ovat ne melkoisen suuria vain vajaat neljä kuukautta kestäneissä taisteluissa. Lisäksi 
tappioluvut saattoivat muodostua paljon suuremmiksikin erityisen epäonnisten yksi¬ 
köiden kohdalla. Ensimmäistä kertaa sotatoimiin joutuneen, valkoisten asevelvollisis¬ 
ta kootun jääkäripataljoonan on ilmoitettu kärsineen Kalevankankaalla maaliskuun 
lopussa ll:n upseerin, 32:n aliupseerin ja 413:n rivimiehen kokonaistappiot, haavoit¬ 
tuneet ja kadonneet mukaan lukien. Taistelun jälkeen pataljoonan vahvuudeksi las¬ 
kettiin enää kaksi upseeria, kymmenen aliupseeria ja 208 sotilasta. Tappioprosentiksi 
tulisi näin peräti 67, joskin suuri osa siitä koostui epäilemättä karkureista. 84 


80 Katso esim. Gray, 1991, s. 288. 

81 Katso esim. Lincoln, 1989, s. 386-390. 

81 Katso "Sotaoloissa", 2003, s. 34-35. 

38 Lauerma on arvioinut noin neljän prosentin molempien puolien joukoista kaatuneen yksistään 
taisteluiden seurauksena. Lauerma, 1966, s. 903-905. 
m Lauerma, 1966, s. 903. 

Kyseisen esimerkin tappioprosentti upseerien kohdalla, lähes 82, osoittaa hyvin 
johtoasemassa olleiden vaaranalaisen aseman sisällissodan osapuolten suosimassa 
taktiikassa, jossa avoimet ketjut tekivät rynnäkköjä paljaiden kenttien ylitse 
vihollisasemia vastaan. Seuraukset näkyvät selvästi Saksasta tulleiden jääkäreiden 
kokonaistappioissa. Heitä kaatui huhtikuun taitteessa kahdessa viikossa 78, mikä on 
kuusi kertaa enemmän kuin koko jääkäripataljoona oli menettänyt puolivuotisen 
palveluksensa aikana Saksan itärintamalla. 85 

Punaisten puolella yksittäisten kaartilaisosastojen tappiot lienevät olleet tätäkin 
suurempia. Jotkin antautumaan pakotetut punakaartin osastot tuhottiin lähes koko¬ 
naan pikateloituksissa ja monissa hajalle lyödyissä joukoissakin tappioprosentit ovat 
ilmeisesti olleet suuria. Koska sotaa käytiin pitkälti paikallisesti nostettujen yksiköiden 
voimin, heijastuvat tappioiden heittelyt kuntien kuolleisuuteen. Esimerkiksi Vesilah- 
della vuoden 1918 kirkonkirjoihin on merkitty 388 kuollutta, kun normaali kuolleisuus 
kunnan alueella oli vain noin kolmannes tästä. Sodan suurimmat tappiot kärsi kuiten¬ 
kin Sääksmäki, jossa menehtyi sodanjohdosta peräti 5.51 prosenttia kunnan väki¬ 
luvusta. 86 

Noin kaksi kolmannesta kaatuneista näyttää taistelleen punaisten puolella. Suh¬ 
deluku ei ole sinällään mitenkään yllättävä. Punaisten rintaman romahtaminen huhti¬ 
kuussa aiheutti varmasti suuria tappioita jo yksistään lääkintähuollon heikkenemisen 
takia. Lisäksi ylivoimaisesti koulutetut ja varustetut saksalaiset aiheuttivat punaisille 
arvioiden mukaan miltei kolminkertaiset tappiot omiin menetyksiinsä nähden. Kun 
ottaa vielä huomioon antautumiseen yleisesti, ja tässä sodassa erityisesti, liittyneet 
riskit, vaikuttaisi siltä että keskimäärin sisällissodan suomalaisista kootut joukot ovat 
aiheuttaneet toisilleen ehkä hyvinkin tasapuolisesti tappioita. Tällaisen tulkinnan puo¬ 
lesta puhuvat myös tehdyt arviot eri rintamalohkoilla kaatuneiden suhteellisista mää¬ 
ristä. 87 

Tämä ei sinällään ole mitenkään odottamatonta, sillä molemmat osapuolet oli 
aseistettu suurin piirtein samoin tavoin eikä kummallakaan ollut merkittävää aiempaa 
sotakokemusta. Vaikka valkoisten tykistö lienee toiminut ammattitaitoisten upseerien 
johdossa vastapuolta tehokkaammin, eivät tykistön aiheuttamat tappiot ole voineet 
nousta jo pelkästään ammusten vähyyden vuoksi kovinkaan merkittäviksi. Pääosa 
kaatuneista on epäilemättä saanut surmansa joko kiväärin tai konekiväärin luodista 
ja näitä aseita oli suunnilleen samassa suhteessa molemmin puolin. 

Jos mukaan lasketaan kaikki sodan seurauksena kuolleet, menehtyi valkoisia va¬ 
jaat 5 000, joista noin 50 oli naisia. Taistelussa kaatuneiden jälkeen suurin ryhmä, 
noin 1460, murhattiin tai teloitettiin jäätyään vastapuolen käsiin. Punaisia kuoli 30 000, 
joista noin 800 oli naisia. Näistä vähintään runsaat 7 200, eli noin viisi kertaa enem- 


85 Lauerma, 1966, s. 901. Saksan itärintamalla 13 suomalaista jääkäriä kaatui ja 49 haavoittui. 
Lauerma, 1966, s. 537. 

86 "Sotaoloissa", 2003, s. 27 ja Lappi, 1990, s. 281-283. Vastaavia lukuja varten Helsingin pitäjästä 
katso Parikka, 1990, s. 289-293. 

87 "Sotaoloissa", 2003, s. 45-48. 

män kuin valkoisia, murhattiin tai teloitettiin vihollisen toimesta. On huomattava, että 
suinkaan kaikki teloitetuksi tai murhatuksi joutuneet eivät osallistuneet sotaan taistelu- 
tehtävissä. 88 

Naisten osuus kuolleiden kokonaismäärästä oli punaisten puolella huomattavasti 
korkeampi kuin valkoisten, noin 2,5 prosenttia yhtä prosenttia vastaan. Ero selittyy 
osin kuolinsyiden suhteellisten osuuksien erilaisuudesta. Punaisten puolella on kuol¬ 
leiden joukossa paljon enemmän siviilejä kuin valkoisten. Lisäksi punakaarteissa oli 
jonkin verran naisia myös rintamapalveluksessa ja heistä kaatui tai kuoli haavoihinsa 
147, pääosin aivan sodan loppuvaiheessa. 89 

Huolimatta punaisten suuremmista kenttätappioista ylivoimaisesti suurin osa hei¬ 
dän puolellaan kuolleista sai surmansa joko murhattuna, teloitettuna tai vankileirillä. 
Yksistään vankileirillä kuolleiden osuus on 13 400, minkä lisäksi vähintään 600 kuoli 
pian vankileiriltä vapauduttuaan. Yhteensä vankileireillä kuolleiden osuus nousee siis 
44:een prosenttiin punaisten puolella kuolleiden kokonaismäärästä. Teloitettuja ja 
murhattuja oli kaikkiaan noin 7 300, eli pyöreästi 30 prosenttia. Taistelussa saamiin¬ 
sa vammoihin kuolleiden osuus punaisten kokonaistappioista jää siis vaivaiseen muu¬ 
tamaan kymmeneen prosenttiin. Lisäksi ainakin kaksi tuhatta punaista katosi sodan 
aikana jäljettömiin ja osa heistä on lienee myös päätynyt surmatuksi. Vihollisen kä¬ 
siin joutuminen oli siis punaisille selvästi vaarallisempaa kuin sotaan osallistuminen 
sinänsä. 90 

Sisällissodan seurauksena kuolleilta arvioidaan Suomessa jääneen noin 13 500 
leskeä. Näistä 1 100:n puolison lasketaan kuuluneen valkoisiin ja 11 500 punaisiin. 
Loppujen tausta on epäselvä. Lisäksi 2 200:n sodassa kuolleen siviilisääty ei ole tie¬ 
dossa. Valkoisten puolella osapuilleen 20 prosenttia kuolleista jätti jälkeensä lesken. 
Punaisten puolella vastaava luku on lähes 40 prosenttia. Näistä luvuista on kuitenkin 
vaikea arvioida itse taistelutoimintaan osallistuneiden suhteellista siviilisäätyä, sillä 
varsinkin punaisten puolella murhattujen, teloitettujen ja vankileirillä kuolleiden sivii¬ 
lien osuus on suuri. Koska sotaan valikoituu yleensä erityisesti nuoria naimattomia 
miehiä, voi kuolleiden siviilien olettaa nostavan naimisissa olleiden punaisten suh¬ 
teellista lukumäärää. Samoin on jossain määrin laita myös valkoisten kohdalla. 91 

Kuolleiden lisäksi sota jätti jälkeensä myös pysyvästi vammautuneita. Valkoisten 
puolella sodan tuloksena invalidieläkettä saavia oli noin tuhat henkeä. 92 Punaiset eivät 

88 Valkoisten puolella murhattuja ja teloitettuja lasketaan sotasurmaprojektin arvioissa olleen 1 461 
ja punaisia 7 263. Lisäksi 461 kuuluu ryhmään tuntemattomat, joista pääosa lienee ollut punaisia. 
Puolueettomiksi lasketaan 61. "Sotaoloissa", 2003, s. 35, 55-59 ja 131. Tampereen punakaartin 
kuolleiden yksityiskohtaisesta analyysistä katso Klemettilä, 1976, s. 206-226. 

89 Sodassa kuolleista naisista kahdentoista tausta on tuntematon ja mahdollisesti osa heistäkin 
taisteli punaisten puolella. Yksi nainen on merkitty kaatuneeksi myös valkoisten puolella. Murhatuiksi 
tai teloitetuiksi on merkitty 342 punaisten puolella ollutta naista ja 29 valkoisten. Tuntemattomien 
ryhmään kuuluu 21 ja puolueettomiin neljä. "Sotaoloissa", 2003, s. 35, 58 ja 131. 

90 "Sotaoloissa", 2003, s. 15-20. 

91 Sotaoloissa vuosina 1914-22 surmansa saaneet -projektin materiaali. Orvoksi jääneiden lasten 
määrää ei ole toistaiseksi pystytty laskemaan. 

92 Niemi, 1990, s. 357. Vapaussodan Invalidien Liittoon kuului tosin yli kaksinkertainen määrä jäseniä, 
mutta kaikilla ei ollut pysyviä sodan aiheuttamia vammoja. 

saaneet mitään vastaavaa eläkettä, joten heidän puolellaan arvioinnin tekeminen on 
vaikeampaa. Ongelmaa hankaloittavat lisäksi sotavankileireillä tai muutoin sotatoi¬ 
mien ulkopuolella vammautuneet. Kaiken kaikkiaan punaisten puolella invalidisoituneita 
on ehkä ollut jotakuinkin vastaava määrä kuin valkoistenkin, heidän joukossaan vajaa 
sata naista. 93 Kaikkiaan tämä vastaisi hieman alle kymmentä prosenttia punaisten 
arvioidusta haavoittuneiden määrästä. Yleisimmät vammat olivat amputoituja raajo¬ 
ja, ja jalka-amputoituja näyttää olleen enemmän kuin käsiamputoituja. Puoli- tai 
täyssokeutuneiden määrä oli jo huomattavasti vähäisempi. 94 

Orvoiksi sodan seurauksena jäi runsaat 14 000 lasta yli viidestätuhannesta per¬ 
heestä, joskin huomattavasti korkeampiakin lukuja esiintyy. Orvoiksi laskettiin kaikki 
alle 15-vuotiaat, jotka olivat menettäneet sodassa ainakin toisen vanhemmistaan. 
Suurin osa, lähes 90 prosenttia, kuului punaisten puolella olleisiin perheisiin. Valkois¬ 
ten puolella orvoiksi laskettiin vain noin tuhat lasta ja viidensadan kohdalla ei pystytty 
määrittämään vanhempien kantaa sotaan. Lisäksi tulivat vielä noin 10 000 lasta, joi¬ 
den vanhemmat olivat vankileireillä. Kaiken kaikkiaan sodan seurauksena avuntarpeessa 
olleiden lasten määrä maassa kaksinkertaistui. Varsinkin punaorpojen kohtelu ei so¬ 
dan jälkeen usein ollut juuri invalidien kohtelua parempaa, joskin valkoisten jo helmi¬ 
kuussa antaman asevelvollisuusjulistuksen mukaisesti kuntien tuli huolehtia kaikista 
kaatuneiden omaisista. 95 

Suomen sisällissodan kokonaistappioiden vertaaminen muihin aikakauden sotiin 
ei itseasiassa tuota kovinkaan merkittäviä tuloksia johtuen yksinkertaisesti siitä, että 
kaikki sodat eroavat yleensä toisistaan niin monissa suhteissa. Venäjän sisällissodan 
inhimillisen katastrofin rinnalla Suomen kärsimykset vaikuttavat helposti kutistuvan 
vähäisiksi. Näin onkin, jos ajatellaan sodan kolmivuotista kestoa ja sen aiheuttamia 
valtavia kärsimyksiä miljoonille ihmisille. Omassa mittakaavassaan Suomessa aiheu¬ 
tettiin kuitenkin neljän sotakuukauden ja niitä seuranneen vankileirien kauden aikana 
varsin suurta tuhoa ihmishengissä mitattuna. Myös materiaaliset menetykset Tampe¬ 
reen ja Viipurin kaltaisissa keskeisissä taistelupaikoissa olivat melkoiset. Jos 
vertauskohdaksi ottaakin Venäjän sijasta Saksan vallankumouksen, näyttäytyvät suo¬ 
malaisten kokemukset aivan toisessa valossa. Parin vuoden aikana eri puolilla Sak¬ 
saa käydyt hajanaiset taistelut aiheuttivat vain mitättömiä ihmishengen menetyksiä, 
jos niitä vertaa saksalaisten kokonaisväkimäärään. Myös aineelliset tuhot olivat suh¬ 
teellisen vähäisiä ja rajoittuivat vain muutamille alueille. Suuri osa saksalaisista ei 


93 Niemi, 1990, s. 357-361. 

m Niemi, 1990, s. 359-361. Sodan jälkeen osapuolten invalideihin suhtauduttiin, kuten arvata saat¬ 
taa, eri tavalla ja punaiset saivat odottaa kauan ennen kuin heille tarjottiin mitään apua tai tukea. 
Punaisten invalidien järjestäytymisestä ja oikeuksien hankkimisesta katso Niemi, 1990, s. 361- 
385. 

95 Kääminen, 1990, s. 341-342 ja 344, Manninen, 1974, s. 52 ja Peltonen, 1990, s. 317. Orpojen 
hoidosta sodan jälkeen katso Kääminen, 1990, s. 342-354. Kuvaavaa on, että punaisten ja 
valkoisten puolella olleista perheistä jääneiden orpojen hoito erotettiin toisistaan, jotta jälkimmäi¬ 
set eivät leimautuisi kielteisesti. Punaleskien kamppailusta sosiaaliturvan myöntämiseksi katso 
Peltonen, 2003, s. 156-163. 

itse asiassa kokenut minkäänlaisia suoranaisen väkivallan seuraamuksia koko vallan¬ 
kumouksellisen ajanjakson aikana. 

Parhaan vertauskohdan tarjoaa tässäkin suhteessa lopulta Irlanti, joka oli 
väkiluvultaan jokseenkin Suomen kokoinen. Irlannissa käyty sota oli pääosin luonteel¬ 
taan sissi- ja terrorisotaa, joka ei yleensä tuota samanlaisia tappiolukuja kuin avoin 
rintamasota. Mutta edes vuoden 1922 kesällä irlantilaisten kesken alkaneiden avoi¬ 
mien taistelujen tuloksena ei kuollut kuin vajaat tuhat ihmistä. Kaiken kaikkiaan vuo¬ 
sien 1917 ja 1923 välisenä aikana Irlannissa lasketaan sotatoimien ja poliittisen väki¬ 
vallan seurauksena kuolleen 3 269 ja haavoittuneen 4 318 ihmistä. Jos lukuun lisä¬ 
tään Pääsiäiskapina vuonna 1916, nousevat kokonaistappiot yli kymmeneen tuhan¬ 
teen kuolleeseen ja haavoittuneeseen. Tällöinkin ollaan yhä kaukana Suomessa ke¬ 
vään ja kesän 1918 aikana väkivallan seurauksena kuolleiden määristä, mikä kertoo 
paljon Suomessa käytyjen taisteluiden todellisesta ankaruudesta. Lisäksi se, että Ir¬ 
lannissa teloitettiin lopulta vain 77 kapinallista osoittaa kuinka armotonta voittajien 
toiminta Suomessa sittenkin oli, jos sitä vertaa idän vallankumouksellisen myllerryksen 
sijasta lännen vakiintuneempiin oloihin. 96 


Upseerit ja päälliköt 


Punakaarti ei ideologisista syistä noudattanut länsimaisten sotalaitosten yleistä luokka¬ 
jakoa, joka määrittelee upseerien keskinäisen komentosuhteen sotilasarvon ja palvelus¬ 
ajan pituuden mukaan. Niiden sijasta käytettiin johtotehtävien laatua kuvaavia sum¬ 
mittaisia nimikkeitä, kuten joukkueenpäällikkö, hevosmiestenpäällikkö, tai rintaman- 
päällikkö. Näin haluttiin välttää vaikutelma luokkiin jakautuneesta armeijasta. Järjes¬ 
telmän etuna oli joustavuus, sillä tehtävien jaossa ei tarvinnut ottaa huomioon aiem¬ 
paa sotilasuraa. Käytännössä seurauksena oli kuitenkin yleensä sekasorto, joka oli 
tulosta selkeän komentoketjun puutteesta sekä upseerien vähäisestä arvovallasta 
joukkojensa keskuudessa. Johtotehtävät jaettiin yleensä äänestyksellä, jolloin perus¬ 
teet olivat usein pikemminkin poliittisia ja sosiaalisia kuin sotilaallisia. Samaa periaa¬ 
tetta käytettiin tosin myös vastapuolella suojeluskunnissa. 97 

Mallinsa punaiset saivat tässäkin suhteessa kansainvälisistä esikuvista, eli Venä¬ 
jän vallankumoukselta. Bolsevikkia lian alkuaikoina ei Venäjällä myöskään uskottu 
perinteiseen tiukkaan komentohierarkiaan, vaan toverilliseen tasa-arvoisuuteen. 
Sotilaskomiteoilla oli laajat valtuudet päättää yksiköiden sisäisistä asioista. Johto¬ 
tehtävät jaettiin pääosin joukkojen itsensä toimesta äänestämällä. Niinpä niissä oli 
aluksi suhteellisen paljon kokemattomia työläiskaadereita, joiden tausta muistutti pit¬ 
kälti Suomen punakaartin johtoporrasta. Venäjälle paenneet suomalaiset punaiset 


96 Hart, 2003, s. 30 ja 64-73. 

97 Punaisten sotilasorganisaation perusyksikkönä oli komppania ja kaikki sitä korkeammat joukko- 
osastot olivat enemmän tai vähemmän epämääräisiä ja väliaikaisia. Lappalainen 1,1981, s. 137-150. 

korostivat myöhemmin tappionsa syitä pohtiessaan nimenomaan komentojärjestelmän 
puutteita ja samanlaiset perustelut saivat bolsevikitkin lopulta pakon edessä palaa¬ 
maan perinteisempään organisaatioon. Kesästä 1918 lähtien kolme neljäsosaa puna- 
armeijan komentajista oli entisiä tsaarin upseereita, mukaan lukien suuri osa armei¬ 
jan ylintä johtoa. Perinteinen komentohierarkia sotilasarvoineen palautettiin myös 
voimaan. Suomen punaisten kannalta oli esimerkin seuraaminen tällöin kuitenkin jo 
liian myöhäistä. 98 

Suomessa vastaavanlaista kehitystä olisi joka tapauksessa suuresti vaikeuttanut 
soveliaan upseeriaineksen puuttuminen. Käytännöllisesti katsoen ainoa käytettävissä 
oleva värväyskohde olisi ollut lakkautettu Venäjän armeija, jonka riveissä palvelleista 
suomalaisista upseereista ylivoimaisesti suurin osa tuki valkoisia. Ne upseerit, jotka 
liittyivät punaisten puolelle olivat muutaman virolaisen ohella järjestään venäläisiä. 
Heidän käsiinsä ei olisi missään tapauksessa uskottu punakaartin koko sotilaallista 
johtoa, sillä myös punaiset suhtautuivat venäläisiin usein penseän epäluuloisesti. Myös 
kieliongelmat rajoittivat vakavasti venäläisten upseerien käyttökelpoisuutta. Vaikka 
vapaaehtoisten joukossa oli jopa joitakin everstin arvoisia korkeita upseereita, ase¬ 
tettiin heidät yleensä neuvoa-antaviin tehtäviin kouluttamattomien, mutta poliittisesti 
luotettavampina pidettyjen suomalaisten alaisuuteen. Punakaartin palveluksessa he 
eivät myöskään saaneet käyttää perinteisiä upseerinarvojaan, vaan joutuivat tyyty¬ 
mään tehtäviensä mukaisiin nimikkeisiin. 99 

Huolimatta kaikista näistä rajoituksista punaisten puolella palvelleiden harvojen 
venäläisten ammattiupseerien käsissä näyttää käytännössä olleen keskeinen osa pu¬ 
nakaartin esikuntatason suunnittelusta ja sotatoimien yleisjohdosta. Heillä oli koko 
sodan ajan tärkeä rooli myös erillisten rintamien komennossa. Tunnetuista 82:sta 
rintamapäälliköstä heihin kuului kaksitoista. Lisäksi yhdeksän suomalaisen päällikön 
tiedetään palvelleen aikoinaan Suomen lakkautetussa armeijassa ja kahden muun 
suoraan venäläisissä joukoissa. Kuusi muuta suomalaista oli saanut sotakokemusta 
muilla tavoin eri puolilla maailmaa. Runsaalla viidelläkymmenellä rintamakomentajalla, 
kahdella kolmanneksella kaikista, ei kuitenkaan tiettävästi ollut mitään aiempaa sotilas¬ 
koulutusta. Koska kokeneimmat yleensä päätyivät lopulta tärkeimpiin johtotehtäviin, 
on alemmissa komentotehtävissä kouluttamattomien osuus arvattavasti ollut vielä 
paljon tätäkin suurempi. 100 

Suomen ja Venäjän vallankumoukselliskaartien olosuhteita talvella 1917-18 ei 
tule kuitenkaan samaistaa liikaa toisiinsa. Venäjällä bolsevikkien riveissä oli alusta 
alkaen myös paljon entisen keisarillisen armeijan aliupseereita ja alempia upseerei¬ 
ta, jotka toivat ammattitaitonsa mukanaan. Lisäksi punakaartien tukena oli joitakin 
vanhan armeijan yksiköitä, joiden merkitys oli alusta alkaen suuri. Kesällä 1918 puna- 
armeijan riveihin värvättiin kymmeniä tuhansia entisen keisarillisen armeijan upsee¬ 
reita, minkä jälkeen sen ammatillinen luonne muuttui täysin. Venäjän entisessä 


98 Katso mm. Mavvdsley, 1987, s. 60-61 ja 178-181, Ferguson, 1999, s. 392, VVhite, 1994, s. 197 
ja VVollenberg, 1978, s. 55-58. 

99 Lappalainen I, 1981, s. 150-153 ja Manninen, 1993, s. 164-165. 

100 Lappalainen I, 1981, s. 155 ja Manninen, 1993, s. 162-166. 

armeijassa oli sen hajoamishetkellä palvellut ehkä jopa puoli miljoonaa upseeria. 
Näistä noin 200 000 siirtyi sisällissodan aikana valkoisten riveihin, joten siellä ei upseeri- 
pulasta kärsitty. Päinvastoin. Korkeammille upseereille ei mitenkään voinut löytyä 
asemaansa vastaavaa paikkaaja alemmat päätyivät jopa rivimiehiksi. Puna-armei¬ 
jan riveihin liittyi sinnekin lopulta satatuhatta vanhan armeijan upseeria. Lisäksi neu¬ 
vostojohdon perustamissa sotilasakatemioissa valmistui vuoden 1920 loppuun men¬ 
nessä noin 40 000 upseeria. Puna-armeijan upseeri kuntaa n kuului tällöin jo 130 000 
eri tasoista upseeria. 101 

Myös Saksan vallankumoukselliset pyrkivät ideologisista syistä luopumaan 
hierarkkisesta sotilasrakenteesta ja luomaan tasa-arvoisen sotalaitoksen. Baijerin 
sosialistihallituksen määräyksestä upseerien muodollinen kohteluja tervehdykset 
poistettiin ja tavallisten sotamiesten arvoa korostettiin kaikin tavoin. Seurauksena oli 
täälläkin osittainen sotilaallisen kurin ja tehokkuuden romahdus ja osa uusista mää¬ 
räyksistä peruutettiin pian. Tilanne muuttui kuitenkin vielä kerran kun Baijerista tuli 
huhtikuussa 1919 neuvostotasavalta, jonka puna-armeijan johtoon asetettiin sotilas¬ 
arvoltaan tavallinen merimies. Tuloksena oli lähes täydellinen anarkia ja Baijerin pu¬ 
naiset kukistetuinkin muutamassa viikossa. 102 

Irlannissa tasavaltalaisilla ei näytä olleen vaikeuksia omaksua perinteisiä sotilas¬ 
arvoja ja noudattaa tavanomaista sotilashierarkiaa. IRA:n upseereista merkittävä 
osa tuli keskiluokasta ja useat olivat saaneet jo aiemmin sotilaskoulutusta. Tasavalta¬ 
laiset eivät tähdänneet perinteisen hierarkian tuhoamiseen, vaan oman kansallisval¬ 
tion pystyttämiseen ja tässä tehtävässä joskus hyvinkin mahtipontisilta kuulostavat 
upseeriarvot toivat vain lisäarvoa. 103 

Suomen valkoiset pyrkivät noudattamaan ainakin periaatteessa länsimaisen sotilas- 
hierarkian perinteitä, mutta käytäntö oli täälläkin varsin vaihtelevaa. Valkoiset omak¬ 
suivat sodan alusta lähtien jyrkän venäläisvastaisen asenteen ja halusivat nähdä kamp¬ 
pailun suomalaisten itsenäisyystaisteluna. Niinpä he torjuivat suoralta kädeltä synty¬ 
perältään ei-suomalaisten Venäjän armeijan upseerien tarjoukset värväytyä uuteen 
armeijaansa. Keisarillisen armeijan romahdus oli jättänyt myös Suomessa työttö¬ 
mäksi suuren määrän ammattitaitoisia upseereita, joiden hyödyntäminen jäi näin 
valkoisilta lähes kokonaan käyttämättä, toisin kuin vastustajiltaan. 104 

Valkoisen armeijan ylemmän upseeriston ytimen muodostivat Venäjän palveluk¬ 
sessa ennen maailmansotaa koulutuksensa saaneet suomalaissyntyiset ammattisoti¬ 
laat. Heihin lukeutuivat sekä vuonna 1901 lakkautetun Suomen armeijan entinen kanta- 
henkilökunta, että keisarillisessa armeijassa Venäjällä uransa tehneet, usein korkei¬ 
siin asemiin nousseet upseerit. Vaikka keisarillista armeijaa ei pidettykään enää ai¬ 
van johtavien länsimaisten armeijoiden veroisena, sen antama upseerikoulutus oli 
suhteellisen modernia ja pätevää. Maaliskuun loppuun mennessä valkoisten palve¬ 
luksessa oli 115 näihin kahteen ryhmään kuulunutta upseeria ja sodan loppuessa 


101 VVollenberg, 1978, s. 72-73. 

102 Mitchell, 1965, s. 147-151 ja 320-321. 

103 IRA:n upseerien taustoista katso mm. Hart, 2003, s. 118-119. 
1M Lauerma, 1966, s. 841 ja Manninen, 1993, s. 152. 


47 






lukumäärä oli noussut jo 173:een. Suomesta oli maailmansodan aikana lähtenyt Ve¬ 
näjän armeijaan runsaat puolen tuhatta vapaaehtoista, joiden myöhemmistä vai¬ 
heista ei tunnut olevan paljoa tietoa. Suurin osa heistä on lienee jäänyt sille tielleen, 
mutta osa liittyi myöhemmin Suomen punakaartiin ja toiset, jotkut heistä upseeri- 
koulutuksen saaneita, valkoisten riveihin. 105 

Toinen tärkeä koulutetun upseeriston lähde olivat jo edellä mainitut ulkomaalaiset 
vapaaehtoiset. Ruotsista saapui sodan aikana 34 aktiiviupseeria ja 50 reserviupseeria 
taistelemaan valkoisten puolella. Näiden lisäksi upseerikuntaan liittyi joitakin kymme¬ 
niä saksalaisia, norjalaisia ja tanskalaisia, joista ensin mainitut muodostivat selvästi 
tärkeimmän ryhmän. Mukana oli jopa muutamia virolaisia ja muita baltteja, joihin 
venäläisvastaisuus ei ilmeisesti samassa määrin ulottunut vaikka he olivatkin saaneet 
koulutuksensa keisarillisessa armeijassa. 106 

Kaiken kaikkiaan sisällissodan osapuolten komentotehtävissä oli siis suhteellisen 
kirjava ja kansainvälinen joukko. Tässäkin suhteessa seurattiin aikakauden yleistä 
kehitystä itäisessä Euroopassa. Venäjällä taisteluihin osallistui suuri joukko erilaisia 
vapaaehtoisia, palkkasotilaita, sotilasasiantuntijoita ja seikkailijoita eri puolilta Eu¬ 
rooppaa ja kauempaakin. Pääsyynä tähän oli ulkovaltojen suuri kiinnostus osallistua 
sotaan ainakin välillisesti. Myös Suomessa ulkovaltojen, lähinnä Neuvosto-Venäjän, 
Saksan ja Ruotsin, mielenkiinto oli sellainen, että se mahdollisti kansainvälisen 
vapaaehtoistoiminnan. Saksassa ei edellä mainituista syistä juuri ulkomaalaisia up¬ 
seereita näkynyt ja samankaltainen tilanne vallitsi Irlannissa. Siellä koulutettujen up¬ 
seerien määrä oli omasta takaa jopa niin suuri, että maailmansodasta palaavat, britti¬ 
armeijassa palvelleet irlantilaiset olivat jopa yksi sisällissodan syistä viedessään IRA:n 
aktiivien mielestä liikaa heille kuuluneita paikkoja vapaavaltion armeijassa. 107 

Huolimatta käytettävissä olevasta suhteellisen monipuolisesta upseerimateriaalista, 
haittasi valkoisten armeijan luontia sen huono soveltuvuus vaadittaviin tehtäviin. On¬ 
gelmat olivat samoja, jotka vaivasivat, tosin paljon suuremmassa mittakaavassa, 
Venäjän valkoisten armeijoiden luomista. Entisen keisarillisen armeijan upseerit oli¬ 
vat suurvallan sotalaitoksen tuotosta ja heidän sotilasuransa painotukset sen mukai¬ 
sia. Joukossa oli korkeita esikuntaupseereita, joiden silmissä valkoisten pienen ja 
lähes kouluttamattoman sotajoukon on täytynyt näyttää pateettisen riittämättömältä. 
Lisäksi pitkään Venäjällä asuneilla upseereilla saattoi olla vaikeuksia sopeutua val¬ 
koisten parissa vallalla olleeseen vihamielisyyteen kaikkea venäläiseltä kuulostavaa 


105 Lauerma, 1966, s. 841. Keisarillisen armeijan upseerikoulutuksesta, kyvystä moderniin sodan¬ 
käyntiin sekä sosiaalisista suhteista katso VVildman, 1980, s. 5-40 ja 65-72. 

106 Lauerma, 1966, s. 841 ja Manninen, 1993, s. 154-156. Venäjän armeijan upseerien osuudesta 
suojeluskuntien organisoimisessa ja Pohjanmaan venäläisten varuskuntien antautumisessa tam¬ 
mikuussa 1918 katso "Venäläissurmat" I, 2003, s. 182-185. Valkoisten ylijohto teki Mannerheimin 
johdolla myös eron punaisten puolella taistelevin vapaaehtoisten sekä sotaan täysin osallistumat¬ 
toman venäläisen sotaväen välillä pyrkien edes jossain määrin suojelemaan jälkimmäisiä joukko¬ 
jensa väkivallalta. Katso esim. "Venäläissurmat" I, 2003, s. 177-192. 

107 0'Halpin, 1996, s. 408. 

Jääkäreitä saksalaisissa univormuissaan itärintamalla Liepajassa vuonna 1917. 



kohtaan. Suomen lakkautetussa armeijassa palvelleet soveltuivat toki taustaltaan 
paremmin valkoisten pienen sotakoneiston tarkoituksiin, mutta heidän koulutuksensa 
taso oli usein puutteellinen. Näiden miesten aktiivipalveluksesta oli kulunut jo lähes 
parikymmentä vuotta ja sodankäynti oli tänä aikana paljon muuttunut, erityisesti kone¬ 
kiväärien tarjoaman tulivoiman vaikutuksesta. 108 

Myös ulkomaalaisten vapaaehtoisten kohdalla hankaluutena oli toisinaan ylikoulutus 
Suomessa odottaneisiin tehtäviin nähden. Lisäksi skandinaavien ja muiden vapaaeh¬ 
toisten käyttökelpoisuutta rajoitti yleensä kielitaidon puute. Koska valkoisten ylempi 
upseeristo oli muutoinkin pitkälti ruotsinkielistä, soveltuivat monet vapaaehtoisistakin 
parhaiten korkeampiin johtotehtäviin ja armeijan hallintoon. 

Alemman päällystön tarpeisiin kelpasivat parhaiten maailmansodassa sota- 
kokemusta hankkineet, olivat he sitten olleet millä puolella tahansa. Lukumääräisesti 
Venäjän riveissä taistelleet vapaaehtoiset jäivät kuitenkin täysin Saksassa koulutettu¬ 
jen jääkärien jalkoihin. Jääkäreillä oli myös se etu puolellaan, että osa heistä oli 
saanut Saksassa erikoiskoulutuksen, joka tähtäsi kouluttajan valmiuksiin tulevassa 
Suomessa nostettavassa kapinassa. Toisin kuin korkeammin koulutettujen upseerien 
keskuudessa, oli jääkäreistä kolme neljäsosaa suomenkielisiä. 109 

Toisaalta edes parhaiten koulutetuilla jääkäreillä ei ollut takanaan varsinaista 
upseerikoulutusta. Kun jääkäreitä kuitenkin poliittisista ja ideologisistakin syistä ha¬ 
luttiin nostaa melkoisen korkealle valkoisen armeijan hierarkiassa, oli seurauksena 
se etteivät heidän Suomessa saamansa sotilasarvot välttämättä lainkaan vastanneet 
heidän koulutustasoaan. Tämä taas oli puolestaan omiaan herättämään muissa ryh¬ 
missä katkeruutta, jonka seuraukset näkyivät Suomen armeijassa pitkälle 1920-luvulle 
asti. Sodan aikana kitkaa jääkärien ja Venäjällä koulutuksensa saaneiden kesken 
pyrittiin vähentämään sillä, että asevelvollisista kootut kuusi ns. jääkärirykmentit sai¬ 
vat päällystökseen pääosin jääkäreitä, kun taassuojeluskuntarykmentitja värvätyt 
joukot olivat yleensä muunlaisen taustan omaavien upseerien komennossa. 110 

Kaikkien näiden ryhmien sovittaminen yhteen loi valkoisten pariin komento- 
järjestelmän, joka ei poliittisuudessaan ja sekavuudessaan aina poikennut paljoa¬ 
kaan punaisten vastaavasta, varsinkaan suojeluskuntajoukkojen kohdalla. Perintei¬ 
sen upseerihierarkian tunnustaminen auttoi komentoketjun muodostamisessa, mutta 
korkeissakin asemissa saattoi siis olla henkilöitä, joiden sotilaskoulutus ei millään 
tavoin vastannut heidän asemaansa. Lisäksi komentohierarkia jäi alemmalla tasolla 


106 Valkoisten ristiriidoissa upseerikunnan sisällä, erityisesti jääkärien ja Venäjällä palvelleiden välillä 
katso mm. Lauerma, 1966, s. 845-873, Manninen, 1974, s. 199-211 ja Manninen, 1993, 
s. 156-162. 

lffi Joskin korkeammin koulutettujen upseerien suhteen myös jääkärit olivat voittopuolisesti ruotsin¬ 
kielisiä. Lauerma, 1966, s. 844. Jääkärit olivat Saksan palveluksessa ollessaan jopa luoneet 
suomenkieliset komentosanat, sillä suomea ei ollut käytetty tähän tarkoitukseen vuosisatoihin, jos 
koskaan. Lauerma, 1966, s. 844. Saksan kannalta jääkärit muodostivat osan heidän idän- 
politiikkaansa, joka tähtäsi puskurivaltioiden luomiseen Venäjää vastaan. Suomalaisten lisäksi 
Saksassa koulutettiin maailmansodan aikana myös ainakin ukrainalaisia ja georgialaisia tulevaa 
kansallista vapaussotaa varten. Katso mm. Fedyshyn, 1971, s. 39-45. 

110 Lauerma, 1966, s. 596-601, 867-872 ja 874-875. 

yhä epäselväksi ja aliupseerit saattoivat toisinaan komentaa komppanioita siinä mis¬ 
sä upseerit tai kokonaan sotilaskoulutusta vailla olleet suojeluskunnan päällikötkin. 

Sisällissodan upseeriston keskinäinen eroavuus ulottui myös niihin ulkoisiin esikuviin, 
joihin he pyrkivät samaistumaan. Valkoupseereista varsinkin jääkärit näyttävät, var¬ 
sin ymmärrettävästi, ottaneen mallikseen saksalaiset esikuvat. Sodanaikaisissa valo¬ 
kuvissa he esiintyvät usein avoimen saksalaismallisissa univormuissa pyrkien anta¬ 
maan samalla sekä preussilaisen ryhdikkään että rennon kosmopoliittisen vaikutel¬ 
man. Asevelvollisista koottujen jääkärirykmenttien arkisen harmaat sarkaunivormut 
yleistyivät vasta sodan loppupuolella. Venäjällä koulutuksensa saaneet valkoiset piti¬ 
vät puolestaan pitkään kiinni sikäläisestä sotilasmuodista, samoin kuin vastapuolen 
punaisetkin, jotka rivimiehiä myöten hankkivat mahdollisuuksien mukaan varustuk¬ 
seensa venäläissotilaiden univormun osia. 111 

Edellä mainittujen syiden perusteella on sisällissodassa kuolleiden upseerien arvi¬ 
ointi parempi tehdä heidän tehtäviensä eikä virallisen upseeriarvon mukaisesti. Pu¬ 
naisten puolella jonkinasteisissa johtotehtävissä kuolleita näyttää olleen noin 650. 
Näistä vain runsaat 100 on merkitty kaatuneeksi taistelussa, eli noin 15 prosenttia 
kaikista. Viitisenkymmentä katosi, osa heistä varmaankin pakeni Venäjälle tappion 
jälkeen. Vankileirillä kuoli runsaat 130. 112 

Ylivoimaisesti suurimman ryhmän kuolleiden punaupseerien joukossa muodosta¬ 
vat "teloitetut". Heitä on lähes 350, eli peräti 54 prosenttia kaikista kuolleista. Tähän 
ryhmään on ilmeisesti laskettu kuuluvaksi sekä myöhemmin sotaoikeuden edessä 
kuolemaan tuomitut, että heti vangitsemisensa yhteydessä ilman oikeudenkäyntiä 
teloitetut. Myös osa kaatuneeksi merkityistä punaupseereista on epäilemättä itse asi¬ 
assa tapettu vasta antauduttuaan, mikä käytännössä nostaa "teloitettujen" prosentti¬ 
lukua entisestään. 113 

Kaikkiaan punakaartin päällystöön laskettiin sodan aikana kuuluneen noin 2 000 
henkeä. Näistä taisteluissa kaatui siis vain noin viisi prosenttia, kansainvälisesti otta¬ 
en suhteellisen pieni osuus. Toisaalta luvussa herättää huomiota korkeamman 
päällystön suuri osuus upseerien kokonaistappioista. Noin kolmannes sodassa ja van¬ 
kileireillä kuolleista punaupseereista oli vähintään komppanianpäälliköitä. Osittain luku 
selittyy ylempien upseerien suuremmasta todennäköisyydestä päätyä teloitetuksi, mutta 
heitä on myös vajaa neljännes kaikista kaatuneista punaupseereista. Näin korkea 
luku on varsin poikkeava. Yksinkertaisin selitys tälle on punaisten komentoketjun lyhyys, 
joka nosti korkeampien upseerien suhteellisen määrän poikkeuksellisen korkeaksi. 


111 Yleisesti ottaen kummallakaan osapuolella ei sodan aikana ehtinyt syntyä yhtenäistä univormua. 
Sotilaiden vaatetuksesta katso mm. Ylikangas, 1993, s. 46, 80-81, 101 ja 205-206. Vastaavana 
esimerkkinä Latvian kansallismielisen hallituksen armeijan varustetasosta keväällä 1919 katso von 
Hehn, 1977, s. 35. 

m Sotasurmaprojektin tietokannan perusteella olen päätynyt seuraaviin, varsin suhteellisiin lukui¬ 
hin. Kaikkiaan kuolleita upseereja oli punaisten puolella 651, joista 107 kaatui, 49 katosi, 348 
teloitettiin, 134 kuoli vankileirillä, ja 13 sekalaisista syistä mukaan lukien onnettomuudet ja itse¬ 
murhat. Sotaoloissa vuosina 1914-22 surmansa saaneet -projektin materiaali. 

113 Sotaoloissa vuosina 1914-22 surmansa saaneet -projektin materiaali. 

Osaltaan ovat ehkä vaikuttaneet myös vallankumoukselliset periaatteet, jotka pakot¬ 
tivat ylemmänkin päällystön osallistumaan taisteluun miestensä rinnalla. 114 

Valkoisten puolella sodassa kuoli runsaat kolmesataa upseeria. Näistä kaatuneita 
on vajaa 270, murhattuja ja teloitettuja kolmisenkymmentä, ja vajaa kymmenen muihin 
syihin kuolleita. Suhdeluvut eivät siis ole millään tavoin yhteismitallisia punaisten vas¬ 
taavien kanssa. Syy tähän on selvä. Punaiset eivät sodan aikana tai sen jälkeen saa¬ 
neet käsiinsä suuria määriä vastustajiaan, joten teloitettujen osuus jäi väistämättä 
pieneksi. Toisaalta, kuten myöhemmin käy ilmi, vaikuttaa myös siltä että punaisten 
sodanjohto suhtautui vakavammin sotavankien oikeuksiin kuin vastapuoli. On kuiten¬ 
kin muistettava, että myös punaiset ovat varmasti toisinaan tappaneet antautuvia 
vihollisia ja että tällä tavoin kuolleet valkoupseerit ovat helposti tulleet merkityiksi 
kaatuneiden kohdalle. 115 

Vertauksen vuoksi voi mainita, että saksalaisen Itämeren divisioonan kaatuneista 
neljä prosenttia oli upseereita ja 10 prosenttia aliupseereita. Näin alhaiset tappio- 
luvut eivät kuitenkaan välttämättä edusta tehokkaan sotalaitoksen vaikutusta. Maail¬ 
mansodan upseeritappiot olivat itse asiassa useissa maissa erittäin suuret. Esimer¬ 
kiksi Venäjän keisarillisen armeijan upseereista oli vuoden 1917 alkuun mennessä 
kaatunut jo lähes 40 prosenttia kolmena sotavuonna. 116 

Osapuolten tappiolukuja verrattaessa herättää huomiota myös se, että valkoisten 
puolella kaatuneiden upseerien määrä on lähes kolmenkertainen vastustajaansa ver¬ 
rattuna. Selityksenä tähän on lienee yksinkertaisesti se, että valkoisten huomattavas¬ 
ti paremmin järjestetyssä komentohierarkiassa oli miehistöön nähden paljon enem¬ 
män erityisesti alempia upseereita, joiden kaatumisprosentti nousi korkeaksi. Lisäksi 
punakaartien organisaatiosta säilyneet tiedot ovat usein niin puutteellisia, että suuri 
osa alemmissa johtotehtävissä olleista kaartilaisista on luultavimmin tilastoissa mer¬ 
kitty pelkiksi rivimiehiksi. Vankileirillä johtoaseman salaaminen oli monen kohdalla 
jopa eloonjäämisen edellytys. 


114 Sotaoloissa vuosina 1914-22 surmansa saaneet -projektin materiaali, Lappalainen I, 1981, s. 154. 
Komentotehtävissä olleista sodassa kuolleista punaisista 212 voidaan karkeasti laskea ylempiin 
upseereihin. 

115 Karkeasti arvioiden kuolleiden yhteisluku on 305. Heistä kaatui 267, murhattuja ja teloitettuja oli 
30 ja kahdeksan kuoli muista syistä, kuten onnettomuuksiin, tauteihin tai itsemurhan kautta. 
Sotasurma-arkisto, .2003. Yksin jääkäriupseereja lasketaan kaatuneen 47. Lauerma, 1966, s. 903. 
Lisäksi 84 aliupseerina palvellutta jääkäriä kaatui. Muutama kaatunut jääkäri ei ehtinyt koskaan 
saada suomalaista sotilasarvoa. 

116 Saksalaisista kaatuneista 20 oli upseereita, korkein heistä pataljoonankomentaja, ja 47 aliupseereita. 
"Sotaoloissa", 2003, s. 122. Venäjällä lasketaan olleen vuoden 1916 lopussa 145 916 upseeria 
kaatuneiden määrän noustessa 92 500:n. VVildman, 1980, s. 100. 

Kaartilaiset ja asevelvolliset 


Siinä missä upseeriston koulutustaso tarjosi valkoisille merkittävän edun ei osapuol¬ 
ten armeijoiden varsinainen miehistö eronnut tässä suhteessa juuri toisistaan. Kuten 
on jo todettu, Suomesta ei sisällissodan syttyessä löytynyt juuri sodan kokeneita ve¬ 
teraaneja. Sodan lyhyt kesto esti pitkälti tällaisen luokan syntymisen taisteluiden 
aikanakaan. Oikeiston ja vasemmiston perustamat järjestyskaartit olivat ennen sotaa 
harjoittaneet jäseniään parhaansa mukaan, mutta yleensä ilman aseita tai asiantun¬ 
tevia kouluttajia. Pietarin ja Helsingin punakaartit näyttävät muodostaneen omalla 
puolellaan jonkinlaisen eliitin, joka oli yleensä muita valmiimpi lähtemään rintamalle 
ja joka piti hyvin puolensa vaikeammissakin olosuhteissa. Yleensä ottaen kaupunkien 
punakaartit olivat vahvempia ja paremmin motivoituja kuin maaseudun. 117 

Valkoisten puolella yhtenäisimmän ja ehkäpä parhaiten motivoidun ryhmän muo¬ 
dostivat Pohjanmaan suojeluskunnat, mutta niiden koulutus ja aseistus ei eronnut 
oleellisesti muualta Suomesta kootuista yksiköistä. Vaikka asevelvollisuus tarjosikin 
valkoisille tilaisuuden ankarampaan kurinpitoon ja valvontaan, ei jääkärirykmenttien 
koulutuskaan lopulta muodostunut kovin tehokkaaksi. Syynä tähän oli ensisijaisesti 
aikapula. Ensimmäiset asevelvollisten joukot koottiin vasta maaliskuun alussa, jolloin 
rintamilla oli punaisten painostuksen vuoksi ankara miespula. Joutuessaan jo kuun 
lopussa taistelutoimiin asevelvollisilla oli siis takanaan korkeintaan kolmisen viikkoa 
koulutusta. Ampumakoulutusta ei oltu monessa tapauksessa annettu juuri lainkaan. 118 

Miehistön puutteelliseen koulutukseen vaikutti keskeisesti myös ammattitaitoisen 
aliupseeriston vähyys. Punaisten puolella kaikki vähänkin sotilaskoulutusta saaneet 
nostettiin yleensä johtotehtäviin. Venäjän armeijasta värvätyt vapaaehtoiset eivät 
hekään kelvanneet punakaartien aliupseereiksi kielitaidottomuutensa takia. Valkois¬ 
ten puolella tilanne oli jonkin verran parempi. Venäjän armeijassa palvelleista suo¬ 
malaisista vain suhteellisen harvat olivat palvelleet aliupseereina tai sotilaina ja Suo¬ 
men entisen armeijan käyneet alkoivat puolestaan jo olla yli-ikäisiä. Ruotsista tullei¬ 
den vapaaehtoisten joukossa oli kuitenkin noin 200 tehtävään soveliasta, minkä lisäk¬ 
si Saksasta koulutetuista jääkäreistä peräti 727 kirjattiin joukkoihin aliupseereina. 
Valkoiset yrittivät myös aloittaa oman aliupseerikoulutuksensa, mutta sodan vaati¬ 
mukset sotkivat ja hidastivat tätäkin toimintaa. 119 

Asevelvollisten taistelutehoa haittasi myös se tapa, jolla heidät oli riveihin saatu. 
Pakko-otettuina monilta varmaankin puuttui uskoa valkoisten asian oikeutukseen, tai 
ainakin halua asettua sen edestä hengenvaaraan. Kutsuntoja pakoiltiin suhteellisen 
yleisesti ja asevelvollisten parissa esiintyi muita joukkoja enemmän karkuruutta, myös 
loikkauksina vihollisen puolelle. Ainakin kerran asevelvolliset nousivat jopa kapinaan 


117 Ylikangas, 1993, s. 43-44. 

118 Lauerma, 1966, s. 878-885, Manninen, 1974, s. 229, 231 ja 241-242 ja Ylikangas, 1993, 
s. 328-331. 

119 Lauerma, 1966, s. 841. 

johtoaan vastaan, joskin sellainen oli toki paljon yleisempää voimakkaasti itsenäi¬ 
syydestään kiinnipitävien punakaartien parissa. 120 

Valkoisten puolella peräti 44 prosenttia kaatuneista näyttää olleen tilallisia tai hei¬ 
dän poikiaan. Suomen väestöstä kyseiseen ryhmään kuului tuolloin vain noin 27 pro¬ 
senttia, joten tilallisten yliedustus valkoisten riveissä on silmiinpistävää. Koululaisia ja 
opiskelijoita on kaatuneista yhdeksän prosenttia, ja teollisuus- ja liike-elämän 
päällystöön kuuluvia viisi prosenttia. Valkoisten puolella pääosa taistelutoimista ja 
niissä kohdatuista tappioista koitui siis omistavan luokan kohdalle. Tässä ei sinällään 
ole mitään yllättävää, sillä suojeluskuntajoukot vastasivat taistelutoimista suurimman 
osan sotaa ja niiden riveihin hakeutui juuri tähän ryhmään kuuluneita. 121 

Punakaartien parissa tilanne oli, kuten arvata saattaa, toinen. Peräti 79 prosenttia 
kaatuneista kaartilaisista on listattu teollisuustyöläisten ja muun työväen ryhmään, 
vaikka tähän joukkoon kuului vain noin 20 prosenttia maan väestöstä. Itsenäisiä maan¬ 
viljelijöitä, virkamiehiä ja opiskelijoita joukossa on vain muutaman prosentin verran. 
Koska punaisten sotaponnisteluista vastasivat yksinomaan punakaartit, erityisesti kau¬ 
punkien työväestön parista nostetut, on tämäkin tulos odotusten mukainen. Maaseu¬ 
dun vähävaraiset, torpparit, lampuodit, mäkitupalaiset jne. näyttävät olleen selvästi 
aliedustettuina molempien puolten joukossa. Näille yhteiskunnan köyhimpien luokki¬ 
en edustajille elannon hankinta sota-ajan ankarissa olosuhteissa lienee ollut tärkeäm¬ 
pää kuin osapuolten sodantavoitteet. 122 

Suojeluskuntalaisten ja punakaartilaisten selkeästi toisistaan eroavat sosiaaliset 
taustat muistuttavat tilannetta Venäjällä sisällissodan alkuvaiheessa, jolloin työläis¬ 
ten ja sotilaiden neuvostot saivat vastaansa yläluokkaisista upseereista koottuja val¬ 
koisten iskujoukkoja. Talonpojat pysyttelivät Venäjälläkin aluksi pääosin syrjässä tais¬ 
teluista. Sodan pitkittyessä jyrkkä sosiaalinen jako osapuolten välillä kuitenkin vesittyi. 
Vuonna 1920 puna-armeijan sotilaista oli jo 78 prosenttia taustaltaan talonpoikia 
työläisten kattaessa enää vain 15 prosenttia. Syynä muutokseen ei ollut niinkään 
maaseudun muuttuminen vallankumouksellisemmaksi, vaan asevelvollisuuden käyt¬ 
töönotto. Sen myötä puna-armeijan sosiaalinen rakenne alkoi väistämättä heijastaa 
paremmin yhteiskunnan rakennetta, joka oli Venäjällä yhä ylivoimaisesti talonpoikai¬ 
nen. Valkoisten puolella kehitys oli samankaltainen, eivätkä osapuolten poliittiset erot 
lopulta juuri enää näkyneet niiden puolesta taistelevien sotilaiden taustassa. Jos sota 
olisi Suomessa jatkunut pitempään, olisi kehitys täälläkin hyvin saattanut olla saman¬ 
kaltainen, sillä myös punaisten joukossa puhuttiin jo avoimesti asevelvollisuuden tar¬ 
peellisuudesta. 123 


120 Lauerma, 1966, s. 879-881 ja Manninen, 1974, s. 225-229 ja 238-240. 

121 "Sotaoloissa", 2003, s. 38. Katso myös Lappalainen I, 1981, s. 168 ja Manninen, 1993, s. 148-151. 

122 "Sotaoloissa", 2003, s. 37-38, Lappalainen I, 1981, s. 168 ja Manninen, 1993, s. 146-148. 
Lappalaisen mukaan kaupunkilaisia oli punaisten puolella suhteellisesti vähemmän sodan aikana 
tapettujen joukossa, jos lukuja vertaa sodan jälkeen valtio-oikeudessa tuomittuihin. Tämän hän 
selittää sillä, että sodan aikana maaseudun punaiset päätyivät kaupunkilaisia helpommin teloitetuiksi, 
kun taas sodan jälkeen he livahtivat helpommin valtio-oikeuden ulottumattomiin. Lappalainen I, 
1981, s. 171. 

123 VVhite, 1994, s. 198. 

Saksasta ei vastaavia lukuja löydy, mutta siellä vallankumouksellisten rivejä täyt¬ 
tivät loppuun asti epäilemättä juuri työläiset, varsinkin Ruhrin alueella. Samoin tosin 
oli ilmeisesti laita myös oikeistolaisten vapääjoukkojen parissa ja monet vaikuttavat 
vaihtaneen sen suuremmitta tunnontuskitta puolta aina tilanteen mukaan. Lamasta 
ja massatyöttömyydestä kärsivässä, maailmansodan tappion masentamassa valta¬ 
kunnassa sotilaspalvelu tarjosi monelle juurettomalle ja päämäärättömälle 
kaupunkilaisnuorelle ainakin varman työpaikan ja aterian. Myös Irlannissa tasavalta¬ 
laisten ja lojalistien vapaaehtoisjärjestöt värväsivät riveihinsä paljon työttömiä nuo¬ 
ria veteraaneja. Maailmansodan päätyttyä saarelle kotiutettiin 100 000 sotilasta jois¬ 
ta monella ei saksalaisten kohtalotoveriensa tavoin ollut työpaikkaa tai siihen tarvitta¬ 
vaa koulutusta. Sodanjälkeinen lama puri myös Irlannissa erityisen pahasti, mikä oli 
osaltaan vaikuttamassa väkivaltaisuuksien kiihtymiseen. Vielä lokakuussa 1919, vuosi 
sodan päättymisen jälkeen, irlantilaisten sotaveteraanien työttömyysprosentti oli 46, 
kun se Englannissa oli pudonnut jo alle kymmeneen. 124 

Aseelliseen järjestöön kuuluminen ei Irlannissa toisaalta vielä merkinnyt aktiivista 
osallistumista itse väkivaltaisuuksiin. Vain pieni osa vapaaehtoisista otti lopulta suo¬ 
raan osaa saarella käytyihin yhteenottoihin, terroriin tai murhiin, kohdistui se sitten 
katolisia tai protestantteja vastaan. Ylivoimaisesti aktiivisin tässä suhteessa oli IRA, 
jonka taistelijoiden sosiaalinen rakenne perustui muuhunkin kuin työttömien veteraa¬ 
nien värväämiseen. Tasavaltalaisarmeijan maine riitti takaamaan, että siihen liityttiin 
enemmänkin vakaumuksesta kuin pelkän toimeentulon vuoksi. Niinpä järjestön jäsenien 
tausta eroaa selkeästi Irlannin työttömien massojen taustasta. Silmiinpistävää siinä 
on erityisesti valkokaulustyöläisten, kauppa-apulaisten, kirjanpitäjien ja muun alem¬ 
man kaupungistuneen keskiluokan parista tulleiden nuorten yliedustus. Osaltaan tämä 
oli ilmeisesti seurausta kansallismielisten koulunopettajien levittämästä ihanteellisesta 
itsenäisyystaistelun sankarimyytistä, joka sai vastakaikua erityisesti näiden koulussa 
ehkä hieman paremmin menestyneiden poikien parissa. Toisaalta suuri osa IRA:n 
värväämistä nuorukaisista oli viettänyt lapsuutensa maatiloilla ja muuttanut vasta 
työn perään kaupunkeihin, joten teollistumisen aiheuttamalla sosiaalisella murrok¬ 
sellakin oli osuutensa, aivan kuten Suomessa punakaartien parissa. 125 

IRA:n taistelijoissa yhdistyy siis tavallaan suojeluskuntalaisten kansallishenkisyys 
punakaartilaisten sosiaalisiin kokemuksiin. Omalaatuiselta vaikuttava sekoitus selittynee 
sillä, että irlantilaisten keskuudessa vihanpidon rajalinjat vedettiin pitkälti uskonnon 
ja kulttuurin, ei yhteiskunnallisen aseman mukaisesti. Katoliset ja protestantit tappoi¬ 
vat toisiaan kansallisen aatteen innoittamina, eivät luokkasodan hengessä. Vasta vuo¬ 
sien 1922-23 sisällissodan aikana tilanne muuttui jossain määrin, sillä taistelua käy¬ 
tiin nyt katolisten kesken Irlannin vapaavaltion sisällä brittihallinnon ja jäljellejää¬ 
neen Pohjois-Irlannin protestanttiväestön pysytellessä siitä pääosin erossa. IRA ja¬ 
kautui sodassa kahtia niin, että tasavaltalaisten riveissä oli korostetummin työläisten 
edustajia, kun taas korkeammin koulutetut tukivat useammin vapaavaltiolaisia. 


124 Fitzpatrick, 1996, s. 381 ja 397-399. 

125 Hart, 2003, s. 113-118 ja 130-136. 

Mitään todellista sosiaalista vallankumousta eivät tämänkään sodan osapuolet kui¬ 
tenkaan tavoitelleet. 126 

Punakaartilaisten ikä vaihteli Suomessa 17-50 vuoden välillä. Suurimman ikäryh¬ 
män muodostivat 18-20-vuotiaat, naisten joukossa vieläkin nuoremmat. Tämä ei 
sinänsä ole mitenkään yllättävää, sillä tässä ryhmässä kaartiin lähtemisen tavan¬ 
omaiset ehdot, työttömyys ja perheettömyys, olivat yleisimpiä. Lähes kaksi kolmas¬ 
osaa sodan jälkeen valtio-oikeudessa tuomituista punaisista oli naimattomia, naisten 
kohdalla vielä suurempi osa. Kuolemaan tuomittujen keski-ikä oli jonkin verran kaar¬ 
tin keski-ikää korkeampi, mikä johtui siitä, että teloitetuksi päätyivät varsinkin johta¬ 
jat. Myös koulutustasoltaan tuomitut punaiset olivat suhteellisesti maan väestöä kor¬ 
keammalla tasolla. 127 

Valkoisten siirryttyä asevelvollisuuteen otettiin palvelukseen pääosin alimpaan vii¬ 
teen ikäluokkaan kuuluvia, eli alle 25-vuotiaita. Lisäksi vapautettiin perheelliset, tai 
jos näin olisi jäänyt jäljelle liian vähän asevelvollisia kulloistakin tarvetta varten, aina¬ 
kin lapsettomat. Yli 30-vuotiaita ei yleensä tarvinnut ottaa mukaan. Tästä huolimatta 
asevelvollisuusjulistuksen nykyisiin käytäntöihin nähden suhteellisen korkea alaikära¬ 
ja merkitsi sitä, että sotilaiden keski-ikä nousi valkoisten puolella selkeästi vasta¬ 
puolta korkeammaksi, 24-25 vuoden tienoille. 128 

Tämä näkyy myös kaatuneiden kohdalla. Punakaartin riveissä suurin mieshukka 
kohdistui 15—20-vuotiaisiin, joita oli 27,8 prosenttia kaikista kaatuneista. Seuraavan 
ikäluokan, alle 25-vuotiaiden, osuus oli 22,0 prosenttia, minkä jälkeen määrä laski 
tasaisesti. Yli 40-vuotiaitakin oli kuitenkin yhä peräti 13.7 prosenttia kokonaismääräs¬ 
tä vanhimman kaatuneen ollessa yli 70-vuotias. Tällaiset luvut kuvaavat hyvin puna¬ 
kaartin vapaaehtoisluonnetta. Parhaiten edustettuina olivat nuoret ja naimattomat, 
mutta vanhempiakaan halukkaita ei torjuttu pois. Ikärakenteensa puolesta punakaar¬ 
ti oli varsin tyypillinen kansan riveistä noussut vallankumousarmeija. Jos Venäjän 
sisällissotaan osallistuneista sotajoukoista olisi saatavilla vastaavia tietoja, ne luulta¬ 
vasti noudattaisivat samaa kaavaa, erityisesti sodan alkupuolella. Saksan kohdalla 
nuorten sotaveteraanien osuus vallankumouskaarteissa ja vapaajoukoissa todennä¬ 
köisesti korosti alempien ikäryhmien osuutta, mutta sieltäkään ei luotettavia tilastoja 
ole saatavilla. 129 

Valkoisten puolella kaatuneiden ikäjakauma oli selkeästi toisenlainen. Alle 21-vuo- 
tiaita oli vain 25,4 prosenttia valkoisten kaatuneista ja ylivoimaisesti suurimman ryh¬ 
män muodostivat 21-24-vuotiaat, joita oli peräti 38,7 prosenttia kokonaismäärästä. 
Vanhempien ikäryhmien joukossa luvut putosivat jyrkästi 25-29 vuotta täyttäneiden 
jälkeen eivätkä 35-vuotiaat tai sitä vanhemmat vastanneet enää kuin 4,8 prosenttia 
tappioista. Luvut kertovat selvästi asevelvollisuuden vaikutuksesta valkoisten puolella 


126 Hart, 2003, s. 113-118 ja 122-124. 

127 Lappalainen I, 1981, s. 171-173, Ylikangas, 1993, s. 51-52. 

128 Manninen, 1974, s. 99-100 ja 104-109. 

129 "Sotaoloissa", 2003, s. 36. Osittain punakaartin kaatuneiden keski-ikään voi tosin vaikuttaa sak¬ 
salaisten maihinnousu selustaan, jossa taisteluun joutuivat yllättäen kodinturvajoukoiksi jätetyt 
iäkkäämmät miehet. Katso esim. "Sotaoloissa", 2003, s. 123. 

taistelleiden sotilaiden ikärakenteeseen. Pääosa kohdistui ymmärrettävästi siihen ryh¬ 
mään, joka otettiin ensisijaisesti kutsunnoissa palvelukseen. 130 

Toisaalta valkoistenkaan tappioluvut eivät ikäryhmittäin sovi täysin yhteen tyypilli¬ 
sen länsimaisen asevelvollisuusarmeijan kanssa. Esimerkiksi saksalaisen Itämeren 
divisioonan kaatuneista lähes kaikki olivat alle 35-vuotiaita ja kaksi kolmasosaa kuului 
ryhmään 20-26-vuotiaat. Näinkin korkea keski-ikä selittyy lähinnä sillä, että saksa¬ 
laisten sota oli jatkunut jo neljä vuotta ja nostetut ikäluokat olivat sen myötä ehtineet 
vanheta. Pääosin maailmansota oli nuorten sotaa ja vanhemmat ikäluokat otettiin 
palvelukseen vasta tappion häämöttäessä. Suomessa ei valkoisten tarvinnut tähän 
koskaan mennä, mutta heidänkin riveissään oli yli 40-vuotiaita kaatuneita runsaat 60 
ja yksi kuului peräti ryhmään yli 70-vuotiaat. Lukuun ottamatta mahdollisia korkeita 
upseereita, olivat nämä ikämiehet epäilemättä suojeluskuntalaisia, joiden ikäraken¬ 
ne ei juuri eronnut punakaartista. 131 

Irlannista on myös saatavilla tarkkoja sotaan osallistuneiden ikärakenteeseen liit¬ 
tyviä tietoja, sillä siellä ei koettu Itä-Euroopan tilannetta vastaavaa yhteiskunnallista 
anarkiaa, eikä väkivaltaisuuksien osallistuneiden lukumäärä noussut missään vaiheessa 
erityisen korkeaksi. IRA:n taistelijoiden ikärakenne näyttää muistuttavan tässäkin 
suhteessa melko hyvin suomalaisten kokemuksia. Pääosa kapinallisista oli nuoria, 
keskimäärin 25-vuotiaita koko järjestön seitsenvuotisen aktiivisimman toiminnan ajan. 
Vain hyvin harvat kuuluivat ryhmään yli 40-vuotiaat. Naimattomien osuus oli suurem¬ 
pi kuin samanikäisten irlantilaisten keskuudessa keskimäärin, mikä sekin sopii hyvin 
tavanomaiseen vapaaehtoisen sotilaan malliin. Nuorilla ja perheettömillä oli vähem¬ 
män menetettävää ja ehkäpä myös enemmän voitettavaa lähtemällä mukaan. 132 

Suomalaisten olematon sotilaskoulutus ei ollut tuohon aikaan Euroopassa enää 
mitenkään tyypillistä. Asevelvollisuus oli otettu käyttöön lähes kaikkialla ja nuoret 
miehet saattoivat rauhanaikanakin joutua viettämään vuosia soti laspa I vei uksessa. 
Ranskassa ja Venäjällä asevelvolliset pidettiin maailmansodan alla aseissa peräti kolme 
vuotta, Saksassa vuoden vähemmän. Myös Pohjoismaissa palveluskausi oli suhteelli¬ 
sen pitkä. Isossa-Britanniassa luotettiin yhä ammattiarmeijaan, mutta sielläkin erilai¬ 
set nostoväki-ja kodinturvajoukot pitivät huolta siitä, että merkittävä osa miespuoli¬ 
sesta väestöstä sai ainakin jonkinlaisen käsityksen sotilaselämästä. Kun Suomen ar¬ 
meija lakkautettiin 1901, poistui myös suomalaisten pakollinen asevelvollisuus eikä 
sen tilalle tullut mitään vastaavaa toimintaa. Suuriruhtinaskunnasta muodostui tässä 
suhteessa varsin poikkeuksellinen sotapalvelukseton maa, eikä se voinut olla näkymättä 
myöhemmin punaisten ja valkoisten sotilaallisessa suorituskyvyssä. 133 

130 "Sotaoloissa", 2003, s. 36. 

131 "Sotaoloissa", 2003, s. 122. 

132 Hart, 2003, s. 120-122. 

133 Asevelvollisuudesta yleensä katso Mjyset and Van Holde, 2002, s. 46-66 ja Rowe, 2002, s. 151— 
164. Suomessa puutteellisen sotilaskoulutuksen vaikutus näkyi mahdollisesti myös vahingon¬ 
laukauksiin kuolleiden määrissä. Kaikkiaan eri nimikkeillä on sotasurma-arkiston tiedoissa merkitty 
vahingonlaukauksiin kuolleen 70 punaista, 52 valkoista ja 96 osapuoleltaan tuntematonta tai 
puolueetonta. Lista ei varmaankaan ole täydellinen, sillä tällaisia nöyryyttäviksi koettuja tapauk¬ 
sia pyritään yleensä peittelemään, mutta ainakin se tuntuisi viittaavan siihen ettei osapuolten 
asekäsittelyssä ollut suurta eroa toisiinsa nähden. "Sotaoloissa", 2003, s. 49-51. 

Uskonnolla oli nationalismin ohella keskeinen asema aikakauden kansallismielisten liikkeiden 
taistelumoraalin nostajana. Suojeluskuntalaisten jumalanpalvelus Kauvatsalla 21.4.1918. 
Kuva Suomen sotasurmat 1914-22 -projektin valokuva-arkisto. 



Sotilaskoulutus oli kokenut ensimmäisen maailmansodan aikana Euroopassa suu¬ 
ren murroksen, jonka vaikutukset eivät nekään vielä juuri tuntuneet Suomessa. Ai¬ 
emmin sotilaskouluttajat olivat kaikkialla keskittyneet pelkästään sotilaiden fyysisen 
kunnon, kurin ja teknisten taitojen kohentamiseen marssin, sulkeisten ja ase- sekä 
ampumaharjoitusten muodossa. Sotilaiden henkistä valmiutta asettaa itsensä kuoleman¬ 
vaaraan pidettiin joko itsestään selvänä, tai sitten sitä korvattiin opettamalla miehiä 
pelkäämään omia upseereitaan enemmän kuin vihollistaan. Taisteluhengen synty¬ 
mistä pidettiin toki silti ensiarvoisen tärkeänä. Sitä ylläpidettiin muun muassa koros¬ 
tamalla kansallisia piirteitä, jotka poikkeuksetta tulkittiin oman kansan kohdalla ul¬ 
jaan sotaisiksi, sekä vihollisen lähes yhtä väistämätöntä kansallista tai rodullista alem¬ 
muutta. Samaan kansakuntaan kuuluvien keskuudessa pyrittiin luomaan kilpailuhenkiä 
korostamalla rykmenttien tai joukko-osastojen omaa sisäistä kunniaa. Mitään mää¬ 
rätietoista tutkimusta sotilaiden henkisestä kestävyydestä ei pidetty tarpeellisena, sil¬ 
lä sotaisuuden ja rohkeuden katsottiin kuuluvan kaikkien miesten, joskaan ei yleensä 
naisten, luonnollisiin ominaisuuksiin. 134 

Tällainen ylimalkainen suhtautuminen sotilaiden henkiseen kestävyyteen oli 
mahdollista niin kauan kuin nämä altistuivat hengenvaaraan yleensä vain suhteellisen 
lyhyitä aikoja kerrallaan. Varsinaisessa taistelukosketuksessa oltiin harvoin ja silloin¬ 
kin yksittäiset sotilaat joutuivat yleensä olemaan vihollisen tulen alla vain rajoitetun 
ajan. Poikkeuksia oli toki esiintynyt aikaisemminkin, erityisesti piiritysten yhteydessä, 
mutta todellinen muutos alkoi vasta 1800-luvun puolivälissä teollisen vallankumouk¬ 
sen myötä. Valtavasti kasvanut tuotanto-ja kuljetuskapasiteetti mahdollisti tällöin 
ensimmäistä kertaa todellisten miljoona-armeijoiden kokoamisen ja huollon. Sodat 
alkoivat muuttua erillisten armeijoiden ajoittaisista taistelukosketuksista yhtenäisten 
rintamalinjojen näännytyssodaksi. Teollisuustuotannon kasvu merkitsi myös sitä, että 
nämä valtavat armeijat pystyttiin pitämään kentällä ennennäkemättömän pitkiä aiko¬ 
ja yhteen menoon ilman, että niiden ammus- tai muu huolto romahtivat. 135 

Sotilasteoreetikot tajusivat vain vähitellen modernin näännytyssodan vaikutuksen 
sotilaiden henkiseen kestävyyteen, mutta ensimmäinen maailmansota nosti aiheen 
vihdoin kunnolla esille. Totaalisen sodan jatkuva mekaaninen tappaminen uhkasi jau¬ 
haa alleen myös perinteiset mielikuvat sodankäynnistä urheuden ja miehisen kyvyk¬ 
kyyden mittapuuna. Taistelukentän todellisia valtiaita olivat entistä ilmeisemmin sel¬ 
laiset tekijät kuin ammus- ja muonahuolto, raskas tykistö, konekiväärit, juoksuhaudat 
ja piikkilanka, tai vaikkapa kammotut taistelukaasut. Yksityisille sankariteoille tai 
miehisyydelle ei näyttänyt enää jäävän mitään sijaa tai tarkoitusta. 136 


134 Sotilaskoulutuksesta ensimmäisen maailmansodan aikana katso esim. Bourke, 2000, s. 71-73. 
Eräs sotilaallisen hengen kohottamiseen käytetty menetelmä oli marssimusiikki, jonka innostavan 
vaikutuksen myös sisällissodan osapuolet tunsivat. Katso mm. Ylikangas, 1993, s. 46-49. 

135 Katso esim. Keegan, 1994, s. 301-315 ja 347-366. 

136 Katso mm. Ferguson, 1998, s. 339-346, Glover, 2001, s. 156-164, Marjomaa, 2000(a), s. 338- 
339 ja Pick, 1996, s. 165-210. 

Jos sotilaat eivät enää uskoneet voivansa vaikuttaa henkilökohtaisesti sodan kul¬ 
kuun, heillä ei myöskään ollut erityistä syytä asettaa itseään tarkoituksellisesti uhan¬ 
alaiseksi. Sotilaskouluttajat alkoivat pelätä tällaisen ajatuskulun johtavan sotilaiden 
passivoitumiseen ja lopulta henkiseen murtumiseen. Apua etsittiin psykologiasta, joka 
oli vasta kehittymässä itsenäiseksi tieteenalaksi. Rohkeuden ja ylevien päämäärien 
sijasta ryhdyttiin vetoamaan ihmisen perustavampiin tunteisiin korottamalla entises¬ 
tään luontaisen aggressiivisuuden merkitystä. Sotilaat tuli opettaa vihaamaan vihol¬ 
lista, jolloin tämä tunne voitiin kanavoida väkivaltaiseen käyttäytymiseen yksilötasolla. 137 

Suomessa tuskin ehti vielä näkyä juuri mitään tästä uudesta, "tieteellisemmästä" 
asenteesta sotilaskoulutukseen, ellei sitten jossain määrin Saksassa koulutuksensa 
saaneiden jääkärien parissa. Punaisia ja valkoisia ei todennäköisesti innoitettu tois¬ 
tensa kimppuun purkamaan aggressioitaan, vaan perinteisempien ylevien päämääri¬ 
en nimissä. Käytännössä kummallakaan asenteella ei uudempien psykologisten nä¬ 
kemysten valossa liene ollut ratkaisevaa merkitystä. Sotilaiden ensisijainen huoli tais¬ 
telukentällä on pysyä elossa, ja mahdollisesti pitää myös lähimmät toverinsa elossa. 
Kaikki muu jää tämän rinnalla toissijaiseksi, joskin myös tappamiseen ja aggressioon 
liittyvillä tunteilla näyttää olevan pelottavan tärkeä sijansa. 138 

Sitä kuinka vahva punaisten ja valkoisten rivimiesten taistelumotivaatio oli on itse 
asiassa hyvin vaikea arvioida millään puolueettomalla menetelmällä. Huolimatta var¬ 
sinkin ammattisotilaiden pitkään vaalimasta näkemyksestä, jossa sodankäyntiä ver¬ 
rataan urheiluun kamppailuna tasavertaisten yksilöiden välillä, jo pelkkä yleissilmäys 
sodan todellisuuteen osoittaa yhtymäkohdat urheilukentille varsin vähäisiksi. Sodas¬ 
sa ei ole tuomareita, jotka pakottaisivat noudattamaan sääntöjä, eikä minkäänlaista 
vaatimusta tasapuolisuuteen tai rehelliseen vastustajan kohtaamiseen. Ylivoimaa 
käytetään häikäilemättä hyödykseen ja vihollinen pyritään tuhoamaan kaikin käytet¬ 
tävissä olevin keinoin. Urheilun sijasta sota on henkiinjäämistaistelua. 

Tällaisissa olosuhteissa toisiaan vastaan taistelevien osapuolten henkisiä kykyjä 
on melkoisen mahdotonta arvioida luotettavasti. Yksittäiset sotilaat eivät itse asiassa 
kohtaa samoja olosuhteita, vaan joukon nopeasti vaihtelevia tilanteita, joissa heihin 
kohdistuva henkilökohtainen uhka vaihtelee. Lisäksi sotilaiden on vaikea itsekään ar¬ 
vioida tilanteensa todellista vaarallisuutta. Hengenvaaraan joutuminen tietämättään 
ei vaadi henkistä kestävyyttä, kun taas todellisuudessa jokseenkin vaaratonkin tilanne 
saattaa helposti vaikuttaa välittömältä kuolemanvaaralta. Niinpä edes yksinkertainen 
yleistys sotilaiden kestävyysrajan arvioimisesta vertaamalla kaatuneiden määrää tais¬ 
telutahdon murtumisen hetkellä ei välttämättä tuota kovin luotettavia arvioita. 139 

Perinteisin ja yhä keskeisin menetelmä, jolla sotilaiden taistelukestävyyttä on py¬ 
ritty lisäämään on sotilaallisen kurin käyttö. Tavoitteena on sekä opettaa sotilaita 
vastaamaan annettuihin komentoihin ajattelematta, ja näin ollen pelkäämättä, että 
saada hänet pelkäämään enemmän esimiehiään kuin vihollisiaan. Valkoisten parissa 


w Bourke, 2000, s. 69-102. 

138 Bourke, 2000, s. 69-102, Ferguson, 1998, s. 339-346. 

139 Katso esim. Ferguson, 1999, s. 339-346. 

varsinkin Saksassa ankaran preussilaisen koulutuksen saaneet jääkärit pyrkivät välit¬ 
tämään tällaista kuria joukoilleen, joskin melko keskinkertaisin tuloksin. Sotilaalliseen 
hierarkiaan tottumat vapaaehtoiset eivät olleet erityisen valmiita sallimaan itseään 
peloteltavan täydelliseen alistumiseen, eikä asevelvollisten kohdalla tilanne näytä juuri 
eronneen tästä. Valkoisten alkeellinen sotalaitos ei tarjonnut nuorille sotilaskouluttajille 
sitä uhkaavan ja kaikki voi paisen sotakoneiston tuntua, joka olisi voinut taata heille 
preussilaisen kurin vaatiman auktoriteetin. 

Punakaartien parissa täydellisen kurin vaatiminen ei ollut edes mahdollista, sillä 
demokraattisesti valitut komentajat olisi yksinkertaisesti äänestetty tehtävistään, jos 
he olisivat yrittäneet sellaista vaatimusta toteuttaa. Sama kurinpidollinen ongelma 
vaivasi vapaaehtoisuuteen perustuvia sotilaallisia järjestöjä kaikkialla. Erityisen han¬ 
kalaksi sisäinen ristiriita muodostui niissä organisaatioissa, joiden aate perustui sosi¬ 
alistisen vallankumouksen ja tasa-arvon toteuttamiseen. Nationalismin ja hierarkkisen 
vallankäytön yhdistäminen ei välttämättä ollut samalla tavalla yhteen sovittamatonta, 
kuten saksalaiset vapaajoukot ja IRA osaltaan todistavat. Lopulta Venäjän bolsevikitkin 
joutuivat taipumaan periaatteistaan ja tunnustamaan kurin ja järjestyksen merkityk¬ 
sen sotilaalliselle suorituskyvylle. Oltuaan aluksi hyvinkin demokraattinen ja tasa-ar- 
voinen yhteisö puna-armeijasta muovautui vuoden 1919 aikana tiukan autoritaarinen 
koneisto, jossa kuolemantuomioita jaettiin yleisesti. Demokraattinen johtajuus katosi 
ja sen tilalle tuli perinteistä armeijaa muistuttava hierarkia, jossa puolueen kontrolli 
lisäsi vielä yhden hallinnollisen kerroksen armeijan sisäisen organisaation yläpuo¬ 
lelle. 140 

Lopuksi on syytä huomioida vielä eräs miehistön värväykseen liittyvä piirre, jossa 
Suomen punakaartit osoittautuivat edelläkävijöiksi, kuten monet muutkin sosialistiset 
vallankumousjärjestöt. Sotaa pidettiin länsimaissa, kuten kaikkialla muuallakin, lähes 
yksinomaan miehisenä alueena, jossa naisilla ei ollut sijaa. Osittain tämä perusteltiin 
ihmisen fysiologiaan ja yhteiskunnallisiin tekijöihin liittyvin perustein. Sodassa selviä¬ 
minen on perinteisesti vaatinut ruumiillista voimankäyttöä, missä naiset ovat luon¬ 
nostaan epäedullisessa asemassa. Lisäksi sota ei normaalisti edellytä kaikkien yhtei¬ 
sön jäsenien värväämistä itse taistelutoimiin, vaan jonkun on hoidettava myös taval¬ 
liset tuotantoon ja ylläpitoon liittyvät toiminnat, joita ilman yhteiskunta ei voi selvitä. 
Niinpä vähemmän sotakelpoisina pidetyt naiset, lapset ja vanhukset on yleensä kes¬ 
kitetty näihin välttämättömiin tehtäviin, samoin kuin moderneissa valtioissa lähes aina 
myös pääosa sotapalvelusikäisistä miehistäkin. Taistelukentille on lähetetty vain pieni 
osa väestöä, lähinnä nuoria miehiä, joiden on katsottu soveltuvan tähän rooliin par¬ 
haiten. 

Rationaalisten perustelujen ohella naisten syrjäyttämiseen väkivallan käytöstä sodan 
aikana on liitetty kuitenkin myös toisenlaisia, miehiseen ylemmyyteen perustuvia kä¬ 
sityksiä. Osittain niiden pohjana ovat olleet seksuaalisuuteen liittyvät ajatukset. Mie¬ 
het ovat mielellään katsoneet edustavansa luonnostaan voimakasta, aggressiivista ja 
dominoivaa luonteenlaatua, kun taas naiset ovat passiivisia, heikkoja ja alistuvia. 


“ Bourke, 2000, s. 69-102 ja Lincoln, 1989, s. 361-362. 

Miehet ovat rohkeita ja naiset pelokkaita. Niinpä naiset eivät myöskään sovellu so¬ 
dankäyntiin. Tällaiset näkemykset saivat itseasiassa ensimmäisen maailmansodan 
aikoihin jopa lisätukea psykologeilta, jotka asettuivat tässä suhteessa perinteisten 
miehisten asenteiden taakse. Nainen ei heidän mukaansa neuroottisen luonteen¬ 
laatunsa tähden kestänyt sodan henkistä painetta eikä hän kyennyt tappamaan yhtä 
helposti kuin mies. 141 

Aikakaudelle luonteenomaisia olivat kuitenkin myös uudet, sukupuolten välistä tasa- 
arvoisuutta korostavat aatteelliset ajatusmallit, jotka tukivat osaltaan myös naisten 
oikeutta ottaa osaa aktiiviseen sodankäyntiin. Vallankumousta ei pidetty perinteisenä 
sotana, jolla vain vahvistettiin maskuliinista identiteettiä, vaan kamppailuna todelli¬ 
sesta vapaudesta, johon myös naiset saattoivat osallistua. Yleensä tällaisia ajatuksia 
esittivät sosialistista maailmanvallankumousta ajavat, mutta ne eivät välttämättä ol¬ 
leet ristiriidassa myöskään nationalistien tavoitteiden kanssa. Yksi pääsiäiskapinan 
johtajista Dublinissa oli kreivitär Markievicz, joka tosin oli taustaltaan sosialisti. Myö¬ 
hemmin naiset jäivät IRA:n toiminnassa syrjään väkivallankäytöstä, mutta nais- 
taistelijoita esiintyi seuraavina vuosina laajalti eri puolilla maailmaa vallankumouk¬ 
sellisten riveissä, jopa niinkin länsimaisesta poikkeavassa kulttuuriympäristössä kuin 
Kiinassa. 142 

Suomessa punakaartin palkkalistoille oli kirjattu parhaimmillaan parituhatta nais¬ 
ta. Heidän osallistumistaan varsinaiseen taistelutoimintaan ei toki punaistenkaan pa¬ 
rissa pidetty kaikin puolin suvaittavana ja heidät pyrittiin aluksi rajaamaan huolto¬ 
toimiin. Päätös nostatti vapaaehtoisissa naiskaartilaisissa kuitenkin voimakasta vas¬ 
tarintaa ja siitä jouduttiinkin lopulta joustamaan. Naiskaarti osallistui punaisten puo¬ 
lella sodan aikana useisiin taisteluihin selviytyen niistä yleensä vähintäänkin kunnialla 
ja kärsien myös merkittäviä tappioita. Tämä ei ole sinällään mitenkään yllättävää, 
sillä sodassa käytetty aseistus, lähinnä kiväärit, soveltuivat hyvin myös naisten käyt¬ 
töön ja punakaartiin vapaaehtoisina liittyneet naiset lienevät olleet pääosin keskiverto- 
kaartilaista innokkaampia aatteellisuudessaan. Osittain naiskaartin saama hurja mai¬ 
ne lienee tosin johtunut valkoisten parissa esiintyneestä hämmennyksestä ja 
suuttumuksesta naisten 'luonnottomasta'osallistumisesta sotatoimiin. Tämä näkyy 
myös valkoisten naiskaartilaisiin kohdistamina julmuuksina. 143 


141 Bourke, 2000, s. 306-344. 

142 Sodasta ja maskuliinisuudesta katso mm. Ehrenreich, 1998, s. 117-241 ja Lincoln, 1989, s. 87. 
Naisten osuudesta Irlannin pääsiäiskapinassa katso Taillon, 1996 ja Kiinan kommunistien sotilaal¬ 
lisissa operaatioissa 1930-luvulla Young, 2001. IRA:n aktiivien riveissä naisia ei enää ollut, vaan 
heidät siirrettiin kamppailun jatkuessa yhä enemmän tukitehtäviin taistelutoiminnan sijasta. Hart, 
2003, s. 122. 

143 Naisten roolista katso Lappalainen I, 1981, s. 124 ja 159, Klementtilä, 1976, s. 232-237, Manni¬ 
nen, 1993, s. 136-138 ja Ylikangas, 1993, s. 222, 273. Suhtautumisesta naisten osallistumiseen 
aktiivisiin sotatoimiin anglosaksisissa maissa katso Bourke, 2000, s. 306-344. 

Sodan työkalut 


Aseteknologian ennennäkemättömän nopea kehitys 1800-luvun puolivälistä alkaen 
vaikutti mullistavasti länsimaisen sodankäynnin luonteeseen asettaen sotalaitokset 
kasvavien uudistuspaineiden eteen. Jatkuvasti tehostuvat aseet yhdessä suunnatto¬ 
masti kasvaneen kuljetuskapasiteetin kanssa painostivat sotateoreetikoita sopeutta¬ 
maan taktisia ja strategisia laskelmiaan tavalla, johon nämä eivät aina suinkaan ol¬ 
leet käytännössä valmiita. Niinpä sotilasdoktriini ja koulutus olivat usein pahasti jäl¬ 
jessä taistelukenttien todellisuudesta. 144 

Jotkin uudistukset, kuten lisääntynyt panssarointi niin linnoituksissa kuin 
ajoneuvoissakin, juoksuhautaverkostojen yleistyminen, sekä suuresti parantunut 
lääkintähuolto, paransivat sotilaiden eloonjäämiskykyä. Merkittävämpää oli kuitenkin 
tappamiskyvyn tehostuminen räjähtävien kranaattien, konekiväärin, monesti laukeavan 
kiväärin, kehittyneiden miinojen tai vaikkapa myrkkykaasujen muodossa. Kasvava 
tulinopeus yhdessä parantuneen ammushuollon kanssa teki taistelukentistä vaaralli¬ 
sempia kuin koskaan. Aikaisemmin armeijoiden väliset yhteenotot kestivät yleensä 
vain tunteja, korkeintaan muutaman päivän, minkä jälkeen eloonjääneet saattoivat 
odottaa pääsevänsä turvallisempiin olosuhteisiin keräämään voimia ennen seuraa- 
vaa taistelua. Lisäksi perinteiset taistelut kattoivat selkeästi rajoitetun alueen, josta 
saattoi aina juosta karkuun, jos tilanne alkoi tuntua kestämättömältä. 

Maailmansodan taistelukentät sen sijaan ulottuivat kilometrejä joka suuntaan ja 
suurtaistelut saattoivat kestää viikkoja, jopa kuukausia yhteen menoon. Sotilailla ei 
enää ollut pakopaikkaa eikä hengähdystaukoa ja sotamateriaalia kului suunnattomia 
määriä. Sodasta oli tullut entistä selkeämmin kamppailua henkisestä kestävyydestä 
ja resursseista, sekä niiden molempien tuhoamisesta. Tällainen sota vaati aivan toi¬ 
senlaista asennoitumista taktiikkaan, huollon järjestämiseen, sekä sotilaiden 
motivoimiseen jatkaa taistelua päivästä toiseen kaikesta kauhusta ja jatkuvasta 
kuolemanvaarasta huolimatta. 145 

Aseiden tehokkuuden pelottava kehitys oli 1800-luvun lopusta lähtien johtanut 
ajoittaisiin yrityksiin rajoittaa edes jossain määrin niiden käyttöä kansainvälisin sopi¬ 
muksen. Tässä päästiin myös jonkinlaisiin tuloksiin kahdessa Haagin rauhankonfe¬ 
renssissa 1899 ja 1907. Esimerkiksi räjähtävien ammusten käyttö käsiaseissa kiellet¬ 
tiin, joskin aluksi harkittiin niiden sallimista yhä "alkukantaisia", ei-eurooppalaisten 
kansoja vastaan. Myrkkykaasut lueteltiin samoin kiellettyjen aseiden joukkoon ja ilma- 
pommitukset, joihin aluksi oletettiin käytettävän kuumailmapalloja, yritettiin myös saada 
sopimuksen piiriin. Tässä ei kuitenkaan lopulta onnistuttuja myrkkykaasuja koskeva 
kieltokin murtui maailmansodan aikana. 146 


144 Katso esim. 0'Connell, 1990, s. 189-269. 

145 Katso esim. Keegan, 1989, s. 181-247. 

146 Katso esim. Castren, 1954, s. 20-21 ja 187-207 ja 0'Connell, 1990, s. 232-233 ja 238-239. 

Suomen sisällissodasta monet näistä modernin totaalisen sodan piirteistä puut¬ 
tuivat lähes täysin. Rintamalinjat olivat lyhyitä, eikä osapuolilla ollut riittävästi raskas¬ 
ta tykistöä uhatakseen vihollisensa selustaa kilometrien säteellä. Taistelut kestivät 
yleensä vain korkeintaan päivän valoisan ajan. Tähän vaikutti niin reservien 
olemattomuus kuin huonosti koulutettujen joukkojen taistelukestävyyskin. Tärkein 
tekijä yhteenottojen lyhyydessä oli kuitenkin huollon vajavaisuus. Muutaman tunnin 
ammuskelun jälkeen osapuolilta alkoivat yleensä ammusvarat loppua ja toinen niistä 
vetäytyi suosiolla. Pääpiirteissään Suomessa käyty sota siis muistutti vielä entisaiko¬ 
jen rajoitetumpaa ja nopealiikkeisempää sotaa. Sama tosin koski pitkälti myös muita 
maailmansodan jälkimainingeissa käytyjä vallankumoussotia. Euroopan taloudelliset 
voimavarat olivat suursodan jäljiltä liian ehtyneet, jotta samanlainen voimainponnistus 
olisi heti ollut mahdollista. Seuraava moderni, teollinen asemasota käytiinkin mante¬ 
reella vasta Espanjan sisällissodan puhjettua lähes kaksi vuosikymmentä myöhemmin. 

Suomessa vältyttiin kokemasta myös kansainvälisillä sopimuksilla kiellettyjen asei¬ 
den vaikutus. Osapuolet tosin silloin tällöin syyttivät toisiaan räjähtävien ammusten 
käytöstä, mutta tällaisten väitteiden alkuperänä lienee ollut silkka tietämättömyys 
ampumahaavojen luonteesta. 1 '’ 7 Venäjän keisarillinen armeija ei ollut valmistanut 
räjähtäviä ammuksia armeijansa käyttöön eivätkä osapuolet saaneet niitä 
muualtakaan, ainakaan virallisia teitä. Myrkkykaasuja ei Suomessa ollut, eikä niitä 
olisi kukaan osannut käyttääkään. Ilmapommituksiinkaan eivät muutamat osapuolten 
käytössä olleet lentokoneet pystyneet. Kaikin puolin hyväksyttävinä pidetyistä 
moderneista aseistakin jäivät Suomessa ilmeisesti käyttämättä ainakin maamiinat, 
jotka olivat näytelleet tärkeää osaa maailmansodan aikana. Joko venäläiset eivät 
olleet miinoja Suomeen varastoineet, tai todennäköisemmin osapuolilla ei ollut käy¬ 
tössään ammattilaisia, jotka olisivat niitä osanneet turvallisesti ja tehokkaasti hyö¬ 
dyntää. Sisällissodassa ei näytetä myöskään juuri käytetyn piikkilankaa, joka muo¬ 
dosti maailmansodan aikana maamiinojen ohella toisen keskeisen tekijän tälle suur¬ 
sodalle niin tyypillisen, paikalleen juuttuneen asemasodan kehityksessä. 148 

Huolimatta näistä hieman yllättävistäkin modernin sodankäynnin kaluston puut¬ 
teista, Suomessakin toki luotettiin jossain määrin uudenaikaisten aseiden voimaan. 
Niistä ulkoisesti vaikuttavimmat olivat epäilemättä panssarijunat ja lentokoneet. 
Panssarijunat kokivat näihin aikoihin kaikkialla lyhyen kukoistuskauden raskaiden tyk¬ 
kien liikkuvana lavettina. Ne kärsivät kuitenkin pahoin riippuvuudestaan helposti 
vaurioitettavista ratayhteyksistä ja niiden aikakausi päättyi pian motorisoitujen 
tykkilavettien yleistyttyä. Suomessa panssarijunia oli Venäjän armeijan jäljiltä ja niitä 
käyttivät erityisesti punaiset, joskin molemmat osapuolet kyhäsivät sodan kuluessa 
omatekoisia panssaroituja junayhdistelmiään. Osapuolten hallussa olleilla muutamil¬ 
la kevyillä lentokoneilla ei sen sijaan ollut juuri käyttöä muuhun kuin tiedusteluun ja 


147 Ylikangas, 1993, s. 119. 

148 Ainoastaan 25 ihmisen tiedetään kuolleen miinaräjähdykseen koko sodan aikana ja nämäkin olivat 
todennäköisesti merimiinojen uhreja. "Sotaoloissa", 2003, s. 19. 

Valkoisten punaisilta valtaama panssarijuna Karkussa 12.4.1918. Varsinkin punaiset nojasivat vahvasti panssarijuniin sota- 
liikkeidensä tukena. Kuva Suomen sotasurmat 1914-22 -projektin valokuva-arkisto. 








moraalinkohottamiseen. Jälkimmäisessä roolissa niillä näyttää tosin olleen vaikutusta 
erityisesti modernin tekniikan voimaan uskoneiden punaisten parissa. 149 

Ylivoimaisesti tärkeimmät sisällissodassa käytetyt uudenaikaiset aseet olivat kui¬ 
tenkin konekivääri ja kenttätykki. Molemmat olivat tehokkaita nimenomaan eläviä 
maaleja vastaan. Konekivääriä on vaikea tähdätä yksittäisiin kohteisiin ja sitä käytet¬ 
tiin pääasiassa ampumalla laajoja kaaria vihollisen suuntaan. Aseen suuren tuli- 
nopeuden luotettiin korvaavan tähtäämisen puutteen. Tämä merkitsi kuitenkin sitä, 
että konekiväärit tuhlasivat valtavia määriä ammuksia, mikä haittasi niiden käyttöä 
alkeellisissa huolto-olosuhteissa. Myös tykkejä käytettiin useimmiten joko vihollisen 
miehistöä, tai muita tykkejä vastaan. Kiinteiden kohteiden, kuten rakennusten, tuho¬ 
aminen jäi toissijaiseksi tehtäväksi. Tykkien ammusvarastoon kuului venäläisen mal¬ 
lin mukaisesti yleensä lähes saman verran sirpalevammoja aiheuttavia srapnelleja 
kuin kiinteisiin kohteisiin tarkoitettuja kranaattejakin. Vaikea ammuspula rajoitti eri¬ 
tyisesti juuri tykkien käyttöä, millä oli suuri merkitys Suomessa käytyjen taisteluiden 
luonteeseen. 150 

Ratkaisevassa asemassa sisällissodassa olivat kaikesta huolimatta koko ajan ta¬ 
valliset sotilaskiväärit, joskus jopa pistoolit tai metsästysaseet. Sodan alussa rinta¬ 
malinjojen syntyyn punakaartien ja suojeluskuntalaisten välille näyttää vaikuttaneen 
enemmänkin aseiden saatavuus kuin osapuolten kannatuksen määrä. Vähäinenkin 
määrä kiväärejä saattoi antaa yhdelle puolelle ratkaisevan ylivoiman vielä kehnommin 
aseistettua vihollistaan vastaan. Alkuvaikeuksien jälkeen sekä punaisten että valkois¬ 
ten aseistus parani venäläisiltä saadun tai takavarikoidun materiaalin johdosta. 
Bolsevikit auttoivat myös punaisia lähettämällä Suomeen kymmeniä tuhansia kiväärejä. 
Näin siitäkin huolimatta, että neuvostohallitus alkoi pian itse kärsiä vakavasta ase- 
pulasta ja on hyvinkin myöhemmin saattanut katua avokätisyyttään suomalaisten to¬ 
verien suuntaan. 151 

Kiväärien ohella osapuolet saivat venäläisiltä, tavalla tai toisella, myös ras kaampaa 
aseistusta. Maaliskuussa punaisten rintamajoukoilla väitetään olleen jo lähes sata 
tykkiä ja kaksinkertainen määrä konekivääreitä. Tampereen suurhyökkäykseen 
osallistuneilla lähes 12 000:11a valkoisella oli puolestaan tukenaan 86 konekivääriä, 
neljä kranaatinheitintä ja 26 tykkiä, pääosin venäläisiltä takavarikoituja. Tällaiset ras¬ 
kaan aseistuksen luvut jäävät luonnollisesti varsin kauas aikakauden vakinaisten 


m Lentokoneiden käytöstä sisällissodassa katso Manninen, 1993, s. 172-177. Punaisten uskosta 
lentokoneiden voimaan katso esim. Ylikangas, 1993, s. 207-210. Irlannissa IRA:n parissa näyttää 
eläneen vastaavanlainen usko teknologian mahdollisuuksiin sodankäynnissä. Lentokoneen sijasta 
toiveet kohdistuivat täällä kuitenkin toiseen aivan uuteen keksintöön, konepistooliin. Hart, 2003, 
s. 179-193. 

150 Konekiväärin kehityksestä katso mm. 0'Connell, 1990, s. 232-235. Konekiväärin merkityksestä 
yksittäisissä taisteluissa katso mm. Ylikangas, 1993, s. 337-342. Punakaartien sisäisestä sosiaa¬ 
lisesta kurista katso Ylikangas, 1993, s. 517-518. Tykistön aiheuttamista tappioista katso mm. 
"Sotaoloissa", 2003, s. 50-51. 

151 Manninen, 1975, s. 407-446, Mavvdsley, 1987, s. 183-185 ja VVollenberg, 1978, s. 43-44. 
Osapuolten yrityksistä hankkia ulkomailta lisää aseita sodan alla ja sen alkuvaiheissa katso Upton, 
1999, s. 78-84. 

armeijoiden aseistuksen tasosta ja kertovat osaltaan Suomessa käydyn sodan 
amatöörimäisestä luonteesta. 152 

Toisaalta, jos suomalaisten kokoamaa aseistusta vertaa aikakauden muihin 
sisällissotiin ja vallankumouksiin, se ei näytä mitenkään erityisen heikolta. Venäjällä 
punaiset ja valkoiset, sekä kansallismielisistä ryhmistä erityisesti puolalaiset, aseistivat 
lopulta armeijansa suhteellisen monipuolisesti, joko länsivalloilta saamillaan aseilla, 
tai oman tuotantonsa kautta. Alkuvaiheessa niidenkin aseistus oli kuitenkin hyvinkin 
kirjavaa ja puna-armeijan aseistusongelmat on jo useaan otteeseen mainittu. Sak¬ 
sassa niin vallankumouskaartit kuin vapaajoukotkin olivat pääosin kevyesti varustet¬ 
tuja käyden sotaa kivääreillä ja konekivääreillä. Vieläkin huonommassa asemassa 
olivat irlantilaiset tasavaltalaiset taistelussaan brittivaltaa vastaan. Pääosa IRA: n taisteli¬ 
joista oli aseistettu pelkillä pistooleilla ja haulikoilla, jotka soveltuivat hyvin murhiin ja 
terrori-iskuihin, mutta heikosti avoimiin yhteenottoihin vahvasti aseistettuja britti- 
joukkoja vastaan. Vuosien 1922-23 sisällissodan aikana tasavaltalaisten ja 
vapaavaltiolaisten aseistus muistutti jo enemmän Suomen punaisten ja valkoisten 
tilannetta. Tällöinkin irlantilaisilta, varsinkin tasavaltalaisilta, puuttui kuitenkin raskas 
aseistus lähes tyystin, lukuun ottamatta muutamia tykkejä ja panssariautoja, joita oli 
saatu tai takavarikoitu briteiltä. 153 

Kehnon ammustilanteen ohella Suomen sisällissodan osapuolilta puuttui aseiden 
käyttöön koulutettuja sotilaita. Suojeluskuntien ja punakaartien mahdollisuudet kou¬ 
luttaa väkensä edes kiväärien tehokkaaseen käsittelyyn olivat ennen sotaa olleet var¬ 
sin rajalliset. Vieläkin suurempi ongelma oli tykkien ja konekiväärien kohdalla. Sodan 
alkupuolella punaiset olivat täysin riippuvaisia Venäjän armeijasta värvätyistä vapaa¬ 
ehtoisista tykki-ja konekiväärimiehistä eikä ongelma koulutuksen puutteellisuuden 
vuoksi poistunut myöhemminkään. Valkoisten puolella upseerit saattoivat paikata tykki- 
miesten kokemattomuutta jossakin määrin valvomalla itse ampumista. Lisäksi 
erikoisaselajien koulutus järjestettiin heidän puolellaan sodan aikana selvästi punai¬ 
sia tehokkaammin. 154 

Puutteellinen aseiden käsittelytaito ei toisaalta ehkä ollut aivan niin suuri ongelma 
kuin helposti voisi ajatella. 155 Aseiden tehoa on kautta aikain vähentänyt ihmisten 
haluttomuus käyttää niitä todella tehokkaasti. Myöhemmin 1900-luvulla tehdyissä tut¬ 
kimuksissa on päädytty siihen, että vain selvästi alle puolet taisteluun osallistuneista 
on ylipäätään kyennyt tarkoituksellisesti yrittämään vihollisen tappamista, joskin esi¬ 
tetyt prosenttiluvut vaihtelevat suuresti. Suurin osa sotilaista näyttää vain joko 
ammuskelevan yleisesti vihollisen suuntaan, tai ei käytä asettaan lainkaan. Ilmiö ei 


152 Lappalainen I, 1981, s. 179 ja Ylikangas, 1993, s. 76. Osapuolten aseistuksesta yleensä katso 
Manninen, 1993, s. 166-172. 

13 Irlantilaisten puutteellisesta aseistuksesta katso mm. Hart, 2003, s. 43-45. 

Ylikangas, 1993, s. 68. Punakaartissa tykistön ja konekivääriampujan koulutus saatiin käyntiin 
vasta sodan ollessa jo pitkällä. Ylikangas, 1993, s. 53. 

155 Joskin se on ilmeisesti aiheuttanut suhteellisen paljon kohtalokkaita vahingonlaukauksia. Lappalai¬ 
nen I, 1981, s. 210. 


64 




välttämättä ole mitenkään yhteen pätevä kaikissa kulttuureissa ja kaikkina aikoina, 
mutta se osoittaa toisen ihmisen tappamiseen liittyvän syviä vastenmielisyyden tun¬ 
teita. 156 

Suomen sisällissodan kohdalla ei liene ole vastaavaa tutkimusta koskaan tehty. 
Mikään ei näyttäisi kuitenkaan puhuvan sen puolesta, että suomalaiset olisivat olleet 
jotenkin poikkeuksellisen verenhimoisia. Pääosa sotaan osallistuneista oli lähes koko¬ 
naan vailla sotilaskoulutusta tai aiempaa sotakokemusta. Heitä ei missään vaiheessa 
ehditty opettaa määrätietoisesti vihaamaan vastapuolta ja heidän uskonsa sodan to¬ 
dellisiin tai oletettuihin päämääriin vaihteli. Suomalainen yhteiskunta ja kasvatus ei¬ 
vät ennen sotaa myöskään tukeneet välinpitämättömyyttä tappamista kohtaan, pi¬ 
kemminkin päinvastoin. Kristillisen etiikan mukaan tappaminen on periaatteessa vää¬ 
rin, joskin sodan aikana välttämätöntä. 

Tehottomasta aseenkäsittelystä on sisällissodan osalta jonkin verran todistus¬ 
aineistoakin. Silminnäkijäkuvausten perusteella vaikuttaa siltä, että taistelut käytiin 
usein hajanaisena ammuskeluna ketjussa ja kaukana vastapuolesta. Vihollista ei vält¬ 
tämättä edes nähtyjä sotilaat ampuivat, jos yleensä ampuivat, summittaisesti vasta¬ 
puolen oletettuun suuntaan. Koko taistelu perustui pikemminkin kuulo- kuin näkö¬ 
havaintoihin. Tällaisissa oloissa tappiot jäivät väistämättä vähäisiksi ja taistelujen 
lopputuloksen saneli pikemminkin ammusten loppuminen kuin osapuolten tietoinen 
toiminta. 157 

Tehottomuuden puolesta puhuu sekin, että päätellen sodassa kaatuneiden ja haa¬ 
voittuneiden määrästä, vain mitätön osa siinä käytetyistä sadoista tuhansista 
ammuksista on voinut todella osua maaliinsa. Tilastotietojen puuttuessa ei eri ase¬ 
lajien välisestä osumatarkkuudesta valitettavasti voi tehdä mitään tarkempia johto¬ 
päätöksiä, joskin ainakin konekivääri on jo luonteeltaan ammuksia tuhlaava ase, jon¬ 
ka osu ma prosentti jää väistämättä erittäin pieneksi. Tykkimiehelle ja konekivääri¬ 
ampujalle tappaminen on kuitenkin muutoinkin persoonattomampaa, sillä heidän ei 
tarvitse kohdistaa ammuntaansa tavalla, joka paljastaa sen tulokset yhtä väistämät¬ 
tömästi kuin yksittäistä vihollista tähtäävän kiväärimiehen kohdalla. Pääosa sodassa 
käytetyistä ammuksista lienee ammuttu juuri kivääreillä, ja vaikka osapuolten 
ampumataito olikin kehnohko, selittynee olematon osumatarkkuus todennäköisesti 
vain todellisten tähdättyjen laukausten suhteellisella vähyydellä. 

Tuliaseiden ohella sisällissodan osapuolet arvostivat myös yhtä teräasetta, pistintä, 
joka käytännöllisestä hyödyttömyydestään huolimatta yhä herätti vahvoja tuntoja län¬ 
simaisessa sotalaitoksessa. Erityisesti punakaartilaiset olivat ylpeitä teräaseistaan ja 
heillä oli tapana marssiakin pistimet päällä. Vaikka pistimen varsin rajallinen merkitys 
modernissa sodassa olikin tullut selväksi jo kauan sitten, useat aikakauden sotilas- 
teoreetikot uskoivat sillä olevan yhä ratkaiseva merkitys psyykkisessä mielessä. Soti- 


156 Katso esim. Bourke, 2000, s. 73-78. Toisaalta tappaminen voi toisissa ihmisissä aiheuttaa myös 
suurta mielihyvän tunnetta. Katso esim. Bourke, 2000, s. 13-43 ja Glover, 2001, s. 47-57. 

157 Katso mm. Lauerma, 1966, s. 888-889, Ylikangas, 1993, s. 54 ja 193. Kertomukset poikkeuksel¬ 
lista sankariteoista vain vahvistavat tätä kuvaa olemalla nimenomaan poikkeuksellisia ja aikalais¬ 
ten mieleen painamia. Katso mm. Lauerma, 1966, s. 890-899. 

lailla, jotka olivat valmiit käyttämään pistintä vihollisensa tappamiseen lähietäisyydel¬ 
tä katsottiin olevan henkinen yliote sellaisiin, jotka kammosivat toisen ihmisen tappa¬ 
mista omin käsin. Pistin oli soturihengen ilmentymä, muinaisten ritarien miekan kor¬ 
vike. Saksalaisen tai venäläisen taustan omanneet sotilaskouluttajat ovat hyvinkin 
saattaneet iskostaa tällaista ajattelua myös suomalaisiin vapaaehtoisiin. Toisaalta 
sotilaiden viehtymys teräaseisiin on osaltaan saattanut olla myös osoitus maskuliinisesta 
seksuaalisuudesta, joka usein liitetään fyysiseen voimankäyttöön ja pistoihin liittyviin 
aseisiin. 158 


Lääkintähuolto 

Sotilaslääkintä koki ensimmäistä maailmansotaa edeltävinä vuosikymmenin mullista¬ 
via uudistuksia, jotka tarjosivat lääkäreille ennennäkemättömiä mahdollisuuksia vai¬ 
kuttaa sotilaiden terveyteen. Perinteisesti sodissa oli aina kuollut enemmän ihmisiä 
tauteihin, kuin sotatoimien suoranaisiin seurauksiin. Erityisesti sotaleireissä levinneet 
kulkutaudit olivat yleinen tappaja. Vasta lääketieteen läpimurrot 1800-luvun lopulla 
muuttivat tilanteen. Haavoja pystyttiin nyt hoitamaan entistä paljon tehokkaammin, 
mutta vieläkin merkittävämpää oli parantuneen hygienian ja rokotusten vaikutus tauti- 
tilastoihin. Ensimmäistä kertaa pääosa sodassa kuolleista voitiin todellakin laskea 
kaatuneiksi eikä sairauden uhreiksi. Tässä suhteessa Venäjän sisällissota edusti tosin 
jossain määrin paluuta entiseen, sillä sen aikana lääkintä- ja muun huollon lähes 
täydellinen romahdus palautti taudit ja nälän sotakenttien ensisijaiseksi tappajaksi. 
Mitään tällaista ei kuitenkaan tapahtunut Suomessa käydyn sisällissodan aikana, jos¬ 
kin kulkutaudit näyttelivät täälläkin keskeistä osaa sodan jälkeisessä vankileirien kuol¬ 
leisuudessa. 159 

Punaisten ja valkoisten lääkintähuolto oli Suomessa pitkälti yksityisen aloitteelli¬ 
suuden ja punaisen ristin aktiivisuuden tulosta. Vaikka kansainvälisen Punainen Risti 
olikin jo lähes puolen vuosisadan ajan tunnustettu sodan osapuolista riippumatto¬ 
maksi järjestöksi, ei se pystynyt Suomen oloissa toimimaan aivan tarkoitetulla taval¬ 
la. Punaiset pitivät järjestöä taantumuksellisia tahoja suosivana ja perustivat oman 
järjestön, Ensiavun, jonka kuitenkin tuli toimia Punaisen Ristin periaatteiden mukai¬ 
sesti. Tuloksena oli sekaannuksia ja tehottomuutta, mutta uusi järjestö näyttää kyllä 
pyrkineen toimimaan parhaansa mukaan humaanien päämääriensä edestä. 160 

Osittain punaisten päätös perustaa oma järjestönsä perustui porvarillisen 
lääkintähenkilökunnan haluttomuuteen auttaa vallankumouksellisia sotatoimissa val¬ 
koisia vastaan. Jopa punaisen ristin palveluksessa olleet ambulanssit saattoivat viivy¬ 
tellä parhaansa mukaan rintamalle lähtöä ja siirtyä sitten valkoisten puolelle heti 


158 Klementtilä, 1976, s. 116-120, Bourke, 2000, s. 89-93, Lappalainen I, 1981, s. 177 ja 0'Connell, 
1989. 

159 Katso esim. Mavvdsley, 1987, s. 285-287. 

160 Paavolainen, 1966, s. 181, Ylikangas, 1993, s. 60. 

Ensiavun punaisia sairaanhoitajia venäläismallisissa univormuissaan keväällä 1918. Ideologisesta taustastaan huolimatta 
hoitajattaret muistuttavat päähineissään nunnia. Kuva Suomen sotasurmat 1914-22 -projektin valokuva-arkisto. 



tilaisuuden tullen. Vaikka kansanvaltuuskunta kiinnittikin huomiota haavoittuneiden 
hoitoon, johti koulutetun henkilökunnan puute suuriin ongelmiin, joita ei ehditty rat¬ 
kaista ennen rintamien lopullista romahdusta. Sairaalat pystyttiin pitämään toimin¬ 
nassa, mutta kentälle eivät punaiset kyenneet lääkäreitä lähettää kuin muutamassa 
poikkeustapauksessa. Apua tuli tosin jonkin verran Venäjältä, josta saatiin sairas- 
junia ja koulutettua henkilökuntaakin. Lääkepulaa ei lyhyen sodan aikana sentään 
näytä kummallakaan puolella ehtineen syntyä. 161 

Sisällissota näyttää itseasiassa päästäneen osapuolten lääkintähuollon suhteelli¬ 
sen helpolla verrattuna aikakauden muihin sotiin. Taistelussa saadut vammat olivat 
pääosin käsiaseiden tai konekiväärien aiheuttamia ampumahaavoja, joiden hoito on 
yksinkertaisempaa kuin sirpale- tai pistohaavojen. Tykistön vähyys ja ammuspula 
estivät pitkäaikaisia tykistökeskityksiä niihin liittyvine kauhistuttavine haavoineen. Pis¬ 
timellä aiheutetut vammat tuskin olivat Suomessa sen yleisempiä kuin länsimaissakaan, 
joissa teräaseilla aiheutettiin enää muutama prosentti kaikista haavoista. Koska osa¬ 
puolet ampuivat toisiaan yleensä kaukaa ja ilmasto oli kylmä, ei ampumahaavojen 
tulehtumisriskikään ollut kovin suuri. Jolleivät elintärkeät elimet vahingoittuneet, oli 
myös paranemisennuste yleensä hyvä. 162 

Haavojen helppohoitoisuuden ohella lääkintähuolto välttyi Suomessa pääosin myös 
sotatantereiden muinaiselta vitsaukselta, kulkutaudeilta. Vain vajaan 200:n sotilaan 
lasketaan kuolleen sodan aiheuttamiin sairauksiin, mikä on erittäin pieni luku jopa 
aikakauden parantuneen lääkintähuollon huomioonottaen. Kuolleisuuden vähäisyy¬ 
teen on luultavasti sodan lyhyyden ohella vaikuttanut kylmä vuodenaika, joka ei ole 
edullinen useimpien kulkutautien leviämiselle. Lisäksi joukko-osastojen suhteellinen 
pienuus ja rintamia toisistaan erottavat usein hyvinkin pitkät välimatkat suojelivat 
sotilaita taudeilta, samoin kuin sodan liikkuvainen luonne. Sotilaat eivät yleensä jou¬ 
tuneet viipymään samassa leiripaikassa useita viikkoja kerrallaan. Suomen kannalta 
oli onnekasta, että espanjantautina tunnettu influenssa levisi maailmalle vasta seu- 
raavan talven alla, kuukausia sodan päättymisen jälkeen. 163 

Sodan aiheuttamien psyykkisten sairauksien hoito oli ensimmäisen maailmanso¬ 
dan aikana yhä täysin alkutekijöissään. Psyykkisten häiriöiden ja sotatraumojen syitä 
ei lainkaan ymmärretty. Uhrit leimattiin yleensä yksinkertaisesti pelkureiksi ja heidät 
saatettiin ampua karkureina. Modernin asemasodan viikosta toiseen jatkuva musertava 
henkinen paine aiheutti kuitenkin joukoissa niin laajalle levinneitä psyykkisiä oireita 
ettei niitä lopulta voitu enää jättää täysin huomiotta ja maailmansodan jälkeen sota- 
psykologia alkoikin kehittyä nopeasti. Suomessa psyykkiset sairaudet olivat yhä var¬ 
sin tuntemattomia pääosalle lääkäreistä, eivätkä lyhyt sota ja suhteellisen rajoitettu 


161 Lappalainen I, 1981, s. 198-201, Ylikangas, 1993, s. 61 ja 178 sekä "Venäläissurmat" I, 2003, 
s. 214-217. 

162 Lappalainen I, 1981, s. 198. 

1Q Lappalainen I, 1981, s. 198 ja Ylikangas, 1993, s. 350. Kaikkiaan sairauteen kuolleita sotilaita 
lasketaan olleen 198. Näistä 82 lasketaan punaisiksi ja täsmälleen saman verran valkoisiksi. Tautiin 
kuolleista 34:n osapuolesta ei ole tietoa. "Sotaoloissa", 2003, s. 19. 


67 




tulen alla vietetty aika toisaalta ole varmaankaan aiheuttaneet tällaisia ongelmia 
muutenkaan yhtä laajalti kuin asemasotaan vuosikausiksi juuttuneissa maissa. 164 

Huolimatta tehtäväänsä helpottaneista tekijöistä osapuolten alkeellisella 
lääkintähuollolla oli suuria vaikeuksia käsitellä suurempia haavoittuneiden määriä 
kerrallaan ja kuolleisuus haavoittuneiden joukossa näyttää nousseen toisinaan kor¬ 
keaksi. Sen verran hoitohenkilökuntaan on kuitenkin ilmeisesti luotettu, että itsensä 
tahallinen haavoittaminen palveluksesta vapautumiseksi näyttää ainakin punaisten 
puolella yleistyneen sodan aikana. Vaarattomin keino tähän oli vahingoittaa itseään 
joko käteen tai jalkaan. Itsensä haavoittamista esiintyi toki myös valkoisten puolella 
siinä määrin, että se johti ajoittaisiin valituksiin komentoportaassa. 165 

Karkuruuden ja itsensä vahingoittamisen ohella sotilailla on kautta aikojen ollut 
vielä kolmas, lopullisempi, keino päästä kokemasta sodan kauhuja, itsemurha. Sisäl¬ 
lissodan aikana on laskettu 67 henkilön tehneen sodan seurauksena itsemurhan. Näistä 
48 on merkitty punaisiksi, 8 valkoisiksi ja 9 osapuoleltaan tuntemattomiksi, tai koko¬ 
naan puolueettomiksi. Valitettavasti itsemurhien vaikuttimet eivät ole tiedossa, joten 
näistä luvuista ei voi paljoa päätellä. Punaisten huomattavasti suurempi luku johtu¬ 
nee vangiksi jäämisen pelosta, etenkin komentoportaan joukossa. Kansainvälisesti 
ajatellen luvut näyttävät pieniltä, selvästi alle puoli prosenttia kokonaistappioista, mutta 
itsemurhaan liitettävien negatiivisten tunteiden valossa on todennäköistä, että niitä 
on pyritty aktiivisesti peittelemään. Niinpä lukujen perusteella ei voi sanoa juuri mi¬ 
tään osapuolten psyykkisestä tilasta ja kestävyydestä. 166 


Sodan lait ja käytäntö 


Sodan tuhovoimaa on kautta aikojen pyritti edes jonkin verran suitsimaan erilaisilla 
yhteisesti hyväksytyillä periaatteilla, moraalisilla arvoilla, tai keskinäisillä sopimuksil¬ 
la. Tähän on olemassa hyvät syynsä. Täysin rajoittamaton sota, eli vihollisen tuho¬ 
aminen kaikin käytettävissä olevin keinoin, merkitsisi niin säälimätöntä väkivallan käyt¬ 
töä, että se uhkaisi yhtä lailla kaikkia siihen osallistuvia. Vähäisistä rajakahakoista 
alkaneet yhteenototkin kiihtyisivät nopeasti julmaksi eloonjäämistaisteluksi, joka ei 


m Peräti neljännes kaikista Iso-Britannian armeijassa maailmansodan aikana pysyvästi kotiutetusta 
vapautettiin palveluksesta nimenomaan psyykkisten ongelmien vuoksi. Bourke, 2000, s. 246. 
Sodan psyykkisistä sairauksista yleensä, katso Bourke, 2000, s. 242-267. Suomen sisällissodan 
kuvauksista löytyvistä viittauksista psyykkisiin ongelmiin katso esim. Ylikangas, 1993, s. 350 ja 
428-429. 

165 Manninen, 1974, s. 237-238 ja Ylikangas, 1993, s. 350-351. Punaisten puolella haavoittuneiden 
kokonaismääräksi on arvioitu noin 10 000-12 500 henkeä. Lappalainen 1,1981, s. 198. Esimerkiksi 
helsinkiläisten punakaartilaisten keskuudessa käteensä haavoittuneita oli sodan alkuvaiheessa 
vain alle 20 prosenttia kaikista haavoittuneista, mutta luku kasvoi äkisti yli 30:een prosenttiin 
maaliskuun puolessavälissä ja kuun lopussa jo yli 40:een prosenttiin. Lappalainen I, 1981, s. 165. 
Itseään jalkaan haavoittaneesta ruotsalaisesta vapaaehtoisesta katso Ylikangas, 1993, s. 391. 

166 "Sotaoloissa", 2003, s. 49-51. 

pelkästään helposti johtaisi hävinneen osapuolen täyteen tuhoon, vaan aiheuttaisi 
myös voittajalle sietämättömiä kärsimyksiä. Rajoittamalla sotia sääntöjen avulla ne 
voidaan samalla valjastaa rajattujen poliittisten päämäärien käyttöön. Osapuolet voi¬ 
vat sotaan ryhtyessään ainakin teoriassa verrata siinä tavoiteltavia päämääriä 
todennäköisiin riskeihin ja kustannuksiin. 167 

Käytännössä sota on kuitenkin aina arvaamatonta ja vaikeasti kahlittavissa. So¬ 
taan ei periaatteessa lähdetä kuin erittäin tärkeinä pidetyistä syistä ja siksi myös 
voittaminen on aina ensisijaisen tärkeää. Tästä taas seuraa se, että voiton saavutta¬ 
minen tai tappion välttäminen houkuttelevat osapuolia käyttämään kaikkia mahdolli¬ 
sia keinoja, viime kädessä myös kiellettyinä pidettyjä. Koska sotaakäyvät osapuolet 
ovat väistämättä suvereeneja toimijoita, niitä ei voi varsinaisesti pakottaa noudatta¬ 
maan edes yhteisesti tunnustettuja sodan lakeja. Ainoa tähän tarkoitukseen käytettä¬ 
vissä oleva keino on yleensä painostaa vihollista sopimusten kunnioittamiseen vasta¬ 
vuoroisuuden periaatteella, eli kostamalla kaikki rikkomukset samalla mitalla. Tällai¬ 
nen keino johtaa kuitenkin helposti koston kierteeseen, jossa osapuolet rikkovat teh¬ 
tyjä rajoituksia kilpaa. 168 

Näistä perustavista rakenteellisista ongelmista huolimatta kansainvälisten sodan 
lakien kehityksessä on kuitenkin tapahtunut myös edistystä. Länsimaissa pyrkimykset 
sodan tuhojen rajoittamiseen saivat vauhtia erityisesti 1800-luvun puolivälistä lähtien 
kootuissa suurissa kansainvälisissä konferensseissa. Ennen kuin ensimmäinen maa¬ 
ilmansota katkaisi hetkeksi tämän kehityksen, olivat niistä merkittävimpiä 1864 Gene¬ 
vessä solmittu perusta kansainvälisen Punaisen ristin synnylle, sekä jo edellä maini¬ 
tut Haagin kaksi rauhankonferenssia vuosina 1899 ja 1907. Vaikka suurvaltojen kes¬ 
kinäinen epäluulo yleensä estikin konferensseja pääsemästä täysin niille asetettuihin 
tavoitteisiin, oli maailmansotaan mennessä saatu aikaan edes jossain määrin kattava 
sopimusverkosto, joka pyrki säätelemään sotaakäyvien osapuolten oikeuksia ja 
velvollisuuksia. Näissä sopimuksissa keskityttiin erityisesti sotilaiden oikeuksiin, var¬ 
sinkin sotavankeudessa. 169 

Venäjän keisarikunta oli ollut Haagin konferenssien koollekutsuja ja esitti muuten¬ 
kin aktiivista roolia sodan lakien kehittämisessä. Niinpä olemassa olevien säädösten 
sisältö tunnettiin peruspiirteissään myös Suomessa, ainakin kansainvälistä politiikkaa 
seuraavissa piireissä. Näiden sopimusten kansainvälinen arvostus oli niin suuri, että 
sisällissodan molemmat osapuolet olivat valmiit ne tunnustamaan, ainakin periaat¬ 
teessa. Muodollisen tunnustamisen ohella sopimusten toteuttamiseen käytännössä 
tarvittiin kuitenkin tarkempaa tietoa niiden sisällöstä ja tulkinnasta, ja tässä kohdattiinkin 
jo suurempia ongelmia. 

Valkoisten puolella niin Venäjän palveluksessa koulutettujen upseerien kuin ulko¬ 
maalaisten vapaaehtoisienkin on täytynyt tuntea kansainvälisten sopimusten sisältö 
pääpiirteissään. Sama koskee todennäköisesti myös Saksassa koulutettuja jääkärei- 
tä, jotka olivat saaneet erityiskoulutusta johto- ja koulutustehtäviä varten. Suojelus- 


167 Sodan lakien historiasta katso esim. Castren, 1954, s. 12-22 ja Marjomaa, 2000(b). 

168 Katso esim. Castren, 1954, s. 69-72 ja 76-80. 

169 Castren, 1954, s. 12-22 ja Marjomaa, 2000(b), s. 41. 

kuntalaisten ja asevelvollisten kohdalla tilanne oli kuitenkin toinen ja monet olivat 
todennäköisesti täysin tietämättömiä sopimusten olemassaolosta. Suojeluskuntien 
tarjoama sotilaskoulutus ei ollut koskaan ollut erityisen teoriapohjaista, sillä sellaistahan 
ei järjestyskaartien toki odotettu edes tarvitsevankaan. Sodan aikana pikakoulutetut 
asevelvollisetkaan tuskin ehtivät juuri saada oppitunteja sodan laeista, vaikka tätä 
kansainväliset sopimukset edellyttivätkin. Lainlaatijat olivat varsin tietoisia siitä, että 
tuntemattomilla laeilla ei ole vaikutusta ja niinpä järjestäytyneiden sotalaitosten edel¬ 
lytettiin kertovan sopimusten sisällöstä joukoilleen. Tätä velvoitetta näytetään kuiten¬ 
kin laiminlyötäneen varsin yleisesti Suomen ulkopuolellakin. 

Punaisten puolella sodan lakien tuntemus ei ollut mitenkään itsestään selvää edes 
korkeampien sotilaskomentajien parissa. Kansanvaltuuskunta ja punakaartin yleis¬ 
esikunta näyttävät kuitenkin pyrkineen jossakin määrin huolehtimaan sopimusten si¬ 
sällön tiedottamisesta ja myös niiden noudattamisesta. Punakaartille sodan alkuhet- 
killä annetuissa ohjeissa sanottiin, että sotavankeja tuli kohdella hyvin ja haavoittuneet 
tuli hoitaa. Jokainen sotavanki tuli asianmukaisesti kirjata vangituksi eikä ulkomaalai¬ 
sia, mikä tässä yhteydessä tarkoitti lähinnä venäläistä sotaväkeä, tullut vangita lain¬ 
kaan elleivät he tehneet aseellista vastarintaa. Kansanvaltuuskunnan virallisessa leh¬ 
dessä, Tiedonantajassa, julkaistiin myös selvitys sodan laeista sekä kansainvälisistä 
sopimuksista sotavankien kohtelussa. 170 Helmikuun lopussa kansanvaltuuskunta antoi 
julistuksen, jossa se nimenomaisesti syytti valkoisten tehneen "raakuuksia, jollaisia 
eivät mitkään kansainväliset sodankäyntisäännöt salli". 171 Näin se tuli samalla 
tunnustaneeksi tällaisten sääntöjen olemassaolon sekä niiden kattavuuden nykyises¬ 
sä tilanteessa. 

Punaisten johto pyrki antamaan varsinkin ulkovaltoihin päin kuvan vastuunalaises¬ 
ta ja kansainvälisiä lakeja noudattavasta hallituksesta. Ruotsin lähetystön sallittiin 
helmikuun lopussa toimia välittäjänä saarroksiin jääneiden läntisen Uudenmaan val¬ 
koisten antautuessa Kirkkonummella. Antautumissopimuksessa määriteltiin tarkkaan 
sotavankien asema ja oikeudet ja ruotsalaisten sallittiin valvoa sotavankien tulevaa 
kohtelua. Myös muualla sotavangiksi otettuja valkoisia näytetään yleensä kohdellun 
hyvin ja haavoittuneet on toimitettu asianmukaiseen hoitoon. Jopa Suinulassa sodan 
alussa tehdystä sotavankien joukkoteloituksesta eloonjääneet kuljetettiin lopulta Tam¬ 
pereelle, jossa haavoittuneista pidettiin huoltaja punaiset sallivat ulkomaiden konsulien 
valvovan vankien kohtelua. 172 


170 Lappalainen I, 1981, s. 42-43, Paavolainen, 1966, s. 284-285 ja Rinta-Tassi, 1986, s. 339. 
Ainakin yksi Länkipohjassa antautuneista punakaartin komentajista näyttää olleen tietoinen kan¬ 
sainvälisten sopimusten sotavangeille takaamasta suojasta, joskaan tämä tietoisuus ei ilmeisesti 
lopulta pelastanut hänen eikä hänen miestensä henkeä. Ylikangas, 1993, s. 128. 

171 Rinta-Tassi, 1986, s. 358. Katso myös kopio punaisten päiväkäskystä 21.2.1918 Höglund & Ström, 
1918, s. 20-21. 

172 Lappalainen I, 1981, s. 102-104 ja 213, Paavolainen, 1966, s. 103, 106-107 ja 182, Rinta-Tassi, 
1986, s. 343 ja 348-354 sekä Ylikangas, 1993, s. 37-38. Valkoisten näkemyksestä Suinulan 
teloituksesta katso mm. Castren, 1926, s. 16-24. Ulkomaiden lähettiläiden ja konsulien vaikutuk¬ 
sesta punaisten toimintaan yleensä katso Paavolainen, 1966, s. 295-297. 

Kansainvälisten sopimusten suhteen Suomen sisällissotaan liittyi kuitenkin ongel¬ 
ma, joka vaikeutti ja hämärsi niiden noudattamista. Suurvaltojen vaatimuksesta soti¬ 
laan määritelmä oli tehdyissä sopimuksissa suhteellisen tiukka. Sotilaan tuli olla tun¬ 
nustetun poliittisen johdon alaisuudessa, noudattaa selkeää hierarkkista komento- 
ketjua, pukeutua selvästi erottuvaan, yhtenevään univormuun sekä kantaa aseitaan 
näkyvästi. Määritelmän tarkoituksena oli rajoittaa sotilaat omaksi ryhmäkseen eroon 
sisseistä, terroristeista tai tavallisista rosvojoukoista, joille ei haluttu antaa samoja 
oikeuksia kuin laillisen hallituksen joukoille. Suomen oloissa tämä kuitenkin muodosti 
ongelman, sillä vaikka molemmilla osapuolilla olikin keskitetty poliittinen johto, ei 
komentohierarkia välttämättä ulottunut kaikkialle ja univormun sijasta käytettiin pelk¬ 
kää käsivarsinauhaa. Lisäksi erityisesti valkoiset kieltäytyivät sinnikkäästi tunnusta¬ 
masta punaisia lailliseksi sotaakäyväksi osapuoleksi. 173 

Punaiset näyttävät olleen tietoisia kaartilaisten kansainvälisen aseman epäselvyy¬ 
destä ja olleen toisinaan valmiit toimimaan sen mukaisesti. Ruotsalaisten kanssa 
helmikuussa solmitussa Ahvenanmaan sopimuksessa taattiin saarille jääneille 
punakaartilaisille sotilaan sijasta sissien laillinen asema ja oikeudet. Sissien oikeudet 
oli liitetty kansainvälisiin sopimuksiin vasta varsin myöhäisessä vaiheessa, omia etu¬ 
jaan valvovien suurvaltojen sitkeän vastustuksen vuoksi. Vuoden 1907 Haagin toisen 
rauhankonferenssin päätöksissä taattiin kuitenkin myös sissien oikeudet sillä edelly¬ 
tyksellä, että nämä oli selvästi erotettavissa siviileistä. Sissien ei tarvinnut noudattaa 
yhtä tiukkaa komentohierarkiaa kuin sotilaiden eikä kantaa univormua. Riitti että heil¬ 
lä oli jokin selkeä tunnus vaatteissaan ja että he kantoivat aseitaan avoimesti. Nämä 
ehdot niin punakaartit kuin suojeluskuntajoukotkin kyllä täyttivät. 174 . 

Selkeästi erottuvien tunnusten osalta molemmat osapuolet näyttävät tosin tietoi¬ 
sesti rikkoneen määräystä, jonka mukaan vihollisen tunnuksia ei koskaan saa käyttää 
hämäystarkoituksessa. Tampereen valtauksen yhteydessä valkoisten hyökkäyskärki 
käytti punaisten käsivarsinauhaa hämmentääkseen kaupungin puolustajia. Toisaalta 
myös punaiset käyttivät muutamaa päivää myöhemmin omissa läpi murtoyrityksissään 
valkoisten nauhoja. Tällainen toiminta oli selkeä rikkomus kansainvälisiä säädöksiä 
vastaan ja kiinni jäädessään siihen osallistuneet olisi voitu ampua vakoojina. 175 

Valkoiset olivat kaikin puolin selvästi punaisia haluttomampia antamaan viholliselleen 
mitään tunnustettua asemaa. Heidän näkemyksensä mukaan punaiset olivat laillista 
hallitustaan vastaan nousseita kapinallisia, eivätkä siis minkään tunnustetun poliitti¬ 
sen johdon alaisuudessa. Monet näyttävät mieltäneen punaiset pikemminkin rikolli¬ 
siksi. Jo aivan sodan alussa valkoisten ylimmän johdon keskuudessa esitettiin katke¬ 
ria lausuntoja, jotka viittasivat aikeisiin ryhtyä joukkoteloituksiin kapinallisten 
rankaisemiseksi. Valkoisten käsiin jääneellä alueella ryhdyttiinkin lähes välittömästi 
perustamaan kenttäoikeuksia, joissa aseiden kätkennästä tai vakoilusta syytettyjen 


173 Katso esim. Castren, 1954, s. 146-148. 

174 Castren, 1954, s. 146-148, Lappalainen I, 1981, s. 93 ja Marjomaa, 2000(b), s. 40-43. 

175 Ylikangas, 1993, s. 395-402 ja 469. 

lisäksi saatettiin joissain tapauksissa antaa kuolemantuomioita myös pelkästään puna¬ 
kaartiin kuulumisesta, tai sen tukemisesta. Teloitettaviksi saattoivat joutua myös sota¬ 
palveluksesta kieltäytyneet, karkurit ja loikkarit. 176 

Vaikka tällaiset tuomioistuimet olivatkin sinänsä valkoisten alueella yhä voimassa 
olleiden Suomen lakien vastaisia ja näin ollen heidän itsensäkin kannalta laittomia, 
ne eivät varsinaisesti rikkoneet sodan kansainvälisiä lakeja. Kenttäoikeuksien tuomio¬ 
valta kohdistui pääosin siviileihin, joiden valkoiset saattoivat periaatteessa katsoa 
kuuluvan oikeudenkäyttönsä alaisuuteen. Tuomittujen joukossa oli tosin myös 
aseistettuina tavattuja punakaartilaisia, jotka olisi hyvin voinut tulkita vähintään sota¬ 
vangeiksi otetuiksi sisseiksi. Mitkään kansainväliset säädökset eivät vielä tällöin puut¬ 
tuneet valtioiden sisäisen lainkäytön toimivaltaan. Paradoksaalista kyllä sisällissodan 
oloissa aseistetun taistelijan oikeudet oli itse asiassa taattu paremmin kuin siviili¬ 
väestön, jonka ei vielä uskottu tarvitsevan erityistä suojelua. Kaikkien sivistyneiden 
kansojen oletettiin ilman muuta kohtelevan vihollisalueen siviilejä perinteisten sotilas- 
ihanteiden mukaisella kunnioituksella. 177 

Tällä ei tietenkään tarkoitettu, että lainlaatijat olettivat sinisilmäisesti, että kysei¬ 
siä sotilasihanteita myös aina noudatettiin. Tärkeintä oli, että oli olemassa käyttäy- 
tymiskoodi, jota sotilaiden olisi tullut ainakin periaatteessa noudattaa. Se, että teoria 
ja käytäntö usein erosivat suuresti toisistaan ymmärrettiin kyllä, mutta kansainväli¬ 
sissä sotalaeissa olikin enemmänkin kysymys sodankäynnin moraalisten sääntöjen 
laatimisesta, kuin niiden varsinaisen noudattamisen takaamisesta. Ajatusta kansain¬ 
välisistä tuomioistumista sodan lakien ylläpitämiseksi käytännössä ei ollut vielä edes 
otettu vakavasti esille, sillä kaikki ymmärsivät hyvin ettei sellaisen tuomioistuimen 
valtaa voinut mitenkään sovittaa valtioiden kansallisen itsemääräämisoikeuden kanssa. 

Rajanveto siviiliväestön aseman suhteen on aina erityisen häilyvää, kun on kysy¬ 
mys sisällissodasta. Valkoisten ottaessa haltuunsa alueita, joissa heidän valtaansa 
vastustettiin, kyseessä oli toisaalta miehityshallinnon pystyttäminen, ja silloin olisi 
kansainvälisten käytäntöjen mukaisesti tullut siviiliväestöä suojella väkivallalta. Toi¬ 
saalta kyse oli Suomen valtion alueesta ja valkoisilla oli käsityksensä mukaisesti täysi 


176 Lappalainen I, 1981, s. 106-107, Manninen, 1974, s. 193-196, 228-229 ja 238-240, Manninen, 
1975, s. 448-450 ja Ylikangas, 1993, s. 47-48. Ruotsalaisen lehtimiehen 10.2.1918 tekemässä 
haastattelussa sekä valkoisten armeijan ylipäällikkö Mannerheimin että senaattori Renvallin väi¬ 
tettiin tehneen tämän suuntaisia uhkauksia. Ne kuitenkin myöhemmin kiistettiin tiukasti, joten jollei 
kyseessä ollut pelkkä lehtimiehen liioittelu, kyseiset mielipiteet heijastivat ilmeisesti vain 
katkeroitunutta tunteenpurkausta. Manninen, 1982, s. 89-90. Katso myös Paavolainen, 1967, 
s. 45-46 ja 50-53 ja Ylikangas, 1993, s. 84. Valkoisten alueella tapettiin suuri joukko punaisiksi 
epäiltyjä myös ilman mitään oikeudenkäyntiä. Manninen, 1975, s. 450. 

177 Kuolemantuomio oli itse asiassa varsin tiukasti rajoitettu yhä voimassa olleissa suuriruhtinaskun¬ 
nan laeissa. Valkoiset nojasivat toiminnassaan vuoden 1886 sotaväen rikoslakiin, jonka mukaisesti 
kuolemantuomiot toteutettiin ampumalla, sekä vuoden 1894 lakiin kuolemaantuomioon johtavista 
majesteettirikoksista, mukaanlukien maanpetos. Siviilioikeuden mukaisesti kuolemantuomiot olisi 
tullut yhä panna toimeen mestaamalla kunnes toukokuussa 1918 säädetty laki valtiorikoksista 
määritti toteutustavaksi ampumisen. Manninen, 1982, s. 89-90 ja Peltonen, 2003, s. 66-67. 
Vuoden 1886 sotaväen rikoslain kiertämisestä tilapäisin säädöksin Kekkonen, 1991, s. 17. 

laillinen valta kohdella sen asukkaita oman päätäntävaltansa mukaisesti. Valkoisten 
johtohenkilöt näyttävät itsekin tajunneen tilanteen hankaluuden. Peläten punaisten 
ryhtyvän vastaavanlaisiin toimiin käsissään olevilla alueilla valkoisten yleisesikunta 
päätti helmikuun lopussa kieltää paikalliset kenttäoikeudet. Lisäksi määrättiin, että 
tästä lähtien vain tihutöitä tehneet ja aseiden kätkijät saataisiin teloittaa. Molemmat 
ryhmät saattoikin tulkita rikollisiksi sabotööreiksi, eli terroristeiksi, joita mitkään kan¬ 
sainväliset säädökset eivät suojelleet. Antautuvien vihollisten hyväksyminen sota¬ 
vangeiksi jätettiin kuitenkin yhä lähes täysin paikallisten komentajien oman harkinnan 
varaan. Tämä merkitsi käytännössä hyväksyntää kiinni otettujen punakaartilaisten 
pikateloituksille ilman oikeudenkäyntiä ja rikkoi selkeästi kansainvälisiä sopimuksia 
vastaan. 178 

Erilaisia epävirallisia valkoisten sota-, kenttä-ja rintamaoikeuksia perustettiin vie¬ 
lä tämän jälkeenkin eri puolille maata. Niillä ei näytä olleen mitään kovin selkeää 
yhtenäistä mallia ja niiden antamia kuolemantuomioita on pidettävä vähintäänkin 
epäilyttävinä, sillä ne eivät tunnu perustuneen mihinkään olemassa olevaan lakiin. 
Teloituksia tehtiin myös ilman mitään muodollista oikeudenistuntoa ja niiden määrä 
kasvoi sodan loppua kohden huipentuen sen viimeisiin viikkoihin. Valkoisten komenta¬ 
jat näyttävätkin usein kieltäytyneen antautumisneuvottelujen yhteydessä takaamasta 
erityisesti punaisten johtohenkilöille sekä heidän puolellaan taistelleille ulkomaisille 
vapaaehtoisille minkäänlaista sotavangin asemaa, mikä käytännössä merkitsi uhkausta 
teloittaa heidät välittömästi. Näin toisinaan myös tapahtuikin. 179 

Koska punaisia ei pidetty laillisena sotaakäyvänä osapuolena, valkoiset saattoivat 
kohdella heidän johtajiaan rikollisina ja maanpettureina, joskin heillä silloinkin olisi 
tullut olla oikeus lailliseen oikeudenkäyntiin, mitä heille ei usein suotu. Tällainen toi¬ 
minta rikkoi sekin kansainvälisiä sopimuksia sekä aikakauden vakiintuneita länsimai¬ 
sia sodankäynnin käytäntöjä. Näiden mukaisesti vangiksi otettuja vihollisia, upseerei¬ 
ta tai miehistöä, ei saanut tahallisesti vahingoittaa, vaan heidät oli joko vapautettava 
luvattuaan olla enää osallistumatta sotaan vihollisen puolella tai suljettava 
sotavankileireille. Kaikkien mahdollisten rankaisutoimien olisi odotettava asianmukaista 
oikeudenkäyntiä. 180 

Ensimmäistä maailmansotaa edeltäneiden vuosikymmenien aikana tämä käytän¬ 
tö oli yleistynyt koskemaan myös kapinallisia ja sissejä. Ratkaiseva käänne oli tässä 
suhteessa tapahtunut jo vuonna 1861, jolloin Yhdysvallat ilmoitti tunnustavansa kapi¬ 
naan nousseet etelävaltiot sodan täysivaltaiseksi osapuoleksi. Yhdysvaltain hallitus 
muotoili kantansa niin, että se kieltäytyi tiukasti tunnustamasta kapinan laillisuutta 
sinänsä, mutta ilmoitti olevansa valmis kohtelemaan kapinallisia aivan kuin nämä 
edustaisivat laillista hallitusta, jos nämä toimisivat samoin unionin sotilaiden suhteen. 


178 Ylipäällikön neuvottelukunnan lausunnosta ja sitä seuranneista määräyksistä katso Kekkonen, 
1991, s. 18-22 ja Paavolainen, 1967, s. 58-70. Katso myös Ylikangas, 1993, s. 142. 

179 Katso mm. Lappalainen II, 1981, s. 221-223, Paavolainen, 1967, s. 190-194 ja 283-293, Yli¬ 
kangas, 1993, s. 318, 452-453, "Venäläissurmat" I, 2003, s. 208-268 ja "Venäläissurmat" II, 
2003. 

180 Katso esim. Castren, 1954, s. 158-165. 

Päätös oli käänteentekevä ja osoittautui monessa suhteessa hyödylliseksi. Kapinallis¬ 
ten tunnustettu asema sotavankeina sai myös etelävaltiot kohtelemaan vankejaan 
kansainvälisten lakien mukaisesti. Kapinan kukistuttua sen jälkiselvittelyt muodostui¬ 
vat myös vähemmän katkeriksi kun vältyttiin massatuomioilta ja johtohenkilöiden 
teloituksilta. 181 

Kansainvälisen lain mukaisesti punakaartilaisille olisi siis pitänyt myöntää asema 
sotavankeina. Kuolemantuomioita olisi tullut antaa vain selkeästi osoitettavista vaka¬ 
vista rikoksista, jota ei voinut suoraan johtaa kaartilaisten sotilastehtäviin. Punaisten 
johtohenkilöitä olisi toki yhä voitu syyttää maanpetoksesta, mutta tällöinkin heillä olisi 
pitänyt olla oikeus oikeudenkäyntiin. Tältä kannalta katsoen valtaosa valkoisten teke¬ 
mistä teloituksista oli selvästi vastoin kansainvälistä oikeutta, kuten upseerikoulutusta 
saaneen päällystön on itsekin täytynyt tietää. 

Räikein valkoisten rikkomus kansainvälisiä sotilaiden oikeuksia koskevia sopimuk¬ 
sia vastaan liittyi kuitenkin entisen Venäjän armeijan sotilaiden pikateloituksiin. Val¬ 
koiset kävivät ideologiansa mukaan vapaussotaa Venäjän ylivaltaa vastaan, mutta jos 
näin oli, olisi vastapuolen sotilaille tullut ilman muuta taata sotavangin asema kaikki¬ 
ne oikeuksineen, sillä hehän edustivat tällöin laillista sotaa käyvää osapuolta. Jos 
heitä taas pidettiin punaisten puolelle sisällissotaan liittyneinä vapaaehtoisina, heidän 
kohtelunsa olisi pitänyt olla sama kuin suomalaisten punakaartilaistenkin. 182 

Koska venäläiset, tai sellaiseksi uskotut, siviilitkin joutuivat usein väkivallan ja jopa 
murhien kohteeksi, täytyy valkoisten asenteissa aina korkeinta sodanjohtoa asti tulki¬ 
ta olleen pitkälti kyse rasistisesta vihanpidosta, jossa uhri tuomitaan kansallisuutensa 
eikä tekojensa mukaan. Laillisina käsitteinä kansanmurha ja etninen puhdistus saivat 
alkunsa vasta toisen maailmansodan jälkimainingeissa, joten valkoisten ei voi varsi¬ 
naisesti sanoa syyllistyneen niiden rikkomuksiin. Siviiliväestön ja sotavankien mur¬ 
haamiseen kylläkin. Lisäksi kansanmurhan käsite ei sinällään ollut tuolloinkaan tunte¬ 
maton ja varsinkin turkkilaisten suorittama armenialaisväestön joukkomurha maail¬ 
mansodan aikana tuomittiin laajalti. 183 

Punaisten johto valitsi tässäkin suhteessa vihollisiaan huomattavasti maltillisemman 
tulkinnan. Kansanvaltuuskunta kumosi jo helmikuun alussa antamallaan lailla kuoleman¬ 
rangaistuksen sen kaikissa muodoissa, myös sodan aikana. Tällainen laki oli kansain¬ 
välisesti katsoen aikaansa edellä, eikä sille löytyne vastinetta aikakauden vakiintuneissa 
länsimaisissa oikeuskäytännöissä. Kuolemanrangaistus oli yleisesti käytössä lähes 
kaikkialla ja varsinkin sodan oloissa sitä pidettiin ensi sijaisen tärkeänä joukkojen 
motivoimiseksi. Karkurit oli voitava tuomita kuolemaan, sillä heidän sulkemisensa 
pelkästään vankilaan saattaisi tehdä heidän kohtalostaan houkuttelevan vaihtoehdon 


181 Ks. esim. Marjomaa, 2000(b), s. 40-43. 

182 Tässä suhteessa räikeimpiä kansainvälisten sodan lakien rikkomuksia olivat Pohjanmaalla aseista 
riisutuille Venäjän vakinaisen armeijan sotilaille langetetut kuolemantuomiot. Katso mm. 
"Venäläissurmat" II, 2003. 

185 Venäläisvihasta ja venäläisten sotavankien teloittamisesta sekä siviilimurhista katso mm. Karemaa, 
1998, s. 72-87 ja 92-108, Paavolainen, 1967, s. 128-139, Ylikangas, 1993, s. 128-130, 313, 
436-438 ja 506, "Venäläissurmat" I, 2003, s. 208-268 ja "Venäläissurmat" II, 2003. 

Valkoisten vartiomia punaisia sotavankeja paloittelemassa hevosenraatoa Pakkalassa 
6.4.1918. Sotavankeja käytettiin myös yleisesti hautaamaan kuolleiden tovereidensa 
ruumiita joukkohautoihin. Kuva Suomen sotasurmat 1914-22 -projektin valokuva-arkisto. 



"Teloitus Virroilla" lukee tässä valokuvassa, jonka aitoudesta ei ole varmuutta. 
Valokuva Työväen Arkisto. 



rintaman vaaroihin verrattuna. Lisäksi pelkkää vankeustuomiota pidettiin yleisesti 
epäoikeudenmukaisena niitä kohtaan, jotka velvollisuudentuntoisesti asettivat hen¬ 
kensä vaaraan maansa tai aatteensa puolesta. 184 

Poistamalla kuolemanrangaistuksen kansanvaltuuskunta halusi ilmeisesti osoittaa 
hallintonsa inhimillisyyden ja vallankumouksellisen ihanteellisuuden. Myös Venäjän 
bolsevikit olivat aluksi samoilla linjoilla. Toinen Koko Venäjän Neuvostokongressi päätti 
keväällä 1918 luopua kokonaan kuolemantuomioista. Sisäisten ja ulkoisten vihollisten 
paineessa tämä päätös kuitenkin vesittyi heti alkuunsa ja jo helmikuussa 1918 salai¬ 
nen poliisi Tseka teloitti epäiltyjä ilman oikeudenkäyntiä. Tämä oli yksi sosialisti¬ 
vallankumouksellisten heinäkuisen kapinan syistä ja kapinan seurauksena otteet vain 
kovenivat entisestään. Sosialistivallankumouksellisten terroriin vastattiin joukko- 
teloituksin, keskitysleirein ja panttivankeja ottamalla. Satoja ihmisiä saatettiin ampua 
kerralla ja teloitettujen joukossa oli lopulta myös entinen keisariperhe. Kehitys jatkui 
Baltian maissa talvella 1918-19, jolloin erityisesti alueen saksalaisväestö joutui kärsi¬ 
mään verisistä etnisistä puhdistuksista. 185 

Suomessa kansanvaltuuskunnan päätös kuolemantuomio poistamisesta merkitsi 
samalla, että kaikki punaisten sodan aikana suorittamat varsinaisten sotatoimien ul¬ 
kopuoliset surmaamiset olivat periaatteessa heidän omalta kannaltaankin laittomia. 
Kun vallankumousoikeudet saivat tuomittavakseen valkoisten puolelle pohjoiseen 
pyrkineitä, ne jakoivat vain lieviä sakkorangaistuksia ja kotiarestia, tai tulkitsivat syy¬ 
tetyt sotavangeiksi määräten nämä pidätetyiksi sodan ajaksi. Tämä oli erittäin maltil¬ 
linen tuomio, sillä pohjoiseen siviilipuvuissaan vasta pyrkimässä olleet loikkarit olisi 
hyvin voinut tulkita maanpettureiksi, kuten valkoiset yleensä tekivät vastaavassa ti¬ 
lanteessa. Ilmeisesti kansanvaltuuskunnassa oltiin tietoisia vallankumouksen laillisen 
aseman epäselvyydestä ja siellä oltiin näin vastapuolta valmiimpia tunnustamaan 
vihollisen oikeudet sotaakäyvänä osapuolena. 186 

Kaikki tämä ei suinkaan tarkoita etteikö myös punaisten puolella oltaisi syyllistytty 
siviilien satunnaisiin surmaamisiin heti sodan alusta alkaen. Samoin kuin valkoistenkin 
kohdalla, tällaiset toimet eivät varsinaisesti kuuluneet sodan kansainvälisten lakien 
piiriin, sillä punaiset saattoivat pitää itseään laillisena vallanpitäjänä hallitsemallaan 
alueella. Lisäksi kysehän ei ollut varsinaisesti valtion toimesta tehdyistä teloituksista, 
sillä sellaisia ei voitu kuolemantuomion kieltävän lain mukaisesti panna virallisesti 
toimeen. Kaikki punaisen terrorin uhrit olivat siis viranomaisten kannalta yksityisten 
tahojen tekemien rikosten uhreja. Kansanvaltuuskunta myös tuomitsi asianmukai¬ 
sesti kaikki murhat ja muut laittomuudet pyrkien, ainakin toisinaan, myös saamaan 
syylliset tuomiolle. 187 


“ Katso mm. Lappalainen I, 1981, s. 217 ja Paavolainen, 1966, s. 273. 

185 von Rauch, 1967, s. 93-96 ja von Rauch, 1974, s. 58-59. 

186 Katso mm. Kekkonen, 1991, s. 29-30, Paavolainen, 1966, s. 105 ja 277-279, Ylikangas, 1993, 
s. 37. 

187 Katso mm. Lappalainen I, 1981, s. 85, Paavolainen, 1966, s. 112 ja 284-285, Rinta-Tassi, 1986, 
s. 355-358 ja Ylikangas, 1993, s. 39-40. 

Tässä suhteessa punaisten pyrkimyksiä laillisuuteen haittasi pahoin heidän toi¬ 
mintansa vallankumouksellinen luonne. Sotavoimien kunnolliseen kontrolloimiseen ei 
ollut olemassa toimivaa järjestelmää. Kansanvaltuuskunta oli alusta alkaen hyvin tie¬ 
toinen punakaartien vallan muodostamasta vaarasta itselleen ja pyrki rajoittamaan 
sitä käytettävissä olevin keinoin. Niinpä se julisti helmikuun alussa lain, jonka mukaan 
jokaiseen kuntaan tuli perustaa kaarteista riippumaton vallankumousoikeus käsittele¬ 
mään oikeudellisia asioita aina tavallisista rikoksista vastavallankumoukselliseen toi¬ 
mintaan asti. Vetoomustuomioistuimeksi perustettiin vallankumouksellinen ylioikeus. 188 

Käytännössä kaartien mahti oli monilla alueilla niin suuri, että se haittasi vallan- 
kumousoikeuksien puolueetonta toimintaa. Punakaartin sisäisestä oikeudenkäytöstä 
vastasivat niiden omat toveri-ja sotaoikeudet, joiden käsiin kasautui paljon tuomio¬ 
valtaa. Niiliäkään ei kuitenkaan periaatteessa ollut oikeutta kuolemantuomioihin, tai 
kidutuksen käyttöön kuulustelumenetelmänä. Tätä periaatetta eivät tosin kaikki pu¬ 
nakaartit suinkaan kunnioittaneet. Kiinniotetut viholliset ja valkoisten tukijoina pidetyt 
saattoivat hyvinkin päätyä teloitusryhmän eteen ilman sen suurempia oikeudenkäyntejä 
ja toverioikeuden päätöksellä saatettiin tunteiden kiihtyessä toisinaan jopa kaartien 
omia komentajiakin teloittaa. 189 

Myös punakaartin yleisesikunta antoi sisällissodan puhjetessa tiukkoja käskyjä 
omavaltaisuuksia ja rikollista toimintaa vastaan. Vankeja piti kohdella hyvin ja kidutus 
kiellettiin. Kuolemantuomion poistamisesta muistutettiin ja vangit kehotettiin anta¬ 
maan sotaoikeuksien tuomittaviksi. Toverikurin piti pitää yllä kaartien sisäistä järjes¬ 
tystä, ei sen enempää. Punaisten komentohierarkian heikkous näkyi kuitenkin siinä, 
etteivät yksittäiset punakaartit usein kiinnittäneet juuri huomiota yleisesikunnan nä¬ 
kemyksiin, vaan toimivat kuten parhaaksi näkivät. Samoin toimittiin myös Venäjällä 
puna-armeijaa muodostettaessa. Vallankumouksen uuden sotajoukon ei aluksi kat¬ 
sottu tarvitsevan lainkaan omaa kurinpitojärjestelmäänsä asiaankuuluvine 
rankaisuineen. Toverioikeuden katsottiin riittävän ja erillisten yksiköiden sisäinen pää¬ 
täntävalta pysyi pitkälti niiden omissa käsissä. Otteet Venäjällä kiristyivät tosin kesällä 
1918, mutta liian myöhään toimiakseen esimerkkinä suomalaisille tovereille. 190 

Osittain ongelmana oli myös punakaartien riveissä esiintynyt syvä epäluulo 
komentajiaan, ja varsinkin Venäjän armeijasta värväytyneitä ei-suomalaisia kohtaan. 
Kaikkinaiset yritykset väittää myös vihollisella olevan oikeuksia tulkittiin helposti 
petturuuden osoitukseksi, millä saattoi olla kohtalokkaat seuraukset epäilyksenalaista 
kohtaan. Ulkomaalaisten vapaaehtoisten asemaa hankaloitti entisestään 
kielitaidottomuus, mikä teki heille entistä vaikeammaksi selittää joukoille sodan laki¬ 
en vaatimuksia, mikäli he olisivat muuten olleet halukkaita niin tekemään. Myös val¬ 
koisten puolella esiintyi etnisyyteen perustuvia vakavia epäluuloja. Vaasan hallituksen 
puolella taistelleet ulkomaalaiset näyttävät usein suhtautuneen isäntiään tiukemmin 


188 Vallankumousoikeuksien perustamisesta katso Kekkonen, 1991, s. 27-29 ja Paavolainen, 1966, 
s. 271-274. 

189 Kekkonen, 1991, s. 29 ja Ylikangas, 1993, s. 262-263. Kaikissa punakaartin yksiköissä toveri- 
oikeuksia ei tosin näytetä lainkaan kootun. Ylikangas, 1993, s. 515. 

190 Paavolainen, 1966, s. 279-286 ja 299-304, Rinta-Tassi, 1986, s. 330-338 ja VVhite, 1994, s. 197. 

sotalakien noudattamiseen. Ruotsalaiset ammattiupseerit protestoivat toisinaan 
voimakkaastikin sotavankien teloituksia vastaan kansainvälisten sodan lakien 
rikkomuksena. Rivimiesten parissa kaikkiin ruotsinkielisiin upseereihin suhtauduttiin 
kuitenkin pääsääntöisesti karsaasti, mikä saattoi hankaloittaa myös syntyperältään 
suomalaistenkin upseerien asemaa, jääkärit mukaan lukien. 191 

Ei siis ole lopultakaan mitenkään erityisen yllättävää, että punaisten kansan¬ 
valtuuskunta oli usein kyvytön toteuttamaan humaaneja periaatteitaan järjestyksen¬ 
pidosta. Sen toiminta näyttää kyllä parhaimmillaan rajoittaneen siviilisurmien mää¬ 
rää, mutta sotavankien suojelemiseksi oli vain vähän tehtävissä jolleivät kaartilaiset 
itse suostuneet yhteistyöhön. Sotavangit saatettiin teloittaa jo antautumisen yhtey¬ 
dessä tai pian sen jälkeen eikä siviilihallinnolla tai edes punakaartien johdolla ollut 
paljoa mahdollisuuksia suojella vankeja ennen kuin ne oli virallisesti kirjattu. 192 

Sisällissodan sotatoimista löytyy hajanaisia esimerkkejä myös muiden, vähem¬ 
män keskeisten sodan lakien rikkomisesta. Vaikka siviilikeskusten pommituskiellon 
kieltävän säädöksen sisältöä ei oltu koskaan saatu pitävästi määritellyksi ja sitä vas¬ 
taan rikottiin myös muualla järjestään, se oli periaatteessa kirjattu Haagissa kielletty¬ 
jen asioiden joukkoon. Valkoisten toimeenpanema Tampereen pommitus aiheutti 
kaupungissa suuria vahinkoja, mutta sitä saattoi kyllä puolustella väittämällä ettei 
kyseessä varsinaisesti ollut tarkoituksellinen isku siviilikohdetta vastaan, vaan sinäl¬ 
lään laillinen sotilaskohteiden etsintä siviiliasumusten keskeltä. Itse asiassa kummal¬ 
lakaan sodan osapuolella ei edes ollut käytettävissään sellaista raskasta tykistöä tai 
ammusvarastoja, joita olisi tarvittu todella laajamittaisten tuhojen aiheuttamiseksi 
asutuskesku ksissa. 193 

Kaupunkien ohella myös erilaisia julkisia rakennuksia pidettiin kansainvälisesti 
suojeltuina kohteina, erityisesti sairaaloita ja uskonnollisia rakennuksia. Sairaaloihin 
kohdistuneesta väkivallasta esitettiin sisällissodan aikana toisinaan väitteitä puolin 
jos toisin, mutta Harmoisten kylän punaisen kenttäsairaalan tuhoamista lukuun otta¬ 
matta ne eivät näytä erityisen räikeiltä tai toteennäytetyiltä. Kirkkojen häpäisyn koh¬ 
dalla punaisten laiminlyöntejä voi pitää jokseenkin odotettavina, mutta yllättävämpää 
on, että valkoisetkin näyttävät toisinaan syyllistyneen samaan rikkomukseen. 194 

Vaikka sodan lakien tulkinnassa esiintyikin Suomessa ajoittaista horjumista, ei 
tämä suinkaan merkinnyt niiden täydellistä hylkäämistä kummankaan puolen toimes¬ 
ta. Sotavankeja kohdeltiin ilmeisesti yleensä suhteellisen hyvin sen jälkeen kun he 
olivat selvinneet hengissä itse antautumisvaiheesta. Vaikka heti vangitsemisensa yh¬ 
teydessä teloitettujen määristä on mahdotonta tehdä mitään kunnollisia arvioita, on 


191 Ylikangas, 1993, s. 55, 85-87, 96-97 ja 150-151 ja 'Venäläissurmat' II, 2003, s. 233-240. 
Valkoisten upseerien asenteista punaisia kohtaan katso mm. Lauerma, 1966, s. 851-853. Jääkä¬ 
rien suhtautumisesta venäläisiin katso Lauerma, 1966, s. 849-851. Ehkäpä vastapainona ulko¬ 
maalaisten antamalle kritiikille on toisinaan korostettu ruotsalaisen eversti Hjalmarsonin suorittamaksi 
väitettyä vankien tappamista Kurussa maaliskuun puolessa välissä. Tapaus on kuitenkin varsin 
epäselvä ja mitä todennäköisemmin alunperin väärinkäsitys. 

192 Sotavankien tappamisesta katso mm. Paavolainen, 1966, s. 178-181. 

195 Tampereen pommituksesta katso Ylikangas, 1993, s. 240-241, 321-323, 377-380 ja 387-391. 

191 Ylikangas, 1993, s. 309. 

joka tapauksessa selvää, että heidän kohtalonsa oli pikemminkin poikkeus kuin sään¬ 
tö. Sodan voittajilla oli luonnollisesti enemmän tilaisuuksia antautuvien vihollistensa 
tappamiseen ja tilastoista voi helposti nähdä ylivoimaisesti pääosan valkoisten käsiin 
jääneistä punakaartilaisista päätyneen kuitenkin lopulta asianmukaisesti vankileireille. 195 

Yksi selkeä merkki osapuolten halusta noudattaa ainakin jossain määrin sivistyneeksi 
miellettyjä sodankäynnin muotoja näkyi siinä miten ne suhtautuivat lääkintähenkilö¬ 
kuntaan. Lääkintähuollolla, ja erityisesti kansainvälisellä punaisella ristillä, oli jo tuol¬ 
loin selkeästi tunnustettu asemansa puolueettomana organisaationa, jonka edellytet¬ 
tiin hoitavan kaikkien osapuolten haavoittuneita ja olevan täysin turvassa kaikelta 
ahdistelulta ja väkivallalta. Näitä sääntöjä rikottiin sodan aikana jonkin verran, mutta 
merkittävää on, että tällaiset rikokset tuomittiin yleensä voimakkaasti myös niihin 
syyllistyneellä puolella. Ainakin punaisia syytettiin myös punaisen ristin tunnusten 
väärinkäytöstä suojaamaan sotilaskohteita vihollisen tulelta. Tällainenkaan rikkomus 
ei kuitenkaan sinällään kieltänyt lääkintähuollon koskemattomuuden merkitystä, vaan 
pyrki pelkästään käyttämään sitä häikäilemättä hyväkseen. 196 

Suomen ohella myös muualla joutuivat sodan laeista tehdyt kansainväliset sopi¬ 
mukset suureen ahdinkoon maailmansotaa seuranneiden vallankumousten ja 
kapinoiden melskeessä. Venäjällä bolsevikkijohto ilmoitti aluksi noudattavansa kaik¬ 
kia kansainvälisiä säädöksiä, mikä antoi Suomessakin kansanvaltuuskunnalla mah¬ 
dollisuuden vedota Pietarin esimerkkiin kehottaessaan kannattajiaan toimimaan inhi¬ 
millisesti vankeja kohtaan. Sisällissodan pitkittyessä asenteet kuitenkin kovenivat ja 
lopulta bolsevikit julistautuivat riippumattomiksi kaikista sotaa koskevista sopimuksis¬ 
ta väittäen niitä sopimattomiksi vallankumoukselliseen tilanteeseen. Joukkoteloitukset, 
kidutus ja terrorin käyttö yleistyivät. Vaikka sotavangin asema tunnustettiin yhä viral¬ 
lisesti kostotoimien pelossa, eivät niin bolsevikit kuin heidän valkoiset vastustajansakaan 
enää lopulta juuri ottaneet vankeja, vaan teloittivat muitta mutkitta kaikki käsiinsä 
joutuneet viholliset. 197 

Myös Saksassa vapaajoukkojen ja vallankumouskaartien välinen sota sai välillä 
erittäin likaisia muotoja, kuten esimerkiksi spartakistien johtohenkilöiden murha ja 
Baijerin neuvostojohdon tekemät puhdistukset osoittavat. Koska katutaisteluita käy¬ 
neet osapuolet eivät usein olleet minkään laillisen hallinnon kontrolloitavissa, ei nii¬ 
den myöskään tarvinnut välittää kansainvälisistä sopimuksista. Irlannissa niin katoli¬ 
set ja protestanttiset aseelliset järjestöt, kuin brittihallinnon puolisotilaalliset 
poliisijoukotkin syyllistyivät räikeisiin väkivaltaisuuksiin siviilejä kohtaan. IRA:n toi¬ 
minta oli varsinkin järjestön alkuvaiheessa pitkälti saaren protestanttiseen vähem- 


195 Sotavankien asiallisesta kohtelusta katso mm. Lappalainen I, 1981, s. 113 ja Ylikangas, 1993, 
s. 169. 

196 Punaisten suorittamista lääkintähenkilökunnan tapoista katso Paavolainen, 1966, s. 105 ja 181— 
182. Valkoisten vastaavista teoista katso Paavolainen, 1966, s. 181. Punaisen ristin laittomasta 
käytöstä katso Ylikangas, 1993, s. 483. Kansainvälisen punaisen ristin asemasta katso mm. 
Castren, 1954, s. 166-172. 

197 Ferguson, 1999, s. 392-394, Mavvdsley, 1987, s. 80-84 190-191, Paavolainen, 1966, s. 284 ja 
von Rauch, 1967, s. 116. 

mistöön kohdistunutta avointa terrorismia. Niinpä brittihallinto saattoi kieltäytyä tun¬ 
nustamasta tasavaltalaisia sotaakäyväksi osapuoleksi, jolla olisi kansainvälisten sopi¬ 
musten mukaisia oikeuksia. Puolisotilaallisten poliisijoukkojen sekä protestanttien 
aseellisten järjestöjen sallittiin toimia jokseenkin vapaasti eikä niiden tekemiä 
törkeimpiäkään väkivaltaisuuksia pyritty juuri hillitsemään. Äärimmäisenä esimerk¬ 
keinä puolisotilaallisten joukkojen ylilyönneistä voi pitää tulen avaamista jalkapallo- 
ottelun katsojien sekaan kostona IRA:n tekemistä poliisien murhista, sekä Corkin 
kaupungin koko vanhan keskustan tarkoituksellista polttamista maan tasalle. 198 

Kansainvälisillä sopimuksilla sodan laeista ei välttämättä ollut järjestäytyneiden 
valtioiden poliittisen ja sotilaallisen johdon täyttä tukea edes tavanomaisen, laillisten 
valtioiden välillä käydyn sodan oloissa. Tehdyt sopimukset olivat oikeusoppineiden 
laatimia eivätkä ammattisotilaat suinkaan aina pitäneet niitä tarkoituksellisina tai 
oikeutettuina. Isossa-Britanniassa maailmansodan alussa käyttöön otettu uusi käsi¬ 
kirja sotilaiden laillisista velvollisuuksista, "Manual of Military Law" (1914), määräsi 
sotilaita yksinkertaisesti tottelemaan kaikkia annettuja määräyksiä. Kansainvälisten 
sodan lakien vastaisista määräyksistä kieltäytymistä ei mainittu. Yhdysvalloissa men¬ 
tiin vielä pidemmälle ja vuoden 1914 versio sodankäynnin säännöistä, "Rules of Land 
VVarfare", määritteli määräyksiä noudattavien sotilaiden olevan immuuneja kaikkia 
kansainvälisiä sodan lakeja koskevia syytteitä vastaan. 199 

Suomen sisällissotaan osallistuneista joukoista olisi saksalaisen Itämeren divisi¬ 
oonan voinut olettaa hyvin järjestäytyneen ja koulutetun armeijan osana noudatta¬ 
van kansainvälisiä säädöksiä parhaiten, ja näin ilmeisesti pääpiirteissään kävikin. Jo 
lähes neljä vuotta jatkunut verinen ja brutaali maailmansota oli kuitenkin epäilemättä 
jättänyt saksalaisiin jälkensä, ja heidän otteensa olivat usein hyvin suoraviivaisen 
väkivaltaisia. Punaisten vastarinta murrettiin usein lähes ilman omia menetyksiä, mutta 
aiheuttaen pakenevien vihollisten joukossa suuria tappioita. Tämä ei sinänsä rikkonut 
minkään sopimuksen kirjainta, sillä pakoon juokseva vihollinenkin on toki sallittu väki¬ 
vallan kohde. Tappiolukuja vertaillessa herää kuitenkin epäilys tarjottiinko viholliselle 
edes mahdollisuutta antautua ennen kuin saksalaisten suurempi tulivoima oli niittänyt 
kaikki maahan. Lisäksi Itämeren divisioonan sotilaiden on väitetty myös muun muas¬ 
sa teloittaneen Lahdessa huhtikuun lopussa punaisia sotavankeja kostotoimenpiteenä 
sotasairaalan ampumisesta. Tällaista toimintaa saattoi tosin sitäkin puolustaa kansain¬ 
välisten sopimusten tunnustamalla vastavuoroisuuden periaatteella. Jos vihollinen ei 
noudattanut sodan lakeja, voitiin niitä rikkoa kostotoimenpiteenä kuuliaisuuden pa¬ 
lauttamiseksi. 200 


198 Irlannin väkivaltaisuuksista katso mm. Hart, 2003, s. 81-86 ja Fitzpatrick, 1996, s. 394 ja 403-405. 

“ Bourke, 2000, s. 177. Sotarikoksista yleensä ks. Bourke, 2000, s. 175-192. 

200 Katso edellä s. (71-72). Lappalainen II, 1981, s. 239, Paavolainen, 1967, s. 352-359 ja "Sota- 
oloissa", 2003, s. 72-73. Helsingin valtauksen yhteydessä saksalaisten on myös syytetty käyttä¬ 
neen vangittuja punaisia kilpinä yrittäessään kukistaa jäljellä olevia vastarintapesäkkeitä. Tapauk¬ 
sesta ei tunnu olevan kunnollisia silminnäkijälausuntoja, mutta jos niin todellakin tapahtui, oli 
kyseessä räikeä sodan lakien rikkomus. Paavolainen, 1967, s. 353-354. 

Myös punakaartit turvautuivat panttivankien ottamiseen ainakin Varkaudessa hel¬ 
mikuun alussa. Tällöin seurauksena oli kuitenkin selkeä sotarikos aikakauden 
mittapuidenkin mukaan. Punaiset uhkasivat ampua pantti vankinsa jos Varkautta vas¬ 
taan hyökättäisiin ja näin he myös lopulta osittain tekivätkin. Panttivankeja ei missään 
tapauksessa olisi saanut käyttää tällaiseen kiristämiseen ja heidän tappamisensa rik¬ 
koi ilman muuta sodan lakeja vastaan. Valloitettuaan helmikuun loppupuolella Varka¬ 
uden valkoiset teloittivat kostoksi tästä teosta sekä muista väitetyistä rikoksista ehkä 
jopa runsaat parisataa käsiinsä jäänyttä punakaartilaista noudattaen näin omalta 
puoleltaan vastavuoroisuuden periaatetta, joskin varsin kohtuuttomassa suhteessa. 201 


Sotarikokset 

Ensimmäisen maailmansodan aikoihin ei mitään kansainvälisesti määriteltyä käsitet¬ 
tä sotarikoksista vielä lainkaan ollut. Valtioiden odotettiin noudattavan allekirjoittamiaan 
sopimuksia sodankäynnin sallituista muodoista, ja jos yksittäiset sotilaat rikkoivat nii¬ 
tä vastaan, tuli heidät asettaa syytteeseen kansallisissa oikeusistuimissa. Ymmärret¬ 
tävästi tällainen omavalvonnan periaate ei toiminut käytännössä ja viholliseen koh¬ 
distuneista sotarikoksista nostettiin vain harvoin, jos koskaan syytteitä. Sotilasjohta¬ 
jat eivät olleet halukkaita alentamaan sotilaidensa taistelutahtoa sälyttämällä heidän 
niskoilleen ylimääräisiä syyteuhkia tekemisistään, varsinkaan kun vastapuoli ei to¬ 
dennäköisesti ollut aikeissa tehdä samoin. Poliittinen johto joutui puolestaan 
kuulostelemaan yleistä mielipidettä, jolle sodan lakien hienoudet olivat yleensä toissi¬ 
jaisia. Sota on aina julmaa ja vihollinen on varmasti syyllistynyt vieläkin pahempiin 
rikoksiin tekemättä mitään sen johdosta. Miksi siis vain meidän poikiemme olisi kär¬ 
sittävä tällaisista epämääräisistä syytöksistä? 

Samanlaisia asenteita saattaa helposti esiintyä sotilailla itsellään. Heille sota näyt¬ 
täytyy raakana ja usein tarkoituksettoman oloisena väkivaltana, jossa ei näy vallitse¬ 
van mitään rationaalisia sääntöjä. Miksi jokin tappaminen olisi väärin, kun tappa¬ 
maan on kerran tultu? Ja millä oikeudella ulkopuoliset katsovat voivansa arvostella 
sotilaita tietämättä mitään niistä tunteista ja olosuhteista, joissa he joutuvat toimi¬ 
maan? Tällaiset perustelut ovat sinänsä ymmärrettäviä, mutta ne eivät poista sitä 
tosiasiaa, että sodankin oloissa ainakin joidenkin yhteisesti hyväksyttyjen sääntöjen 
olemassaolo auttaa kaikkia osapuolia. Vaihtoehtona on entistäkin laajempi kärsimys 
ja tuho. 

Sodan lait olivat ensimmäisen maailmansodan aikoihin siis käytännössä pikem¬ 
minkin moraalisia velvoitteita, kuin todellisia syytetoimiin johtavia lakeja. Tästäkin 
huolimatta ei ole mitään syytä olla kutsumatta niiden rikkojia sotarikollisiksi. Kysymys 


201 Lappalainen I, 1981, s. 114-116 ja Paavolainen, 1967, s. 71-75. 

ei tässä yhteydessä ole oikeudellinen, vaan puhtaan määritelmällinen. Oikeusperi¬ 
aatteen mukaisesti rikolliseksi voidaan tuomita vain oikeusistuimen päätöksellä ja 
tämä onkin eittämättä kaiken oikeudenkäytön perusta. Jos rikosta kuitenkin tutkitaan 
erillisenä ilmiönä, eikä yksittäisen oikeudellisen prosessin osana, näkökulma muut¬ 
tuu. Syyllisyyden osoittamisen taakka on tällöin huomattavasti vähäisempi kuin oikeus¬ 
prosessin kohdalla eikä rikollista tarvitse määritellä pelkästään saamansa tuomion 
mukaisesti. Rikollinen on toki rikollinen, vaikkei jäisikään koskaan kiinni. 

Suomessa aikakauden mittapuunkin mukaan ilmeisiä sotarikoksia tehtiin heti so¬ 
dan alkupäivistä alkaen. Ensimmäinen kuuluisuutta saanut tapaus oli niin sanottu 
Suinulan verilöyly, jossa punaiset avasivat tulen runsasta sataa jo antautunutta ja 
riviin komennettua valkoista kohden. Ammunnassa kuoli 17 ja haavoittui 26. Luon¬ 
teeltaan tapaus oli melko tyypillinen punakaartilaisten suorittamaksi sotarikokseksi. 
Alkuperäinen antautumissopimus Suinulassa yhteen ottaneiden punaisten ja valkois¬ 
ten välillä oli ilmeisesti tehty hyvässä uskossa. Ampujat kuuluivat myöhemmin paikal¬ 
le saapuneeseen, komentosuhteiltaan sekä ohjeiltaan sekavaan kaartilaisjoukkoon, 
joka ei katsonut olleensa missään sopimuksessa osallisena. Antautumissopimuksen 
hyväksynyt kaartilaispäällikkö sai lopulta ammunnan loppumaan ja pelasti näin loput 
vangeista, joita kohdeltiin tästä lähin sotavankien aseman mukaisesti. Verilöyly tuo¬ 
mittiin voimakkaasti myös vasemmiston taholta, joskaan se ei näytä koskaan johta¬ 
neen syyllisten rankaisemiseen ja koko tapaus pyrittiin myöhemmin painamaan unoh¬ 
duksiin. 202 

Valkoiset käyttivät Suinulan verilöylyä myöhemmin hyväkseen sotapropagan¬ 
dassaan, mikä oli omiaan kiihdyttämään vihaaja tätä kautta koston kierrettä. Valkoi¬ 
set vastasivatkin siihen vain viikkoa myöhemmin Sääksjärvellä. Ensimmäinen suu¬ 
rempi antautuneiden punakaartilaisten joukkoteloitus lienee tapahtunut Varkaudessa 
21. helmikuuta. Antautuneita oli täällä yli tuhat, joista ilmeisesti ainakin viitisenkym¬ 
mentä teloitettiin saman tien. Kuten sodanaikaisissa joukkoteloituksissa niin usein 
käy, ei tarkkoja tietoja teloitettujen kokonaismäärästä kuitenkaan ole ja on mahdol¬ 
lista, että kaikkiaan jopa runsaat pari sataa kaartilaista ja heidän tukijaansa sai lopul¬ 
ta surmansa. Lienee tunnetuin tapaus sattui Juupajoella ja Länkipohjassa maaliskuun 
puolessa välissä, jossa valkoiset silminnäkijöiden mukaan surmasivat satoja punaisia 
heti taistelun jälkeen, osa näistä siviilejä. Tappaminen vaikuttaa olleen järjestelmäl¬ 
listä ja osittain upseerien johtamaa. Sitä myös yritettiin jossain määrin peitellä 
lavastamalla teot paonyrityksiksi, mikä osoittaa ampujien tienneen toimintansa 
voivan herättää arvostelua. Tässäkin tapauksessa teloitettujen todellinen määrä on 


202 Tästä ja muista tapauksista katso mm. Lappalainen I, 1981, s. 83-84, 78-80 ja 89-90, Paavolai¬ 
nen, 1967, s. 40-43 ja 46-49 ja Ylikangas, 1993, s. 33-38. 

kuitenkin varsin epävarma ja se voi todellisuudessa olla jäänyt ehkä vain joihinkin 
kymmeniin. 203 

Kaikkiaan valkoiset teloittivat sodan aikana tai pian sen jälkeen virallisten 
tilastojenkin mukaan noin 7 300 punaista, tai heidän tukijakseen katsottua. Lisäksi 
joukkoon tulee lisätä joitakin satoja taustaltaan tuntemattomaksi jäänyttä, sadoittain 
kaatuneiksi merkittyjä, sekä ehkä jopa pariin tuhanteen nouseva joukko Venäjältä 
lähtöisin olleita, niin sotilaita kuin siviilejäkin. Virallisista teloituksista määräsivät so¬ 
dan aikana perustetut paikalliset sotatuomioistuimet sekä sodan jälkeen tarkoitusta 
varten muodostettu pysyvä oikeusistuin. Varsinkin sotatuomioistuinten oikeudellinen 
asema oli kuitenkin niin epäselvä, että niiden päätöksillä teloitettujen erottaminen 
täysin ilman mitään oikeusmenettelyä surmatuista on usein varsin häilyvää. 204 

Siviilien tappaminen ilman minkäänlaista oikeudenkäyntiä näyttää olleen valkois¬ 
tenkin puolella paikoitellen varsin järjestelmällistä toimintaa, joskaan ei koskaan il¬ 
meisesti keskusjohdon suoraan organisoimaa. Pikemminkin siihen syyllistyivät yksi¬ 
tyiset henkilöt ja pienet ryhmät, minkä johdosta surmatöiden määrät vaihtelevat suu¬ 
resti eri paikkakunnilla. Huolimatta osattomuudestaan tällaiseen toimintaan valkois¬ 
ten ylijohto ei näytä pyrkineen millään tavalla vangitsemaan ja tuomitsemaan tällai¬ 
siin rikoksiin syyllistyneitä, ei sen enempää sodan aikana kuin sen jälkeenkään. Niin¬ 
pä sitä on pidettävä osasyyllisenä näihin tekoihin. 205 

Vangittujen vihollisten summittaiset teloitukset, joskus toisinaan muodollisten pika- 
oikeudenkäyntien jälkeen, jatkuivat nekin koko sodan ajan. Valkoiset näyttävät syyl¬ 
listyneen tällaisiin tekoihin punaisia enemmän, mutta tämä selittyy jo sillä, että val¬ 
koiset saivat käsiinsä paljon enemmän vankeja kuin vihollisensa. On kuitenkin toden¬ 
näköistä, että myös valkoisten ylijohdon paljon kansanvaltuuskuntaa sallivampi asen¬ 
ne teloituksiin nähden on vaikuttanut sen alaisten joukkojen käyttäytymiseen. Ainakin 


215 Lappalainen I, 1981, s. 96 ja Paavolainen, 1967, s. 71-75. Päätellen sotasurma-projektin kerää¬ 
mistä tiedoista eivät Juupajoen ja Länkipohjan kohdalla esitetyt satoihin nousevat teloitettujen 
punaisten määrät voi pitää paikkaansa. Juupajoella ilmoitetaan kaatuneen 47 punaista ja kuusi 
valkoista, Länkipohjassa 36 valkoista ja 63 punaista. Lisäksi 25 punaista on listattu suoraan 
teloitetuiksi. Osa kaatuneiksi merkityistä kaartilaisista on hyvinkin voinut kohdata saman kohtalon, 
mutta koska hävinneen osapuolen tappiot ovat yleensä voittajaa suurempia, jää teloitettujen 
yhteismäärä tällöinkin pitkälti alle sadan. Toisaalta, silminnäkijätodistusten perusteella teloitettu¬ 
jen määrä kyllä vaikuttaisi todellisuudessa olleen näitä lukuja suurempi, joten niihin sisältyy yhä 
tietty epävarmuus. "Sotaoloissa", 2003, s. 68-69, Paavolainen, 1967, s. 87. Ylikangas, 1993, 
s. 134-146. 

m Sotaoloissa vuosina 1914-22 surmansa saaneet -projektin materiaali. Katso myös Paavolainen, 
1967, s. 149. 

205 Paavolainen, 1967, s. 77-81. 

tällaisen toiminnan tuomitseminen on ollut valkoisten poliittisen ja sotilaallisen joh¬ 
don parissa kovin epämääräistä ja ponnetonta. 206 

Uusimpien laskelmien mukaan punaisten puolella tehtiin sodan aikana vähintään 
1430 surmatyötä, jotka eivät olleet suoranaista seurausta sotatoimista. Näistä ehkä 
noin neljännes kohdistui sotavankeihin ja loput siviilihenkilöihin. Koska kansan¬ 
valtuuskunta oli poistanut kuolemanrangaistuksen, kaikki nämä surmat olivat periaat¬ 
teessa punaistenkin kannalta rikoksia. Kohteena olivat sotavankien tai valkoisten puo¬ 
lelle pyrkivien lisäksi yksityiset siviilihenkilöt, varsinkin ylempien luokkien edustajat, 
joille haluttiin kostaa vanhoja kaunoja. Tappoihin syyllistyivät yksittäiset punakaarti¬ 
laiset, pienet joukkiot, toisinaan jopa suhteellisen korkeassa johtoasemassa olleet 
henkilöt. Aivan kuten valkoistenkin parissa, suurin osa näiden surmatöiden tekijöistä 
ei varmaankaan mieltänyt tekoaan rikolliseksi. Kuten edellä on jo mainittu, sodan¬ 
käynnin kansainvälisesti hyväksytyt säännöt olivat epäilemättä punakaartien ja suoje¬ 
luskuntien rivimiehille pääsääntöisesti tuntemattomia. Lisäksi surmaajat varmaankin 
uskoivat usein toimivansa oikean asian puolesta, oli se sitten maailmanvallankumouksen 
ja veljeyden, tai suomalaisen kansallisen vapauden ja länsimaisen sivistyksen 
nimissä. 207 

Siviiliväestöön punaisten hallitsemilla alueilla kohdistuneet väkivaltaisuudet olivat 
ilmeisesti pitkälti seurausta myös punakaartien kurittomuudesta, joskin surmatöihin 
osallistui myös korkeassa komentoasemassa olleita kaartilaisia. Siviilien tappoja ta¬ 
pahtui eniten sodan alussa, jolloin punaisten sotilaallisella ja poliittisella johdolla oli 
vielä varsin huono ote joukoistaan, sekä aivan sen loppuhetkillä, jolloin näkyvissä 
olleen tappion aiheuttama kostomieliala nousi kaartilaisten keskuudessa eikä yhte¬ 
näistä johtoa enää ollut. Rintamien kestäessä ja kansanvallan rakentuessa helmi¬ 
kuun puolivälistä maaliskuun alkupuolelle ei myöskään laittomuuksia tehty ollenkaan 
samassa määrin. 208 

Kansanvaltuuskunnan huolestuttua helmikuussa punakaartin tekemistä julmuuksista 
se julkaisi aiheesta erityisen lausunnon. Siinä tuomittiin aluksi valkoisten väitetyt jat¬ 
kuvat rikkomukset kansainvälisiä sodankäynnin lakeja vastaan. Näin haluttiin epäile¬ 
mättä jälleen korostaa, että ainakin punaiset tunsivat ja tunnustivat kyseiset lait. 
Sotavankien suhteen korostettiin, että kaikki kostotoimet olivat ehdottomasti kielletty¬ 
jä. Käytännöllisenä perusteluna sotavankien hyvälle kohtelulle esitettiin myös se, etteivät 


206 Sotavankien ja antautumaan pyrkineiden teloituksista lähes välittömästi taisteluiden yhteydessä 
katso mm. Lappalainen II, 1981, s. 169-170, Paavolainen, 1967, s. 71-76, 81-84, 87-99, 103— 
123 ja Ylikangas, 1993, s. 87-88, 179-184, 201-203, 216-217, 239, 262, 287, 382-383 ja 474- 
486. Lääkintähenkilökunnan teloittamisesta Paavolainen, 1967, s. 81 ja Ylikangas, 1993, s. 485. 
Toisinaan tällaista toimintaa myös aktiivisesti vastustettiin teloituksiin vastentahtoisten sotilaiden 
toimesta. Ylikangas, 1993, s. 482. 

207 Paavolainen, 1966, s. 92-93, 97-195, 118-148, 183-195, 211-244 ja 283-284. Seikkaperäinen 
valkoisten kannalta tehty aikalaiskuvaus murhista ja teloituksista Castren, 1926. Poliittisia murhia 
oli itse asiassa tehty jo ennen sodan alkua. Katso mm. Ylikangas, 1993, s. 36. Myös kurittomat 
venäläiset sotajoukot olivat syyllistyneet joihinkin murhiin vuoden 1917 aikana. 

206 Lappalainen I, 1981, s. 212 ja Paavolainen, 1966, s. 94-96 ja 107-117. 

valkoisten puolella ehkä vastentahtoisesti taistelevat pakko-otetut muuten uskalla 
antautua tilaisuuden tullessa. 209 

Kansanvaltuuskunta ei kuitenkaan yrityksistä huolimatta juuri kyennyt valvomaan 
punakaarteja, jotka karsastivat ulkopuolisten puuttumista toimintaansa ja katkaisivat 
usein jäseniinsä kohdistuvat rikostutkimukset alkuunsa. On myös syytä epäillä, onko 
tällaisiin kiusallisiin ja sisäisiä ristiriitoja aiheuttaviin tutkimuksiin ylipäätään suhtau¬ 
duttu kovinkaan ponnekkaasti. Kaartien oma komentoporras saattoi sekin toisinaan 
puuttua miehistön toimintaan, jos katsoi sen aiheelliseksi, mutta silloin kyseessä oli 
ilmeisesti yleensä pikemminkin pelko kurin höltymisestä kuin huoli ulkopuolisiin koh¬ 
distuneista rikoksista. Kansanvaltuuskunnalla oli myös suuria vaikeuksia kurittomien 
Venäjän armeijan sotilaiden kanssa. Kotiuttamistaan kiirehtivien mellakoitsijoiden li¬ 
säksi hankaluuksia aiheuttivat varsinkin anarkistit, jotka pyrkivät järjestäytymään ja 
levittämään toimintaansa myös Suomessa ja suhtautuivat kaikkeen järjestyksen yllä¬ 
pitoon helposti sortotoimenpiteenä. 210 

Venäjän sisällissodan usein täysin sekasortoisista oloista on siviilisurmien mää¬ 
rästä ilmeisen mahdotonta löytää mitään luotettavia lukuja tai arvioita. Ilmeistä kui¬ 
tenkin on, että kaikki osapuolet syyllistyivät erittäin laajoihin sotarikoksiin, mukaan 
lukien toisinaan jokseenkin kaikin kontrollin ulkopuolella toimineet sekalaiset sissi- 
armeijat. Myös vallankumouksellisessa Saksassa siviilien ja aseistettujen taistelijoiden 
ero oli katutaistelu iden yhteydessä usein niin häilyvä, että mitään tarkkoja lukuja 
siviiliuhreista tuskin voi esittää. 

Irlannista sen sijaan löytyy jälleen paremmin tilastoitu vertauskohta Suomen ta¬ 
pahtumille. Kaiken kaikkiaan selvästi yli puolet vuosina 1917-23 Irlannissa väkivaltai¬ 
sesti surmatuista on laskettavissa siviileiksi, joilla ei ollut suoranaista osallisuutta 
sotatoimiin. 211 Näin korkeat luvut selittyvät Irlannin väkivallan luonteesta. Terrori-ja 
sissisodan olemukseen kuuluu väkivallan molemminpuolinen kohdistaminen myös 
muihin kuin aseellisiin vihollisiin. Sissien ongelmana on se, etteivät he voi suojella 
eivätkä kontrolloida sitä siviiliväestöä, jonka tukea he tarvitsevat jatkaakseen taiste¬ 
luaan. Järjestäytyneiden armeijoiden kannalta helpoin keino sissien vahingoittamiseen 
on kohdistaa väkivaltaa heitä tukevaan puolustuskyvyttömään siviiliväestöön, joka 
yritetään painostaa ja pelotella luopumaan tuestaan. Sissit joutuvat puolestaan usein 
vastaamaan tähän samalla mitalla säilyttääkseen tukiverkkonsa ja näin siviilit jäävät 
helposti kahden tulen väliin. Terroristien kohdalla riippuvuus ainakin jonkin siviili¬ 
väestön osan tuesta on vieläkin suurempaa ja iskujen kohteet ovat korostetusti vihol¬ 
lisen puolella olevat, tai sellaisiksi mielletyt, siviilit, jotka muodostavat terroristeille 
helpon ja poliittisesti vaikuttavan maalin. 


28 Paavolainen, 1966, s. 286-287. Julkilausumaa tukevista toimenpiteistä katso Paavolainen, 1966, 
s. 287-290. 

210 Paavolainen, 1966, s. 284-285 ja 290-293, Rinta-Tassi, 1986, s. 355-363 ja Suomen Sotasurmat 
1914-1922, 2003. Ainakin yhdessä tapauksessa murhaaja jopa joutui punaisten viranomaisten 
teloittamaksi. Ylikangas, 1993, s. 111-112. Anarkisteja ehkä lukuun ottamatta punaisessa Suo¬ 
messa ei näytä juuri löytyneen ainakaan julkista tukea väkivallan avoimelle käytölle lain säädöksistä 
piittaamatta. Paavolainen, 1966, s. 295. 

211 Hart, 2003, s. 78-81. 

Irlannissa siviileihin suunnattu väkivalta kohdistettiin uskonnollisen vakaumuksen 
mukaisesti ja sen seurauksena oli kokonaisten väestöryhmien pakkomuutto saaren 
sisällä. Kaiken kaikkiaan runsas sata protestanttia ja vähintään 300 katolista siviiliä 
surmattiin väkivaltaisuuksien aikana, minkä lisäksi runsas tuhat asuintaloa ja kaup¬ 
paa tuhottiin. Verrattuna Suomen sisällissodan siviilitappoihin nämä luvut näyttävät 
varsin pieniltä. Ne eivät kuitenkaan kerro koko totuutta. Vajaa puolet Irlannin vapaa¬ 
valtion puolelle jääneistä 300.000:sta protestantista pakeni maasta ja kymmenettu¬ 
hannet katoliset joutuivat Pohjois-Irlannissa muuttamaan kodeistaan huonompiin oloi¬ 
hin. Väkivaltaisuuksien seurauksena tapahtuneiden väestön pakkomuuttojen suhteen 
Irlannin kokemukset olivat siis aivan toista luokkaa kuin ehkä muutamiin kymmeniin 
tuhansiin noussut venäläisväestön ja tappion kärsineiden punaisten joukkopako Suo¬ 
mesta. 212 

Yleisin yksittäisen sotilaan tekemä sotarikos, niin punaisten kuin valkoistenkin puo¬ 
lella, lienee ollut antautumaan pyrkineen vihollisen tappaminen. Antautuminen on 
perinteisesti ollut yksi vaarallisimmista teoista, johon sodassa saattaa joutua. Käy¬ 
tännössä se merkitsee täydellistä vihollisen valtaan asettumista. Antautuvan sotilaan 
voi halutessaan surmata ilman suurta välitöntä uhkaa itselleen. Syitä tällaiseen te¬ 
koon on lukuisia kostonhimosta ja puhtaasta tappamisenhalusta aina pätemisen tar¬ 
peeseen ja itsekorostukseen asti. Ehkäpä yleisin syy on kuitenkin pelosta syntyvä 
epäluulo. Antautumaan pyrkivän vihollisen todellisista aikeista ei voi koskaan varmas¬ 
ti tietää ja tappaminen on helpoin keino varmistaa ettei vangista koidu mitään vaa¬ 
raa. Toisinaan on myös vaikeaa, tai jopa mahdotonta, kuljettaa sotavankeja muka¬ 
naan ja tällöin heidät yleensä tapetaan mieluummin kuin vapautetaan jatkamaan 
taistelua. 213 

Näennäisestä kattavuudestaan huolimatta aikakauden sotavankeja suojelevat kan¬ 
sainväliset sopimukset eivät kyenneet suojaamaan sotilaita antautumisen hetkellä. 
Tähän ei yksinkertaisesti kyetty muotoilemaan selkeää menettelytapaa. Niitä tilantei¬ 
ta varten, joissa sotavankeja ei kyetty kuljettaa vankileireille oli olemassa erilaisia 
periaatteita vangeilta otettavista kunniasanoista. Viholliselleen valan vannoneet soti¬ 
laat eivät saisi enää osallistua käynnissä olevaan sotaan, jos heidät laskettiin mene¬ 
mään vahingoittumattomina. Tällaiset epämääräiset valat eivät ymmärrettävästi kui¬ 
tenkaan käytännössä juuri toimineet. Niillä ei ollut mitään laillista asemaa ja vapau¬ 
tettu vanki joutui omiensa parissa yleensä joka tapauksessa pakotetuksi takaisin sota¬ 
toimiin, vaikka olisi halunnut sanansa pitääkin. Näin olikin itse asiassa lähes pakko 
menetellä, sillä antautumisesta ei suinkaan haluttu tehdä sotilaille takaporttia, jonka 
avulla he saattoivat vapautua kokonaan henkensä asettamisesta vaaraan. 

Antautumaan pyrkineiden vihollisten tappamisesta on jokseenkin mahdotonta esittää 
mitään tarkkoja lukuja. Taistelujen yhteydessä surmatut lasketaan yleensä kaikkialla 
kaatuneiksi riippumatta siitä millaisissa olosuhteissa he ovat kuolleet. Yleisesti ottaen 


212 Hart, 2003, s. 239-251. 

m Sotavankien surmaamisen yleisyydestä ensimmäisen maailmansodan ajalta katso mm. Bourke, 
2000, s. 182-183, 189, 210 ja 242-244 ja Ferguson, 1999, s. 367-388. 

voi toki arvioida, että jos taistelussa hävinneen osapuolen tappiot ovat huomattavasti 
voittajaa suuremmat, on syynä hyvinkin saattanut olla antautumaan pyrkineiden 
tappaminen. Toisaalta esimerkiksi Tampereen valtauksen yhteydessä punaisten ja 
valkoisten tappiot ovat yllättävänkin lähellä toisiaan, mikä selittynee osittain valkois¬ 
ten epäonnistuneilla yrityksillä valloittaa kaupunki ennen lopullista läpimurtoa. 214 

Kaiken kaikkiaan antautumiseen liittyvä riski on Suomessa tuskin ollut ainakaan 
suurempi kuin muissa aikakauden vallankumouksissa ja kapinoissa. Venäjällä punai¬ 
set ja valkoiset syyllistyivät sisällissodan alkuhetkistä alkaen äärimmäisiin julmuuksiin 
antautuvia vihollisia kohtaan ja näistä tapauksista on kevät-talvella 1918 hyvinkin 
saattanut kantautua huhuja myös Suomeen. Myöhemmin Venäjällä luovuttiin lähes 
täysin kaikista yrityksistä taata sotavankien asema millään tavoin ja vihollisen teloit¬ 
tamisesta heti kiinni jäätyään näyttää tulleen yleinen käytäntö. Saksassa 
spartakistijohtajien Rosa Luxemburgin ja Karl Liebknechtin raa'at murhat vangitsemi¬ 
sen yhteydessä tammikuussa 1919 noudattivat ilmeisesti varsin rutiininomaista kaa¬ 
vaa vapääjoukkojen käyttäytymisessä. Myös Irlannissa puolisotilaallisilla poliisijoukoilla 
oli maine pikemminkin tappaa kuin vangita IRA:n aktiiveja ja heidän tukijoitaan. IRA 
ei puolestaan juuri vankeja ottanut, paitsi lunnastarkoituksessa. 215 

Laittomat surmatyöt eivät aina uhanneet pelkästään vihollisia. Järjestyskaarteista 
koottujen vapaaehtoisten sotilaallisen kurin ja koulutuksen heikkous, sekä varsinkin 
punaisten puolella, komentosuhteiden epäselvyys, johtivat siihen, että upseerit kat¬ 
soivat toisinaan voivansa ylläpitää auktoriteettiaan joukoissaan vain väkivalloin. 
Kiivaiden taisteluiden aikana he saattoivat joskus ampua kieltäytyjiä ilman mitään 
oikeudellista menettelyä. Tällainen toiminta on tunnettua lähes kaikista armeijoista 
kaikkina aikoina eikä siihen ole yleensä puututtu tiukasti sodanjohdon toimesta. Syy 
tähän on ilmeinen. Vaikka upseereilla ei virallisesti olisikaan oikeutta teloittaa soti¬ 
laitaan, tällaisen mahdollisuuden puuttuminen myös käytännössä on katsottu rajoit¬ 
tavan heidän toimintamahdollisuuksiaan siinä määrin, että asiaa on katsottu läpi sor¬ 
mien. Periaate, jonka mukaan sotilaiden tulee pelätä upseereitaan enemmän kuin 
vihollisiaan on vanha ja laajalti hyväksytty. 216 


214 "Sotaoloissa", 2003, s. 67-74. Tampereella kaatui sotasurmaprojektin mukaan 23.3-6.4. jatku¬ 
neissa taisteluissa 722 valkoista ja n. 800 punaista. Luvut ovat hämmästyttävän lähellä toisiaan 
ja vaikka valkoiset kärsivätkin kaksi viikkoa jatkuneissa taisteluissa suuria tappioita ennen lopullis¬ 
ta voittoaan, ei punaisten luvussa todennäköisesti ole juuri sijaa teloitetuille vangeille. Taistelun 
jälkeen valkoiset joka tapauksessa teloittivat satoja sotavankeja pikaoikeudenkäyntien jälkeen. 
"Sotaoloissa", 2003, s. 70-71. 

215 Katso mm. Lincoln, 1989, s. 48-49, 85-86, 131-162, 254-259, 319-324 ja 382-386. Tarinoihin 
äärimmäisistä raakuuksista on toki syytä suhtautua muualla samoin varauksin kuin Suomen 
sisällissodankin yhteydessä. 

216 Katso esim. Ylikangas, 1993, s. 355. 

Raakuudet 


Sotarikosten ohella on syytä käsitellä erikseen sodan aikana tehtyjä erityisiä raakuuksia, 
taljoissakin tapauksissa niiden puuttumista. Tässä yhteydessä raakuuksilla tarkoite¬ 
taan poikkeuksellisen väkivaltaisia toimia, joita ei voi suoranaisesti perustella osana 
sotatoimien vaatimuksia. Antautuneen vihollisen tappaminen on sotarikos, mutta sillä 
on myös selkeä rationaalinen päämääränsä heikentää vihollista ja lisätä omaa turval¬ 
lisuutta, ainakin lyhyellä tähtäimellä. Antautuneen vihollisen kiduttamista ja silpomista 
ei sen sijaan voi perustella tällä tavoin. Väkivaltaa ei silloin käytetä pelkästään väli¬ 
neenä, vaan siitä tulee itsessään päämäärä. 217 

Kahden maailmansodan aiheuttaman järkytyksen jälkeen sotiin osallistuneiden 
kokemuksista on yleensä kirjoitettu sodan raakuutta ja sen jalkoihin jääneiden soti¬ 
laiden ja siviilien kärsimyksiä korostaen. Uusin tutkimus on kuitenkin ottanut esille 
myös, sinänsä erittäin häiritsevältä tuntuvan, käsitteen tappamisen nautinnollisuudesta. 
Kuolemanpelon ja tappamista kohtaan tunnetun luontaisen vastenmielisyyden lisäksi 
sotilaat tuntevat myös ilmeistä riemua ja nautintoa saadessaan tuhota vihollisensa. 
Raiskausten ohella myös kidutus ja silpominen voivat aiheuttaa mielihyvän tunteita. 
Tällaiset voimakkaat, joskin äärimmäisen negatiiviset, tunteet auttavat osaltaan se¬ 
littämään sodankäyntiin kautta aikojen liittyneen "tarpeettoman" väkivallan yleisyyt¬ 
tä. 218 

Osittain raakuuksia edesauttaa myös sotaa käyvien osapuolien propaganda, jolla 
pyritään luomaan mahdollisimman yksiselitteinen kuva oikeutetusta taistelusta 
epäinhimillistä, lähes hirviömäistä vihollista vastaan. Vastapuolen demonisoinnilla 
vältytään toisaalta hankalilta kysymyksiltä sodan mielekkyydestä, mutta sillä on myös 
tärkeä merkityksensä sotilaiden henkisen tasapainon kannalta. Tappamista pidetään 
ihmisten parissa yleisesti periaatteessa tuomittavana ja inhottavana tekona, joka ai¬ 
heuttaa yksilöissä vaikeita syyllisyyden tunteita. Vihollisen mieltäminen edes jossain 
määrin ali-ihmiseksi saattaa siis helpottaa tällaisia tuntoja. 219 

Ensimmäisen maailmansodan alla yksi johtavista länsimaisista ideologioista oli 
militarismi, jonka juuret ulottuivat sosiaali-darvinistisiin tulkintoihin luonnonvalinnan 
ulottamisesta myös ihmisyhteisöihin. Vahvemmat kansat syrjäyttivät luonnostaan 
heikompiaan ja niiden sotaisa kunto oli samalla niiden elinvoimaisuuden mitta. Voi¬ 
makkaan aggressiivinen kansallishenki nosti kunniaan soturi-ihanteita, joissa sotaa 


217 Yleisen länsimaisen määritelmän sallitun väkivallan rajoittamiseksi sodan aikana laati jo 1700- 
luvulla tunnettu sveitsiläinen valistusteoreetikko Emmerich de Vattel. Katso esim. Marjomaa, 
2000(b),s. 37. 

218 Katso mm. Bourke, 2000, s. 13-43 ja Ferguson, 1999, s. 357-366. Iso-Britannian, Yhdysvaltain 
ja Australian sotilaiden harjoittamasta vihollisruumiiden silpomisesta 1900-luvun sodissa katso 
Bourke, 2000, s. 37-43. Muista sotarikoksista Bourke, 2000, s. 171-214. 

219 Katso mm. Bourke, 2000, s. 151-170, Glover, 2001, s. 119-132 and 0'Connell, 1989, s. 291- 
292. Tappamiseen liittyvästä syyllisyyden tunteesta katso Bourke, 2000, s. 215-241. Kärjistettyinä 
esimerkkeinä aikalaispropagandan luonteesta, joskin vasta sodan jälkeen, katso esim. "Porvarilli¬ 
nen", 1918 ja 'Punainen', 1919. 

saatettiin ylistää ihmiskunnan jaloimpana harrastuksena. Maailmansodan pitkittyes¬ 
sä tällaiset ajatukset joutuivat kyseenalaisiksi totaalisen sodan teollisessa tappa¬ 
misessa, jolla ei tuntunut olevan paljoakaan tekemistä uhriensa rodullisen jalouden 
kanssa. Lisäksi militarismilla oli jo ennen sotaa ollut vahvoja ideologisia kilpailijoita, 
kuten ihmiskunnan vaurastumisen rauhoittavaa ja sivistävää vaikutusta korostava 
pasifismi, joka oli saanut merkittävää kannatusta keskiluokan ja suurpääoman paris¬ 
sa. Monet Suomen sisällissotaan osallistuneista, varsinkin valkoisia tukeneet älymys¬ 
tön ja ammattiupseerien edustajat, olivat kuitenkin joka tapauksessa varmasti tutus¬ 
tuneet myös sosiaali-darvinistien ja militaristien ajatuksiin. 220 

Militarismin ohella myös vallankumouksellinen sosialismi toi sisällissotaan oman 
ideologisen värinsä. Sen lähtökohdista porvarillinen vihollinen saatettiin helposti tul¬ 
kita kansanviholliseksi, joka tuli tuhota kaikin keinoin. Maailmanvallankumous ja ih¬ 
miskunnan tulevaisuus vaativat epäkelvon aineksen poistamista. Toisaalta, vaikka 
tällaiset ideologiset suuntaukset epäilemättä edesauttoivat vihan ilmapiirin syntyä, ei 
niistä kuitenkaan voi suoraan johtaa syytä raakuuksien tekoon. Vihollisen tuhoaminen 
riitti niin rasistille kuin maailmanvallankumouksellisellekin, kidutusta ei siinä tarvittu. 
Propaganda ja ideologia saattoivat siis kyllä luoda olosuhteet äärimmäiselle väki¬ 
vallalle, mutta ne eivät raakuuksia varsinaisesti aiheuttaneet. 

Sellaisia raakuuksia, jotka ylittivät myös aikalaisten käsitykset inhimillisyydestä 
tehtiin epäilemättä sodan aikana molemmin puolin ja niistä on säilynyt myös joitakin 
suhteellisen uskottavia kuvauksia. Tällaisten tekojen laadun ja määrän arvioiminen 
on kuitenkin jälkikäteen hyvin vaikeaa. Mitään varsinaisia tilastoja ei ole, ja vaikka 
sisällissodasta kerrotuissa tarinoissa esiintyy toisinaan hyvinkin kauhistuttavia kidu¬ 
tus-, raiskaus- ja silpomiskuvauksia, ei niiden todenperäisyydestä ole varmuutta. 
Vastaavat kauhutarinat ovat aina muodostaneet osan sotiin liittyvää tarinankertomisen 
perinnettä ja ne toistuvat samoissa muodoissaan sodasta toiseen. Toisaalta myös 
varmistettuja raakuuksia löytyy kaikkien sotien kohdalla, joten edes kaikista 
hirvittävimpiä kuvauksia ei voi noin vain syrjäyttää mahdottomina. 221 

Molempien osapuolten lehdistö näyttää pyrkineen korostamaan vastapuolen teke¬ 
miä raakuuksia sen kummemmin niitä tarkistamatta. Osittain päämääränä lienee ol¬ 
lut lehtien myynti kansaa kiinnostavilla tarinoilla, mutta samalla pyrittiin myös pitä¬ 
mään yllä sotaisaa henkeä. Valkoisten puolella esiintyi myös tarkoituksellista venä¬ 
läisten mustamaalaamista. Kääntöpuolena oli se, että lehdissä kerrotut villit huhut 


220 Esim. Bourke, 2000, s. 44-64, Pick, 1996. Toisaalta militarismin rajallisuudesta ensimmäisen maa¬ 
ilmansodan alla katso Ferguson, 1999, s. 1-30 ja 174-247. Kirkon hyväksyvästä suhtautumisesta 
sotaan katso Bourke, 2000, s. 268-305. 

221 Punaisten parissa syntyneistä raakuuksia koskeneista kansantarinoista ja niiden tulkinnasta katso 
Peltonen, 1996, s. 136-202. Myös Peltonen, 1990, s. 319-325 ja 2003, s. 9-24. Varmentamaton 
esimerkkitarina valkoisen kaatuneen silpomisesta kuoleman jälkeen Ylikangas, 1993, s. 255. Vah¬ 
vin todistus kidutuksesta ja ruumiiden häpäisystä sotasurma-arkiston keräämässä materiaalissa 
löytyy Mäntyharjulla surmatuiksi väitetyn 17:n valkoisen kuolinsyytutkimuksen pöytäkirjoista, 
joissa uhrien kammottavia haavoja kuvaillaan yksityiskohtaisesti. Sotasurma-projektin arkisto, 
"Vankeja ym. koskevia asiakirjoja sota-arkistosta", Jäljennökset neljästä pöytäkirjasta VSA 5 
(01157-01160). 

vastapuolen väitetyistä raakuuksista ja murhatöistä lisäsivät katkeruutta ja varmaan¬ 
kin myös valmiutta vastaaviin tekoihin omalla puolella. Ainakin punaisten puolella 
lehdistö saattoi toisaalta myös tuomita omien tekemiä raakuuksia ja vaati vallanku¬ 
mouksellisia pysymään sivistyksen rajoissa. 222 

Oman lukunsa sodan raakuuksien joukossa muodostavat seksuaalirikokset. 
Raiskaukset ovat aina liittyneet läheisesti sodankäyntiin alueilla, jossa siviiliväestö on 
joutunut sotilaille alttiiksi. Toisinaan ne ovat myös johtaneet uhrin kuolemaan, jos¬ 
kaan raiskaus-murhista ei Suomen sisällissodan kohdalla näytä olevan juurikaan näyt¬ 
töä. Naisten osuus punaisten toimesta surmattujen siviilien joukossa oli hyvin vähäi¬ 
nen, vain ehkä noin 30 henkeä. Valkoiset tappoivat myös jonkin verran naispuolisia 
siviilejä, minkä lisäksi tulevat vielä tapetut naiskaartilaiset. Yhdessäkään tapauksessa 
näihin kuolemantapauksiin ei kuitenkaan näytä todistettavasti liittyneen seksuaalirikos. 223 

Vain pieni osa raiskatuista myös tapetaan, joten kuolleiden naisten vähyys ei si¬ 
nällään kerro juuri mitään seksuaalirikosten todellisesta määrästä. Yleensä se on 
armeijoiden kohdalla ollut varsin korkea, toisinaan jopa rauhan aikana. Tiukan kurin 
ja ankarien tuomioiden avulla raiskausten määrää on toisinaan saatu rajoitettua, 
mutta tällaisista keinoista ei Suomen sisällissodan oloissa juuri voi puhua. Niinpä ei 
olekaan yllättävää, että kaikki sodan osapuolet näyttävät syyllistyneen 
seksuaalirikoksiin, joskaan niiden yleisyydestä on vaikea tehdä mitään johtopäätök¬ 
siä. Raiskauksiin liittyy voimakkaita häväistyksi tulemisen tunteita ja niinpä sitä koske¬ 
va todistusaineisto on yleensä hyvin puutteellista. Siitä huolimatta materiaalia on 
tarpeeksi osoittamaan niin punaisten, valkoisten kuin saksalastenkin, samoin kuin 
epäilemättä myös muiden sotaan osallistuneiden, tehneen raiskauksia. Ei myöskään 
ole mitään erityistä syytä olettaa esille tulleiden tapausten olevan vain poikkeuksia, 
sillä niihin näytetään lähteissä usein suhtauduttavan kuin odotettuun ja itsestään sel¬ 
vään ilmiöön, eikä niistä ole ilmeisesti yleensä joutunut tuomiolle. 224 

Raiskausten suhteen Suomen sisällissota ei siis näytä erityisesti poikenneen muu¬ 
alla ja muina aikakausina käydyistä sodista, joskin tarkkojen vertausten tekeminen 
on tässä suhteessa jokseenkin mahdotonta. Talviset olosuhteet sekä rintamien kulku 
etäällä suurista asutuskeskuksista on tosin saattanut laskea raiskausten määrää jon¬ 
kin verran. Sodan osapuolet eivät myöskään jakautuneet minkään etnisen tai muun 


222 Murhiin ja raakuuksiin liittyneistä huhuista katso mm. Paavolainen, 1966, s. 202-203, 244-245, 
250-271 ja 305-311, Manninen, 1982, s. 166-169 ja 188-191 ja Ylikangas, 1993, s. 144-145, 
181-182 ja 522-524. Lehdistön vaikutuksesta sotaakäyvien osapuolten katkeroitumiseen katso 
mm. Glover, 2001, s. 165-176. 

223 Vahvistamattomasta väitteestä Tampereella silvotuista naiskaartilaisten ruumiista katso Paavolai¬ 
nen, 1967, s. 205n. Huolimatta varsinaisten seksuaalimurhien ilmeisestä vähäisyydestä valkoiset 
näyttävät suhtautuneen erittäin vihamielisesti punaisten riveissä taistelleisiin naisiin, jotka joutui¬ 
vat miehiä useammin tapetuiksi antautumisensa yhteydessä. Katso esim. Paavolainen, 1967, s. 
200-207, Peltonen, 2003, s. 138-144 ja Ylikangas, 1993, s. 201, 222, 403 ja 474. 

224 Seksuaalirikoksiin ja seksuaaliseen käyttäytymiseen liittyvistä aikalaislausunnoista katso Sota- 
surma-projektin arkisto, "Ryssänmorsiamet. Muut seksuaaliset asiat." Katso myös Paavolainen, 
1966, s. 204-205, Paavolainen, 1971, s. 162-163 ja Peltonen, 2003, s. 137-138. 

tekijän mukaisesti selkeästi toisistaan erotettaviin ryhmiin, mikä olisi edesauttanut 
vihollisen epäinhimillistämisessä ja myötätunnon tunteiden peittämisessä. Siviiliväestön 
jako omiin ja vihollisiin ei ole aina varmaankaan ollut sotilaille kovin ilmeistä, varsin¬ 
kaan kun ihmisten sympatiat osapuolia kohtaan vaihtelivat tilanteen mukaisesti. Sel¬ 
keitä rajanvetoja haittasi myös osapuolten maantieteellinen jakautuminen. Punaisten 
hallitsemilla alueilla oli paljon valkoisten tukijoita ja päinvastoin. 225 

Toisaalta vihollisen inhimillisyyden tunnistaminen on myös voinut vaikuttaa 
seksuaalisiin tuntoihin päinvastaisellakin tavalla. Näin varsinkin tapauksissa, joissa 
nälän, köyhyyden tai fyysisen väkivallan uhkaamat naiset ovat joutuneet tarjoamaan 
seksuaalisia palveluja selviytyäkseen. Sota on myös hyvinkin saattanut tarjota joille¬ 
kin yksilöille tilaisuuden toteuttaa väkivalloin mielihalujaan jotakuta jo aiemmin tunte¬ 
maansa kohtaan. Lisäksi sotatoimissa avustaneet naiset, ja varsinkin punakaarteissa 
palvelleet, ovat saattaneet joutua väkivallan kohteeksi silkkana kostotoimena. 

Lopullista arviota sodan aikaisista raiskauksista on siis melkoisen mahdotonta antaa. 
Ilmeisesti suurimman seksuaalirikosten ryhmän muodostavat joka tapauksessa var¬ 
sinkin sodan jälkeen vankileirien asukkeihin ja valloitetun alueen väestöön valkoisten 
voittajien toimesta kohdistunut painostus, jossa jonkin merkittävän palvelun, ruuan, 
vapautuksen, vangittujen sukulaisten tapaamisen jne. vastineeksi vaadittiin sukupuo¬ 
lista kanssakäymistä. Aikalaislausunnoista löytyy myös paljon valituksia naisten omasta 
moraalittomuudesta sodan aikana, ja varsinkin heidän suhteistaan ulkomaalaisten 
sotilaiden, venäläisten ja saksalaisten, kanssa. Tällaiset valitukset eivät kuitenkaan 
välttämättä kerro niinkään seksuaalisesta väkivallasta, kuin todistajien omista mo¬ 
raalisista näkemyksistä. 226 

Kaiken kaikkiaan näyttää siltä, että kidutus ja muu tarkoitukseton raakuus, raiska¬ 
uksia lukuun ottamatta, jäivät sisällissodan aikana ja heti sen jälkeen suhteellisen 
vähäiseksi, tai ainakaan niistä ei ole paljoa todistusaineistoa. Sodan aikana murhatut 
siviilit surmattiin pääosin ilman mitään ylimääräisiä julmuuksia, yleensä ampumalla. 
Vihollisen tekemistä kidutuksista, silpomisista ja muista raakuuksista levitettiin kyllä 
mielellään huhuja, mutta ne näyttävät pääosin olleen perättömiä, eikä niillä tunnu 
edes olleen sanottavaa vaikutusta vastaavien kostotoimien yleistymisenä. Ilmeisesti 
sodan lyhyys ja viholliskuvan epäselvyys ovat tässäkin suhteessa esittäneet merkittä¬ 
vää osaa osapuolten asenteissa. 227 


225 Poikkeuksen tästä muodosti tosin valkoisten suuri venäläisviha. Punaisten keskuudessa esiintynyt 
ruotsinkielisen väestön vastaisuus näyttää olleen lopulta varsin vähäistä ja epämääräisesti koh¬ 
distunutta. Paavolainen, 1966, s. 205-207. 

226 Seksuaalirikoksiin ja seksuaaliseen käyttäytymiseen liittyvistä aikalaislausunnoista katso Sota- 
surma-projektin arkisto, "Ryssänmorsiamet. Muut seksuaaliset asiat." 

227 Paavolainen, 1966, s. 245-271. Joitakin esimerkkejä sotien yhteydessä varsin yleisestä kaatu¬ 
neiden vihollisten ruumiiden epäinhimillisestä kohtelusta näyttää tosin löytyvän tästäkin sodasta. 
Ylikangas, 1993, s. 479. Haavoittuneilta vihollisilta on myös saatettu joissakin tapauksissa tarkoi¬ 
tuksella evätä lääkintähoito, jolloin kidutuksen tunnusmerkit kyllä täyttyvät. "Venäläissurmat" I, 
2003, s. 83-84. 

Lopuksi on syytä vielä huomauttaa, että jopa 'irrationaalisella'väkivallalla saattaa, 
paradoksaalista kyllä, toisinaan olla rationaaliset perustelut. Tällöin raakuuksilla toi¬ 
votaan olevan terrorisoiva vaikutus vastapuoleen. Ainakin pahamaineista kuuluisuut¬ 
ta saanut valkoisten pataljoonankomentaja Hans Kalm näyttää tietoisesti tappaneen 
käsiinsä jääneitä punaisia teon pelotevaikutuksen vuoksi. Käytännössä tällaisilla me¬ 
netelmillä on kuitenkin myös ilmeinen kielteinen vastavaikutuksensa ehkäisemällä vi¬ 
hollisen halua antautua. Kalmin selkein sotarikos aikakauden kansainvälisen mitta¬ 
puun mukaan oli punaisten kenttäsairaalan potilaiden ja hoitajien tappaminen 
Harmoisten kylässä maaliskuussa. Myös tällä teolla hän on ilmeisesti halunnut aihe¬ 
uttaa vihollisessaan kauhua. Vaikka tällaisella terroritoiminnalla saatetaankin toisi¬ 
naan päästä haluttuun päämäärään, syntyy siitä helposti epäilys tekijän todellisista 
motiiveista. Sinällään rationaalisilta kuullottavia perusteita kun on helppo käyttää myös 
puhtaan väkivaltaisten taipumusten peittelyyn. 228 


Haudan lepoon 

Menneinä vuosisatoina sodassa kuolleiden maalliset jäännökset ovat yleensä saa¬ 
neet hallitsijoilta ja sotalaitoksilta vain varsin suurpiirteistä huomiota. Taistelussa 
kaatuneet on joko haudattu nimettömiin joukkohautoihin tai jätetty kentälle maatumaan. 
Sotaleireillä tauteihin tai muuten kuolleet eivät ole juuri voineet odottaa parempaa 
kohtelua. Tällaiseen välinpitämättömyyteen vaikuttaneita syitä on useita, mutta niistä 
kaksi nousee ylitse muiden, toinen periaatteellinen ja toinen käytännöllinen. 229 

Ennen Ranskan vallankumousta ja modernin asevelvollisuuden syntyä eurooppa¬ 
laisten armeijoiden rivisotilaat värvättiin yleensä yhteiskunnan vähäosaisten joukosta 
tai sitten he olivat ulkomaalaisia palkkajoukkoja. Kummassakaan tapauksessa hallitsijat 
eivät tunteneet suurta tarvetta kiinnittää juuri huomiota heidän kohtaloonsa, varsin¬ 
kaan kuoleman jälkeen. Sama koski yhteiskuntaa laajemminkin. Sotilaat olivat hallit¬ 
sijan palveluksessa ja kuolivat tämän tavoittelemien, rahvaan kannalta usein varsin 
marginaalisten päämäärien edestä. Kansalla ei ollut syytä tuntea suurta kiitollisuutta 
näitä tuntemattomia ryysyläisiä kohtaan. Asia oli usein pikemminkin päinvastoin, sillä 
esiteollisen aikakauden huoltovaikeudet pakottivat sotilaat ottamaan tarpeensa sieltä 
missä kulloinkin sattuivat olemaan. Näin he olivat usein lähes yhtä suuri uhka omalle 
siviiliväestölleen kuin vihollisetkin. 

Kaatuneista huolehtiminen olisi toisaalta ollut aikakauden yhteiskunnille käytän¬ 
nössä jokseenkin mahdotonta edes, jos siihen olisi tunnettu tarvetta. Armeijoiden 
huollon kuljetuskapasiteetti oli niin heikko, etteivät ne olisi mitenkään kyenneet siirtä¬ 
mään suurta määrää ruumiita paikasta toiseen lyhyessä ajassa. Jos kuljetukset ve- 
nyivät, aiheutti ruumiiden tila puolestaan suuren terveysriskin eläville. Joukkohaudat 
olivat siis kaikin puolin käytännöllisin ratkaisu. 


228 Paavolainen, 1967, s. 81-84, Ylikangas, 1993, s. 56-61. Jotakin vastaavaa näytetään tehdyn 
myös Tampereella valkoisten valloitettua kaupungin. Ylikangas, 1993, s. 482. 

229 Sodassa kuolleiden hautaustavoista ks. Marjomaa, 2000(a), s. 318-343. 

Vasta rautatieverkon laajeneminen teollisen vallankumouksen myötä 1800-luvulla 
poisti tärkeimmän rajoitteen ruumiiden kuljetukselle, ainakin siellä, missä rautateitä 
oli, eli lähinnä Euroopassa ja Pohjois-Amerikassa. Rautateitse kyettiin toimittamaan 
ennennäkemättömän suuria lasteja suhteellisen lyhyessä ajassa ja pitkienkin matko¬ 
jen päähän. Samalla sinetöidyt metalliarkut ja jäähdytysjärjestelmien kehittyminen 
vähensivät aiempia esteettisiä ja hygieenisiä ongelmia ruumiiden säilytyksessä kulje¬ 
tuksen aikana. Tämä kehitys sattui yhteen rivisotilaan arvonnousun kanssa. Ranskan 
vallankumouksesta periytyneen kansallisaatteen hengessä sotilaiden ei enää katsottu 
taistelevan vain hallitsijoiden ja oman toimeentulonsa puolesta, vaan heitä alettiin 
pitää kansojen puolustajina yhteistä vihollisia vastaan. Myös sotilaiden sosiaalinen 
yhteys siviiliväestöön muuttui yleisen asevelvollisuuden myötä. He eivät enää olleet 
pääsääntöisesti yhteiskunnan hylkiöitä, vaan kansakunnan omia poikia ja aviomiehiä. 
Ajatus nimettömistä joukkohaudoista alkoi nyt tuntua sietämättömältä laiminlyönniltä. 

Vaatimukset sodassa kaatuneiden palauttamisesta koteihinsa alkoivat saada lisää 
painoarvoa länsimaissa jo vuosisadan puolivälistä lähtien, mutta ongelmana oli yhä 
joukko käytännön rajoituksia. Aikakauden sodat olivat arvaamattomia ja nopealiikkeisiä, 
eikä edes armeijoiden suuresti parantunut huolto tahtonut pysyä niiden perässä. Var¬ 
sinainen läpimurto tässä suhteessa saavutetuinkin lopulta vasta ensimmäisessä maa¬ 
ilmansodassa. Osapuolten juututtua länsirintamalla vuosikausiksi asemasotaan, niitä 
varten voitiin rakentaa rauhassa ennen näkemättömän tehokas huoltoverkko omine 
rautatielinjoineen. Järjestelmän päätarkoituksena oli huoltaa valtavia miljoona-ar¬ 
meijoita täydennyksillä, muonalla ja ammuksilla, mutta paluumatkallaan kuljetus¬ 
kalusto saattoi ottaa haavoittuneiden ohella myös satoja tuhansia kaatuneita mu¬ 
kaansa. 

Teollisen sodankäynnin mekaaninen luonne ja nopeasti miljooniin nousseet kuol¬ 
leiden määrät muuttivat samalla jälleen yleistä suhtautumista sotaan. Sotilaat eivät 
siviiliväestön silmissä olleet enää niinkään sankareita, jotka taistelivat maansa puo¬ 
lesta, vaan marttyyreja, jotka uhrattiin sotakoneen murskattavaksi. Tällainen näke¬ 
mys saattoi osaltaan lievittää eloonjääneiden tuskaa, sillä marttyyrit ovat vapaaehtoi¬ 
sia eikä heidän kuolemansa ollut siis elävien syytä. Marttyyreja oli kuitenkin myös 
muistettava ja eri puolille maailmaa alettiin kaatuneille pystyttää toinen toistaan 
mahtavampia muistomerkkejä kaatuneille, ilmiö jonka juuret ulottuivat jo pitkälle 
edellisen vuosisadan puolelle. 230 

Marttyyrejä ei myöskään sopinut kuopata joukkohautoihin. Kaikki suursodan osa¬ 
puolet alkoivat sodan aikana perustaa erillisiä sotilashautausmaita kuolleita sotilaitaan 
varten. Syyt täi laisten erillisten hautausmaiden syntyyn olivat ensi sijassa käytännöl¬ 
liset. Ne perustettiin yleensä suhteellisen lähelle rintamaa, jolloin kuljetusmatkat ly¬ 
henivät. Lisäksi kaatuneita ei tarvinnut lajitella kotipaikkakuntiansa mukaan. Kotikylien 
ja kaupunkien hautuumaiden äkillinen paisuminen olisi myös vaikuttanut liian kieltei¬ 
sesti kotirintamaan. Maailmansodan päätyttyä vainajien kohtalosta syntyi erityisesti 
Ranskassa pitkä väittely monien perheiden halutessa siirtää sodassa kuolleet omai¬ 
sensa näiden väliaikaisiksi mielletyistä hautapaikoista kotiseutunsa hautausmaille. 


230 Winter, 1995. Katso myös Peltonen, 2003, s. 244-255. 

Valkoisten hautaustilaisuus Juuassa maaliskuussa 1918. Kunniavartioiden ja kukkavuorien osalta osapuolten sankarihautajaiset 
eivät juuri eronneet toisistaan. Kuva Suomen sotasurmat 1914-22 -projektin valokuva-arkisto. 








Lopulta suurin osa sodan uhreista jäi kuitenkin pysyvästi sotilashautausmaille, joiden 
tuhannet yksinkertaiset valkoiset ristit muuttuivat 1900-luvun myötä melko yleisiksi 
näyiksi eri puolilla Eurooppaa. 231 

Suomi säästyi maailmansodan aikana suurelta kuolleiden määrältäpä niinpä täällä 
ei tarvinnut myöskään käydä keskustelua sotilaiden hautauksesta. Heti sisällissodan 
alettua kävi kuitenkin ilmi, että uudet ajatukset sankarikuolleista olivat levinneet tän¬ 
nekin. Valkoisten puolella suojeluskunnat pyrkivät mahdollisuuksien mukaan järjestä¬ 
mään kaatuneitten kotiinkuljetuksen. Toisinaan jouduttiin käytännön syistä turvautu¬ 
maan väliaikaishautaukseen, mutta päämääränä näyttää alusta alkaen ollut saada 
kaikki vainajat lopulta kotikuntiinsa. Joskus tästä huolehtivat omaiset itse, mutta pää¬ 
osin toiminta oli suunnitelmallista. Ruumiit pyrittiin mahdollisuuksien mukaan lähettä¬ 
mään huoltojunien paluurahtina takaisin kotikyliinsä ja kaupunkeihinsa. Tunnistami¬ 
sen helpottamiseksi sotilaat kantoivat toisinaan mukanaan lappuja joissa oli heidän 
nimensä ohella myös omaisen nimi ja osoite. Mitään virallista tuntolevyä ei sodan 
aikana vielä kuitenkaan kehitetty. 232 

Punaisten ylijohdon tarkoituksena oli alun perin haudata kaatuneet kaartilaiset 
väliaikaisesti kentälle ja järjestää voiton jälkeen kunniallinen yhteishautaus kaikille. 
Käytännössä tästä ei kuitenkaan tullut mitään, sillä punakaartitkin ryhtyivät omin päin 
kuljettamaan kaatuneitaan kotiin. Ylijohdon oli nopeasti taivuttava ja kaatuneiden 
kotiinkuljetuksia järjestämään perustettiin hätäisesti oma organisaationsa kokoamis- 
ja tunnistuspaikkoineen. Lopulta veljeshautoja perustettiin kaikkiin merkittäviin pu¬ 
naisten käsissä olleisiin keskuksiin ja hautajaisia varten kehitettiin omat menonsa 
asiaan kuuluvine yhteislaukaukseen. 233 

Molempien osapuolten järjestämät san kari hautajaiset noudattivat varsin tarkasti 
aikakauden kansainvälisiä esimerkkejä. Menoihin kuului yleensä näyttävä saattokulkue 
surumusiikkia soittavine soittokuntineen, merkkihenkilöitä pitämässä juhlapuheita 
haudoilla, sekä kunnialaukauksia. Mahtipontisimmissa tapauksissa hautajaispaikka- 
kuntien koko väestö saattoi hiljentyä hautajaisten ajaksi. Joissakin tapauksissa kaatu¬ 
neiden merkkihenkilöiden muistoa kunnioitettiin erityisin jäähyväismenoin jo itse 
taistelupaikalla, tapa jonka voi katsoa periytyvän hallitsijoiden ja sotapäälliköiden 
kohteluun vuosisatojen taakse. Ainoa merkittävä ero sodan osapuolten kesken näyt¬ 
tääkin sankarihautajaisten kohdalla liittyneen pappien ja kirkonmenojen osuuden vä¬ 
hyyteen tai kokonaan puuttumiseen punakaartin hautajaisissa. 234 


231 Länsimaisten käsitysten muutoksista sodassa kaatuneiden suhteen ks. Davies, 1994, s. 152-164. 

232 Katso esim. Ylikangas, 1993, s. 307-308, 343, 353-354, 358, 385 ja 432. Joskus sallittiin myös 
kaatuneen vihollisen omaisten hakevan ruumiin pois haudattavaksi. Ylikangas, 1993, s. 477 ja 
509. 

233 Katso esim. Ylikangas, 1993, s. 166. Valokuva Närpiön ensimmäisistä sankarihautajaisista Yli¬ 
kangas, 1993, s. 51. Hautajaiskuljetusten peittämisestä kukkasin Ylikangas, 1993, s. 479. Poik¬ 
keuksellinen esimerkki sodan alussa Kokkolassa surmattujen Venäjän armeijan sotilaiden ortodok¬ 
sisesta sotilashautauksesta "Venäläissurmat" I, 2003, s. 120-121. 

234 Osapuolten järjestämistä sankarihautajaisista katso mm. Manninen, 1975, s. 453, Peltonen, 
2003, s. 74-89 ja Ylikangas, 1993, s. 130, 227-228, 382-383, 441 ja 499. 

Lyhyen sodan aikana Suomeen ei ehtinyt syntyä maailmansodan esimerkin mu¬ 
kaisia erityisiä sotilashautausmaita, jos sellaisia nyt edes kaavailtiin, vaan sankari¬ 
vainajina haudatut päätyivät yleensä tavallisiin hautausmaihin muiden kuolleiden kes¬ 
kelle. Erillisten sankarivainajille osoitettujen hautausmaan osien vuoro oli vasta tule¬ 
vaisuudessa, seuraavan suursodan yhteydessä. Huolimatta ilmeisistä ponnistuksista 
noudattaa mahdollisuuksien mukaan kansainvälisiä esimerkkejä sodassa kaatunei¬ 
den kunnioittavassa kohtelussa tämä ei käytännössä suinkaan koskenut kaikkia. Vi¬ 
holliselle ei luonnollisesti sankarihautajaisia suotu ja vastapuolen käsiin jääneiden 
vainajien kohtalona oli yleensä päätyä suuriin joukkohautoihin, aivan kuin menneinä 
vuosisatoinakin. Näin kävi varsinkin tappiolle jääneiden punaisten vainajille. 

Kuolleiden vihollisten kokoaminen joukkohautoihin saattoi toisinaan kestää päivä¬ 
kausia eikä hautaamisen yhteydessä näytetä yleensä tehdyn erityisiä yrityksiä 
ruumiiden tunnistamiseksi. Käytännössä joukkohautoihin on vihollisten ohella toden¬ 
näköisesti päätynyt myös tunnistamattomia oman puolen sotilaita, sillä ikiaikaisen 
tavan mukaisesti kaatuneilta riistettiin taistelukentällä helposti omaisuus ja vaatteet. 
Tampereen valtauksen yhteydessä on jopa väitetty, että ruumiita olisi jätetty tarkoi¬ 
tuksella makaamaan kaupungin kaduille päiväkausiksi varoittavana esimerkkinä, mutta 
tällainen tuntuu kyllä aika epätodennäköiseltä jo yksistään siihen liittyvien ilmeisten 
hygieniariskien takia. Todennäköisemmin kyse sentään oli vain välinpitämättömyy¬ 
destä ja tehottomuudesta. 235 

Rintamien romahduksen johdosta ehkä vain noin 10 prosenttia punaisten kaatu¬ 
neista ehdittiin lopulta haudata veljeshautoihin loppujen päätyessä väliaikaiseen 
hautaukseen tai joukkohautoihin. Sama kohtelu odotti myös monia vankileireillä kuol¬ 
leita, jotka saattoivat parhaimmassakin tapauksessa odottaa vain pienimuotoisia hau¬ 
tajaisia omaistensa toimesta. On myös mahdollista, että osapuolten sankari- 
hautajaisissa pyrittiin joskus vähättelemään oman puolen kärsimiä tappioita 
hautaamalla vain muutamia kuolleita näyttävissä menoissa ja loput vaivihkaa vähäi¬ 
semmin kunnianosoituksin. 236 

Ensimmäinen maailmansota johti kaikkialla myös kuolleille osoitettujen muisto¬ 
merkkien määrän valtavaan kasvuun. 'Tuntemattomien sotilaiden' haudoista tuli suo¬ 
sittuja vierailukohteita, joilla usein kaukaisten maiden multiin haudattuja omaisia voi¬ 
tiin muistella. Henkilökohtaisen surun osoittamisen ohella muistomerkit tarjosivat 
valtioille tilaisuuden kansallisen yhtenäisyyden ja patriotismin kohottamiseen. Niinpä 
niistä tehtiin usein varsin näyttäviä ja isänmaallista henkeä uhkuvia. Suomessa muis¬ 
tomerkkejä pystyttivät ymmärrettävistä syistä lähinnä voittajat. Vuoteen 1929 men¬ 
nessä valkoisten puolella kuolleiden muistoksi oli rakennettu jo ainakin 333 muisto¬ 
merkkiä eri puolille maata, punaisten saadessa tyytyä yhteentoista. 237 


235 Ylikangas, 1993, s. 308, 369, 382-383, 396, 488-490 ja 499. Ruumiiden ryöstöstä katso esim. 
Ylikangas, 1993, s. 473-474. Kaatuneiden tarkoituksellisesta hautaamatta jättämisestä Ylikangas, 
1993, s. 478. Joukkohautojen kaivamiseen saatettiin käyttää myös sotavankeja. Ylikangas, 1993, 
s. 287-288, 369, 490 ja 499. 

236 Lappalainen I, 1981, s. 201 ja Ylikangas, 1993, s. 71 ja 228. 

237 Katso Peltonen, 2003, s. 221-226 ja Winter, 1995. 

Valkoista esikuntaa viestivälineiden ympäröimänä rautatievaunussa Tyrvään asemalla 25.4.1918. Sodan osapuolten 
tärkeimmät sotilaalliset tavoitteet liittyivät itä-länsi suuntaisten runkoratojen hallintaan ja puhelin toimi Suomen 
oloissa ensimmäistä kertaa tärkeimpänä viestinvälittäjänä. Kuva Suomen sotasurmat 1914-22 -valokuva-arkisto. 






Punaisten kohdalla omaisten surutyön hankaloittaminen ei muutoinkaan päättynyt 
sodan loppumiseen. Joukkohautoihin haudattujen kaatuneiden ja teloitettujen pu¬ 
naisten muistaminen ja haudoista huolehtiminen saatettiin tulkita provokaatioksi 
voittaneita kohtaan. Hautakivien pystyttämistä, ruumiiden siirtämistä varsinaisiin 
hautausmaihin, tai jopa kukkien tuomista haudoille pyrittiin toisinaan estämään. Kuol¬ 
leiden karusta kohtelusta ei tullut muistuttaa. Hallitus tosin antoi jo vuoden 1918 
aikana ohjeet kaatuneiden ja teloitettujen punaisten siirtämisestä hautausmaille heil¬ 
le varattuun, erikseen aidattuun paikkaan. Asenteet pysyivät kuitenkin jyrkkinä ja 
vielä vuonna 1923 sisäministeri katsoi aiheelliseksi antaa maaherroille ohjeen, jonka 
mukaisesti vainajien omaiset ja ystävät saivat rauhassa viedä haudoille kukkia. 238 


Moderni sota saapuu Suomeen 


Tarkan tilastomateriaalin puutteen ohella kansainvälisen vertailun tekoa Suomen si¬ 
sällissodan ja Euroopassa samoihin aikoihin käytyjen muiden sotien ja levottomuuk¬ 
sien välillä haittaa kaikkien tällaisten väkivaltaisuuksien ainutkertaisuus. Tätäkin voi 
jo sinällään pitää huomion arvoisena havaintona. Sota ja väkivaltaiset sisäiset levot¬ 
tomuudet ovat niin tiukasti sidoksissa niihin osallistuvien yhteiskuntien rakenteeseen, 
sotalaitoksen muotoihin, vallalla olevaan ideologiaan, aseteknologian kehitykseen ja 
kunkin tapauksen ainutkertaisiin olosuhteisiin, että selkeitä yhteyksiä on niiden välille 
usein vaikea johtaa. Jäljelle jää helposti vain summittaisia yleistyksiä, joiden avulla 
erilliset väkivaltaiset yhteenotot voi sentään mieltää kuuluvan yhteisen nimikkeen alle. 
Joitain kattavampia johtopäätöksiä voi Suomen kokemusten kansainvälisistä vertaus¬ 
kohdista ehkä kuitenkin tehdä. 

Maantieteellisesti, poliittisesti ja kulttuurisesti suomalaisten kokemukset liittyivät 
läheisesti Venäjän vallankumousta seuranneeseen sisällissotien ja kapinoiden sar¬ 
jaan. Itse asiassa Suomen tapahtumat muodostivat elimellisen osan tätä laajempaa 
kokonaisuutta, vaikka teknisesti ottaen maan itsenäisyys tunnustettiinkin jo aivan kamp¬ 
pailun alkuvaiheessa. Venäjän valkoiset eivät suomalaisten itsenäisyyspyrkimyksiä 
koskaan täysin tunnustaneet ja neuvostojohdollakin oli ilmeisiä toiveita siitä, mihin 
tällainen itsenäisyys lopulta johtaisi. Punaisten bolsevikeilta saama materiaalinen, 
joissakin tapauksissa myös suora sotilaallinen, tuki ei varmaankaan pohjautunut yk¬ 
sinomaan aatteellisiin päämääriin. Neuvostohallituksella oli aivan perusteltuja syitä 
pelätä Suomen päätyvän valkoisten johdossa sille vihamielisten tahojen, joko saksa¬ 
laisten tai peräti valkoisten venäläisten, sotilaalliseksi tukialueeksi. Se, että Suomen 
punaiset eivät saaneet idästä enempää apua, johtui Saksan painostuksesta, eivätkä 
saksalaisetkaan puolestaan epäilemättä auttaneet valkoisia voittoon pyyteettömästi, 
vaan osana omia tavoitteitaan valtapiirinsä ulottamiseksi kauemmas itään. 


238 Peltonen, 1990, s. 323 ja 2003, s. 89-102 ja 148-156. Yrityksistä edes merkitä punaisten 
joukkohautojen paikka jälkipolville katso Peltonen, 2003, s. 187-207. 

Suomen sisällissota oli koko kestonsa ajan vankasti sidoksissa tapahtumiin Venä¬ 
jällä ja Saksassa, niin mielellään kuin sodan lopputulos Suomessa usein nähdäänkin 
puhtaasti sisäisen kamppailun tuloksena. Sodan osapuolten sotilaallinen rakenne, 
aseistus, koulutustaso, tavoitteet jne. muistuttivat nekin varsin läheisesti kehitystä 
muualla entisen Venäjän keisarikunnan alueella keväällä 1918. Todellinen ratkaisun 
hetki koettiinkin vasta loppukeväästä, jolloin Saksan valkoisille lähettämä apujoukko 
nujersi punaisten vastarinnan muutamassa viikossa. Ilman saksalaisten osuutta sota 
olisi parhaassakin tapauksessa todennäköisesti jatkunut vielä kuukausia ja kesästä 
1918 olisi tullut suuren nälänhädän aikaa. Kerran päätettyään taistelut eivät täällä 
enää alkaneet uudestaan ja tässä kohdassa syntyi ratkaiseva ero Suomen ja lähes 
koko muun itäisen Euroopan välillä. Kaikki oli suomalaisten kohdalta ohi jo ennen kuin 
se muualla ehti edes kunnolla alkaa. Huolimatta ajoittaisesta horjumisestaan 
interventiopolitiikan suuntaan Suomen hallitus onnistui jatkossa pysyttelemään irti 
rajan takana jatkuvasta tuhoisasta ja yhä julmempia muotoja saavasta suursodasta. 
Jollei näin olisi käynyt, olisivat Suomen kokemukset hyvinkin muistuttaneet läheisemmin 
esimerkiksi Baltian maiden kärsimyksiä. 

Jos vertailukohdaksi otetaan Venäjän tapahtumat, voi Suomen sotakokemuksia 
pitää suhteellisen maltillisina ja lievinä. Suomessa käydyn kamppailun osapuolet ei¬ 
vät aina noudattaneet kansainvälisiä sopimuksia sotavankien kohtelusta ja siviiliväestöön 
kohdistettiin ajoittain rajuakin väkivaltaa. Sotavankien oikeuksista ei kuitenkaan mis¬ 
sään vaiheessa täysin luovuttu ja räikeimmät ylilyönnit siviilien kohtelussa tuomittiin 
yleisesti molemmin puolin. Vain sodan jälkeisten vankileirien osalta valkoisten voi 
sanoa hiponeen kaikki normit ylittävän kollektiivisen koston rajoja, mutta tässäkään 
suhteessa leirien kestoja kuolleisuuden suhteellinen määrä niissä tuskin nousivat 
Venäjällä pystytettyjen vastaavien leirien olosuhteiden tasolle. Ensi sijaisesti väkival¬ 
lan käyttöön liittyvät erot Suomen ja muiden Venäjän keisarikunnan entisten alueiden 
välillä selittyvät yksinkertaisesti sodan kestolla. Kolmessa kuukaudessa ei ehdi syntyä 
samanlaista katkeruutta kuin kolmessa vuodessa. On kuitenkin myös muistettava, 
että sota Venäjällä sai erittäin väkivaltaisia piirteitä Suomen sisällissodan yhä jatku¬ 
essa, joten muitakin syitä kokemusten erilaisuuteen täytyy olla. 

Näkemys Suomen sisällissodan suhteellisen maltillisesta olemuksesta kuitenkin 
muuttuu, jos vertauskohta siirretään toisaalle. Saksassa vallankumous ei koskaan 
puhjennut avoimeksi sisällissodaksi, joskin Baijerissa ja Ruhrin alueella koettiin sitä 
muistuttavia olosuhteita. Saksassa talvella 1918-19 vallinneet olosuhteet huomioon¬ 
ottaen tätä voi pitää yllättävänä. Maailmansodan tappiota seurannut syvä masennus, 
romahtanut hallintoja talous, vallankumouksellinen liikehdintä, aseiden käyttöön 
tottuneiden katkeroituneiden nuorten miesten määrä, kaikki näytti puhuvan todellisen 
sisäisen räjähdyksen puolesta. Sitä ei kuitenkaan lopulta tullut. Osaltaan syynä lienee 
ollut silkka sotaväsymys. Saksalaisilla oli takanaan neljän vuoden kauhistuttava koke¬ 
mus maailmansodan kurimuksesta. Kukaan ei ollut valmis lähtemään uuteen, ja vielä 
sisäiseen sotaan, mikä teki ihmisistä tavallista valmiimpia kompromisseihin. Massa¬ 
työttömyys ja talouden toivoton tila toivat heille myös parempaakin ajattelemista kuin 
väkivallan lietsominen kaduilla. Toisaalta, samanlaiset olosuhteet vallitsivat myös 
Venäjällä ja siellä seurauksena oli yksi vuosisadan tuhoisimmista sisällissodista. 

Saksan kokemuksiin verrattuna Suomen sisällissota näyttääkin helposti tuskaisan 
tarpeettomalta onnettomuudelta. Mikä saattoi Suomessa alkuvuodesta 1918 olla niin 
huonosti, että sen takia kannatti ryhtyä silmittömään väkivaltaan? Miksi sukupolvien 
ajan rauhassa eläneet, eurooppalaisen mittapuun mukaan erittäin vähäisessä sota¬ 
palvelun ja militarismin paineessa eläneet suomalaiset yhtäkkiä ryhtyivät tappamaan 
toisiaan? Myös Saksassa katutaistelut saivat paikoin erittäin julman luonteen ja vas¬ 
tapuolen tukijoita, siviilit mukaanlukien, teloitettiin summittaisesti ilman mitään oi¬ 
keudenkäyntiä. Siitä huolimatta Suomessa tapettiin kolmen kuukauden sodan ja sitä 
seuranneen puolen vuoden vankileirien kauden aikana paljon enemmän ihmisiä kuin 
moninkertaisesti väki rikkaa m massa Saksassa kahden vuoden aikana. Väkivaltai¬ 
suutensa puolesta Suomen sisällissota oli siis kaikesta huolimatta paljon lähempänä 
Venäjän sekasortoa kuin Saksan kokemuksia. 

Monessa suhteessa paras vertauskohta Suomen kokemuksille löytyy lopultakin 
Irlannista ja erityisesti vapaavaltion alueella vuosina 1922-23 käydystä sisällissodas¬ 
ta. Kuten Suomessa, olivat tässäkin sodassa vastakkain hätäisesti muodostetut, vasta¬ 
perustettua hallintoa edustavat vapaaehtoisista kootut armeijat, joiden aseistus oli 
erittäin kevyttä ja koulutus puolittaista. Sodan syynä oli erimielisyys valtion tulevai¬ 
suudesta ja sitä käytiin ensimmäisen kuukauden aikana, ainakin paikoitellen, 
tavanomaisena rintamasotana. Tämän jälkeen alakynteen jääneet tasavaltalaiset siir¬ 
tyivät sissisotaan, joka on kaikkialla luonteeltaan usein hyvin julmaa ja aiheuttaa 
osapuolissa syvää katkeruutta. Tästäkin huolimatta irlantilaiset eivät missään vai¬ 
heessa sortuneet vastaavanlaisiin joukkoteloituksiin tai epäinhimillisiin vankileiri- 
järjestelyihin kuin mitä Suomessa tapahtui. Irlannissa voittajat tyytyivät teloittamaan 
vain 77 ihmistä lähes vuoden kestäneen sodan seurauksena ja sekin määrä nosti 
kansan parissa merkittäviä vastalauseita. Tämä on jotain mikä on hyvä pitää mieles¬ 
sä tulkittaessa Suomen sisällissodan aikaisen ja sitä seuranneen väkivallan määrää. 

Kevään 1918 sota toi modernin länsimaisen sodankäynnin vaikutukset myös suo¬ 
malaisten kokemuspiiriin, joskin yhä varsin alkeellisesssa ja suhteellisen rajoitetussa 
muodossa. Venäjän keisarikunnan osana suomalaiset olivat saaneet nauttia ennen¬ 
näkemättömän pitkästä rauhan kaudesta ja sen seuraukset näkyivät. Suomi oli yksi 
Euroopan viimeisiä kolkkia, joka oli välttynyt nationalismin nostattaman yleisen ase¬ 
velvollisuudenpa siitä seuranneen militarisoitumisen vaikutuksilta. Suomalaisten edel¬ 
liset kokemukset laajoista sotatoimista maaperällään olivat yli vuosisadan takaa, joll¬ 
ei rannikoiden pommitusta Krimin sodan aikana 1850-luvulla oteta lukuun. Sota oli 
kiertänyt Suomen kaukaa jo monen sukupolven ajan. 

Vastoin myöhempien sotien luomaa myyttistä mielikuvaa, suomalaiset eivät suin¬ 
kaan olleet luonteeltaan mitenkään erityisen sotaisaa tai urhoollista kansaa. Sisällis¬ 
sodan syttyessä vain harvat tiesivät miten sotaa tuli ylipäätänsä käydä eikä ole ole¬ 
massa mitään näyttöä siitä, että suomalaisten sotilaallinen suorituskyky olisi ollut 
erityisen korkealaatuista. Venäjältä, Ukrainasta, Baltian maista, Saksasta ja Irlannis¬ 
ta löytyi paljon enemmän nuoria, sodan kokeneita veteraaneja, joiden varaan raken¬ 
taa toimiva sotakoneisto. Suomen sisällissodan aikana taisteluihin aktiivisesti osallis¬ 
tuneet venäläiset ja saksalaiset sotilaat erottuivat yleensä suomalaisista taitojensa ja 
saavutustensa puolesta. Sodan seurauksena suomalaisillekin kuitenkin paljastui, mitä 

massaideologioiden, nationalismin ja sosialismin, leviäminen yhdistettynä teollisen 
vallankumouksen saavutuksiin saattoi pahimmillaan saada aikaan. Seuraavan suur¬ 
sodan syttyessä suomalaisetkin osoittivat sitten oppineensa läksynsä hyvin. Moderni 
sota oli tullut Suomeenkin. 

An English summary: 

A comparative anylysis of the Finnish Civil War in 1918. 


The Civil war fought in Finland during Spring 1918 formed only a part in a series of 
wars and revolutions that ravaged throughout Europe during the last phases of the 
First World War and beyound. Despite this, the Finnish war has not often been dealt 
with as a part of this larger experience in scholarly research. This book intends to 
bring some light to the Finnish experience from an international point of view. The 
subjects covered include the composition of the armies involved, their armament and 
training, international lawof war, vvartime brutalities, and the fateof the dead. 

Three comparative cases are raised, the Russian Civil War in 1917-20, German 
revolution and its aftermath in 1918-20, and the Irish revolts betvveen 1916-23. 
Ireland has been chosen because its experiences measure more closely in size to 
those in Finland, unlike the cases with Russia or Germany. 

The main subjects for comparison are the experiences of the soldiers involved in 
these wars, especially in relation to killing and dying. Death is handled by evaluating 
the ways in vvhich people died and how their bodies were treated aftervvards. Killing 
is dealt with not only by its means and methods used, but also from an ideological 
point of view. This brings forvvard the contemporary international laws on war and 
how these were follovved in Finnish conditions. 

Suomessa keväällä 1918 käyty sota muodosti vain osan Euroopassa ensimmäisen 
maailmansodan aikana ja seurauksena käydyistä sodista, sisällissodista ja kapinoista. 
Tutkimuskirjallisuudessa sitä on kuitenkin harvemmin käsitelty osana tätä laajempaa 
kokemusta. Tässä teoksessa pyritään valaisemaan Suomessa käydyn sodan tiettyjä 
piirteitä kansainvälisestä näkökulmasta. Näihin kuuluvat sotajoukkojen rakenne, 
aseistus ja koulutus, sotilaiden suhde kuolemaan, tappamiseen ja sodan lakeihin, 
sekä kuolleiden kohtelu. 

Kansainvälisiä esimerkkitapauksia on kolme, Venäjän sisällissota vuosina 1917-20, 
Saksan vallankumousta seuranneet levottomuudet 1918-20, sekä kaukaisimpana 
kolme kapinaa Irlannissa vuosina 1916-23. Irlanti on valittu mukaan siksi, että sen 
kokemukset lähestyvät mittasuhteiltaan edes jossain mielessä Suomen vastaavia, 
toisin kuin Venäjällä tai edes Saksassa käydyt taistelut. 

Keskeisenä vertailun kohteena arvioidaan kunkin alueen sotilaiden taustoja 
ja kokemuksia, sekä erityisesti tappamiseen ja kuolemaan liittyviä tekijöitä. Ensimainitulla 
tarkoitetaan lähinnä sotilasarvoa, sosiaalista taustaa siviilissä, sekä ikäjakautumaa. 
Kuolemaa lähestytään arvioimalla kuolintapoja sekä sodassa kuolleiden kohtelua. 
Tappamista käsitellään lukumäärän sekä käytettyjen keinojen ja välineiden ohella 
myös ideologiselta ja henkiseltä kannalta. Tällöin nousevat esiin aikakauden 
kansainväliset sodan lait sekä niiden noudattaminen Suomen oloissa. 

